
Acatistul Sfinţilor Arhangheli Mihail şi Gavriil cu canon 

[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă ie, Dumnezeul nostru, slavă Ţie! 


Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 


7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Şi Troparele acestea, glas 4: 


Mai-marilor Voievozi ai oştilor cereşti, rugămu-vă noi, nevrednicii, ca, prin rugă- 
ciunile voastre, să ne acoperiţi pe noi cu acoperământul aripilor slavei voastre celei 
netrupeşti, păzindu-ne pe noi, cei ce cădem cu de-adinsul şi strigăm: I/zbăviți-ne 
din nevoi, ca nişte mai-mari peste cetele Puterilor celor de sus. (de 2 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Taina cea din veac ascunsă şi de Îngeri neştiută, prin tine, Născătoare de 
Dumnezeu, celor de pe pământ s-a arătat, Dumnezeu întru împreunare ne- 
amestecată întrupându-Se şi Crucea de bunăvoie pentru noi luând; prin care, 
înviind pe cel întâi-zidit, a mântuit din moarte sufletele noastre. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


1. Miluieşte-mă, Dumnezeule, după mare mila Ta 
2. Şi după mulţimea îndurărilor Tale, şterge fărădelegea mea. 


3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
facerea lui loan, monahul 


Cântarea 1 


Irmos: Să cântăm Domnului, celui ce a povăţuit pe norodul Său prin Marea Roşie, 
cântare de biruinţă, că S-a proslăvit. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Bucură-te, Gavriile, de taină vestitorule al Întrupării lui Dumnezeu, şi Mihaile, mai 
marele cetelor celor fără de trup, care neîncetat strigați: Sfânt, Sfânt, Sfânt eşti, 
Dumnezeule, Atotţiitorule. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Voievozii Îngerilor, şi cei mai aleşi, şi căpeteniile cetelor cei luminaţi, pe minţile 
cele fără de trup astăzi le ridică spre săvârşirea de praznic a pomenirii lor celei 
strălucite, cu care împreună se bucură oamenii, cântare Treimii aducând. 

Slavă Tatălui şi Fiului şi Sfântului Duh. 

Să ne veselim împreună cu Îngerii noi, oamenii, duhovniceşte, întru bucurie; că 
Gavriil iarăşi acum binevesteşte unirea Bisericii şi surparea a tot eresul celui 
potrivnic, întru venirea pomenirii lor. 

Şi acum şi pururea şi în vecii vecilor. Amin (a Născătoarei de Dumnezeu) 
Născut-ai pe Cuvântul Tatălui - Cel ce mai presus de fire, Preacurată, întru tine S-a 
sălăşluit întru Duhul Sfânt - pe Cel ce este aşadar cu două firi şi cu două voiri într- 
un Ipostas neschimbat, al Căruia şi chipul sărutăm. 


Cântarea a 3-a 


Irmos: Tu eşti întărirea celor ce aleargă la Tine, Doamne, Tu eşti lumina celor 
întunecaţi, şi pe Tine te laudă duhul meu. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Ingerilor cea dintâi, şi, de la Treime, a doua Lumină te-ai arătat, Mihaile voie- 
vodule, nouă, celor ce cu credinţă te lăudăm pe tine. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Cu raza dumnezeiescului dar, Gavriil prin credință a umplut tot pământul, propo- 
văduind cea în trup a lui Dumnezeu pogorâre. 


Slavă Tatălui şi Fiului şi Sfântului Duh. 


Impreunare pururea slăvită şi însoţire luminoasă fără materie, lumini dumnezeieşti, 
pe cei ce săvârşesc cu credință pomenirea voastră arătaţi-i. 


Şi acum şi pururea şi în vecii vecilor. Amin (a Născătoarei de Dumnezeu) 


Lăudat-a Isaia, Naşterea ta cea mai presus de minte, Curată; o laud şi eu, ca să 
dobândesc curăţia aceluia. 


Sedealna, glas 8, Podobie: Porunca cea cu taină luând-o întru cunoştinţă, cel fără 
de trup, în casa lui losif degrab a stătut înainte, zicând celei ce nu ştia de nuntă: Cel 
ce a plecat cu pogorârea cerurile încape, fără schimbare, tot întru tine. Pe Care şi 
văzându-L în pântecele Tău, luând chip de rob, mă spăimântez a striga către tine: 
Bucură-te, Mireasă, pururea Fecioară. 


Cetele celor fără de trup dorind a le lăuda, noi, cei de pe pământ, să urmăm cât se 
poate a lor sfinţenie, omorându-ne toate mădularele trupului, rugându-i ca pe nişte 
apărători şi păzitori să ne izbăvească de toată înşelăciunea nevăzutului vrăjmaş pe 
noi, cei ce-i lăudăm pe dânşii, ca să aflăm milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Mulţumim ţie pururea, de Dumnezeu Născătoare, şi te slăvim pe tine, curată, şi ne 
închinăm ţie, lăudând pe Cel născut al tău, ceea ce eşti plină de dar, şi strigând 
neîncetat: Mântuieşte-ne pe noi, Fecioară prea milostivă, ca o bună, şi de la 
draci ne scoate şi din răspunsul cel înfricoşat în ceasul întrebării, ca să nu ne 
ruşinăm noi, robii tăi. 

Cântarea a 4-a 

Irmos: Tu eşti tăria mea, Doamne, Tu şi puterea mea; Tu -Dumnezeul meu; Tu - 
bucuria mea, Cel ce n-ai lăsat sânurile părintești, şi a noastră sărăcie ai cercetat-o. 
Pentru aceasta, cu proorocul Avacum, strig către Tine: Slavă puterii Tale, lubi- 


torule de oameni. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


În Ierihon s-a arătat mai-marele voievod al Puterilor, oştindu-se de demult lisus al 
lui Navi, biruinţă făcând şi izbândind marele Mihail, voievodul celor fără de 


trupuri; de la care luând putere, sluga Domnului prin armă robi a luat pe cei 
potrivnici. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Mai-marele Puterilor celor fără de trupuri oarecând s-a arătat, aducând bunele 
vestiri de fiu Zahariei preotului, marele Gavriil, dumnezeiescul cu adevărat Arhan- 
ghel. Pentru aceasta, născându-se loan, glasul Cuvântului, părintelui său glas i-a 
dat. 


Slavă Tatălui şi Fiului şi Sfântului Duh. 


Bucură-se cu bucurie toate marginile astăzi, prăznuind cuvioasă pomenirea Arhan- 
ghelilor Tăi, Dumnezeule, a dumnezeiescului Mihail şi a lui Gavriil, de Dumnezeu 
înţelepţitul; împreună se bucură şi toată ceata îngerească, căci se mântuieşte lumea 
prin acoperământul lor. 


Şi acum şi pururea şi în vecii vecilor. Amin (a Născătoarei de Dumnezeu) 

Numai tu, una, curată ai fost şi după Naştere; numai tu te-ai arătat, fără de bărbat, 
cu lapte hrănind pe Cuvântul cel adevărat al Tatălui, care prin Duhul Sfânt a luat 
chip de rob precum suntem noi, Fecioară de Dumnezeu Născătoare, pe care Il 
lăudăm, cinstind dumnezeiasca asemănare a chipului Lui. 

Cântarea a 5-a 

Irmos: Pentru ce m-ai lepădat de la faţa Ta, Cela ce ce eşti Lumină neapusă, şi m-a 
acoperit întunericul cel străin pe mine, ticălosul? Ci mă întoarce şi, la lumina 
poruncilor Tale, îndreptează căile mele, rogu-mă. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Neplecându-se de demult minunilor lui Dumnezeu celor negrăite şi dumnezeieşti 
Valaam vrăjitorul, în răspântii Ingerul arătându-se asinului, înfricoşat l-a mustrat 


ŞI, cuvântător pe dobitoc arătându-l, cunoştinţa firii i-a schimbat. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Prins fiind Petru şi în temniţă rămânând, i s-a arătat Îngerul lui Dumnezeu, din 
mâinile lui Irod, şi din legături, şi din moarte izbăvindu-l. Pentru aceasta, veniţi toți 


şi, ca pe nişte Dumnezeieşti păzitori ai sufletelor, pe înţelepţi Arhangheli să-i 
cinstim. 


Slavă Tatălui şi Fiului şi Sfântului Duh. 

Împerecherile războaielor, şi eresurile Bisericii, şi toate smintelile stricaţi-le voi, 
Ingeri, Arhangheli, dumnezeieşti Puteri ale lui Dumnezeu, cu rugăciunile voastre 
cele de-a pururea către Dumnezeu, şi pe noi în pace ne păziți. 

Şi acum şi pururea şi în vecii vecilor. Amin (a Născătoarei de Dumnezeu) 

În două firi pe Tine, unul Dumnezeul făpturii, Te ştim, întru amândouă lucrările şi 
voile fiind neamestecat Fiul lui Dumnezeu, Cel ce ai luat trup din Fecioară, al 
Căruia chip pe icoane îl cinstim. 

Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele, şi mă ridică 
dintru adâncul răutăţilor, rogu-mă, căci către Tine am strigat, şi mă auzi, Dumne- 


zeul mântuirii mele. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Pe cei fără de trupuri, pe cei fără de materie, ce sunt ca nişte foc, şi văpaie, şi 
lumină, din stricăciunea cea trupească mintea ridicându-ne, cu buze de lut, cu frică 
întru cântări să îi cinstim. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Potoliți viforele patimilor, Arhangheli, şi alinaţi împreună cu acelea toate smin- 
telile Credinței, Sfinţilor mai-mari voievozi ai Treimii, cei ce sunteţi în chipul 
focului. 


Slavă Tatălui şi Fiului şi Sfântului Duh. 


Arhanghelii lui Dumnezeu, căpeteniile celor fără de trupuri, cu folosirile voastre de 
tot eresul mântuiţi-ne pe noi, Mihaile voievodule şi Gavriile, mai-marii oştilor. 


Şi acum şi pururea şi în vecii vecilor. Amin (a Născătoarei de Dumnezeu) 


Din pântecele celei neştiute de bărbat Te-ai arătat de bunăvoie întrupat, Cel ce eşti 
fără de trup ca un Dumnezeu, Hristoase, şi purtător de trup ca un om ai fost, al 
Căruia chipul asemănării noi, credincioşii, îl cinstim. 


[Icoase,după Alfaviton. Care se citesc în ziua praznicului dumnezeieştilor şi prea 
marilor Voievozi Mihail şi Gavriil. Facerea lui loan Evghenicul, Hartofilakos al 
Bisericii celei mari, şi fratele Sfântului Marcu al Efesului. ] 


Podobie: Apărătoare Doamnă, pentru biruinţă mulţumiri, izbăvindu-ne din nevoi, 
aducem ţie, Născătoare de Dumnezeu, noi, robii tăi. Ci ca ceea ce ai stăpânire 
nebiruită, izbăveşte-ne din toate nevoile, ca să strigăm ţie: Bucură-te, Mireasă, 
pururea Fecioară. 


Condacul întâi 

Pe Începătorii Îngerilor Treimii bine să îi cuvântăm, pe Mihail şi Gavriil, toţi 
iubitorii de praznice, care ne acoperim cu aripile amândorura şi din nevoile cele de 
multe feluri ne izbăvim, unul strigând: Bucură-te, Slujitorule al Legii, iar altul 
zicând: Bucură-te, Îngere al darului. 


Icosul întâi 

Arhanghel Începător cetei Îngerilor celor fără de trup te-ai zidit de pricinuitorul 
tuturor, Dumnezeu, cu tăcere de minte închipuită, Mihaile, lumină cu adevărat a 
doua din Lumina cea dintâi. Pentru aceasta, veselindu-mă, laude de acest fel zic 
(Is 

Bucură-te, zidirea Minţii celei făcătoare de lume; 

Bucură-te, vărsarea Luminii celei mai înainte de lumină; 

Bucură-te, cel de foc, care stai aproape de Dumnezeire; 

Bucură-te, slujitorule neostenit al Treimii; 

Bucură-te, duh, cel după asemănarea lui Dumnezeu, înfocate nematerialnicule; 
Bucură-te, al doilea între cei fără de moarte, lăudătorule al lui Dumnezeu; 
Bucură-te, apărătorule al Cerului cel înfocat; 

Bucură-te, începătorule al podoabei celei gândite; 

Bucură-te, luminătorule al cetelor celor bine-mulţumitoare; 

Bucură-te, arzătorule al duhului celui nemulţumitor; 

Bucură-te, prin care firea Îngerilor a stătut; 

Bucură-te, prin care satana s-a surpat; 

Bucură-te, slujitorule al Legii. 


Condacul al 2-lea 


Văzând pe îngerii cei nemulţumitori trufindu-se şi din Cerul cel înfocat căzând - o, 
dumnezeiescule Mihaile! - ca o mulţumitoare slugă stând, ai strigat: Să stăm bine 
şi să luăm aminte, cântând Treimii lauda: Aliluia. 


Icosul al 2-lea 

Gavriile, al minţilor celor ascunse şi tainelor Celui Preaînalt te-ai arătat tăinuitor, 
arătând mai înainte cunoştinţa celor ce vor să fie şi bunele vestiri de bucurie 
oamenilor tâlcuind. Pentru aceasta mă sârguiesc cu dorinţă a cânta ţie cele de acest 
fel: 

Bucură-te, văzătorule al Luminii celei neştiute; 

Bucură-te, tăinuitorule al tainelor lui Dumnezeu; 

Bucură-te, arătătorule de departe al ascunselor voințe; 

Bucură-te, vestitorul lui Dumnezeu de cele negrăite; 

Bucură-te, că te străluceşti cu mintea în ştiinţa cea tăinuită; 

Bucură-te, cel ce înveţi pe oameni aceasta întru lumină; 

Bucură-te, slujitorule al dumnezeieştilor bune vestiri; 

Bucură-te, proorocule al lucrurilor celor veselitoare; 

Bucură-te, arătarea multelor neştiute; 

Bucură-te, mai-nainte cunoştinţa multora ce vor să fie; 

Bucură-te, prin care bucuria înlăuntru s-a adus; 


Bucură-te, prin care întristarea afară s-a gonit; 
Bucură-te, Ingere al darului. 


Condacul al 3-lea 

Lui Daniil proroocul, mai mult decât tuturor proorocilor, ai arătat taina cea străină 
a venirii lui Hristos celei înfricoşate şi a Iconomiei, prea mare Gavriile, şi pe acela 
l-ai înţelepţit cu bucurie a cânta lui Dumnezeu: Aliluia. 


Icosul al 3-lea 

Fost-ai arătat având numele puterii lui Dumnezeu, Mihaile, dumnezeiască minte, 
puternic întru războaie pururea, şi pe lacov întru luptă l-ai întărit, biruind el nea- 
muri străine. Pentru aceasta puterea ta slăvesc: 

Bucură-te, lucrătorule mai mult decât focul; 

Bucură-te, mai ascuţitule decât văpaia; 

Bucură-te, cel ce ai înecat oştile egiptenilor; 

Bucură-te, cel ce ai biruit cetele hananeilor; 

Bucură-te, că pe Moisi şi Aaron I-ai întărit; 

Bucură-te, că pe lisus al lui Navi îndrăzneţ l-ai făcut; 

Bucură-te, cel ce deodată ai tăiat oştirea asirianilor; 

Bucură-te, cel ce ai lovit pe Sion al amoreilor; 


Bucură-te, pierzarea lui Og, împăratul Vasanului; 
Bucură-te, păzirea mortului Moisi; 

Bucură-te, prin care se pierd rău credincioşii; 
Bucură-te, prin care se înalţă ortodocşii; 
Bucură-te, slujitorule al Legii. 


Condacul al 4-lea 

Mihaile, începătorul Îngerilor, pleacă pe Dumnezeu cu solirile tale, întru fapte 
bune zilele noastre a vieţui noi, cei ce prea-cinstit soborul tău din dor îl săvârşim; 
şi ne învredniceşte, viaţa mai bună dobândind, împreună cu tine lui Dumnezeu a 
cânta laudă: Aliluia. 


Icosul al 4-lea 

Ivindu-te, ai venit de la Cel prea-înalt, Gavriile, minte dumnezeiască, bunele vestiri 
ale bucuriei aducând către Ana şi loachim şi dezlegând sterpiciunea cea nenăscă- 
toare a acestora. Pentru aceea, veselindu-ne, ţie din credinţă strigăm: 

Bucură-te, purtătorule de vestire a bunătăţilor; 

Bucură-te, bucuria sterpilor, aducătorule de prunci; 

Bucură-te, rodire dată de Dumnezeu celor neroditori; 

Bucură-te, naştere plăcută lui Dumnezeu a celor fără de copii; 

Bucură-te, că dumnezeiescului strămoş ai adus naştere cinstită; 

Bucură-te, că dumnezeieştii strămoaşe pe a pântecului odraslă ai dat; 

Bucură-te, cel ce legăturile nenaşterii de prunci le dezlegi; 

Bucură-te, cel ce darul celor ce se nasc mai înainte îl vesteşti; 

Bucură-te, lauda multor părinţi; 

Bucură-te, mângâierea bunelor maici; 

Bucură-te, prin care neamul oamenilor se înmulţeşte; 

Bucură-te, prin care naşterea mai înainte se vesteşte; 

Bucură-te, Îngere al darului. 


Condacul al 5-lea 

Născătoarea de Dumnezeu Maria, Doamna lumii, venind în biserica Domnului, te- 
ai trimis tu - 0, Gavriile! - aducându-i cu sârguire hrană cerească; şi totdeauna scu- 
lând-o pe ea, lui Dumnezeu striga aşa: Aliluia. 


Icosul al 5-lea 

Pe strămoşii cei ce de demult se rugau lui Dumnezeu, din multe rele 1-ai izbăvit, 
Mihaile, şi norodului ludeilor ai fost pururea înainte-mergător. Pentru aceasta, cele 
de acest fel grăiesc ţie: 

Bucură-te, cel ce de junghiere pe Isaac l-ai izbăvit; 


Bucură-te, cela ce pe Avraam de bucurie l-ai umbrit; 
Bucură-te, răcorirea însetatului Ismail; 

Bucură-te, străină mângâiere a Agarei celei ce plângea; 
Bucură-te, stâlpul cel în chipul focului, care pe Israil povăţuiai; 
Bucură-te, norul cel înaurit, care pe el în cale acopereai; 
Bucură-te, că pe cele întâi-născute ale evreilor ai păzit; 
Bucură-te, că pe cele întâi-numite ale Egiptului ai omorât; 
Bucură-te, lauda strălucită a ludeilor; 

Bucură-te, îngrădirea tare a Legii; 

Bucură-te, că ai scos pe norod din Egipt; 

Bucură-te, că pe dânsul la pământul bun l-ai adus; 
Bucură-te, slujitorule al Legii. 


Condacul al 6-lea 

Când S-a pogorât în muntele Sinai, Marele Dumnezeu, vrând a da lege evreilor, 
prin slujirea ta şi mijlocirea, mare Mihaile, pe aceasta lui Moisi a grăit-o şi l-a 
învăţat a cânta aşa: Aliluia. 


Icosul al 6-lea 

Lui Zaharia celui sfințit, care cerea scăpare şi mântuire norodului oarecând în 
biserica lui Dumnezeu - o, Gavriile! - naşterea dumnezeiescului Înainte-mergător ja 
ai vestit. Pentru aceea, de bunele tale vestiri înspăimântându-mă, strig: 

Bucură-te, cel ce ai vestit lucruri peste omenire; 

Bucură-te, cel ce I-ai arătat pe Înger tatălui; 

Bucură-te, veselitoare grăire Zahariei; 

Bucură-te, dulce auzire a Elisavetei; 

Bucură-te, că ai binevestit pe Botezătorul lui Hristos; 

Bucură-te, că pe cel al doilea Ilie mai înainte I-ai propovăduit; 

Bucură-te, propovăduitorul propovăduitorului pocăinţei; 

Bucură-te, trâmbiţa cea bine-glăsuitoare a sfeşnicului Luminii; 

Bucură-te, glăsuirea începăturii darului; 

Bucură-te, vestirea zorilor zilei; 

Bucură-te, semnul mântuirii oamenilor; 

Bucură-te, temelia Împărăției Cerurilor; 

Bucură-te, Îngere al darului. 


Condacul al 7-lea 

Mai înainte, vrând Dumnezeu-Cuvântul pentru noi a Se întrupa, ţie numai taina 
aceasta a încredinţat - o, Gavriile! - şi slujitor acesteia te-a ales pe tine, care soco- 
teai minunea întru sine-ți şi cântai aşa: Aliluia. 


Icosul al 7-lea 

Numărul celor trei tineri de demult din văpaia cuptorului ai izbăvit, Mihaile 
Voievodule, arătându-te întru aceasta prea-slăvit, şi luminat cu chipul, şi după ase- 
mănarea lui Dumnezeu, încât se spăimânta tiranul de minune. Pentru aceasta strig 
ție: 

Bucură-te, stingerea focului celui neobosit; 

Bucură-te, suflarea văpăii celei pururea vii; 

Bucură-te, izbăvirea feciorelnicilor tineri; 

Bucură-te, păzirea trupurilor celor neîntinate; 

Bucură-te, că tu ai înfricoşat cu a ta închipuire pe tiranul; 

Bucură-te, că tu ai împuternicit pe Daniil proorocul; 

Bucură-te, cel ce ai răpit pe Avacum Proorocul; 

Bucură-te, că în grabă la Babilon l-ai adus pe dânsul; 

Bucură-te, biruinţa tare a lui Ghedeon în război; 

Bucură-te, înfrângerea luminată al lui Madiam; 

Bucură-te, prin care se întăresc împărații; 

Bucură-te, prin care se înfricoşează tiranii; 

Bucură-te, slujitorule al Legii. 


Condacul al 8-lea 


Străină minune văzând Valaam vrăjitorul şi, în urmă, David proorocul, la tine în 
grabă căzând - o, dumnezeiescule Mihaile! - s-au închinat ţie, unul cu frica legân- 
du-se, iar celălalt lui Dumnezeu strigând aşa: Aliluia. 


Icosul al 8-lea 

Ostaş tot purtător de fulger, tot strălucit şi tot vesel, ai venit către cea plină de dar, 
Gavriuile, bunele vestiri de bucurie aducând. Pentru aceasta, bucurându-mă, cu 
heretesire te heretisesc pe tine: 

Bucură-te, propovăduitorule al bucuriei celei nesfârşite; 

Bucură-te, tăietorule al blestemului celui de demult; 

Bucură-te, ridicarea lui Adam celui căzut; 

Bucură-te, mângâierea întristării Evei, 

Bucură-te, înalt-tâlcuitorule al Întrupării Cuvântului; 

Bucură-te, slăvite tăinuitorule al pogorârii lui Dumnezeu; 

Bucură-te, cel ce, bucurându-te, celei pline de dar ai zis: «Bucură-te». 

Bucură-te, cel ce cu «Bucură-te» toată întristarea ai dezlegat; 

Bucură-te, stea, care pe Soare ai vestit; 

Bucură-te. luminătorule, cel ce ai arătat Lumina cea neapropiată; 

Bucură-te, prin care s-a luminat lumea; 

Bucură-te, prin care s-a stricat întunericul; 


Bucură-te, Îngere al darului. 


Condacul al 9-lea 

Păstorilor ce privegheau, Naşterea Mântuitorului ai vestit-o, Gavriile, bucurându- 
te, şi pe Magi ca o stea luminoasă ai povăţuit spre închinăciunea Acestuia, şi pe toţi 
ai înţelepțit a cânta Celui născut aşa: Aliluia. 


Icosul al 9-lea 

Râvnitor şi tare apărător Legământului celui Nou te-ai arătat, Mihaile, purtătorule 
de lumină, şi al norodului credincioşilor creştini ajutător mare te cunoşti pururea, 
de multe nevoi izbăvindu-ne şi îndemnându-ne a cânta ţie: 

Bucură-te, zidul norodului celui nou; 

Bucură-te, tăria neamurilor celor după Hristos numite; 

Bucură-te, cel ce ai izbăvit pe apostoli de multe ori; 

Bucură-te, cel ce pe purtătorii de nevoinţe tari i-ai făcut; 

Bucură-te, că pe Petru l-ai mântuit din legături şi din temniţă; 

Bucură-te, că tu ai omorât pe Irod îndată; 

Bucură-te, păzitorule al Bisericii nebiruite; 

Bucură-te, securea cea cu două ascuţişuri asupra ereticilor; 

Bucură-te, întărirea puternică a cuvioşilor; 

Bucură-te, sprijinirea luminată a ierarhilor; 

Bucură-te, prin care se lăţeşte credinţa; 

Bucură-te, prin care se micşorează rătăcirea; 

Bucură-te, slujitorule al Legii; 


Condacul al 10-lea 

Sfârşitul a toată lumea, Mihaile, făcându-se, trâmbiţa cea mai de pe urmă vei tram- 
biţa, de care morţii din pământ, sculându-se, cu frică vor sta înaintea nemateria- 
Inicului Divan, strigând împreună cu tine cântare: Aliluia. 


Icosul al 10-lea 

Totdeauna numele tău arată luminat - o, Gavriile! - purtătorule de lumină, înăl- 
țimea rânduielii tale; căci îndestulat fiind după chemarea Dumnezeu-Omului, cu 
cuviinţă slujitor vrednic te-ai arătat Cuvântului, Dumnezeu-Omului. Pentru aceea, 
îți răsplătesc cu laude: 

Bucură-te, prin care s-a învăţat logodnicul tăinuit; 

Bucură-te, prin care Fecioara de dânsul s-a luat; 

Bucură-te, cel ce ai chemat numele lui Iisus; 

Bucură-te, cel ce ai vestit mântuirea lumii; 

Bucură-te, că lui losif logodnicului i-ai făcut descoperire; 


Bucură-te, că pe lisus în Egipt L-ai scăpat; 

Bucură-te, cel ce pe Hristos din Egipt înapoi L-ai chemat; 
Bucură-te, cel ce în cetatea Nazaret a locui I-ai vestit; 
Bucură-te, cel ce pe credincioşii Magi taina i-ai învăţat; 
Bucură-te, că pe dânşii de Irod i-ai scăpat; 

Bucură-te, prin care lisus S-a păzit; 

Bucură-te, prin care Irod s-a batjocorit; 

Bucură-te, Îngere al darului. 


Condacul al 11-lea 

Asupra Dumnezeieştii pietre a primitorului de Viaţă Mormânt luminat şezând, 
Gavriile, şi ca fulgerul strălucind, Învierea lui Hristos ai binevestit femeilor: «Nu 
plângeţi» - strigând lor şi cântând cântarea: Aliluia. 


Icosul al 11-lea 

Făclia lumii eşti, Mihaile Voievodule, strălucind minţile credincioşilor, şi povăţui- 
ndu-le către Dumnezeiasca cunoştinţă, şi către mântuire luminând pe toți, şi de 
răutatea vrăjmaşilor izbăvindu-i pe ei, care strigă: 

Bucură-te, apărătorule al tuturor credincioşilor; 

Bucură-te, făcătorule a feluri de minuni; 

Bucură-te, necheltuită tămăduire bolnavilor; 

Bucură-te, grabnică izbăvire robiților; 

Bucură-te, că ai apărat pe a Dohiarului Mănăstire; 

Bucură-te, că pe aceasta ai mântuit-o de a saracinilor năvălire; 

Bucură-te, izbăvirea tânărului celui afundat; 

Bucură-te, arătarea aurului celui ascuns; 

Bucură-te, cel ce izvor de aghiasmă ai făcut să izvorască; 

Bucură-te, cel ce săvârşeşti minuni prin apă; 

Bucură-te, Dumnezeiescule împodobitor al bisericii acesteia; 

Bucură-te, ajutătorule al acestei mănăstiri; 

Bucură-te, slujitorule al Legii; 


Condacul al 12-lea 

Dar dumnezeiesc dăruieşte celor ce săvârşesc cu dor soborul tău, Mihaile, şi celor 
ce te cheamă pe tine; întru ieşirea din viaţă ajutător arată-te şi mai ales păzeşte pe 
cei ce în mănăstirea ta aceasta strigă: Aliluia. 


Icosul al 12-lea 


Psalmiceşte a cânta Dumnezeieştii Întrupări prea cu întocmire veselitoare sla- 
voslovii, de la tine - o, dumnezeiescule! - învăţându-ne, ţie cele de mulţumire cu 
dor cântăm şi - pe tine mărindu-te, ca pe un bun vestitor - aşa strigăm: 

Bucură-te, bucuria celor scârbiţi,; 

Bucură-te, păzitorul celor dosădiţi; 

Bucură-te, bogăţia săracilor cea nefurată; 

Bucură-te, liman de mântuire înotătorilor pe mare; 

Bucură-te, armă prea puternică a credincioşilor împărați; 

Bucură-te, laudă prea slăvită a evlavioşilor preoţi; 

Bucură-te, întăritorule al Mănăstirii Dohiarului; 

Bucură-te, minunat chivernisitorule al corabiei acesteia; 

Bucură-te, apărătorule al celor ce pe tine te cinstesc; 

Bucură-te, prea bunule, aducătorule al sufletelor ca de mireasă; 

Bucură-te, cea de la Dumnezeu blagoslovenie a credincioşilor; 

Bucură-te, bună povăţuire călugărilor; 

Bucură-te, Îngere al darului. 


Condacul al 13-lea (de 3 ori) 

O, dumnezeieşti începători ai Îngerilor! - Mihaile şi Gavriile, care staţi aproape de 
Scaunul lui Dumnezeu, primind laudele acestea ale noastre ca pe banii văduvei, de 
gheenă izbăviţi-ne pe noi, ca împreună cu voi să cântăm: Aliluia. 


Apoi, iarăşi zicem: 


Icosul întâi 

Arhanghel Începător cetei Îngerilor celor fără de trup te-ai zidit de pricinuitorul 
tuturor, Dumnezeu, cu tăcere de minte închipuită, Mihaile, lumină cu adevărat a 
doua din Lumina cea dintâi. Pentru aceasta, veselindu-mă, laude de acest fel zic 
ție: 

Bucură-te, zidirea Minţii celei făcătoare de lume; 

Bucură-te, vărsarea Luminii celei mai înainte de lumină; 

Bucură-te, cel de foc, care stai aproape de Dumnezeire; 

Bucură-te, slujitorule neostenit al Treimii; 

Bucură-te, duh, cel după asemănarea lui Dumnezeu, înfocate nematerialnicule; 
Bucură-te, al doilea între cei fără de moarte, lăudătorule al lui Dumnezeu; 
Bucură-te, apărătorule al Cerului cel înfocat; 

Bucură-te, începătorule al podoabei celei gândite; 

Bucură-te, luminătorule al cetelor celor bine-mulţumitoare; 

Bucură-te, arzătorule al duhului celui nemulţumitor; 

Bucură-te, prin care firea Îngerilor a stătut; 


Bucură-te, prin care satana s-a surpat; 
Bucură-te, slujitorule al Legii. 


Condacul întâi 

Pe Începătorii Îngerilor Treimii bine să îi cuvântăm, pe Mihail şi Gavriil, toţi 
iubitorii de praznice, care ne acoperim cu aripile amîndorura şi din nevoile cele de 
multe feluri ne izbăvim, unul strigând: Bucură-te, Slujitorule al Legii, iar altul zi- 
când: Bucură-te, Îngere al darului. 


Cântarea a 7-a 

Irmos: Tinerii, cei ce au mers din ludeca în Babilon oarecând, cu credinţa Treimii 
văpaia cuptorului au călcat-o, cântând: Dumnezeul părinţilor noştri, bine eşti 
cuvântat. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Cu cetele celor fără de trupuri, şi noi, neamul omenesc veniţi să ne veselim întru 
această vestită zi, săvârşind pomenirea înţelepților Arhangheli ai lui Hristos, 
cântând: Sfânt, Sfânt, Sfânt eşti, Dumnezeul părinților noştri. 

Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Ca nişte iubitori de străini, de demult Avraam, de Dumnezeu văzătorul, şi Lot 
slăvitul au ospătat pe Ingeri şi au aflat împărtăşire cu Ingerii, strigând: Sfânt, Sfânt, 
Sfânt eşti, Dumnezeul părinților noştri. 

Slavă Tatălui şi Fiului şi Sfântului Duh. 

Lui Mance viteazului şi lui Tovit prea înţeleptului s-au arătat Îngerii, răsplătindu-le 
nevoinţele vieţii după vrednicie; şi tinerilor ce erau în cuptorul cu foc, Ingerul 
oarecând le-a stins văpaia. 

Şi acum şi pururea şi în vecii vecilor. Amin (a Născătoarei de Dumnezeu) 

Toată firea noastră, din Fecioară ai purtat-o fără schimbare, lisuse, cu firile îndoit 
şi cu un lIpostas; ca Părinţii pe Tine Te mărturisim, al Căruia şi chipul cu credinţă îl 


cinstim, zugrăvindu-Te. 


Cântarea a 8-a 


Irmos: De şapte ori, cuptorul, muncitorul haldeilor l-a ars nebuneşte cinstitorilor 
de Dumnezeu. lar văzându-i pe aceştia cu putere mai bună mântuiţi de Făcătorul şi 
Mântuitorul, a strigat: Tineri, binecuvântaţi-L.; preoţi, lăudaţi-L; noroade, prea înăl- 
ţaţi-L întru toţi vecii. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Mai-mare Îngerilor este Mihail Arhanghelul, dar se proslăveşte împreună cu dânsul 
mai luminat tăinuitorul darului şi vestitorul Fecioarei cel cinstit, voievodul celor 
fără de trupuri după vrednicie, Gavriil, mai înainte bucurie vestind celor ce strigă: 
Noroade, prea înălţaţi pe Hristos în veci. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 
Cetele Îngerilor în multe feluri de chipuri văzându-le Iezechil, mai-nainte spunând 
a propovăduit; între care Serafimii cei cu câte şase aripi înainte stăteau şi 
Heruvimii cei cu ochi mulţi înconjurau, cu care pe Arhanghelii cei prea luminaţi a 
văzut, pe Hristos slăvind întru toţi vecii. 

Slavă Tatălui şi Fiului şi Sfântului Duh. 

Folositori tuturor arătându-vă, Mihaile cu Gavriil, cercetaţi pe cei ce, din dragoste, 
cinstesc întru-tot prăznuită pomenirea voastră şi pe cei ce cântă cu credință mân- 


tuiți-i de toată înconjurarea. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Cuvântul cel fără de început ai primit, Cel ce a voit firea mea a o înnoi, şi pe 
Acesta întrupat ai născut, Fecioară. Pentru aceasta pe tine, de Dumnezeu Năs- 
cătoare, neîncetat te mărim. 


Cântarea a 9-a 


Irmos: Cu adevărat, Născătoare de Dumnezeu, te mărturisim pe tine Fecioară 
curată, noi, cei mântuiţi prin tine, cu cetele celor fără de trupuri mărindu-te. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Celor ce bolesc, şi celor ce umblă pe ape, şi celor din nevoi, spre mântuire ajutători 
v-aţi arătat, mai marii celor fără de trupuri, Mihaile şi Gavriile. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Împreună cu cetele Puterilor şi ale Scaunelor dănţuind, ca un voievod al Îngerilor 
şi tăinuitor al lui Dumnezeu, Gavriile, roagă-te pentru noi Mântuitorului. 


Slavă Tatălui şi Fiului şi Sfântului Duh. 


Ca nişte păzitori ai lumii şi ai Bisericii şi mai marii cetelor Puterilor celor de sus, 
pentru noi Mântuitorului rugaţi-vă. 


Şi acum şi pururea şi în vecii vecilor. Amin (a Născătoarei de Dumnezeu) 


Cu un glas, de Dumnezeu Născătoare, pe tine te slăvim, că din patimi şi din pri- 
mejdii ne mântuieşti pe noi şi rugăciunile noastre întru cele bune le plineşti. 


Luminânda 


Podobie: Cu ucenicii să ne suim... 


Stăpâniilor, Puterilor, Arhanghelilor, Îngerilor, Domnilor, Scaunelor şi Căpetenii- 


lor, mai mare de la Dumnezeu ești pus, dumnezeiescule voievod, Mihaile prea 
slăvite. Deci, stând înaintea Scaunului celui nesuferit, acoperă, apără, păzeşte, 
mântuieşte pe toţi cei ce cu credinţă te cinstesc pe tine, folositorul lumii. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Mai cinstită eşti decât slăviții Heruvimi şi înfricoşaţii Serafimi, prea lăudată, şi fără 
asemănare mai slăvită, şi decât toţi Sfinţii Îngeri mai sfântă, prea curată, că pe 
Ziditorul tuturor negrăit cu trup L-ai născut, de Dumnezeu Născătoare, pe care 
roagă-L să dăruiască robilor tăi izbăvire de greşeli. 


La Laude 
Stihirile pe 4, glas 1: 
Podobie: Ceea ce eşti bucuria cetelor cereşti şi pe pământ oamenilor, tare folo- 


sitoare, prea curată Fecioară miluieşte-ne pe noi, cei ce scăpăm la tine; că nădejdile 
după Dumnezeu întru tine, Născătoare de Dumnezeu ne-am pus. 


Ca pe un povăţuitor al cetelor cereşti şi al oamenilor celor de pe pământ tare 
folositor, păzitor şi izbăvitor, pe tine te lăudăm cu credinţă, Mihaile, mai marele 
voievod, rugându-ne să ne izbăveşti pe noi de toată durerea cea făcătoare de 
stricăciune. (de 2 ori) 


Mai marele cetelor dumnezeieştilor Puteri celor de sus astăzi cheamă cetele oame- 
nilor, împreună cu Ingerii prăznuire luminată să facă, a Soborului lor celui 
dumnezeiesc, şi împreună să cânte lui Dumnezeu cântare întreit sfîntă. 


Sub acoperământul dumnezeieştilor tale aripi, pe noi, cei ce alergăm cu credinţă, 
Mihaile, dumnezeiască minte, păzeşte-ne şi ne acoperă în toată viaţa; şi în ceasul 


morţii, Arhanghele, tu fu ajutor milostiv nouă tuturor. 


Slavă Tatălui şi Fiului şi Sfântului Duh. 


Unde umbreşte darul tău, Arhanghele, de acolo se goneşte puterea diavolului, că nu 
suferă să rabde lumina ta luceafărul cel căzut. Pentru aceasta te rugăm: Săgeţile lui 
cele de foc purtătoare, pornite asupra noastră, stinge-le cu mijlocirea ta, izbăvindu- 
ne pe noi de smintelile lui, vrednicule de laudă, Mihaile Arhanghele. 


Şi acum şi pururea şi în vecii vecilor. Amin (a Născătoarei de Dumnezeu) 
Fericimu-te pe tine, de Dumnezeu Născătoare Fecioară, şi te slăvim noi, credin- 
Ccioşii, după datorie, cetatea cea neclintită, zidul cel nesurpat, folositoarea cea tare 


şi scăparea sufletelor noastre. 


ȘI otpustul. 


Acatistul Sfântului Arhanghel Mihail 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Alesule voievod al Puterilor cereşti şi apărător al neamului omenesc, această cân- 
tare de mulţumire aducem ţie noi, cei izbăviţi prin tine din necazuri; ci tu, ca unul 
care stai înaintea scaunului Împăratului Slavei, slobozeşte-ne pe noi din toate ne- 
voile, ca lăudându-te să strigăm ţie, cu credinţă şi cu dragoste: Bucură-te, Mihaile, 
mare arhistrateg, cu toate Puterile cereşti! 


Icosul 1 

Cu limbi îngereşti s-ar cădea să te lăudăm, Mihaile, după cuviinţa datorată întâi- 
stătătorului cetelor îngereşti cu chip de foc; dar până când vom deprinde, înţelepțiţi 
de tine, grăirea celor netrupeşti, auzi din guri mulţumitoare - deşi omeneşti - unele 
ca acestea: 

Bucură-te, stea străluminătoare a lumii cereşti, 

Bucură-te, făclie cu strălucire de aur a adevărului şi a dreptăţii; 

Bucură-te, care primeşti razele luminii de taină; 

Bucură-te, voievoade al îngerilor celor fără de număr; 


Bucură-te, în care se descoperă cel mai limpede slava dreptei Ziditorului; 
Bucură-te, prin care saltă soboarele făpturilor netrupeşti; 
Bucură-te, Mihaile, mare arhistrateg, cu toate Puterile cereşti! 


Condacul 2 

Întrevăzând cu ochii credinţei mărirea frumuseţii tale duhovniceşti şi puterea drep- 
tei tale purtătoare de fulgere, Arhanghele al lui Dumnezeu, ne umplem de uimire, 
de bucurie şi de mulţumire către Atoatefăcătorul, ca unii ce suntem pământeşti şi 
îmbrăcaţi în trup, strigând cu toate Puterile cereşti: Aliluia! 


Icosul 2 

Înţelegere curată şi nerobită patimilor cere pentru noi, prea minunate Mihaile, ale- 
sule al cetelor îngereşti, ca noi, înălțându-ne cu gândul de la cele pământeşti la cele 
cereşti, să-ţi cântăm ţie cântare de laudă precum aceasta: 

Bucură-te, că vezi îndeaproape negrăita frumuseţe şi buna întocmire dumneze- 
iască; 

Bucură-te, prea credinciosule tăinuitor al prea bunelor sfaturi ale Preasfintei Trei- 
mi, 

Bucură-te, de care se minunează cu dragoste oştirile cereşti; 

Bucură-te, pe care cu credinţă îl măresc pământenii,; 

Bucură-te, de care se tem puterile iadului; 

Bucură-te, fulger duhovnicesc aducător de bucurie; 

Bucură-te, Mihaile, mare arhistrateg, cu toate Puterile cereşti! 


Condacul 3 

Arătând în tine puterea nebiruită a râvnei pentru slava dumnezeiască ai stat în 
fruntea cetelor îngereşti, Mihaile, împotriva celui ce sufla răutatea, prea trufaşului 
Luceafăr de dimineaţă, pe care, văzându-l aruncat împreună cu cei de aproape ai 
săi din înălțimea cerului intru cele mai de jos ale pământului, oştirile cereşti, în 
chip prea slăvit călăuzite de tine în luptă, înaintea Scaunului dumnezeirii au strigat 
cu veselie şi cu o singură gură: Aliluia! 


Icosul 3 

Pe tine, Arhanghele Mihaile, tot neamul creştinesc te are mare apărător şi mare aju- 
tător în războaiele cu cei potrivnici; dorind pentru aceasta a ne învrednici de prea 
minunatul tău ajutor, în ziua prăznuirii tale îți strigăm unele ca acestea: 

Bucură-te, prin care satana a fost aruncat ca un fulger din Cer; 

Bucură-te, prin care neamul omenesc, fiind păzit, se înalță; 

Bucură-te, prea luminată podoabă a prea luminatei lumi de Sus; 

Bucură-te, prea slăvită ocrotire a lumii de jos; 


Bucură-te, care niciodată nu ai fost biruit de puterile răului; 

Bucură-te, cel întărit pe veci în adevăr şi dreptate, împreună cu toţi îngerii lui 
Dumnezeu, prin harul dumnezeiesc; 

Bucură-te, Mihaile, mare arhistrateg, cu toate Puterile cereşti! 


Condacul 4 

Izbăveşte-ne de viforul ispitelor şi al nevoilor, cela ce eşti între îngeri întâi stătător, 
pe noi care săvârşim cu dragoste şi bucurie praznicul tău prea luminat, că tu eşti în 
nevoi mare ajutător şi în ceasul morţii aperi şi ocroteşti de duhurile rele pe toţi cei 
care strigă împreună cu tine Stăpânului şi Dumnezeului nostru: Aliluia ! 


Icosul 4 

Văzând îndrăznirea ta asupra cetelor diavoleşti, toate ierarhiile îngereşti s-au avân- 
tat cu bucurie, urmându-te în lupta pentru numele şi slava Stăpânului lor, strigând: 
"Cine este ca Dumnezeu?" lar noi, cunoscând pe satana biruit sub picioarele tale, 
strigăm ţie, ca unui biruitor: 

Bucură-te, prin care pacea şi liniştea în cer s-au sălăşluit,; 

Bucură-te, prin care duhurile răutăţii au fost aruncate în iad; 

Bucură-te, care călăuzeşti oştirile cereşti şi puterile lumii nevăzute pentru nimicirea 
răului; 


Bucură-te, care îmblânzeşti în chip nevăzut mânia şi zbuciumul stihiilor lumii; 
Bucură-te, minunăţiile impreună luptător cu cei ce se luptă cu duhurile răutăţii; 
Bucură-te, tare ajutător al celor ce slăbănogesc în ispitele şi necazurile veacului 
acesta; 

Bucură-te, Mihaile, mare arhistrateg, cu toate Puterile cereşti! 


Condacul 5 

Izvor de Dumnezeu dăruit cu minuni prea mărite te-ai arătat în biserica ta din 
Hone; căci nu numai balaurul cel mare şi înfricoşat care petrecea în locul acela a 
fost nimicit cu puterea ta, ci şi ape au izvorât, tămăduind toată neputinţa trupească, 
pentru ca toți să strige cu credinţă Stăpânului îngerilor, celui ce te-a proslăvit pe 
tine: Aliluia 7 


Icosul 5 

Auzindu-te şi cunoscându-te pe tine, prea minunate Mihaile, ca pe un mare lumi- 
nător, strălucind în mijlocul cetelor îngereşti, la tine alergăm, după Dumnezeu şi 
Maica Domnului, rugându-te cu prisos de nădejde să ne ajuţi cu puterea ta pe toţi 
cei ce-ţi strigăm unele ca acestea: 

Bucură-te, cel ce ai călăuzit şi ocrotit în pustie poporul ales de Dumnezeu; 
Bucură-te, înaltule mijlocitor al Legii date în Sinai prin mâna lui Moise; 


Bucură-te, la care judecătorii şi căpeteniile lui Israel au aflat putere şi acoperământ; 
Bucură-te, prin care proorocii Şi arhiereii iudeilor au primit darul cunoştinţei de la 
Dumnezeu Atotcunoscătorul,; 

Bucură-te, cel ce ai într-armat cu tainică înţelepciune pe legiuitorii cei temători de 
Dumnezeu; 

Bucură-te, cel ce ai pus judecată şi dreptate în inima celor ce fac binele; 

Bucură-te, Mihaile, mare arhistrateg, cu toate Puterile cereşti! 


Condacul 6 

Când te-a văzut Manoe pe tine, înainte-vestitorul judecăților dumnezeieşti, s-a 
umplut de mirare şi frică, socotind că pentru aceasta nu va mai trăi; ci învăţat fiind 
de femeia sa despre rostul cel bun al arătării şi blândeţea cuvintelor tale, bucu- 
rându-se pentru fiul său Samson, care avea să se nască după cuvântul tău, mul- 
țumind a strigat lui Dumnezeu: Aliluia! 


Icosul 6 

Răsărit-ai întru slavă, Mihaile, în chip prea minunat, când ai stătut în chip omenesc 
înaintea lui lisus al lui Navi, grăind: "Scoate încălțămintea din picioarele tale, că 
eu sunt arhistrategul Puterilor Domnului". Minunându-ne de o astfel de arătare a 
ta, cu dragoste strigăm ţie: 

Bucură-te, neadormitule păzitor al capetelor de Dumnezeu încoronate; 

Bucură-te, că degrabă umileşti pe cei ce se împotrivesc stăpânirilor drepte, ca pe 
unii ce se împotrivesc poruncii lui Dumnezeu; 

Bucură-te, că smereşti răzvrătirile noroadelor; 

Bucură-te, că ruşinezi în chip nevăzut obiceiurile cele rău credincioase; 

Bucură-te, că tu luminezi în ceasul grelelor frământări pe cei ce se îndoiesc; 
Bucură-te, că pe cei încercaţi îi scapi din ispite păgubitoare; 

Bucură-te, Mihaile, mare arhistrateg, cu toate Puterile cereşti! 


Condacul 7 

Voind Stăpânul tuturor să arate că trecerea vieţii omeneşti nu este întâmplătoare, ci 
pururea este ţinută în mâna Sa, te-a dăruit apărător şi ocrotitor împăraților pămân- 
tului, ca să găteşti neamurile pentru veşnica împărăție a lui Dumnezeu; pentru 
aceasta, toţi care cunosc înalta ta slujire spre mântuirea oamenilor, cu mulţumire 
strigă lui Dumnezeu: Aliluia! 


Icosul 7 

Făcătorul tuturor minunilor şi Stăpânul a toate prin tine minune nouă ne-a arătat pe 
pământ, Arhistrategule, când ai mântuit în chip minunat de potopirea apelor râului 
biserica înălţată întru cinstirea numelui tău în Colose, poruncind şuvoaielor să se 


reverse în sânurile pământului. Şi văzând aceasta, fericitul Arhip, cu fiii săi duhov- 
niceşti, mulțumind, a strigat ţie: 

Bucură-te, îngrădire nestricată a sfintelor biserici ale lui Dumnezeu; 

Bucură-te, zid neclintit împotriva vrăjmaşilor credinţei creştineşti; 

Bucură-te, la a cărui poruncă se pleacă stihiile; 

Bucură-te, prin care se nimicesc cugetele rele; 

Bucură-te, cel ce aduci credincioşilor bucurie de la Scaunul Atotţiitorului; 
Bucură-te, cel ce-i aduci pe necredincioşi pe calea dreptăţii şi adevărului; 
Bucură-te, Mihaile, mare arhistrateg, cu toate Puterile cereşti! 


Condacul 8 

Minunea străină a puterii tale, Arhistrategule al lui Dumnezeu, a cunoscut-o asupra 
sa Avacum atunci când, potrivit chemării lui Dumnezeu, l-ai răpit şi l-ai dus 
degrabă din ludeea în Babilon, ca să-l hrănească pe Daniil, care era întemnițat în 
groapa leilor; drept pentru care, minunându-se de prea mărita lucrare a puterii tale, 
a strigat cu credinţă: Aliluia 7 


Icosul 8 

Cu totul eşti întru cei de sus, Mihaile, stând înaintea scaunului Împăratului slavei, 
iar de cei de jos nu te depărtezi, luptând pururea cu vrăjmaşii mântuirii oamenilor; 
drept care toţi cei ce vor să ajungă în dorita Împărăţie cerească îţi strigă ţie într-un 
glas: 

Bucură-te, începătorul întreit-sfintei cântări îngereşti; 

Bucură-te, cel ce eşti pururea gata să stai înainte, apărând neamurile omeneşti; 
Bucură-te, că ai pierdut în chip străin pe faraonul cel prea trufaş şi pe necredin- 
Cioşii egipteni; 

Bucură-te, că ai călăuzit în chip prea slăvit în pustie pe iudeii cei credincioşi; 
Bucură-te, că i-ai acoperit pe ei cu norul cel dumnezeiesc; 

Bucură-te, prin care s-a stins văpaia cuptorului celui din Babilon; 

Bucură-te, Mihaile, mare arhistrateg, cu toate Puterile cereşti! 


Condacul 9 

Toţi monahii Sfântului Munte Athos au venit cutremuraţi de bucurie, văzând cum 
ai mântuit pe tânărul cel temător de Dumnezeu, pe care necredincioşii iubitori de 
avuţii, cuprinşi de nebunie, îl aruncaseră legat de o piatră în adâncurile mării; pen- 
tru aceasta, mănăstirea care l-a primit pe acela, împodobindu-se cu numele tău, cu 
mulțumire strigă către Domnul: Aliluia! 


Icosul 9 


Graiurile ritoriceşti şi cugetele înţelepţilor nu pot a spune puterea ta, Mihaile, cum 
ai omorât într-o singură noapte o sută optzeci şi cinci dintre ostaşii împăratului 
asirian Senaherim, ca să se înveţe a nu mai huli numele Domnului; iar noi, cinstind 
sfânta ta râvnă pentru slava Dumnezeului celui Adevărat, cu veselie îți strigăm 
unele ca acestea: 

Bucură-te, nebiruitule Voievod al oştirilor dreptmăritoare; 

Bucură-te, spaima şi umilirea oştirilor rău credincioase; 

Bucură-te, că sădeşti dreapta credinţă a cinstirii lui Dumnezeu; 

Bucură-te, că dezrădăcinezi eresurile şi schismele pierzătoare de suflet; 

Bucură-te, că de multe ori ai întărit pe câmpul de luptă pe binecredincioşii Maca- 
bei; 

Bucură-te, că ai pierdut chiar în templu pe Iliodor, necredincioasa căpetenie a lui 
Antioh; 

Bucură-te, Mihaile, mare arhistrateg, cu toate Puterile cereşti! 


Condacul 10 

Ajutor tare fii celor ce vor să se mântuiască, arhistrategule al lui Dumnezeu, izbă- 
vindu-ne şi păzindu-ne de necazuri şi de nevoi, încă şi de oamenii răi şi de păcatele 
noastre, ca noi, înaintând în credinţa, nădejdea şi dragostea către Hristos, cu bu- 
curie pentru ocrotirea ta prea minunată mulţumind, să strigăm Stăpânului îngerilor 


şi al oamenilor: Aliluia! 


Icosul 10 

Zid eşti oamenilor credincioşi, arhistrategule al lui Dumnezeu, şi stâlp tare în lup- 
tele cu vrăjmaşii văzuţi şi nevăzuţi; pentru aceasta, izbăviţi fiind prin tine din 
cursele diavolilor, cu inimă şi gură mulţumitoare îţi strigăm unele ca acestea: 
Bucură-te, nebiruitule luptător împotriva vrăjmaşilor credinţei şi a celor ce se 
împotrivesc Sfintei Biserici; 

Bucură-te, neobositule împreună luptător cu smeriții înainte vestitori ai Evan- 
ghelei; 

Bucură-te, că pe cei ce stau întru întunericul necredinţei îi luminezi cu lumina cre- 
dinţei în Hristos; 

Bucură-te, că povăţuieşti pe calea adevărului şi a pocăinţei pe cei înnebuniţi de 
înţelepciunea cea mincinoasă; 

Bucură-te, înfricoşatule mustrător al celor ce iau numele lui Dumnezeu în deşert; 
Bucură-te, purtătorule de fulgere, pedepsitor al celor ce nebuneşte batjocoresc tai- 
nele sfintei credinţe; 

Bucură-te, Mihaile, mare arhistrateg, cu toate Puterile cereşti! 


Condacul 11 


Toată cântarea de laudă se biruieşte de mulţimea minunilor tale, arhistrategule al 
lui Dumnezeu, că săvârşite sunt de tine nu doar în Ceruri şi pe pământ, ci şi în 
beznele celor mai de dedesubt, unde ai legat pe şarpele cel din adâncuri cu legă- 
turile puterii Domnului, ca toți cei izbăviţi de răutatea lui să binecuvânteze pe 
Stăpânul Cerurilor şi al pământului, strigând: Aliluia ! 


Icosul 11 

Slujitor minunat al adevărului şi curăţiei cinstirii lui Dumnezeu te-ai arătat, 
Arhistrategule, când, mai înainte văzând meşteşugurile duhului întunericului, l-ai 
oprit cu numele lui Dumnezeu, ca să nu îndrăznească a scoate la iveală trupul 
ascuns al răposatului povăţuitor al lui Israel, Moise, ca să nu fie cinstit ca Dumne- 
zeu de fiii lui Israel cei robiți simţurilor; pentru aceasta, cinstind acum praznicul 
tău cel frumos luminat, mulţumind strigăm ţie: 

Bucură-te, că ai păzit între iudei curăţia cunoaşterii lui Dumnezeu, în zilele vechiu- 
lui Legământ; 

Bucură-te, că ai dezrădăcinat de multe ori neghinele rătăcirii în zilele harului adus 
de Hristos; 

Bucură-te, că ai pierdut oracolele şi idolii neamurilor; 

Bucură-te, că întăreşti pe creştinii nevoitori şi purtători de chinuri; 

Bucură-te, că umpli cu puterea harului dumnezeiesc pe cei neputincioşi cu 
duhul; 

Bucură-te, că îmbraci cu armele credinţei pe cei slăbănogiţi cu trupul; 
Bucură-te, Mihaile, mare arhistrateg, cu toate Puterile cereşti! 


Condacul 12 

Har din ceruri cere de la Dumnezeu, Mihaile, pentru noi, cei ce cântăm întru lauda 
prea cinstitului tău nume, ca umbriţi fiind de ocrotirea ta, să trăim în toată evlavia 
şi curăția, până ce, dezlegați fiind prin moarte din legăturile trupului, să ne 
învrednicim să stăm dinaintea Scaunului de foc al Împăratului slavei şi să strisăm 
cu cetele îngereşti: Aliluia ! 


Icosul 12 

Cântând feluritele tale minuni, Mihaile, lucrate spre mântuirea noastră, îl rugăm pe 
Domnul şi Stăpânul tuturor ca duhul râvnei pentru slava lui Dumnezeu, care este 
întru tine, să nu se împuţineze vreodată în noi, cei ce strigăm ţie unele ca acestea: 
Bucură-te, cel ce la vremea potrivită aşezi în chip prea minunat la locuri de cinste 
pe robii credincioşi ai lui Dumnezeu; 

Bucură-te, cel ce arunci în chip nevăzut din înălțimea puterii şi slavei pe cei 
neruşinaţi şi nevrednici; 

Bucură-te, care vei aduna pe cei aleşi din cele patru colţuri ale pământului; 


Bucură-te, prin care, la porunca lui Dumnezeu, cei păcătoşi vor fi predaţi focului 
VEşnIc; 

Bucură-te, prin care satana cu îngerii lui vor fi ferecaţi pe veci în iad; 

Bucură-te, prin care drepţii se sălăşluiesc în chip prea slăvit în locaşurile Tatălui 
Ceresc; 

Bucură-te, Mihaile, mare arhistrateg, cu toate Puterile cereşti! 


Condacul 13 (de 3 on) 

O, prea minunatule întâi-stătător al arhanghelilor şi al îngerilor, primeşte pentru 
prea minunata ta slujire spre mântuirea neamului omenesc, glasul de laudă şi de 
mulțumire pe care îl înălțăm spre tine, şi, ca unul ce eşti plin de puterea lui Dumne- 
zeu, acoperă-ne cu aripile tale cele nematerialnice de toţi vrăjmaşii văzuţi şi nevă- 
zuţi, ca să strigăm pururea Domnului, celui ce te-a proslăvit şi S-a proslăvit prin 
tine: Aliluia! 


Apoi se zic din nou: 


Icosul 1 

Cu limbi îngereşti s-ar cădea să te lăudăm, Mihaile, după cuviinţa datorată întâi- 
stătătorului cetelor îngereşti cu chip de foc; dar până când vom deprinde, înţelepțiţi 
de tine, grăirea celor netrupeşti, auzi din guri mulţumitoare - deşi omeneşti - unele 
ca acestea: 

Bucură-te, stea străluminătoare a lumii cereşti, 

Bucură-te, făclie cu strălucire de aur a adevărului şi a dreptăţii; 

Bucură-te, care primeşti razele luminii de taină; 

Bucură-te, Voievoade al îngerilor celor fără de număr; 

Bucură-te, în care se descoperă cel mai limpede slava dreptei Ziditorului; 
Bucură-te, prin care saltă soboarele făpturilor netrupeşti; 

Bucură-te, Mihaile, mare Aarhistrateg, cu toate Puterile cereşti! 


Condacul 1 

Alesule voievod al Puterilor cereşti şi apărător al neamului omenesc, această cân- 
tare de mulțumire aducem ţie noi, cei izbăviţi prin tine din necazuri; ci tu, ca unul 
care stai înaintea scaunului Împăratului slavei, slobozeşte-ne pe noi din toate ne- 
voile, ca lăudându-te să strigăm ţie, cu credinţă şi cu dragoste: Bucură-te, Mihaile, 
mare arhistrateg, cu toate Puterile cereşti! 


După care se citeşte această rugăciune: 


Rugăciune către Sfântul Arhanghel Mihail 


Sb 

Sfinte şi mare Arhanghele al lui Dumnezeu, Mihaile, care cel dintâi între îngeri 
Stai dinaintea Treimii celei negrăite, sprijinul şi păzitorul neamului omenesc, 
care ai zdrobit în Ceruri cu oştile tale capul prea trufaşului diavol şi ruşinezi 
pururea pe pământ răutatea şi viclenia lui, la tine alergăm cu credinţă şi ne 
rugăm ţie cu dragoste: fii pavăză nestricată şi coif tare Sfintei Biserici şi nea- 
mului nostru drepteredincios, păzindu-ne cu spada ta purtătoare de fulgere de 
toți vrăjmaşii văzuţi şi nevăzuţi. 


Nu ne lasă pe noi, o, Arhanghele al lui Dumnezeu, fără ajutorul şi ocrotirea ta, pe 
cei ce lăudăm astăzi sfântul tău nume. lată că, deşi mult greşim, nu voim să pierim 
întru fărădelegile noastre, ci să ne întoarcem la Domnul, ca să ne călăuzească spre 
lucruri bune. Luminează minţile noastre cu lumina feţei lui Dumnezeu, care 
străluceşte totdeauna pe fruntea ta ca un fulger la arătare, ca să putem pricepe 
care este voia lui Dumnezeu, bună şi desăvârşită, în ceea ce ne priveşte, şi să 
cunoaştem toate câte se cuvine nouă să le facem şi câte să le trecem cu vederea 
şi să le părăsim. 


Întăreşte-ne cu harul Domnului voinţa slabă şi dorirea lipsită de vlagă, ca întă- 
rindu-ne în legea Domnului, să încetăm a ne mai primejdui cu cugetele pămân- 
teşti şi cu poftele trupeşti, aplecându-ne, după asemănarea copiilor lipsiţi de 


minte, către frumuseţile degrabă pieritoare ale lumii acesteia şi uitând în chip 
nesăbuit cele veşnice şi cereşti de dragul celor stricăcioase şi pământeşti. 


Mai presus de toate acestea, cere de Sus pentru noi duhul adevăratei pocăinţe, 
întristarea cea nefățarnică după Dumnezeu şi zdrobirea pentru păcatele noastre, ca 
zilele ce ne-au mai rămas din această viaţă trecătoare să le cheltuim nu spre plă- 
cerea simţurilor şi hrănirea patimilor noastre, ci întru îndreptarea cu lacrimi de 
credinţă şi zdrobire a inimii, cu nevoinţele curăţiei şi cu bineplăcutele fapte ale 
milostivirii. 


lar când se va apropia ceasul sfârşitului nostru, al slobozirii din legăturile acestui 
trup pieritor, nu ne lăsa pe noi, Arhanghele al lui Dumnezeu, fără de apărare 
împotriva duhurilor răutăţii care sunt în văzduhuri şi obişnuiesc a împiedica 
urcuşul sufletului omenesc la cele de Sus, ca păziţi fiind prin tine, fără împie- 
dicare să ajungem în sălaşurile prea slăvite ale Raiului, unde nu este durere, nici 
întristare, nici suspin, ci viaţă fără de sfârşit. 


Și învrednicindu-ne a vedea prea luminatul chip al Preabunului nostru Domn şi 
Stăpân, şi căzând cu lacrimi la picioarele Lui, cuprinşi de bucurie şi umilinţă să 
strigăm: slavă Ție, Preaiubitul nostru Mântuitor, care pentru prea multa dragoste pe 


care o ai faţă de noi, nevrednicii, ai binevoit a trimite pe îngerii Tăi ca să slujească 
mântuirii noastre. Amin ! 


In această lună (septembrie), ziua a şasea - Pomenirea minunii ce s-a făcut în 
Colose, adică în Hones, de Arhanghelul Mihail (Minei) 


La Vecernie 
La Doamne, strigat-am..., se pun Stihirile pe 6, glasul al 4-lea: 


Podobie: Ca pe un viteaz... 


Al dumnezeirii celei întreit luminătoare, înainte-stătător prea luminat, Mihaile mai- 
mare voievodule arătându-te, cu puterile cele de sus strigi bucurându-te: Sfânt eşti 
Părinte, sfânt eşti Cuvinte Cel împreună fără de început, sfânt eşti şi Duhule Sfinte; 
o mărire, o împărăție, o fire, o dumnezeire şi o putere! 


ŞI chipul tău de foc, şi frumuseţea minunată, Mihaile întâiule îngere; că cu firea 
cea fără materie străbați marginile, plinind poruncile Făcătorului tuturor, puternic 
întru tăria ta cunoscut fiind, şi izvor de tămăduiri Biserica ta făcându-o, ceea ce cu 
chemarea ta cea sfântă se cinsteşte. 


Cela ce faci pe îngerii Tăi, precum este scris duhuri, şi pe cei ce slujesc ie pară de 
foc, în mijlocul cetelor Tale celor îngereşti, mai întâi a fi ai arătat Doamne, pe 
Mihail mai-marele voievod, cel ce se supune voilor Tale Cuvinte, şi cântare întreit 
sfântă, cu frică strigă măririi Tale. 


Slavă..., glas 6, a lui Vizantie 


Bucuraţi-vă dimpreună cu noi toate căpeteniile cetelor îngereşti, ca cel mai-nainte 
stătător al vostru, şi al nostru folositor, marele arhistrateg, în ziua de astăzi, întru 
cinstită Biserica lui, cu prea mărire arătându-se sfinţeşte. Pentru aceasta după 
datorie cântându-i să-i strigăm: Acoperă-ne pe noi cu acoperământul aripilor tale, 
mai-mare Mihaile Arhanghele. 


Și acum..., al Născătoarei, asemenea 


Bucuraţi-vă dimpreună cu noi toate cetele fecioarelor; că folositoarea noastră şi 
mijlocitoarea, şi acoperământul şi scăparea cea mare, în ziua de astăzi, întru 
cinstită Biserica ei, cu prea mărire arătându-se sfinţeşte; pentru aceasta după da- 
torie cântându-i ei, să-i strigăm: Acoperă-ne pe noi cu acoperământul aripilor tale, 
prea curată, de Dumnezeu Născătoare Stăpână. 


La Stihoavnă 
Stihirile glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Ca pe un povăţuitor al cetelor cereşti, şi al oamenilor celor de pe pământ tare 
folositor, păzitor şi izbăvitor, pe tine te lăudăm cu credință, Mihaile mai-marele 
voievod, rugându-ne: Din toată durerea cea de stricăciune făcătoare, să ne izbăveşti 
pe noi. 


Stih: Cela ce face pe îngerii săi duhuri, şi slugile Sale pară de foc. 
Mai-marele cetelor dumnezeieştilor puteri celor de sus, astăzi împreună cheamă 


cetele omeneşti, împreună cu îngerii să facă, o prăznuire luminată a soborului lor 
celui dumnezeiesc şi împreună să cânte lui Dumnezeu cântare întreit sfântă. 


Stih: Lăudaţi pe EI toţi Îngeri Lui, lăudaţi pe EI toate Puterile Lui. 


Sub acoperământul dumnezeieştilor tale aripi, pe noi cei ce cu credință cădem, 
Mihaile dumnezeiască minte, păzeşte-ne şi ne acoperă în toată viaţa, şi în ceasul 
morţii Arhaghele, tu ne fu ajutător milostiv nouă tuturor. 


Slavă..., Și acum..., glasul al 8-lea 


A lui loan Monahul: Ca cela ce eşti mai-mare cetelor şi apărător, şi îngerilor 
povăţuitor, şi mai-mare voievod, mântuieşte din toată nevoia şi necazul, din boli şi 
din cumplitele păcate, pe cei ce te laudă cu adevărat, şi te roagă pe tine, mărite. Că 
fără materie fiind, cu adevărat vezi pe Cel fără de materie, şi eşti strălucit cu 
lumina cea neapropiată a măririi Stăpânului. Că Acela cu iubire de oameni trup 
pentru noi din Fecioară a luat, vrând să mântuiască pe om. 


Troparul, glasul al 4-lea: Mai-mare voievodule al oştilor cereşti Mihaile, rugămu- 
te pe tine noi nevrednicii, ca cu rugăciunile tale să ne acoperi pe noi, cu acope- 
rământul aripilor măririi tale celei netrupeşti; păzindu-ne pe noi cei ce cădem cu 
dinadinsul şi strigăm: Mântuieşte-ne din nevoi, ca un mai-mare peste cetele pute- 
rilor celor de sus. 


La Utrenie 
După întâia Catismă. Sedealna, glasul al 2-lea: 


Podobie: Ceea ce eşti izvorul milei, învredniceşte-ne pe noi milostivirii, Năs- 
cătoare de Dumnezeu; caută spre poporul cel păcătos; arată, precum de-a pururea; 
puterea ta, că întru tine nădăjduind, strigăm ție: Bucură-te, ca şi oarecând Gavriil, 
mai-marele voievod al celor fără de trup. 


Preasfintele cete ale celor fără de trupuri, rugaţi-vă lui Dumnezeu şi Stăpânului, să 
ne fie nouă milostiv la ceasul judecății, şi să ne izbăvească de iadul cel amar, de 
răutatea dracilor, şi de întunericul patimilor şi de toată îngrozirea, pe noi care cu 
dragoste alergăm către acoperământul vostru. 


Slavă..., glasul al 4-lea 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Arhistrategule al slujitorilor celor fără de trup, cela ce stai înaintea lui Dumnezeu, 
şi strălucindu-te cu strălucirea cea de acolo, luminează, sfinţeşte, pe cei ce cu 
credinţă te laudă. Izbăveşte de toată tirania vrăjmaşului, şi cere viaţă paşnică, celor 
ce împărăţesc şi tuturor marginilor. 


Și acum..., al Născătoarei 


Către Născătoarea de Dumnezeu, acum cu nevoinţă să alergăm noi păcătoşii şi 
smeriţii, şi să cădem cu pocăință, strigând dintru adâncul sufletului: Stăpână ajută- 
ne, milostivindu-te spre noi, sârguieşte că pierim de mulţimea păcatelor, nu în- 
toarce pe robii tăi deşerți, că pe tine una nădejde te-am câştigat. 


A Crucii, a Născătoarei asemenea 


Stând lângă Crucea Fiului tău, de Dumnezeu dăruită prea curată Născătoare de 
Dumnezeu, cu plângere suspinând şi tânguindu-te ziceai către EI: Cum te-ai pironit 
pe lemn? Cum primeşti patimi, de la oamenii cei fărădelege? Lumea vrând să o 
izbăveşti din stricăciune; măresc Mântuitorule pogorârea Ta. 


După a doua Catismă, Sedealna, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Noi cei ce năzuim la cinstită Biserica ta, şi cu bunăcredinţă te mărim pe tine într- 
însa, ca pe unul ce eşti mai mare cetelor celor fără de materie, ne rugăm ţie 
dumnezeiescule Arhistratege, scoate-ne pe noi din toată tirania vrăjmaşului, şi ne 
mântuieşte de îngrozirea cea viitoare, şi din gheenă, cu rugăciunile tale. 


Slavă..., glasul acelaşi 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu guri fără de materie neîncetat Te laudă cetele cele fără de trup, pe Tine Treimea 
cea mai presus de Dumnezeire, şi cu frică stau înainte strigând: Sfântă fire în trei 
Ipostasuri, milostiveşte-te spre zidirea mâinilor Tale, unule lubitorule de oameni. 


Și acum..., al Născătoarei, asemenea 


Ceea ce singură ai născut pe Făcătorul a toată lumea, ceea ce singură ai împodobit 
omenirea cu naşterea ta, Preacurată, izbăveşte-mă de cursele vicleanului veliar, 
întăreşte-mă pe piatra voinţelor lui Hristos, rugându-te neîncetat Celui ce din tine 
S-a întrupat. 


Al Crucii, Născătoarei 


Maica Ta cea fără de mire, dacă Te-a văzut pe Tine înălţat pe Cruce, plângând cu 
amar, acestea grăia: Ce minune nouă şi străină, şi prea mărită este aceasta? Cum 
Te-a pironit pe Tine poporul cel fărădelege pe Cruce, pe însuți Dătătorul de viață, 
lumina mea cea prea dulce. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 


7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 


8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 


20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele - Al Născătoarei de Dumnezeu sau al Octoihului pe 6, şi ale Arhi- 
strategului două pe 3. 


Canonul Arhistrategului 

facere a lui losif 
Cântarea 1-a, glasul al 4-lea, 
Irmos: Deschide-voi gura mea, şi se va umplea de Duh, şi cuvânt voi răspunde 
împărătesei Maicii, şi mă voi arăta luminat prăznuind, şi voi cânta minunile ei 
bucurându-mă. 
Cela ce te luminezi totdeauna cu dumnezeieştile străluciri, luminează gândul meu, 
ca să te laud pe tine Arhistrategule al oştilor celor de sus, cela ce eşti întărirea 
tuturor celor ce aleargă către tine. 
Gândul Cel mai-nainte fără început, te-a arătat pe tine începător cetei celei mai 
presus de lume Arhistrategule şi lumină celor din întuneric, şi dumnezeiască stră- 


lucire Bisericii Lui pururea pomenite. 


Fiind povăţuitor minţilor celor îngereşti întru Duhul, prea bunule Mihaile, te-ai dat 
celor de jos ocrotire, şi tărie, şi sabie, junghiind şi pierzând pe vrăjmaşi. 


Al Născătoarei 


Fecioară fără prihană, podoaba îngerilor, ajutătoarea oamenilor, tu îmi ajută mie 
celui ce mă primejduiesc în marea vieţii, şi pururea cad în viforul păcatului. 


Alt Canon 


facere a lui losif, 
glas acelaşi. 


Irmos: Cela ce a povăţuit... 


Pe mai-marele îngerilor, pe soarele cel strălucit, care luminează pământul cu 
strălucirile minunilor şi goneşte negura supărărilor totdeauna, cu bucurie să-l lău- 
dăm. 


Doamne, Cela ce ai făcut pe îngeri văpaie de foc, care împlinesc pe cât se poate 
voirea Ta cea prea sfântă, în mijlocul lor, ai arătat strălucind ca o stea pe Mihail 
mai-marele voievod. 


Să lăudăm toţi pe Domnul cel bun, carele ne-a dăruit nouă zid nebiruit de vrăj- 
maşi, şi întărire nemişcată, totdeauna mântuindu-ne pe noi de primejdii, pe Mihail 
Arhistrategul. 


Cu dumnezeieştile tale folosiri, totdeauna faci dumnezeiască casa ta aievea, cură- 
țitoare păcătoşilor, scăpare celor năpăstuiţi, izgonitoare tuturor bolilor, cela ce eşti 
mai marele îngerilor lui Dumnezeu. 


Slavă... 

Zdrobeşte pe cei necredincioşi totdeauna, mărite, care se ridică asupra noastră, şi 
ne izbăveşte pe noi de năvălirea şi de necazul lor, ca să te cinstim pe tine pururea, 
ca pe un bun al nostru părtinitor. 


Și acum..., al Născătoarei 
Minune nepricepută! Cum Dumnezeu cel necuprins S-a unit cu oamenii, cu trup 
după Ipostas; ceea ce eşti neispitită de nuntă, mântuieşte-mă pe mine cel supus 
stricăciunii, din înşelăciunea şarpelui. 

Canonul Arhistrategului 
Cântarea a 3-a 
Irmos: Nu întru înţelepciune, şi în putere, şi în bogăţie ne lăudăm; ci întru Tine în- 
țelepciunea Tatălui cea Ipostatică, Hristoase. Că nu este sfânt afară de Tine, lubi- 


torule de oameni. 


Cu putere dumnezeiască prea lăudate voievodule al oştilor înconjuri tot pământul, 
scoțându-ne din răutăţi pe noi, care chemăm dumnezeiesc numele tău. 


Arătatu-te-ai oglindă curată dumnezeieştii lumini, primind luminat arătările cin- 
stitului Duh, Mihaile întâiule îngere, vrednicule de minuni. 


Al Născătoarei 


Cel ce a alcătuit minţile cele fără de materie, S-a sălăşluit în pântecele tău cel de 
materie, cu bunăvoie Preacurată, arătându-se cu trup Cel nevăzut. 


Alt Canon 
Irmos: Doamne cel ce întăreşti... 
Cela ce stai înaintea scaunului Treimii, şi eşti îndumnezeit după împărtăşire, şi te 
luminezi cu razele care strălucesc de acolo; luminează pe cei ce te laudă pe tine 


Arhistrategule al lui Dumnezeu. 


Dacă te-a văzut Isus oarecând pe tine ţinând în mână sabie, spăimântându-se de 
înfricoşata ta vedere, strigă: Ce porunceşti acum, Doamne mie slugii tale să fac ? 


Pusu-te-ai odinioară de Dumnezeu mai mare neamului iudeilor, iar acum ajutor 
creştinilor, şi izbăvitor Arhanghele, izbăvindu-i pe ei de nevoi şi de necazuri. 


Să dăm mărire Domnului celui ce ne-a dat nouă înainte apărător, şi întru scârbe 
ajutor pe marele Arhanghel; prin care totdeauna ne izbăvim de cei fără de Dumne- 
zeu. 


Slavă... 


Pe cei ce sunt duşi cu sila la limbi de alt neam, şi robiţi ticăloşeşte, întoarce-i 
degrab rugând pe Dumnezeu Cel Preaînalt, Arhanghele. 


Și acum..., al Născătoarei 


Munte mare te-a scris Daniil, Preacurată, iar Avvacum munte umbrit cu bunătăţile, 
şi David munte închegat. Din tine Dumnezeu s-a întrupat mântuind lumea. 


Irmosul: Cela ce întăreşti tunetul, şi zideşti duhul întăreşte-mă Doamne, ca să Te 
laud pe Tine adevărat, şi să fac voia Ta; că nu este sfânt afară de Tine lubitorule de 


oameni. 


Sedealna, glasul al 8-lea: 


Podobie: Pe înţelepciunea... 


Povăţuitor cetelor cereşti, slujitor măririi dumnezeieşti după vrednicie făcându-te, 
cu porunca Ziditorului tău eşti mijlocitor de mântuirea creştinilor, cercetând pe oa- 
meni cu mărirea ta cea fără de materie; pentru aceea după datorie toţi te lăudăm, 
mărindu-ți astăzi dumnezeiasca ta prăznuire Mihaile Arhanghele. Roagă-te lui 
Hristos Dumnezeu, să dăruiască lăsare greşalelor, celor ce cu credinţă prea măresc 
dumnezeieșştile tale minuni. 


Slavă..., Și acum... 


Pe înţelepciunea şi Cuvântul, în pântecele tău zămislind, fără de ardere Maica lui 
Dumnezeu, lumii ai născut pe Cela ce ţine lumea, şi în braţe ai avut pe Cela ce 
cuprinde toate, pe Dătătorul de hrană al tuturor, şi Făcătorul făpturii. Pentru aceasta 
te rog pe tine Preasfântă Fecioară, şi cu credinţă te măresc, ca să mă izbăvesc eu de 
greşale, când voi stă înaintea feţei Ziditorului meu, Stăpână, Fecioară curată, al tău 
ajutor atunci să-mi dăruieşti; că poţi câte voieşti. 


Al Crucii, Născătoarei 


Pe Mieluşelul şi Păstorul şi Mântuitorul, dacă l-a văzut mieluşeaua pe Cruce, s-a 
tânguit lăcrimând, şi cu amar strigând: Lumea se bucură luând mântuire, iar pân- 
tecele meu se, aprinde văzând răstignirea Ta, care rabzi pentru milostivirea milei, 
îndelung-răbdătorule Doamne, adâncule al milei; milostiveşte-te şi dăruieşte iertare 
de greşale, celor ce laudă cu credință dumnezeieştile Tale patimi. 


Canonul Arhistrategului 
Cântarea a 4-a 
Irmos:  Cela ce şade întru mărire pe scaunul Dumnezeirii, pe nor uşor, a venit 
lisus Cel mai presus de dumnezeire prin palmă curată, şi a mântuit pe cei ce strigă: 
Mărire Hristoase, puterii Tale. 
Gândul cel fără început cu voire alcătuind gândurile dumnezeieşti, a pus în 


mijlocul lor mai mare pe Mihail, fiind luminat cu împărtăşirile prea fericitul. Şi 
strălucit cu înţelegeri de la dumnezeiasca stăpânire. 


Dimpreună cu Scaunele, şi Căpeteniile, şi Puterile, şi Stăpânirile, şi cu sfinţitele 
Domnii, glăsuieşti Treimii cântarea cea sfântă pururea pomenite Mihaile, mân- 
tuindu-ne pe noi cei ce te lăudăm pe tine. 


Mărim pe Domnul Făcătorul tuturor, care pentru milostivire ne-a dat nouă pază 
mare şi zid şi întărire nesurpată pe Mihail Arhanghelul cel luminos. 


Al Născătoarei 
Minunea naşterii tale Fecioară se învăţa cu Duhul odinioară grăitorul de cele sfinte, 
aievea văzându-te munte umbros pe tine, dintru care a venit Sfântul Dumnezeu 
întrupându-se. 

Alt Canon 
Irmos: Auzit-a proorocul de... 
Precum odinioară ai surpat multă oaste a lui Senaherib cu dumnezeiasca poruncă, 
întru acelaşi chip sfărâmă pe cei ce ne dau război, şi asupresc poporul cel cre- 
dincios, Mihaile. 
Foarte înfricoşat îţi este chipul tău, şi frumuseţea cu adevărat foarte minunată, 


foarte prea luminată este mărirea ta, care arăţi tuturor celor ce doresc de tine 
Mihaile, cel ce săvârşeşti minuni nenumărate. 


Înconjurând cele de sus cercetezi neîncetat şi cele de jos, scăpând din multe 
primejdii, şi din scârbe, şi din nevoi, pe toţi cei ce te cheamă pe tine, slujitorule al 
lui Dumnezeu. 


Iată locul cel dumnezeiesc, iată scăparea scârbiţilor, iată casa cea prea sfântă, care 
cu adevărat o arată liman spre mântuirea multora, marele Arhanghel. 


Slavă... 

Stâlp de foc te-ai arătat lui Arhip celui cinstitor de Dumnezeu, când mulțimea 
poporului celui fărădelege, se nevoia să înece cu apă Biserica ta, povăţuitorule al 
puterilor celor de sus. 

Și acum... 

Gavriil a venit aducându-ţi ție Preacurată din înălțime bucurie, cu care dimpreună 


strigăm: Bucură-te, uşă prin care a trecut însuşi Hristos Dumnezeu, mântuind nea- 
mul omenesc. 


Canonul Arhistrategului 
Cântarea a 5-a 


Irmos: Necredincioşii nu vor vedea mărirea Ta, Hristoase, dar noi pe Tine, Unul- 
Născut strălucirea măririi durnnezeirii Tatălui, de noapte mânecând Te lăudăm, 
Iubitorule de oameni. 


Mihaile cel fără trup, Arhanghele al oştirilor îngereşti, arătatu-te-ai povăţuitor lui 
Israil celui de demult, cu porunca Celui ce a odrăslit din Iacov, şi S-a arătat oame- 
nilor trupeşte. 


Indumnezeindu-te pururea cu strălucirile cele fără de materie prin împărtăşirea 
dumnezeirii, şi nouă ne dai strălucirea cea dătătoare de lumină, mai marele în- 
gerilor. 


Infrumuseţa-tu-s-a dumnezeiască Biserica ta cu darul, că pogorându-te într-însa, o 
arăţi noian de tămăduiri, şi izbăvitoare patimilor, Mihaile întâiule îngere. 


Al Născătoarei 


Arătatu-te-a pe tine Dumnezeu mai aleasă decât gândurile îngerilor, intrând în 
pântecele tău cel fără prihană Preacurată; pe care roagă-L totdeauna să Se milos- 
tivească către cei ce te laudă. 


Alt Canon 
Irmos: Răsare-mi mie Doamne lumina... 
Propovăduitorii Cuvântului, cunoscând minunile care vreai să faci la Biserica ta 
întâiule îngere, tuturor le-au vestit mai-nainte, cărora noi acum le vedem săvârşirea 
de faţă. 
Cel ce odinioară hulea darurile tale, văzând tămăduirea ficei sale, cu povăţuirea ta 


Arhanghele a ridicat casă de rugăciune în locul apei, care a izvorât darul tămă- 
duirii. 


Apropiaţi-vă de luaţi dar şi milă, căci izvorul tămăduirilor cel neîmpuţinat stă de 
faţă înaintea tuturor, care Arhanghelul ni l-a arătat nouă, din voirile cele dumne- 
zeieşti. 


Orbilor se dă vedere, surzilor auzire, şi tuturor ologilor bună umblare, muţilor bună 
glăsuire, la dumnezeiască casa ta, Mihaile cela ce eşti mai-mare îngerilor, dătă- 
torule de cele bune. 

Slavă... 

Zdrobeşte trufia vrăjmaşilor celor ce caută să prăpădească turma ta Arhanghele şi 
pe cei ce i-au prins aceia robi mântuieşte-i, ca totdeauna să te laude împreună cu 
NOI. 


Și acum..., al Născătoarei 


Fecioară ceea ce întreci pe puterile cele îngereşti, şi ai născut pe Dumnezeu 
Impăratul tuturor, roagă-te dimpreună cu ei Preasfântă Stăpână, să ne mântuim noi. 


Canonul Arhistrategului 
Cântarea a 6-a 


Irmos: Strigat-a mai-nainte închipuind îngroparea Ta cea de trei zile, proorocul 


Iona în chit rugându-se: Din stricăciune mă izbăveşte lisuse, Impărate al puterilor. 


Veselească-se mulțimea credincioşilor, lăudându-te pe tine Mihaile, şi măreşte pe 
Preasfântul Cuvânt, care dintru a Sa bunătate a împreunat pe oameni cu îngerii. 


Taberele lui Israil le-ai mântuit arătându-te, şi dând dumnezeieştile porunci Arhan- 
ghele, ai surpat pe vrăjmaşi, şi de tot i-ai pierdut pe ei. 


Dacă te-a văzut Isus al lui Navi, fiind cuprins de frică şi de cucernicie ţi s-a 
închinat, întrebând cinstitul şi Sfântul tău nume, cela ce eşti mai marele îngerilor. 


Al Născătoarei 

Fericit este poporul cel ce te fericeşte pe tine cea pururea fericită, ceea ce ai născut 
pe Dumnezeu cel fericit, care pentru milostivirea Sa cu negrăită unire pe oameni 1- 
a îndumnezeit. 


Alt Canon 


Irmos: Viforul gândurilor apucând... 


Pe cei ce odinioară au îndrăznit să piardă cu abaterile de gârle apa binecuvântării, 
care ai dat credincioşilor Arhanghele, i-ai arătat nelucrători, spăimântându-i cu 
starea ta de faţă cea înfricoşată. 


Lovit-a odinioară Moise piatra şi au curs ape, iar tu acum spărgând piatra, s-au 
înghițit râuri de gârle, care şi până acum, mărturisesc minunea dumnezeiescule Ar- 
hanghele. 


Cei ce odinioară erau cuprinşi de întunericul necredinţei, din tulburarea închi- 
năciunii idolilor, venind la dumnezeiască casa ta, au primit luminat cunoştinţa 
credinţei cu rugăciunile tale. 


Chipul şi firea ta este de foc, care pe cei credincioşi îi luminează, iar pe cei 
necredincioşi îi arde, Arhistrategule al dumnezeieştilor slujitori, părtinitorule al 
celor ce cu credinţă curată te laudă pe tine. 


Slavă... 


Urmând întru toate dumnezeieştii îndurări a Stăpânului, dai celor umiliţi mână de 
ajutor, şi vindeci zdrobirile sufletelor, şi încetezi durerile celor ce năzuiesc la tine 
Sfinte. 


Și acum..., al Născătoarei 


Carte te-a văzut pe tine mai-nainte proorocul, întru care era scris Cuvântul cu 
degetul Tatălui, Fecioară; pe care roagă-L să ne scrie în cartea vieţii, pe noi cei ce 
cu bunăcredinţă te mărim. 


Irmosul: Viforul gândurilor apucându-mă, întru adâncul greşalelor celor nemă- 
surate mă trage; ci tu ocârmuitorule bune, mai-nainte apucând ocârmuieşte-mă, ca 
pe proorocul, şi mă mântuieşte. 


Condacul, glasul al 2-lea: Arhanghele al lui Dumnezeu, slujitorule al dumne- 
zeieştii măriri; apărătorul oamenilor, şi mai marele celor fără de trup, cere ce este 
de folosul nostru, şi mare milă, cela ce eşti Voievod mai mare al celor fără de 
trupuri. 


Icos: Zis-ai lubitorule, de oameni în Scripturi, că mulțime de îngeri se bucură în 
Cer, pentru un om ce se va pocăi. Drept aceea noi păcătoşii, cei ce suntem întru 
nelegiuiri, îndrăznim totdeauna a ne ruga Ție, Cela ce însuţi eşti fără de păcate, şi 


ca un bun să Te înduri, şi să ne trimiţi nouă nevrednicilor, umilință, Stăpâne, dân- 
du-ne iertare. Căci pentru noi toţi se roagă Ţie, mai marele voievod al celor fără de 
trupuri. 


Sinaxar 


Intru această lună, în 6 zile, pomenirea minunii celei prea mari ce S-a făcut în 
Colossele Frigiei de Arhistrategul Mihail. 


Stih: Mihaile gândule, la Biserica ta tânăr te-ai arătat, 
ŞI potopul gârlelor cel de cufundare ai încetat. 

Mihail povăţuitorul gândurilor, 

A şasea zi a mistuit curgerea gârlelor. 


Oarecari elini topindu-se de zavistie spre minunile cele prea mărite ce se făceau în 
Biserica Arhistrategului Mihail, au vrut să abată râul care curgea acolo aproape, să- 
| pornească asupra Bisericii, ca să înece şi Biserica, şi să piardă şi pe Arhip cin- 
stitul bărbat ce se ţinea acolo. lar dumnezeiescul Arhistrateg, însuşi arătându-se şi 
poruncind lui Arhip să se îmbărbăteze, lovi cu un toiag piatra, şi făcând cale apei 
printr-însa, de atunci până în ziua de astăzi, se vede cum se înghite apa şi se mi- 
stuie. 


Tot în această zi, pătimirea Sfinţilor mucenici Eudoxie, Zinon, Romil, Macarie. 


Stih: Eudoxie, Romil şi Zinon s-au tăiat, 

Și Macarie fericiţi, fericit sfârşit au aflat. 

Acestui Sfânt Romil i s-a tăiat capul în zilele lui Traian, care a trimis la oarecare 
cetăţi în izgonire unsprezece mii de creştini, şi cu amară moarte i-a omorât. 


Iar în zilele lui Dioclețian, Eudoxie primind pe slujitorii care îl căutau, le spuse că 
el este Eudoxic, şi aceia îl sfătuiau să fugă; iar el uitându-şi de femeie, de copii, de 
rude, de casă, şi de celelalte, se aduse înaintea Domnitorului din Melitin, şi întâi 
scoţându-şi brâul de la sine, care era semn de dregătoria comiţiei, îl aruncă în 
obrazul domnitorului, şi împreună cu dânsul mulţimea ce sta împrejur, toată ceata 
lui o mie o sută şi patru de ostaşi, asemenea făcură. După aceea pe dumnezeiescul 
Eudoxie îl întinseră patru slujitori şi-l bătură pe coaste, şi-l strujea, şi apoi primi 
moarte prin sabie. 


Insă când a sosit la locul săvârşirii, întorcându-se înapoi îşi văzu soţia, şi 
aducându-i aminte de cele ce o învățase mai-nainte, şi poruncindu-i să pună sfârşit 


bun la toate, cea de pe urmă învăţătură i-a dat, să nu plângă pentru moartea lui, ci 
să-i facă în sat un mormânt fără de semn, şi să-i bage trupul acolo, şi să cinstească 
mai mult ziua aceea cu luminată bucurie. Deci, îndată mucenicul ridicându-şi ochii 
şi mâinile la Cer i se tăie cinstitul cap, împreună cu iubitul său Zinon, care 
plângând de despărţirea Sfântului, că îi spusese mai-nainte, că nu se va despărţi de 
dânsul ci dimpreună se vor săvârşi, precum a şi fost. Că şi lui i s-a tăiat capul cu 
ceilalți Sfinți mucenici, împreună cu Sfântul Eudoxie. 


Deci, trecând şapte zile, arătându-se Sfântul Eudoxie în vis soţiei sale, îi porunci ei 
ca să zică Sfântului Macarie să meargă la divan, unde mergând, şi nevrând să se 
supună a face jertfă la idoli, i s-a tăiat şi lui fericitul cap. 


Tot în această zi, 1104, ostaşi, şi Sfânta Calodota de sabie s-au săvârşit. 


Stih: Mia de mucenici şi zecimea cea înzecită. 
De sabie s-au săvârşit împreună cu cea împătrită. 


Stih: De sabie capul Calodotei s-a tăiat. 
Și înaintea ta Cuvinte dătătorule de bunătăţi s-a arătat. 


Tot în această zi, Sfinţii Faust presbiterul, Macarie, Andrei şi Viv monahul. Ch- 
iriac, Dionisie, Andronic, şi Sfintele: Andropelaghia şi Tecla şi Teoctist coră- 
bierul, şi alt Chiriac, Dimotul, țăranul, de sabie s-a săvârşit. 


Stih: Faust prin sabie pământul a lăsat. 
Și spre lumina lăcaşului de sus s-a înălţat. 


Stih: Macarie, Andrei, de sabie au murit. 
Amândoi pe calea cea fericită s-au călătorit 


Stih: Viv cununa bunătăţii o tăgăduia. 
De nu şi cununa cea prin sabie lua. 


Stih: Pe doi Dionisii care la cuget s-au unit. 
Cu Dionisie împreună sfârşit prin sabie au primit. 


Stih: Andropelaghia a fost ca un bărbat... 
Ca şi Tecla spre tăierea capului a alergat. 


Stih: Teoctist corăbierului capul 1 s-a tăiat... 


Și corabia sufletului către Cer s-a îndreptat. 


Stih: Chiriac a fost ţăran, dar prin sabie s-a arătat, 
Dănţuitor şi împreună cu ceata mucenicilor numărat. 


Aceşti sfinţi au fost pârâţi că sunt creştini, în zilele împăratului Deciu, către Va- 
lerie domnitorul Alexandriei. Deci, aducându-se Sfinţii de faţă, şi cutremurându-se 
Valerie de întărirea şi nespăimântarea lor, i-a osândit la moarte prin sabie. Şi 
luându-și ei sfârşitul aşa, iubitorii de Hristos ce erau în Alexandria, le-au luat tru- 
purile şi le-au băgat în cetate, întru mărirea lui Hristos adevăratului Dumnezeului 
nostru. 


Tot în această zi, Sfântul Sarapavon senatorul, de sabie s-a săvârşit. 


Tot în această zi, s-a întâmplat şi înnoirile Bisericii Preasfintei de Dumnezeu 
Născătoarei la Deuteron în casa Sfintei Irina. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Arhistrategului 

Cântarea a 7-a 

Irmos: Cela ce ai mântuit în foc pe tinerii lui Avraam, şi ai ucis pe haldei, care fără 


dreptate vânau pe cei drepți, prea lăudate Doamne, bine eşti cuvântat Dumnezeul 
părinților noştri. 


Pe căpeteniile îngerilor, pe cei cu chipul dumnezeiesc, şi purtători de lumină, pe 
Mihail şi pe Gavriil, pe mângâietorii noştri cei buni şi părtinitori şi păzitori, cu 
mare glas prin credinţă să-i lăudăm. 


Fiind frumos, şi prea cu bună cuviinţă, şi cu chip dumnezeiesc, te-ai făcut căpe- 
tenie celor fără de materie, Mihaile prea luminate; deci rugaţi-vă dimpreună pentru 
Nol. 


Al Născătoarei 


Văzând Gavriil Arhanghelul că s-a sălăşluit întru tine Fecioară, Cuvântul cel veş- 
nic al Tatălui, a strigat: Bucură-te, scaunul Celui Preaînalt, binecuvântată. 


Alt Canon 
Irmos: Neînchinându-se chipului... 


Dacă te-a văzut Daniil stând dimpreună cu dânsul odinioară, cuprinzându-se cu 
totul de frică, s-a spăimântat, şi căzând la picioarele tale se învăţa luminat 
descoperirea tainelor celor nevăzute, strigând: Bine este cuvântat, Dumnezeul pă- 
rinţilor noştri. 


Pe cei duşi legaţi din năpădirea limbilor, în locuri depărtate, chemându-te pe tine 
întru ajutor Arhistrategule al lui Dumnezeu, i-ai întors înapoi cu bucurie strigând: 
Bine este cuvântat, Dumnezeul părinților noştri. 


Cetele îngerilor înțelegând că cu dragoste te laudă mulțimile oamenilor, pe tine 
Arhangele Mihaile, se umplu de bucurie necontenită, şi măresc pe Dumnezeu, care 
pentru milostivirea îndurărilor, tăinuit a unit pe cei de Jos cu cele cereşti. 


Care loc nu se împărtăşeşte de minunile tale cele nemărginite? Care cetate nu te are 
pe tine părtinitor? Care suflet al celor asupriţi nu te cheamă întru ajutor pe tine 
Arhanghele al lui Dumnezeu ? Cu bucurie strigând: Bine este cuvântat, Dumnezeul 


părinților noştri. 


Slavă... 

Celor rătăciţi povăţuitor, celor năpăstuiţi ocrotitor, celor întristați mângâiere, celor 
înviforaţi de vânturi liman foarte lin, păcătoşilor chezaş, bolnavilor purtător de 
grijă, celor întunecaţi luminător, tu eşti Arhanghele al lui Dumnezeu. 

Și acum..., al Născătoarei 

Preacurată Stăpână ceea ce cu trup ai născut pe Mântuitorul şi Dumnezeu, pe 
Ziditorul şi Stăpânul, pe Dânsul pururea roagă-L prea curată, ca câştigând noi 
dezlegare, şi iertare de cumplitele şi multele păcate, să lăudăm milostivirile Lui 
cele mai presus de gând. 


Canonul Arhistrategului 


Cântarea a 8-a 


Irmos: Mântuitorul tuturor, Atotputernice, pe cei ce se ţineau de buna credinţă, în 
mijlocul văpăii pogorându-te, i-ai rourat, şi i-ai învăţat să cânte: Toate lucrurile 
binecuvânţaţi şi lăudaţi pe Domnul. 


Voievod cetelor celor fără de materie, solitor de mântuire oamenilor, dumnezeiesc 
slujitor al lui Dumnezeu, te-ai arătat Mihaile, cântând neîncetat: Toate lucrurile 


binecuvântaţi şi lăudaţi pe Domnul. 


Doi luminători prea luminaţi, Mihaile şi Gavriile Arhanghelilor, care luminaţi 
lumea cu lumina Dumnezeirii Celei cu trei lumini, goniţi de la noi negura răutăţii. 


Ca nişte ocârmuitori buni Arhanghelilor, îndreptaţi luntrea sufletului meu către 
limanul voirii celei dumnezeieşti; căci a căzut în viforul păcatelor, şi este în 
primejdie. 


Al Născătoarei 


Fiind dumnezeiescul Arhanghel împodobitor de mire, strigă ţie: Bucură-te, mireasă 
a lui Dumnezeu nenuntită, mărirea îngerilor, mântuirea şi apărarea oamenilor. 


Alt Canon 
Irmos: Pământul şi toate... 
Pământul îl străbați ca fulgerul, împlinind voia cea dumnezeiască, înconjori 


cerurile înaintea îngerilor, lauda ta este mare, şi minunile tale cele necuprinse sunt 
mai presus de gând, care le săvârşeşti înfricoşat în toată lumea. 


Însuşi văzătorii celuia ce pentru noi s-a arătat cu trup pe pământ, prea lăudatul 
Filip, şi prea marele cuvântător de Dumnezeu, cu învățături dumnezeieşti, înţele- 
pţeşte spun mai-nainte de darul cel pururea curgător al tămăduirilor tale, cela ce 
eşti mai mare îngerilor. 


Cu toiagul a tăiat Moise odinioară marea, şi acum Arhistrategul lui Dumnezeu, cu 
putere nevăzută, ca cu un toiag arătându-se, trimite în piatră ca într-o pâlnie apele 
care se purtau fără de rânduială. 


Ca un Cer foarte mare se arată casa cea cinstită a mai marelui Ingerilor, întru care 
cu minunile ca cu nişte stele se luminează toate inimile credincioşilor, mărind pe 
Dătătorul de bine Dumnezeu în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Precum de demult ai oprit pornirea cea fără de socoteală a lui Valaam, cu starea 
cea înfricoşată a dobitocului prin cuvânt, voievodule al îngerilor; cu rugăciunile 
tale opreşte pe vrăjmaşii, care totdeauna se pornesc asupra noastră cu năvălire. 


Și acum..., a Născătoarei 


Foc ai născut, Fecioară, nearzându-ţi-se nicidecum pântecele, născând pe Cuvântul 
Tatălui, Care a scos din necuvântare pe cei ce au ascultat cuvintele înşelătorului, şi 
au călcat porunca lubitorului de oameni Dumnezeu, care i-a zidit. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pământul şi toate cele ce sunt pe dânsul, mările şi toate izvoarele, cerurile ceru- 
rilor, lumina şi întunericul, gerul şi arşiţa, fiii oamenilor şi preoţii binecuvântaţi pe 
Domnul, şi-L prea înălțaţi pe EI întru toţi vecii. 


Canonul Arhistrategului 
Cântarea a 9-a 


Irmos: Eva adică prin boala neascultării, blestem înăuntru a adus; iar tu, Fecioară, 
de Dumnezeu Născătoare, prin Odrasla purtării în pântece, lumii bine-cuvântare ai 
înflorit. Pentru aceasta toți te mărim. 


lată bună podoaba dumnezeieştii tale case străluceşte, Arhanghele, cu venirea ta 
cea luminată, şi varsă fulgere de minuni, iar cu dumnezeiescul dar, goneşte tot- 
deauna mulţimea bolilor. 


Ca o însoţire frumoasă şi veselă fund, Arhanghelilor, împliniţi poruncile Stă- 
pânului la cei de pe pământ, scoţându-i din nevoi şi trimițând tuturor lumină de 
mântuire cu Dumnezeiescul Duh. 


Astăzi se bucură împreună cu noi cetele celor fără de trup, văzând că de toți este 
lăudat acest mare şi luminat Arhistrateg, care cere pentru noi luminare şi iertare de 
păcate. 


Dumnezeiască şi luminată doime a Arhanghelilor, Mihaile prea cinstite şi Gavriile 
prea mărite, stând înaintea cinstitei Treimi, mântuiţi-ne pe noi de vina greşalelor şi 
de chinul cel veşnic. 


A Născătoarei 


Prin glasul îngerului Gavriil ai zămislit pe Dumnezeu Cuvântul, Preacurată, care cu 
cuvântul a alcătuit oştile cele de sus, şi ne-a dat nouă cuvânt a lăuda sfânta Lui 
pogorâre, cea mai presus de cuvânt şi de gând. 


Alt Canon 
Irmos: Făcut-a tărie cu braţul Său... 


Dacă Te-ai arătat oamenilor pentru milostivirea îndurărilor, le-ai pus lor îngeri 
păzitori, cu care dimpreună ai orânduit şi pe Mihail cel minunat, ca să ferească de 
stricăciunea vicleanului; deci rugămu-te, prin rugăciunile îngerilor, dăruieşte-ne 
nouă tuturor curăţire de păcate. 


Avându-te credinciosul popor putere şi tărie, pe tine mai marele îngerilor, şi îm- 
preună luptător către limbi vrăjmaşe şi cumplite, totdeauna surpă mândria lor, şi 
prin tine trimite cântări de mulţumire Ziditorului. 


Tot credinciosul pururea glăsuieşte cântare, ție celui ce neîncetat cânți întru 
înălțime, împreună cu multe milioane, glasul cel întreit sfânt; şi te roagă ca să ne 
scapi pe noi pe toţi din primejdii şi din dureri, mai marele îngerilor. 


Să salte zidirea lăudând tăinuit pe marele Arhanghel al Domnului; că este liman 
oamenilor celor rătăciţi, care pururea sunt înviforați de multe primejdii, de supărări 


totdeauna, şi bolnavilor doctor, şi izvor de minuni. 


Slavă... 


Sfințit-ai această cinstită biserică, şi o ai făcut pe dânsa izvor de minuni, întru care 
stând împreună cu credinţă strigăm: Cere-ne nouă dezlegare de păcate, izbăvire din 
primejdii, şi multă linişte Arhanghele. 


Și acum..., al Născătoarei 


Arătându-te Fecioară mai desfătată decât cerurile, negrăit ai născut pe Dumnezeu 
pe care tăinuit Il laudă cetele cele fără de trup; ci dar roagă-L pe Dânsul, prea 
curată să ne mântuim toţi cei ce te fericim cu glasuri netăcute. 


Irmosul: Făcut-a tărie cu braţul Său, pentru că a surpat pe cei puternici de pe 
scaune, şi a înălţat pe cei smeriţi, Dumnezeul lui Israil, întru care ne-a cercetat pe 
noi Răsăritul cel dintru înălțime, şi ne-a îndreptat pe calea păcii. 

Luminânda 
Podobie: Femei ascultați... 
Slavă... 
Adunaţi-vă şi vedeţi toți oamenii, priviţi minune străină care s-a săvârşit în Hones, 
de Mihail cel fără de trup; a despicat piatra cu toiagul, şi a împins gârlele care se 
pogorau fără de rânduială asupra apei celei sfinte. 
Și acum..., al Născătoarei, asemenea 
De la chipul cel mai bun care am luat, din dumnezeiască lucrare am fost lepădat, 
vai mie ticălosul, pentru neînfrânarea cea de demult. lar Tu, Hristoase ca un 
milostiv împărtăşindu-Te mie negrăit, ai luat din firea cea mai proastă, înnoindu- 
mă Mântuitorul meu din sângiurile cele fecioreşti. 
A Crucii, Născătoarei 
Dacă ai văzut răstignit pe Fiul tău, Preacurată, ţi s-a cutremurat cele dinlăuntru, şi 
scoțând glasuri curgătoare de lacrimi, zicea-i: Fiul meu! Ce răsplătire Ți-au dat Ţie 
vrăjmaşii acum, în loc de binele ce au luat? Mărescu-ţi darul cel dumnezeiesc, şi 
fără de asemănare. 


La Laude 


Stihirile pe 4 glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Îngereşte prăznuind cei din lume, lui Dumnezeu, Celui ce se poartă pe Scaunul 
Măririi, să-i strigăm cântarea: Sfânt eşti cerescule Părinte, Cuvântule cel întocmai, 
sfânt eşti şi Duhule cel Preasfânt. 


Cela ce eşti mai întâi cetelor cereşti, şi în mărire multă stai înaintea Scaunului 
Măririi Celui necuprins, şi vezi cele negrăite, mântuieşte-ne pe noi Mihaile Arhis- 
trategule, pe cei ce în nevoi de ispite şi de necazuri, cerem rugăciunile tale. 


Cela ce eşti mai întâi arătat, al îngerilor celor fără de trup, şi slujitor dumnezeieştii 
strălucirii aceleia, singur văzător şi tainic, mântuieşte-ne pe noi Mihaile Arhi- 
strategule, pe cei ce în toţi anii te cinstim cu evlavie şi lăudăm Treimea cu credinţă. 


Slavă..., glasul 1 


Începătorul cetelor puterilor celor de sus, Mihail înainte-stătătorul cetelor celor 
dumnezeieşti, astăzi pe noi ne cheamă la prăznuire. Cela ce călătoreşte cu noi în 
toate zilele, şi păzeşte pe toţi de toată asupreala diavolului. Veniţi dar iubitorilor de 
praznice şi iubitorilor de Hristos, secerând florile faptelor bune, cu cuget curat, şi 
cu ştiinţă îmbunătăţită, să cinstim soborul Arhanghelului; că acela neîncetat stând 
înaintea lui Dumnezeu, şi întreită cântare cântând, se roagă să se mântuiască 
sufletele noastre. 


Și acum..., al Născătoarei 


Preasfântă Fecioară primeşte rugăciunile păcătoşilor, şi nu te întoarce de către 
suspinurile celor scârbiţi; ci roagă-te Celui ce s-a întrupat din tine fără de sămânță, 
să ne mântuiască pe noi. 


A Crucii, Născătoarei 

Podobie: Prea lăudaţilor mucenici... 

Sabie a trecut prin inima mea o Fiule, Fecioara zicea, când a văzut pe Hristos 
spânzurând pe lemn, şi o rupe Stăpâne, precum de demult mi-a zis Simeon. Ci Te 
scoală, şi împreună prea măreşte, nemuritorule, pe Maica şi roaba Ta rogu-mă. 


Stihoava din Octoih. 


Slavă..., glasul al 5-lea 


Unde umbrează darul tău Arhanghele, de acolo se goneşte puterea diavolului; că nu 
suferă să rabde lumina ta, luceafărul cel ce a căzut. Pentru aceasta te rugăm; 
săgețile lui cele de foc purtătoare, cele pornite asupra noastră, stinge-le cu 
mijlocirea ta, izbăvindu-ne pe noi de smintelile lui; vrednicule de laudă Mihaile 
Arhanghele. 


Și acum..., 


Ceea ce eşti plină de dar, mijloceşte cu rugăciunile tale, şi cere sufletelor noastre 
mulţime de îndurări, şi curăţire greşalelor celor multe, rugămu-ne. 


A Crucii, Născătoarei 


Mieluşeaua văzându-şi mielul mergând către junghiere, şi răbdând patimile pe 
Cruce de bunăvoie, lăcrimând striga: Fiul meu prea iubite, scoală-te cu puterea Ta, 
şi mântuieşte pe cei ce laudă răstignirea Ta. 


Și cealaltă slujbă a dimineţii după rânduială şi Apolis. 
La Liturghie 


Fericirile din Canon, Cântarea a 3-a, şi a 6-a; Prochimenul, glasul al 4-lea; Cel ce 
faci pe îngerii tăi... Stih: Binecuvântează suflete al meu pe Domnul... Apostolul 
către Evrei: Fraţilor de vreme ce s-a făcut adevărat cuvântul ce, s-a grăit prin 
îngeri... Începutul 305, Aliluia, Lăudaţi pe Domnul din ceruri. Evanghelia de la 
Luca: Zis-a Domnul cel ce vă ascultă pe voi... Începutul, 51. Chinonicul: Cel ce 
face pe îngerii săi duhuri..., şi celelalte. 


Canon de rugăciune la Sărbătoarea pomenirii minunii Sfântului Arhanghel 
Mihail în Colose (1) 

Tropar la Sărbătoarea pomenirii minunii Sfântului Arhanghel Mihail în Colose, 
glasul al 4-lea: Mai mare voievodule al Oştilor Cereşti, Mihaile, rugămu-te pe tine 
Noi, nevrednicii, ca să ne acoperi pe noi cu rugăciunile tale şi cu acoperământul 
aripilor măririi tale celei netrupeşti. Păzeşte-ne pe noi cei ce cădem cu de-adinsul şi 
strigăm: mântuieşte-ne din nevoi, ca un mai mare peste Cetele Puterilor celor de 
sus. 


Cântarea 1 


Irmos: Deschide-voi gura mea şi se va umple de Duhul; şi cuvânt voi răspunde 
Impărătesei Maici; şi mă voi arăta luminat prăznuind şi voi cânta minunile ei, 
bucurându-mă. 


Stih: Sfinte Arhanghele Mihail, roagă-te lui Dumnezeu pentru noi. 
Cel ce eşti luminat totdeauna cu dumnezeieştile străluciri, luminează gândul meu, 
ca să te laud pe tine, Arhistrategule al Oştilor celor de sus, cel ce eşti întărirea 


tuturor celor ce aleargă către tine. 


Stih: Sfinte Arhanghele Mihail, roagă-te lui Dumnezeu pentru noi. 


Gândul cel mai înainte fără de început te-a arătat pe tine începător cetei celei mai 
presus de lume, Arhistrategule, lumină celor din întuneric şi dumnezeiască stră- 
lucire Bisericii Lui, pururea pomenite. 


Stih: Sfinte Arhanghele Mihail, roagă-te lui Dumnezeu pentru noi. 


Fiind povăţuitor minţilor celor îngereşti întru Duhul, prea bunule Mihaile, te-ai dat 
celor de Jos ocrotire, tărie şi sabie, înjunghiind şi pierzând pe vrăjmaşi. 


Stih: Preasfântă Născătoare de Dumnezeu, miluieşte-ne pe noi. 


Fecioară fără prihană, podoaba îngerilor, ajutătoarea oamenilor, tu îmi ajută mie 
celui ce sunt primejduit în marea vieţii şi pururea cad în viforul păcatului. 


Cântarea a 3-a 

Irmos: Nu întru înţelepciune şi în putere şi în bogăție ne lăudăm; ci întru Tine, 
Inţelepciunea Tatălui cea Ipostatică, Hristoase. Că nu este sfânt afară de Tine, lubi- 
torule de oameni. 


Stih: Sfinte Arhanghele Mihail, roagă-te lui Dumnezeu pentru noi. 


Cu putere dumnezeiască, prea lăudate voievodule al Oştilor, înconjori tot pă- 
mântul, scoţându-ne din răutăţi pe noi, care chemăm dumnezeiesc numele tău. 


Stih: Sfinte Arhanghele Mihail, roagă-te lui Dumnezeu pentru noi. 


Arătatu-te-ai oglindă curată dumnezeieştii Lumini, primind luminat arătările 
cinstitului Duh, Mihaile întâiule Inger, vrednicule de minuni. 


Stih: Preasfântă Născătoare de Dumnezeu, miluieşte-ne pe noi. 


Cel ce a alcătuit minţile cele fără de materie, S-a sălăşluit în pântecele tău cel de 
materie, de bunăvoie, Preacurată, Cel Nevăzut arătându-Se cu Trup. 


Cântarea a 4-a 
Irmos: Cel ce şade întru mărire pe Scaunul Dumnezeirii pe nor uşor a venit, lisus 


cel mai presus de toate prin palmă curată şi a mântuit pe cei ce strigă: Slavă 
Hristoase puterii Tale. 


Stih: Sfinte Arhanghele Mihail, roagă-te lui Dumnezeu pentru noi. 

Gândul cel fără de început, cu voire alcătuind gândurile dumnezeieşti, a pus în 
mijlocul lor mai mare pe Arhanghelul Mihail, fiind luminat cu împărtăşirile, prea 
fericitul şi strălucit cu înţelegeri de la dumnezeiasca Stăpânire. 

Stih: Sfinte Arhanghele Mihail, roagă-te lui Dumnezeu pentru noi. 

Dimpreună cu Scaunele şi cu Căpeteniile, cu Puterile, cu Stăpânirile şi cu Sfinţitele 
Domnii, glăsuieşti Treimii cântarea cea sfântă, pururea pomenite Mihaile, mân- 
tuindu-ne pe noi cei ce te lăudăm pe tine. 


Stih: Sfinte Arhanghele Mihail, roagă-te lui Dumnezeu pentru noi. 


Slăvind pe Domnul, Făcătorul tuturor, care pentru milostivire ne-a dat nouă pază 
mare şi zid şi întărire nesurpată pe Mihail arhanghelul cel luminos. 


Stih: Preasfântă Născătoare de Dumnezeu, miluieşte-ne pe noi. 

Minunea naşterii tale Fecioară, se învăţa cu Duhul odinioară grăitorul de cele 
sfinte, aievea văzându-te munte umbros pe tine, din care a venit Sfântul, Dumne- 
zeu Intrupându-Se. 

Cântarea a 5-a 

Irmos: Necredincioşii nu vor vedea mărirea Ta, Hristoase, dar noi pe Tine, Unul 
Născut, strălucirea măririi Dumnezeirii Tatălui, de noapte mânecând, Te lăudăm 
Iubitorule de oameni. 

Stih: Sfinte Arhanghele Mihail, roagă-te lui Dumnezeu pentru noi. 

Mihaile cel fără de trup, Arhanghel al Oştirilor Îngereşti, arătatu-te-ai povăţuitor 
lui Israel cel de demult, cu porunca Celui ce a odrăslit din Iacov şi S-a arătat 


oamenilor trupeşte. 


Stih: Sfinte Arhanghele Mihail, roagă-te lui Dumnezeu pentru noi. 


Indumnezeindu-te pururea cu strălucirile cele fără de materie prin împărtăşirea 
Dumnezeirii şi nouă ne dai strălucirea cea dătătoare de lumină, mai marele 
Ingerilor. 


Stih: Sfinte Arhanghele Mihail, roagă-te lui Dumnezeu pentru noi. 


Infrumuseţatu-s-a dumnezeiască biserica ta cu darul, că, pogorându-te într-însa, o 
arăţi noian de tămăduiri şi izbăvitoare patimilor, Mihaile întâiule Inger. 


Stih: Preasfântă Născătoare de Dumnezeu, miluieşte-ne pe noi. 
Arătatu-te-a pe tine Dumnezeu mai aleasă decât gândurile îngerilor, intrând în 
pântecele tău Cel fără prihană, Preacurată. Pe Acela roagă-L totdeauna să Se 


milostivească spre cei ce te laudă pe tine. 


Cântarea a 6-a 


Irmos: Strigat-a, mai înainte închipuind îngroparea ta cea de trei zile, proorocul 
Iona în chit rugându-se: din stricăciune mă izbăveşte lisuse, Impărate al Puterilor. 


Stih: Sfinte Arhanghele Mihail, roagă-te lui Dumnezeu pentru noi. 


Mulțimea credincioşilor se veseleşte, lăudându-te pe tine, Mihaile şi măreşte pe 
Preasfântul Cuvânt, care din a Sa bunătate a împreunat pe oameni cu îngerii. 


Stih: Sfinte Arhanghele Mihail, roagă-te lui Dumnezeu pentru noi. 


Taberele lui Israel le-ai mântuit arătându-te şi dând dumnezeieşti porunci, Arhan- 
ghele şi ai surpat pe vrăjmaşi şi de tot i-ai pierdut pe ei. 


Stih: Sfinte Arhanghele Mihail, roagă-te lui Dumnezeu pentru noi. 


Dacă te-a văzut Isus al lui Navi, fund cuprins de frică şi de cucernicie, ţi s-a 
închinat, întrebând cinstitul şi sfântul tău nume, cel ce eşti mai marele Ingerilor. 


Stih: Preasfântă Născătoare de Dumnezeu, miluieşte-ne pe noi. 


Fericit este poporul care te fericeşte pe tine, Ceea ce eşti pururea fericită, care ai 
născut pe Dumnezeu. Acela pentru milostivirea Sa cu negrăită unire pe oameni 1-a 
îndumnezeit. 


Condac, glasul al 2-lea: Arhanghele al lui Dumnezeu şi slujitorule al dumne- 
zeieştii măriri, apărătorul oamenilor şi mai marele celor fără de trup, cere pentru 
noi ce este de folos şi mare milă, cel ce eşti voievod mai mare al celor fără de trup. 


Cântarea a 7-a 

Irmos: Cel ce ai mântuit în foc pe tinerii lui Avraam şi ai ucis pe caldeii, care fără 
dreptate vânau pe cei drepţi, Prea lăudate Doamne, binecuvântat eşti, Dumnezeul 
părinților noştri. 

Stih: Sfinte Arhanghele Mihail, roagă-te lui Dumnezeu pentru noi. 

Pe căpeteniile Îngerilor, pe cei cu chipul dumnezeiesc şi purtători de lumină, pe 
Mihail şi pe Gavriil, pe mângâietorii noştri cei buni, părtinitori şi păzitori, cu mare 
glas prin credinţă să-i lăudăm. 


Stih: Sfinte Arhanghele Mihail, roagă-te lui Dumnezeu pentru noi. 


Fiind frumos, cu bună cuviinţă şi cu chip dumnezeiesc, te-ai făcut căpetenie celor 
fără de materie, Mihaile prea luminate; deci rugați-vă împreună pentru noi. 


Stih: Preasfântă Născătoare de Dumnezeu, miluieşte-ne pe noi. 


Văzând Gavriil Arhanghelul că s-a sălăşluit întru tine, Fecioară, Cuvântul cel 


Veşnic al Tatălui, a strigat: Bucură-te, scaunul Celui Preaînalt, binecuvântată. 


Cântarea a 8-a 

Irmos: Mântuitorule al tuturor, Atotputernice, pe cei ce se ţineau de dreapta 
credinţă, în mijlocul văpăii pogorându-Te i-ai rourat şi i-ai învăţat să cânte: toate 
lucrurile, binecuvântaţi şi lăudaţi pe Domnul. 

Stih: Sfinte Arhanghele Mihail, roagă-te lui Dumnezeu pentru noi. 

Voievod al Cetelor celor fără de materie, solitor de mântuire al oamenilor, dumne- 
zeiesc slujitor al lui Dumnezeu te-ai arătat, Mihaile, cântând neîncetat: toate 
lucrurile, binecuvântaţi şi lăudaţi pe Domnul. 


Stih: Sfinte Arhanghele Mihail, roagă-te lui Dumnezeu pentru noi. 


Doi luminători prea luminaţi, Mihaile şi Gavriile, Arhanghelilor, care luminaţi 
lumea cu lumina Dumnezeirii celei cu Trei Lumini, goniţi de la noi negura răutăţii. 


Stih: Sfinte Arhanghele Mihail, roagă-te lui Dumnezeu pentru noi. 


Ca nişte ocârmuitori buni, Arhanghelilor, îndreptaţi luntrea sufletului meu către li- 
manul Voirii celei dumnezeieşti; căci a căzut în viforul păcatelor şi este în 
primejdie. 


Stih: Preasfântă Născătoare de Dumnezeu, miluieşte-ne pe noi. 


Fiind dumnezeiescul Arhanghel împodobitor de mire, striga ție: Bucură-te, Mireasă 
a lui Dumnezeu nenuntită, mărirea Ingerilor, mântuirea şi apărarea oamenilor. 


Cântarea a 9-a 

Irmos: Eva aşadar prin boala neascultării, blestem înăuntru a adus; iar tu, Fecioară, 
de Dumnezeu Născătoare, prin Odrasla purtării în pântece, lumii binecuvântare ai 
înflorit. Pentru aceasta, toţi te mărim. 

Stih: Sfinte Arhanghele Mihail, roagă-te lui Dumnezeu pentru noi. 

lată bună podoaba dumnezeieştii tale case străluceşte, Arhanghele, cu venirea ta 
cea luminată şi varsă fulgere de minuni, iar cu dumnezeiescul dar, goneşte 
totdeauna mulţimea bolilor. 

Stih: Sfinte Arhanghele Mihail, roagă-te lui Dumnezeu pentru noi. 

Ca o însoţire frumoasă şi veselă fiind, Arhanghelilor, împliniţi poruncile Stăpâ- 
nului la cei de pe pământ, scoţându-i din nevoi şi trimițând tuturor lumină de 
mântuire cu Dumnezeiescul Duh. 

Stih: Sfinte Arhanghele Mihail, roagă-te lui Dumnezeu pentru noi. 

Astăzi se bucură împreună cu noi Cetele celor fără de trup, văzând că de toți este 
lăudat acest mare şi luminat arhistrateg, care cere pentru noi luminare şi iertare de 
păcate. 

Stih: Sfinte Arhanghele Mihail, roagă-te lui Dumnezeu pentru noi. 
Dumnezeiască şi luminată doime a Arhanghelilor, Mihaile prea cinstite şi Gavriuile 
prea mărite, stând înaintea Cinstitei Treimi, mântuiţi-ne pe noi de vina greşelilor şi 


de chinul cel veşnic. 


Stih: Preasfântă Născătoare de Dumnezeu, miluieşte-ne pe noi. 


Prin glasul Îngerului Gavriil ai zămislit pe Dumnezeu Cuvântul, Preacurată, care 
cu cuvântul a alcătuit Oştile cele de sus şi ne-a dat nouă cuvânt a lăuda Sfânta Lui 
Pogorâre, cea mai presus de cuvânt şi de gând. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind, fără ardere, Maica lui Dumnezeu, lumii ai născut pe Cel ce ţine lumea şi 
în braţe ai avut pe Cel ce cuprinde toate, pe Dătătorul de hrană al tuturor şi 
Făcătorul făpturii. Pentru aceasta, te rog pe tine, Preasfântă Fecioară şi cu credinţă 
te măresc, ca să mă izbăvesc cu de greşeli. Când voi sta înaintea Feţei Ziditorului 
meu, Stăpână Fecioară curată, al tău ajutor atunci să-mi dăruieşti;, că poţi câte le 
voieşti. 


Povăţuitor cetelor cereşti, slujitorul Măririi dumnezeieşti după vrednicie făcându- 
te, cu porunca Ziditorului tău eşti mijlocitor de mântuirea creştinilor, cercetând pe 
oameni cu mărirea ta cea fără de materie. Pentru aceea, după datorie, toţi te 
lăudăm, mărindu-ţi astăzi dumnezeiasca ta prăznuire, Mihaile Arhanghele. Roagă- 
te lui Hristos Dumnezeu să dăruiască lăsare greşelilor celor ce cu credinţă prea 
măresc dumnezeieştile tale minuni. 


Sedelna Preasfintei Născătoare de Dumnezeu, glasul al 8-lea. Podobie: Porunca 
cea cu taină luând-o întru cunoştinţă, cel fără de trup, în casa lui losif degrab a 
stătut înainte, zicând celei ce nu ştia de nuntă: Cel ce a plecat cu pogorârea cerurile 
încape, fără schimbare, tot întru tine. Pe care şi văzându-L în pântecele Tău, luând 
chip de rob, mă spăimântez a striga către tine: Bucură-te, Mireasă, pururea 
Fecioară. 


Pe Înţelepciunea şi Cuvântul în pântecele tău zămislind, fără ardere, Maica lui 
Dumnezeu, lumii ai născut pe Cel ce ţine lumea şi în braţe ai avut pe Cel ce 
cuprinde toate, pe Dătătorul de hrană al tuturor şi Făcătorul făpturi. Pentru aceasta, 
te rog pe tine, Preasfântă Fecioară şi cu credinţă te măresc, ca să mă izbăvesc eu de 
greşeli. Când voi sta înaintea Feţei Ziditorului meu, Stăpână Fecioară curată, al tău 
ajutor atunci să-mi dăruieşti; că poţi câte le voieşti. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe care şi văzându-L în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


Pe Mieluşelul şi Păstorul şi Mântuitorul, dacă L-a văzut Mieluşeaua pe Cruce, s-a 
tânguit lăcrimând şi cu amar striga: lumea se bucură luând mântuire, iar pântecele 
meu se aprinde văzând Răstignirea Ta, pe care o rabzi pentru milostivirea milei, 
Îndelung Răbdătorule Doamne, Adâncul milei. Milostiveşte-Te şi dăruieşte iertare 
de greşeli celor ce laudă cu credință Dumnezeieştile Tale Patimi. 


Canon de rugăciune la Sărbătoarea pomenirii minunii Sfântului Arhanghel 
Mihail în Colose (2) 


Sg. 
ai, TEN Xohil, 0aYMd. 


Tropar la Sărbătoarea pomenirii minunii Sfântului Arhanghel Mihail în Colose, 
glasul al 4-lea: Mai mare voievodule al Oştilor Cereşti, Mihaile, rugămu-te pe tine 
Noi, nevrednicii, ca să ne acoperi pe noi cu rugăciunile tale şi cu acoperământul 
aripilor măririi tale celei netrupeşti. Păzeşte-ne pe noi cei ce cădem cu de-adinsul şi 
strigăm: mântuieşte-ne din nevoi, ca un mai mare peste Cetele Puterilor celor de 
sus. 


Cântarea 1 


Irmos: Să cântăm Domnului, cel ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Stih: Sfinte Arhanghele Mihail, roagă-te lui Dumnezeu pentru noi. 
Pe mai marele Îngerilor, pe soarele cel strălucit, care luminează pământul cu 
strălucirile minunilor şi goneşte negura supărărilor întotdeauna, cu bucurie să-l 


lăudăm. 


Stih: Sfinte Arhanghele Mihail, roagă-te lui Dumnezeu pentru noi. 


Doamne, cel ce ai făcut pe îngeri văpaie de foc, care împlinesc Voirea Ta cea 
Preasfântă, în mijlocul lor ai arătat strălucind ca o stea pe Mihail, mai marele 
voievod. 


Stih: Sfinte Arhanghele Mihail, roagă-te lui Dumnezeu pentru noi. 
Să lăudăm toţi pe Domnul cel Bun, care ne-a dăruit nouă zid nebiruit de vrăjmaşi şi 
întărire neclintită, întotdeauna mântuindu-ne pe noi de primejdii, pe Mihail arhi- 


strategul. 


Stih: Sfinte Arhanghele Mihail, roagă-te lui Dumnezeu pentru noi. 


Cu dumnezeieştile tale folosiri, totdeauna faci dumnezeiască casa ta aievea 
curăţitoare păcătoşilor, scăpare celor năpăstuiţi, izgonitoare tuturor bolilor, cel ce 
eşti mai marele Ingerilor lui Dumnezeu. 


Slavă Tatălui şi Fiului şi Sfântului Duh. 

Zdrobeşte pe cei necredincioşi totdeauna mărite, care se ridică asupra noastră şi ne 
izbăveşte pe noi de năvălirea şi de necazul lor, ca să te cinstim pe tine pururea, ca 
pe un bun părtinitor al nostru. 

Şi acum şi pururea şi în vecii vecilor. Amin (a Născătoarei). 

Minune neînţeleasă! Cum Dumnezeu cel Necuprins S-a unit cu oamenii, cu Trup 
după lpostas? Ceea ce eşti neispitită de nuntă, miluieşte-mă pe mine cel supus 
stricăciunii, din înşelăciunea şarpelui. 

Cântarea a 3-a 

Irmos: Cel ce întăreşti... 

Stih: Sfinte Arhanghele Mihail, roagă-te lui Dumnezeu pentru noi. 

Cel ce stai înaintea Scaunului Treimii şi eşti îndumnezeit după împărtăşire şi te 
luminezi cu razele care strălucesc de acolo, luminează pe cei ce te laudă pe tine, 


arhistrategule al lui Dumnezeu. 


Stih: Sfinte Arhanghele Mihail, roagă-te lui Dumnezeu pentru noi. 


Dacă te-a văzut Isus al lui Navi oarecând pe tine ţinând în mână sabie, înspăi- 
mântându-se de înfricoşătoarea ta vedere, striga: ce porunceşti acum, Doamne, mie 
slugii Tale, să fac? 


Stih: Sfinte Arhanghele Mihail, roagă-te lui Dumnezeu pentru noi. 


Ai fost pus odinioară de Dumnezeu mai mare neamului iudeilor; iar acum ajutor şi 
izbăvitor creştinilor, Arhanghele, izbăvindu-i pe ei de nevoi şi de necazuri. 


Stih: Sfinte Arhanghele Mihail, roagă-te lui Dumnezeu pentru noi. 

Să dăm mărire Domnului, Celui ce ne-a dat nouă înainte apărător şi întru necazuri 
ajutor pe marele Arhanghel; prin care totdeauna ne izbăvim de cei fără de Dumne- 
zeu. 


Slavă Tatălui şi Fiului şi Sfântului Duh. 


Pe cei ce sunt duşi cu sila la limbi de alt neam şi robiţi ticăloşeşte, întoarce-i 
degrabă rugând pe Dumnezeu Cel Prea înalt, Arhanghele. 


Şi acum şi pururea şi în vecii vecilor. Amin (a Născătoarei). 


Munte mare te-a scris Daniel, Preacurată; iar Avacum, munte umbrit cu bunătăţile; 
şi David, munte închegat. Din tine Dumnezeu S-a Intrupat, mântuind lumea. 


Irmosul: Cel ce întăreşti tunetul şi zideşti duhul, întăreşte-mă, Doamne, ca să Te 
laud pe Tine cu adevărat şi să fac voia Ta, că nu este sfânt afară de Tine, lubitorule 
de oameni. 

Cântarea a 4-a 

Irmos: Auzit-a proorocul de venirea Ta, Doamne, şi s-a temut: că aveai să Te naşti 
din Fecioară, şi oamenilor să Te arăţi, şi a grăit: Auzit-am auzul Tău şi m-am 


temut; slavă puterii Tale, Doamne 


Stih: Sfinte Arhanghele Mihail, roagă-te lui Dumnezeu pentru noi. 


Precum odinioară ai surpat multa oaste a lui Sanherib din dumnezeiască poruncă, 
în acelaşi chip sfărâmă pe cei ce ne dau război şi asupresc poporul cel credincios, 
Arhanghele Mihail. 


Stih: Sfinte Arhanghele Mihail, roagă-te lui Dumnezeu pentru noi. 

Foarte înfricoşător este chipul tău şi frumuseţea cu adevărat foarte minunată şi 
prealuminată este mărirea ta, pe care o arăţi tuturor celor ce te doresc pe tine, 
Sfinte Arhanghele Mihaile, cel ce săvârşeşti minuni nenumărate. 

Stih: Sfinte Arhanghele Mihail, roagă-te lui Dumnezeu pentru noi. 

Înconjurând cele de sus, cercetezi neîncetat şi cele de jos, scăpând din multe 
primejdii, din necazuri şi din nevoi pe toţi cei ce te cheamă pe tine, slujitorule al lui 
Dumnezeu. 


Stih: Sfinte Arhanghele Mihail, roagă-te lui Dumnezeu pentru noi. 


Iată locul cel dumnezeiesc, iată scăparea celor mâhniţi, iată casa cea preasfântă, pe 
care cu adevărat o arată liman spre mântuirea multora, marele Arhanghel. 


Slavă Tatălui şi Fiului şi Sfântului Duh. 


Stâlp de foc te-ai arătat lui Arhip celui cinstitor de Dumnezeu, când mulțimea 


poporului celui fărădelege se nevoia să înece cu apă biserica ta, povăţuitorule al 
puterilor celor de sus. 


Şi acum şi pururea şi în vecii vecilor. Amin (a Născătoarei). 


Gavriil a venit aducându-ţi ţie, Preacurată, din înălțime bucurie; cu acela împreună 
strigăm: Bucură-te, uşa prin care a trecut Insuşi Hristos Dumnezeu, mântuind 
neamul omenesc. 


Cântarea a 5-a 

Irmos: Răsare-mi mie, Doamne, lumina poruncilor Tale, că la Tine mânecă duhul 
meu şi Te laudă pe Tine, că Tu eşti Dumnezeul nostru şi la Tine scap, Împăratul 
păcii. 

Stih: Sfinte Arhanghele Mihail, roagă-te lui Dumnezeu pentru noi. 
Propovăduitorii Cuvântului, cunoscând minunile pe care voiai să le faci la biserica 


ta, întâiule Inger, tuturor le-au vestit mai înainte, a căror săvârşire noi acum o 
vedem lămurit. 


Stih: Sfinte Arhanghele Mihail, roagă-te lui Dumnezeu pentru noi. 

Cel ce odinioară hulea darurile tale, văzând tămăduirea fiicei sale cu povăţuirea ta, 
Arhanghele, a ridicat casă de rugăciune în locul apei, care a izvorât darul tămă- 
duirii. 

Stih: Sfinte Arhanghele Mihail, roagă-te lui Dumnezeu pentru noi. 

Apropiaţi-vă de luaţi dar şi milă, căci izvorul tămăduirilor cel neîmpuţinat stă de 
faţă înaintea tuturor, pe care Arhanghelul ni l-a arătat nouă, din voirea cea dumne- 
zeiască. 

Stih: Sfinte Arhanghele Mihail, roagă-te lui Dumnezeu pentru noi. 

Orbilor se dă vedere, surzilor auzire, tuturor ologilor bună umblare, muţilor bună 
glăsuire la dumnezeiască casa ta, Mihaile, cel ce eşti mai marele Ingerilor, dătă- 
torule de cele bune. 

Slavă Tatălui şi Fiului şi Sfântului Duh. 

Zdrobeşte trufia vrăjmaşilor celor ce caută să prăpădească turma ta, Arhanghele şi 
pe cei ce i-au prins aceia robi mântuieşte-i, ca totdeauna să te laude împreună cu 


Nol. 


Şi acum şi pururea şi în vecii vecilor. Amin (a Născătoarei). 


Fecioară, ceea ce întreci Puterile cele îngereşti şi ai născut pe Dumnezeu, Impă- 
ratul tuturor, roagă-te împreună cu ei, Preasfântă Stăpână, să ne mântuim noi. 


Cântarea a 6-a 

Irmos: Viforul gândurilor apucându-mă... 

Stih: Sfinte Arhanghele Mihail, roagă-te lui Dumnezeu pentru noi. 

Pe cei ce odinioară au îndrăznit să piardă cu abaterea apa binecuvântării, pe care ai 
dat-o credincioşilor, Arhanghele, i-ai arătat nelucrători, înspâimântându-i cu starea 


ta de faţă cea înfricoşătoare. 


Stih: Sfinte Arhanghele Mihail, roagă-te lui Dumnezeu pentru noi. 


Lovit-a odinioară Moise piatra şi au curs ape; iar tu acum spărgând piatra, au fost 
înghițite râurile. Minune care şi până acum se mărturiseşte, dumnezeiescule 
Arhanghele. 


Stih: Sfinte Arhanghele Mihail, roagă-te lui Dumnezeu pentru noi. 

Cei ce odinioară erau cuprinşi de întunericul necredinţei, din tulburarea închinării 
la idoli, venind la dumnezeiasca ta casă, au primit luminat cunoştinţa credinţei cu 
rugăciunile tale. 

Stih: Sfinte Arhanghele Mihail, roagă-te lui Dumnezeu pentru noi. 

Chipul şi firea ta de foc pe cei credincioşi îi luminează, iar pe cei necredincioşi îi 
arde, arhistrategule al dumnezeieştilor Slujitori, părtinitorule al celor ce cu credinţă 
curată te laudă pe tine. 

Slavă Tatălui şi Fiului şi Sfântului Duh. 

Urmând întru toate dumnezeieştii îndurări a Stăpânului, dai celor umiliţi mână de 
ajutor, vindeci zdrobirile sufletelor şi încetezi durerile celor ce năzuiesc la tine, 
sfinte. 

Şi acum şi pururea şi în vecii vecilor. Amin (a Născătoarei). 

Carte te-a văzut pe tine mai înainte proorocul, în care era scris Cuvântul cu Degetul 


Tatălui, Fecioară. Pe Acela roagă-L să ne scrie în cartea vieţii pe noi, cei ce, cu 
bună credinţă, te mărim. 


Irmosul: Viforul gândurilor apucându-mă, în adâncul greşelilor celor nemăsurate 
mă trage; ci Tu, Ocârmuitorule bun, mai înainte apucând, ocârmuieşte-mă, ca pe 
proorocul şi mă mântuieşte. 


Condac, glasul al 2-lea: Arhanghele al lui Dumnezeu şi slujitorule al dumne- 
zeieştii măriri, apărătorul oamenilor şi mai marele celor fără de trup, cere pentru 
noi ce este de folos şi mare milă, cel ce eşti voievod mai mare al celor fără de trup. 


Cântarea a 7-a 


Irmos: Neînchinându-se chipului celui de aur, cei trei tineri au disprețuit porunca 
celui necredincioşi, aruncaţi în mijlocul focului, cântau răcorindu-se: Dumnezeul 
părinților noştri, bine eşti cuvântat. 


Stih: Sfinte Arhanghele Mihail, roagă-te lui Dumnezeu pentru noi. 

Dacă te-a văzut Daniel stând împreună cu dânsul odinioară, cuprinzându-se cu 
totul de frică, s-a înspăimântat; şi căzând la picioarele tale, se învăţa luminat 
descoperirea tainelor celor nevăzute, grăind: Binecuvântat este Dumnezeul părin- 
ților noştri. 

Stih: Sfinte Arhanghele Mihail, roagă-te lui Dumnezeu pentru noi. 

Pe cei duşi legaţi din năpădirea limbilor în locuri îndepărtate, chemându-te pe tine 
într-ajutor, arhistrategule al lui Dumnezeu, i-ai întors înapoi cu bucurie grăind: 


Binecuvântat este Dumnezeul părinţilor noştri. 


Stih: Sfinte Arhanghele Mihail, roagă-te lui Dumnezeu pentru noi. 


Cetele Îngerilor înțelegând că te laudă cu dragoste mulțimile oamenilor pe tine, 


Arhanghele Mihaile, se umplu de bucurie necontenită şi măresc pe Dumnezeu, care 
pentru milostivirea îndurărilor, tăinuit a unit pe cei de Jos cu cele cereşti. 


Stih: Sfinte Arhanghele Mihail, roagă-te lui Dumnezeu pentru noi. 

Care loc nu se împărtăşeşte de minunile tale cele nemărginite? Care cetate nu te are 
pe tine părtinitor? Care suflet al celor asupriţi nu te cheamă întru ajutor pe tine, 
Arhanghele al lui Dumnezeu? Cu bucurie grăind: Binecuvântat este Dumnezeul 
părinților noştri. 

Slavă Tatălui şi Fiului şi Sfântului Duh. 

Celor rătăciţi povăţuitor, celor năpăstuiţi ocrotitor, celor întristaţi mângâiere, celor 
înviforaţi de vânturi liman foarte lin, păcătoşilor chezaş, bolnavilor purtător de 
grijă, celor întunecaţi luminător tu eşti, Arhanghele al lui Dumnezeu. 


Şi acum şi pururea şi în vecii vecilor. Amin (a Născătoarei). 


Preacurată Stăpână, Ceea ce cu Trup ai născut pe Mântuitorul şi Dumnezeu, pe 
Ziditorul şi Stăpânul, pe Dânsul pururea roagă-L, prea curată, ca, dobândind noi 


dezlegare şi iertare de cumplitele şi multele păcate să lăudăm milostivirile Lui cele 
mai presus de gând. 


Cântarea a 8-a 

Irmos: Pământul şi toate... 

Stih: Sfinte Arhanghele Mihail, roagă-te lui Dumnezeu pentru noi. 

Pământul îl străbaţi ca fulgerul, împlinind Voia cea dumnezeiască şi înconjori 
cerurile înaintea Ingerilor. lar lauda ta este mare şi minunile tale cele necuprinse, 


pe care le săvârşeşti înfricoşător în toată lumea, sunt mai presus de gând. 


Stih: Sfinte Arhanghele Mihail, roagă-te lui Dumnezeu pentru noi. 


Însuşi văzătorii Celui ce pentru noi S-a arătat cu Trup pe pământ, prea lăudatul 
Filip şi marele cuvântător de Dumnezeu, cu învățături dumnezeieşti, înţelepţeşte 
spun mai înainte de darul cel pururea curgător al tămăduirilor tale, cel ce eşti mai 
marele Îngerilor. 


Stih: Sfinte Arhanghele Mihail, roagă-te lui Dumnezeu pentru noi. 


Cu toiagul a tăiat Moise odinioară marea şi acum arhistrategul lui Dumnezeu cu 
putere nevăzută, arătându-se ca şi cu un toiag, trimite în piatră ca într-o pâlnie 
apele care se purtau fără de rânduială. 


Stih: Sfinte Arhanghele Mihail, roagă-te lui Dumnezeu pentru noi. 

Ca un cer foarte mare se arată casa cea cinstită a mai marelui Ingerilor, întru care 
cu minunile, ca şi cu nişte stele, se luminează toate inimile credincioşilor, mărind 
pe Dătătorul de bine Dumnezeu, în veci. 

Binecuvântăm pe Tatăl, pe Fiul şi pe Sfântul Duh, Domnul. 

Precum de demult ai oprit pornirea cea fără de socoteală a lui Valaam, cu oprirea 
cea înfricoşată a dobitocului prin cuvânt, voievodule al Ingerilor şi acum cu 
rugăciunile tale opreşte pe vrăjmaşii, care întotdeauna se pornesc asupra noastră cu 
năvălire. 


Şi acum şi pururea şi în vecii vecilor. Amin (a Născătoarei). 


Foc ai născut, Fecioară, nearzându-ţi-se nicidecum pântecele, Născând pe Cuvântul 
Tatălui, care a scos din necuvântare pe cei ce au ascultat cuvintele înşelătorului şi 
au călcat porunca lubitorului de oameni Dumnezeu, care i-a zidit. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pământul şi toate cele ce sunt pe dânsul, mările şi toate izvoarele, cerurile 
cerurilor, lumina şi întunericul, gerul şi arşiţa, fiii oamenilor şi preoţii, bine- 
cuvântaţi pe Domnul şi-L prea înălţaţi pe EI întru toţi vecii. 

Cântarea a 9-a 

Irmos: Făcut-a tărie cu braţul Său... 

Stih: Sfinte Arhanghele Mihail, roagă-te lui Dumnezeu pentru noi. 

Dacă Te-ai arătat oamenilor pentru milostivirea îndurărilor, le-ai pus lor îngeri 
păzitori, cu care dimpreună ai orânduit şi pe Mihail cel minunat, ca să ferească de 
stricăciunea vicleanului. Pentru aceea, Te rugăm, prin rugăciunile îngerilor, dă- 


ruieşte-ne nouă tuturor curăţire de păcate. 


Stih: Sfinte Arhanghele Mihail, roagă-te lui Dumnezeu pentru noi. 


Avându-te drepteredincioşii, putere şi tărie, pe tine, mai marele Îngerilor şi împre- 
ună luptător împotriva asemuirilor vrăjmaşe şi cumplite, totdeauna surpă mândria 
lor şi prin tine trimite cântări de mulțumire Ziditorului. 


Stih: Sfinte Arhanghele Mihail, roagă-te lui Dumnezeu pentru noi. 
Tot credinciosul pururea glăsuieşte cântare ţie, celui ce neîncetat cânţi întru 
înălţime împreună cu multe milioane, cântarea cea întreit sfântă. Şi te roagă ca să 


ne scapi pe noi pe toţi din primejdii şi din dureri, mai marele Îngerilor. 


Stih: Sfinte Arhanghele Mihail, roagă-te lui Dumnezeu pentru noi. 


Să salte zidirea lăudând tăinuit pe marele Arhanghel al Domnului; că este liman 
oamenilor celor rătăciţi, care pururea sunt înviforaţi de multe primejdii, de supărări 
totdeauna şi bolnavilor doctor şi izvor de minuni. 


Slavă Tatălui şi Fiului şi Sfântului Duh. 


Sfințit-ai această cinstită biserică şi ai făcut-o izvor de minuni, în care stând, 
împreună cu credinţă strigăm: cere pentru noi dezlegare de păcate, izbăvire din 
primejdii şi multă linişte, Arhanghele. 


Şi acum şi pururea şi în vecii vecilor. Amin (a Născătoarei). 


Aratându-te, Fecioară, mai desfătată decât cerurile, în chip de negrăit ai născut pe 
Dumnezeu, pe care tăinuit Il laudă Cetele cele fără de trup; pe Dânsul roagă-L prea 
curată, să ne mântuim toţi cei ce te fericim fără încetare. 


Irmosul: Făcut-a tărie cu braţul Său, pentru că a surpat pe cei puternici de pe 
scaune şi a înălțat pe cei smeriţi, Dumnezeul lui Israel, în Care ne-a cercetat pe noi 
Răsăritul cel dintru înălțime şi ne-a îndreptat pe calea păcii. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind, fără ardere, Maica lui Dumnezeu, lumii ai născut pe Cel ce ţine lumea şi 
în braţe ai avut pe Cel ce cuprinde toate, pe Dătătorul de hrană al tuturor şi 
Făcătorul făpturii. Pentru aceasta, te rog pe tine, Preasfântă Fecioară şi cu credinţă 
te măresc, ca să mă izbăvesc cu de greşeli. Când voi sta înaintea Feţei Ziditorului 
meu, Stăpână Fecioară curată, al tău ajutor atunci să-mi dăruieşti;, că poţi câte le 
voieşti. 


Povăţuitor cetelor cereşti, slujitorul măririi dumnezeieşti după vrednicie făcându- 
te, cu porunca Ziditorului tău eşti mijlocitor de mântuirea creştinilor, cercetând pe 
oameni cu mărirea ta cea fără de materie. Pentru aceea, după datorie, toţi te 
lăudăm, mărindu-ţi astăzi Dumnezeiasca ta prăznuire, Mihaile Arhanghele. Roagă- 
te lui Hristos Dumnezeu să dăruiască lăsare greşelilor celor ce cu credință 
preamăresc dumnezeieştile tale minuni. 


Sedelna Preasfintei Născătoare de Dumnezeu, glasul al 8-lea. Podobie: Porunca 
cea cu taină luând-o întru cunoştinţă, cel fără de trup, în casa lui Iosif degrab a 
stătut înainte, zicând celei ce nu ştia de nuntă: Cel ce a plecat cu pogorârea cerurile 
încape, fără schimbare, tot întru tine. Pe care şi văzându-L în pântecele Tău, luând 


chip de rob, mă spăimântez a striga către tine: Bucură-te, Mireasă, pururea 
Fecioară. 


Pe Înţelepciunea şi Cuvântul în pântecele tău zămislind, fără ardere, Maica lui 
Dumnezeu, lumii ai născut pe Cel ce ţine lumea şi în braţe ai avut pe Cel ce 
cuprinde toate, pe Dătătorul de hrană al tuturor şi Făcătorul făpturii. Pentru aceasta, 
te rog pe tine, Preasfântă Fecioară şi cu credinţă te măresc, ca să mă izbăvesc eu de 
greşeli. Când voi sta înaintea Feţei Ziditorului meu, Stăpână Fecioară curată, al tău 
ajutor atunci să-mi dăruieşti;, că poţi câte le voieşti. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe Care şi văzându-L. în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


Pe Mieluşelul şi Păstorul şi Mântuitorul, dacă L-a văzut Mieluşeaua pe Cruce, s-a 
tânguit lăcrimând şi cu amar striga: lumea se bucură luând mântuire, iar pântecele 
meu se aprinde văzând Răstignirea Ta, pe care o rabzi pentru milostivirea milei, 


Îndelung Răbdătorule Doamne, Adâncul milei. Milostiveşte-Te şi dăruieşte iertare 
de greşeli celor ce laudă cu credință Dumnezeieştile Tale Patimi. 


Rugăciune către Sfântul Arhanghel Mihail 


HIHAL 


Doamne, Dumnezeule, mare Impărat şi fără de început, trimite, Doamne, pe Mihail 
Arhanghelul Tău în ajutorul meu, ca să mă apere de vrăjmaşii cei văzuţi şi 
nevăzuţi. 


O, Mihaile, mare Arhanghele, întâi stătător şi voievod al puterilor cereşti, fii mie 
ajutor în toate: în boli, în strâmbătăţi, în mâhnire, în pustiu, pe cale, pe apă, în 
călătorie, căsătorie, serviciu, şcoală, şi mă izbăveşte de toată înşelăciunea cea dia- 
volească. 


lar când mă vei auzi pe mine, robul tău, rugându-mă ţie şi chemând numele tău, 
grăbeşte spre ajutorul meu şi auzi rugăciunea mea. 


Aşa, mare Arhanghele, biruieşte pe toţi care se împotrivesc mie, mă apără şi mă 
acoperă de cel viclean cu puterea cinstitei Cruci şi cu solirile marilor Arhangheli: 
Gavriil, Rafail, Uriil, Varahiil, Salatul şi Egudiil şi ale puterilor cereşti, totdeauna, 
acum şi pururi şi în veci, Amin. 


Rugăciune către Sfântul Arhanghel Mihail, voievodul cetelor cereşti 


za 


Această rugăciune, de o va citi credinciosul o dată în zi toată viaţa lui, diavolul nu 
se va atinge de dânsul, nici răutatea oamenilor nu-l va sminti, iar când va să iasă 
din viaţa aceasta, sufletul lui nu va merge în muncile iadului. 


Doamne, Dumnezeule, Impărate Prea mare şi fără de început, trimite, Doamne, pe 
Arhanghelul Tău Mihail spre ajutorul meu ca să mă scoată de la vrăjmaşii mei cei 
văzuţi şi nevăzuţi. 


O, dumnezeiescule Mihaile, mare Arhanghele cel cu şase aripi, întâiule domn şi 
voievod al Cereştilor Puteri. O, minunatule mare Arhanghele Mihaile, păzitor al 
celor negrăite, fii mie ajutător întru toate nevoile: întru scârbe, întru mâhniri, în căi, 
în râuri şi în mare-liman. Şi mă izbăveşte, mare Arhanghele Mihaile, de toată 
înşelăciunea diavolească, când mă vei auzi pe mine, robul tău, rugându-mă ţie şi 
chemând numele tău cel sfânt! Grăbeşte spre ajutorul meu şi auzi rugăciunea mea. 
O, mare Arhanghele Mihaile, biruieşte pe toţi cei ce se împotrivesc mie! O, mare 
Arhanghele Mihaile, ajută mie, păcătosului robului tău, şi mă izbăveşte de 
cutremur, de potop, de foc, de sabie şi de năprasnica moarte şi de tot răul, de 
înşelătorul vrăjmaş şi de furtuna cea fără de veste şi de cel viclean mă izbăveşte, cu 
puterea cinstitei şi de viaţă făcătoarei Cruci a Domnului, cu rugăciunile Preasfântei 
Născătoare de Dumnezeu, cu ale Sfinţilor îngeri şi apostoli, cu ale Sfântului 
marelui făcător de minuni Nicolae şi cu ale Sfântului proroc Ilie; cu ale Sfinților 
marilor mucenici Gheorghe, purtătorul de biruinţă şi Dimitrie, izvorâtorul de mir, 


Teodor Tiron, Teodor Stratilat şi loan cel nou; cu ale Sfinţilor marilor mucenici 
Nichita, Evstratie, Mercurie şi Hristofor; cu ale cuvioşilor Părinţi şi cu ale 
cuvioşilor ierarhi, mucenici şi muceniţe şi cu ale Sfintelor Cereştilor Puteri. 


O, mare arhistrategule al Domnului, ajută-mi totdeauna, acum şi pururea şi în vecii 
vecilor. Amin. 


(din “Rugăciunile cele mai folositoare, Ed. Scara Print, Bucureşti, 2015, pag. 
93-94) 


Rugăciunea Sfântului Sofronie al Ierusalimului către Sfântul Arhanghel 
Mihail 


O, de trei ori sfinte, prea vrednic de iubit şi de cinstit, căpetenie a sfintei oştiri, 
slujitorule al lui Dumnezeu, Mihaile, fruntaş al îngerilor, prea vrednicule de toată 
închinarea şi laudă şi prăznuirea! Tu, cel ce odinioară ai fost conducător al popo- 
rului iudeu, arătându-le, cu cea mai adâncă credinţă, calea cea dreaptă şi cele folo- 
sitoare pentru mântuire; tu, iarăşi, când va fi să fie, vei trâmbiţa cu vuiet mare, în 
tot pământul, de-a lungul şi de-a latul lumii [...], Sfinte arhistrategule Mihaile, 
îndreptătorule al celor ce greşesc, trezitorule al celor ce o iau pe calea rea, apă- 
rătorule al sufletelor, păzitorule al trupurilor, nimicitorule al demonilor, lumină- 
torule a toată făptura! Fii-mi mie în ceasul acela, rogu-te fierbinte, ocrotitor cre- 
dincios, stându-mi alături şi apărând pricina mea, ca să nu fiu asuprit! 


O, Preasfinte Mihaile, tu, care, din porunca lui Dumnezeu, pe poporul israelitean 
l-ai trecut marea şi l-ai rânduit în pământul făgăduinţei; tu, care ai înarmat pe losua 
al lui Navi împotriva vrăjmaşilor săi şi ai izbăvit Cortul sfânt al lui Moise de 
tiranul însetat de sânge; tu, care ai luminat sufletele atâtor mulţimi de sfinți! 
Luminează şi simţirile, şi ochii sufletului meu! Întăreşte inima mea cea tulburată de 


valurile acestei vieţi! Mintea mea cea plecată către cele pământeşti înalţ-o sus, la 
înţelepciunea cerească! Întăreşte braţele mele cele slăbănoage împotriva vrăj- 
maşilor care mă războiesc! Întremează picioarele cele neputincioase, ca să nu mă 
abat din calea care duce la cer! Îndreaptă grumazul meu cel împovărat de păcate şi 
tămăduieşte rănile cele vechi, care duhnesc de putoare şi putreziciune! Stinge 
văpaia poftelor ce mă mistuie, şi mă păzeşte de tot necazul, de toată supărarea şi 
durerea! 


Încă te rog pe tine, cel cu nume de mare vază, Mihaile, în numele lui Dumnezeu te 
rog, cu tot sufletul, când va fi să ies cu trupul din această viaţă, la moartea mea, tu, 
vesel şi blând, vino de mă acoperă cu cinstitul văl al aripilor tale, şi mă smulge din 
sălaşele cele strâmte şi întunecate ale iadului, şi du-mă la locurile Cortului celui 
minunat, în sălaşul Domnului, în glas de bucurie, de laudă şi cântare a celor care 
prăznuiesc sfântă sărbătoarea ta (Ps. 62, 2)! 


[extras din Cuvântul la arhangheli şi îngeri şi la celelalte cete ale puterilor 
cereşti (din volumul Sfântul Sofronie al Ierusalimului - Viaţa şi scrierile, ed. 
Sophia, Bucureşti, 2012, p. 181-183)] 


Sursa: 
https://manastirea.petru-voda.ro/2015/03/11/rugaciunea-sfintului-sofronie-al-ierusalimului- 
catre-sfintul-arhanghel-mihail/ 


Rugăciunea de luni către Sfântul Arhanghel Mihail 


Sfântul Chiril al Turovului, numit şi „Hrisostomul Rusiei Kieviene”, este autorul a 
mai multor rugăciuni şi canoane de pocăință care aduc mult folos sufletesc celor 
care le citesc. Acestea au fost frumos înmănunchiate și aşezate într-o carte tradusă 
din rusa veche, apărută în 2015 la Editura Sophia. 


Cei interesați pot găsi în această carte rugăciuni pentru fiecare zi a săptămânii, 
precum și trei Canoane de Pocăinţă către Mântuitorul. 


Rugăciunile sale poartă în ele acelaşi duh puternic al pocăinţei sincere și curate pe 
care îl găsim în Canonul cel mare al Sfântului Isac Sirul, aceleaşi cuvinte profunde 
care pătrund până în adâncimile necunoscute ale inimii și ne aduc într-o stare de 
umilință şi cugetare la propriile păcate şi fărădelegi. 


Sfântul Chiril al Turovului a trăit în secolul al 12-lea, în Bielorusia de azi. Scrierile 
sale pline de Duh Sfânt au fost la fel de apreciate şi puse alături de scrierilor mari- 
lor Părinți ai Bisericii. 


Rugăciune pentru ziua de luni, după Utrenie 


La voi, ca la nişte apărători şi păzitori ai vieţii mele, eu ticălosul şi mult-greşitul 
(numele), cad rugându-mă şi cerând de la mila voastră, văzători ai măriri dumne- 
zeieşti, sfinților îngeri, care cu cutremur înconjurați cinstitul tron al Preasfintei 
Treimi şi sunteți luminaţi de strălucirea cea negrăită a slavei dumnezeieşti! Rugați 
pe Atotmilostivul și Atotînduratul şi de oameni iubitorul Dumnezeu să mă izbă- 
vească de tot răul care se abate asupra mea. 


Mihaile, sfinte mai-marele voievod, întâiule închinător al Sfintei Treimi, asupră- 
veghetorul şi păzitorul neamului omenesc, care luminezi cu minunile lumea! Dă- 
mi şi mie a săvârşi în chip plăcut lui Dumnezeu petrecerea zilei, neispitit de 
gânduri rele și fapte viclene. Deschide urechile auzului meu, ca să aud şi să pricep 
cuvintele cele bune și de suflet folositoare ale lui Dumnezeu și să văd cu ochii 
lăuntrici că încă sunt cuprins de benza păcatului în care, petrecând în toate zilele 
vieţii mele, L-am mâniat pe Bunul şi Cel fără de răutate și Îndelung-răbdătorul 


Făcător şi Stăpân al meu, căruia stând înainte cu frică, puteri cereşti. Și înălțându-l 
cântare, rugaţi-vă pentru mine, cela ce în tot ceasul păcătuiesc, ca să nu mă 
mănânce pe mine sabia iuţimii Domnului, că fărădelegile mele foarte au covârşit 
capul meu, ca o sarcină grea apăsat-au grumazul meu. Şi încă voi pomeni vremea 
trecută a vieții mele, că mă ştiu călcător de lege, pricepând că mai mult decât orice 
om am făcut cele rele şi necuvioase şi neplăcute lui Dumnezeu, şi mă tem ca nu 
cândva foc din cer pogorându-se, să mă ardă ori să mă înghită de viu prăpasta cea 
mai dedesubt. Dar ştiind îndelungă-răbdarea şi adâncul iubirii de oameni dumne- 
zeieşti, nu deznădăjduiesc de sinemi, că nu trimite caznă după vrednicie, ci 
aşteaptă pocăinţa mea. 


Sursă: Sfântul Chiril al Turovului, Rugăciuni pentru fiecare zi a săptămânii ȘI 
canoane de pocăință, Editura Sophia, 2015, Rugăciune după Utrenie, pp. 19-21 


Imnografie 


LA ai) 


Condac la Sărbătoarea pomenirii minunii Sfântului Arhanghel Mihail în Colose: 
Arhanghele al lui Dumnezeu şi slujitorule al dumnezeieştii Măriri, apărătorul 
oamenilor şi mai marele celor fără de trup, cere pentru noi ce este de folos şi mare 
milă, cel ce eşti Voievod mai mare al celor fără de trup. 


Tropar la Sărbătoarea pomenirii minunii Sfântului Arhanghel Mihail în Colose: 
Mai mare Voievodule al Oştilor Cereşti, Mihaile, rugămu-te pe tine noi, nevred- 
NiCII, ca să ne acoperi pe noi cu rugăciunile tale şi cu acoperământul aripilor măririi 
tale celei netrupeşti. Păzeşte-ne pe noi cei ce cădem cu deadinsul şi strigăm: 
mântuieşte-ne din nevoi, ca un mai mare peste Cetele Puterilor celor de sus. 


Sinaxar - Pomenirea minunii Sfântului Arhanghel Mihail în Colose - 6 septembrie 
https://www.trinitas.tv/pomenirea-minunii-sfantului-arhanghel-mihail-in-colose-6- 
septembrie/ 

SFÂNTUL ARHANGHEL MIHAIL 

OCROTITOR AL CREȘTINILOR, 

Vieţile Sfinţilor - Pomenirea prea slăvitei minuni a Sfântului Arhanghel 
Mihail, care s-a făcut în Colose (6 septembrie) 

Minunea Sfântului Arhanghel Mihail din Colose 


În Colose din Frigia, aproape de Ierapole, era o biserică a Sfântului Arhanghel 
Mihail, deasupra izvorului cu apă făcătoare de minuni, din care bolnavii primeau 
multe tămăduiri, mai multe decât din scăldătoarea Siloamului, pentru că acolo, o 
dată pe an, se pogora îngerul Domnului şi tulbura apa, iar aici, totdeauna era darul 
Începătorului de cete îngereşti. Acolo, cel ce intra întâi, după tulburarea apei, în 
scăldătoare, se făcea sănătos; aici, toți, şi cei dintâi şi cei de pe urmă primeau 
sănătate. Acolo era trebuință de pridvoare spre petrecerea bolnavilor pentru a-şi 
căpăta sănătatea pe care nu o luau şi cineva în treizeci şi opt de ani a câştigat-o; 
aici într-o zi sau într-un ceas bolnavul câştiga sănătatea. 


Despre începutul acelui izvor se pomeneşte aşa: Când toată lumea era umbrită cu 
întunericul neîndumnezeitei mulțimi de idoli şi oamenii se închinau făpturii, nu 


făcătorului, în acea vreme în lerapole, cei necredincioşi cinsteau o viperă mare 
şi înfricoşată, căreia i se închinau toată noaptea, orbindu-se cu diavolească 
înşelăciune. Pe ea o ţinea poporul sălbatic încuiată într-o casă zidită în cinstea ei 
şi aducând multe feluri de jertfe, hrănea acea viperă plină de otravă, care 
vătăma pe mulţi. Singurul Dumnezeu adevărat, vrând ca lumina cunoştinţei Sale 
să lumineze lumea şi Să-i povăţuiască pe oamenii cei rătăciţi de la calea 
adevărată, a trimis pe Sfinţii Săi ucenici şi Apostoli în tot pământul ca să 
propovăduiască Evanghelia la toată făptura. Dintre aceştia, doi: Sfântul loan 
Teologul şi Sfântul Filip, ajungând unul în Efes, iar altul în lerapole, se 
osteneau întru bună vestire a lui Hristos. Atunci era în Efes o capişte minunată 
şi un frumos idol al neslăvitei zeițe păgâne Artemida, faţă de ai cărei slujitori şi 
închinători Sfântul loan s-a arătat biruitor, luptându-se cu sabia cea 
duhovnicească a cuvântului lui Dumnezeu, căci, cu puterea numelui lui Hristos, 
a făcut să cadă şi capiştea şi idolul şi ca praful să se risipească şi toată cetatea a 
adus-o la sfânta credinţă întru Hristos. 


După risipirea idolului Artemidei, Sfântul loan a venit de la Efes în Ilerapole ca 
Să ajute împreună Slujitorului său, Sfântul Apostol Filip, întâmplându-se atunci 
acolo şi Sfântul Apostol Bartolomeu şi sora lui Filip, Mariami. Cu dânşii 
împreună, slujea la mântuirea oamenilor şi Sfântul loan Teologul. Mai întâi, ei 
S-au ridicat asupra viperei căreia oamenii cei necredincioşi îi aduceau jertfe, 
având-o pe ea în loc de Dumnezeu, şi au ucis-o cu rugăciunea. Apoi au arătat 
popoarelor pe unul adevăratul Dumnezeu, Cel ce a făcut cerul şi pământul. 
Apoi, stând la un loc care se numea Herotop, proorociră că darul lui Dumnezeu 
va străluci peste dânsul şi sfântul Arhanghel Mihail, voievodul puterilor cereşti, 
va cerceta locul acela şi multe minuni se vor săvârşi acolo. 


Acest lucru s-a şi împlinit curînd. Pentru că, ducându-se Sfântul loan în alte 
cetăţi la propovăduire, iar Sfântul Filip pătimind de la păgâni, asemenea şi 
Bartolomeu şi Mariami ducându-se în alte ţări, a izvorât din locul acela apă 
făcătoare de minuni, după proorocia Sfinţilor Apostoli, şi s-a împlinit scriptura, 
care zice: "S-a vărsat apă în pustie şi vale în pământul cel însetat şi cele fără de 
apă vor fi bălți şi pe pământul cel însetat va fi izvor de apă. Acolo va fi veselia 
păsărilor şi sălaş de trestie şi baltă. Şi acolo va fi cale curată şi cale sfântă se va 
numi". 


Deci începură a veni la izvorul acela mulţi, nu numai credincioşii, ci şi 
necredincioşii, pentru că minunile cele ce se făceau îi chemau ca nişte trâmbiţe cu 
glas mare şi toţi cei ce beau şi se spălau din izvorul acela se tămăduiau de 
neputinţele lor, şi, primind sănătate, se botezau mulţi în numele Sfintei Treimi. 


Deci a fost oarecare elin din Laodichia, a cărui fiică, una născută, era mută din 
naştere. De acest lucru era foarte supărat tatăl ei şi sîrguindu-se mult pentru 
dezlegarea limbii ei şi nesporind nimic, a rămas în mâhnire. Într-o noapte a 
adormit pe pat şi a văzut în vedenie pe îngerul lui Dumnezeu stând înaintea lui, 
strălucind ca soarele. Nu pentru că era vrednic să-l vadă pe el, ci ca prin acea 
vedenie să vie la cunoştinţa adevărului, iar pe alţii să-i aducă cu sine la 
Dumnezeu. De aceea, văzând pe înger s-a cutremurat şi l-a auzit pe el grăind 
către dânsul: 


Sculându-se din somn omul acela se miră de ceea ce văzuse şi, crezând în 
cuvintele ce i s-au zis, îndată, luându-şi fiica, a mers degrabă la apa cea 
făcătoare de minuni la care, ajungând, a aflat mulţime de oameni scoțând din ea 
şi botezându-se într-însa, şi primind tămăduiri de bolile lor. 


Deci i-a întrebat pe ei: " OEI 


Atunci omul acela, ridicându-şi ochii în sus şi înălțându-şi mâinile, a zis: 


LĂĂ Și 
scoțând din apă a dat să bea fiicei sale cu credinţă, şi îndată limba ei cea legată 
cu muţenie s-a dezlegat spre preamărirea lui Dumnezeu şi a grăit luminos, 
strigând: 


Toţi cei ce se întâmplaseră acolo se minunau de puterea lui Dumnezeu şi slăveau 
pe Sfânta Treime şi preamăreau ajutorul Sfântului Arhanghel Mihail. Iar elinul 
acela, văzând tămăduirea fiicei sale s-a bucurat foarte şi, nepregetînd deloc, s-a 
botezat îndată cu fiica şi cu toţi casnicii săi, care veniseră cu dânsul. lar ca semn de 
mulțumire a zidit deasupra izvorului aceluia o biserică frumoasă, afierosindu-o 
întru numele Sfântului Arhanghel Mihail, voievodul, mai marele puterilor cereşti şi 
înfrumuseţîndu-o cu toată buna podoabă şi rugându-se în ea destul, s-a întors la 
locul său. 


In anul al nouăzecilea de la zidirea bisericii aceleia, a venit la lerapole un copil 
mic, având zece ani de la naşterea sa, cu numele Arhip, născut din părinţi 


creştini şi crescut în bunăcredinţă şi a început a vieţui lângă acea biserică a 
Sfântului Arhanghel Mihail, făcând slujba de aprinzător de lumânări. Aşa a pus 
început vieţii sale, că de când se nevoia lângă biserica aceea, slujind lui 
Dumnezeu, n-a gustat nimic din mâncărurile şi băuturile mireneşti, nici carne, 
nici vin, nici pâine nu mânca, ci numai verdeţuri de pustie pe care, adunându-le 
şi fierbându-le, le mânca o dată pe săptămână, fără sare, iar băutura lui era o 
măsură mică de apă. 


Cu o răbdare ca aceasta şi-a înfrânat trupul prin acest fel de fapte bune, 
îndreptându-se pe sine din tinereţe şi până la bătrâneţe, petrecând neschimbat în 
ele, unindu-se cu totul cu Dumnezeu şi asemănându-se vieţii celor fără de trup, 
deşi se afla în trup. Hainele lui nu erau de mult preţ. Avea numai două rase. Cu 
una se îmbrăca, iar cu cealaltă îşi acoperea patul care era aşternut cu pietre 
ascuţite şi-l acoperea cu rasa pentru ca cei ce intrau în casa lui Să nu vadă 
asprimea pietrelor. lar căpătâiul lui era un sac umplut cu mărăcini. 


Aşa era aşternutul acestui fericit nevoitor şi aceasta era odihna lui. lar când 
avea trebuinţă de somnul firesc îşi punea mult ostenitul trup pe acele aspre 
pietre şi pe spini, somnul lui fiind trezire mai mult decât somn şi odihna lui chin 
mai mult decât odihnă. Că, ce uşurare poate fi trupului să se culce pe pietre 
vârtoase şi ce fel de somn este acela ca să-şi odihnească cineva capul pe spini? 
EI îşi Schimba haina o dată pe an. Cu rasa pe care o avea pe trup, îşi acoperea 
patul, iar cu cealaltă, care era pe pat, se îmbrăca. După un an îşi schimba rasele 
tot la fel. Și nu avea odihnă, ziua şi noaptea obosindu-şi trupul şi păzindu-şi 
sufletul de cursele vrăjmaşului. 

Trecând calea cea strâmtă şi cu necazuri, se ruga lui Dumnezeu, zicând: 


Întru acestea învăţându-se fericitul Arhip şi vorbind cu Dumnezeu prin 
rugăciunea cea cu osârdie, s-a făcut un înger al Lui pe pământ, petrecând viaţă 
cerească. Şi se îngrijea nu numai de mântuirea sa, ci şi de a multora, căci boteza 
pe cei necredincioşi, întorcându-i la Hristos. Văzând acest lucru, elinii cei fără 


de Dumnezeu S-au pornit spre zavistie, nesuferind să vadă minunile slăvite care 
se făceau prin Sfânta apă. Pe sfântul bărbat ce petrecea acolo îl urau, năvălind 
asupra lui, adeseori îl ocărau, trăgându-l de păr şi de barbă şi trântindu-l la 
pământ, îl târau, călcându-l cu picioarele şi batjocorindu-l în multe feluri, îl 
izgoneau să plece de acolo. Iar fericitul Arhip cel cu sufletul tare ca un diamant, 


Odată, adunându-se necuraţii, se sfătuiră: "De nu vom astupa cu pământ apa 
aceea şi pe omul acela de nu-l vom ucide, toţi zeii noştri vor fi defăimaţi cu 
desăvârşire de către cei ce se tămăduiesc acolo”. Și s-au dus mulți elini adunaţi 
Să astupe cu pământ apa ceea făcătoare de minuni şi pe acel om nevinovat, pe 
fericitul Arhip să-l ucidă. Dar, ajungând la acel loc sfânt, se depărțiră în două. 
Unii s-au repezit la biserică şi la izvor, iar alţii s-au sârguit spre casa robului lui 
Dumnezeu, ca să-l ucidă. 


Însă Domnul, Cel ce nu lasă toiagul păcătoşilor peste soarta drepţilor, a păzit pe 
robul său de acei ucigaşi, căci de năpraznă le-a amorţit lor mâinile şi n-au putut 
să le ridice asupra cuviosului. lar din apă a arătat o necunoscută minune că, 
atunci când necuraţii se apropiaseră de izvor, îndată a ieşit din el o pară de foc 
şi, repezindu-se la ei, i-a alungat departe. Şi aşa acei elini fărădelege s-au 
îndepărtat tot cu ruşine de la izvorul acela făcător de minuni şi de la cuviosul 
Arhip, însă nu încetau scrâşnind cu dinţii şi lăudându-se că o să piardă izvorul 
acela, biserica şi pe slujitorul ei. 


Era la locul acela un râu curgând la stânga bisericii al cărui nume era Hristos. 
Pe acesta au cugetat nelegiuiţii să-l îndrepte asupra acelui loc sfânt, ca izvorul, 
amestecându-se cu apa râului, să-şi piardă puterea făcătoare de minuni. Când 
începură Să-şi pună în lucrare acel gând rău, oprind curgerea râului ca să 
schimbe apa, acoperind izvorul, îndată râul, cu porunca lui Dumnezeu şi-a făcut 
altă cale apelor sale şi a curs pe la dreapta bisericii. Iar ei, umplându-se iarăşi de 
ruşine, s-au întors la locurile lor. 


Erau acolo alte două râuri curgând despre răsărit şi apropiindu-se de locul cel 
sfânt la o depărtare ca la trei stadii; numele unui râu, Licocaper, iar al altuia, 
Kufos. Aceste două râuri izbindu-se de marginea unui munte mare, S-au 
împreunat amândouă într-unul şi abătându-se în dreapta, curgea spre partea 
Likiei. Atotvicleanul diavol a băgat în inimile acelor oameni răi acest sfat: ca pe 
amîndouă aceste râuri să le îndrume asupra locului făcător de minuni, ca astfel 


curgerea lor să strice biserica Sfântului Arhanghel Mihail şi să acopere cu apele 
acelea sfântul izvor, înecând pe Cuviosul Arhip. Locul era potrivit spre pornirea 
apei într-acolo, pentru că râurile acelea se pogorau de la înălțime mare în jos, 
iar biserica era la un loc tot mai jos. 


Sfătuindu-se necuraţii, se adunară din toate cetăţile mulţime fără de număr şi 
întâlnindu-se în satul Laodichiei, s-au dus la biserică. Aproape de altarul 
bisericii era o piatră, având lăţimea şi înălțimea fără de măsură, iar adâncimea 
în pământ nesfârşită. Deci, au săpat un şanţ adânc şi larg începând de la acea 
piatră la muntele acela sub care râurile se împreunaseră. Săpând cu mare 
osteneală şi terminând albia pe care trebuia să îndrume apele asupra bisericii, 
au ieşit pâraiele acelea, ca să se adune apă multă şi S-au ostenit în acea 
deşertăciune a lor vreme de zece zile. 


Iar cuviosul Arhip, văzând lucrul acela al lor, a căzut la pământ în biserică, 
rugându-se lui Dumnezeu cu lacrimi şi chemând în ajutor pe cel cald folositor, 
pe Sfântul Arhanghel Mihail, ca să-şi păzească locul de înecarea apei şi să nu se 
bucure vrăjmaşii cei ce voiau să piardă sfinţenia Domnului şi zicea: 


Când s-au sfârşit acele zece zile şi apele s-au înmulţit foarte mult, au săpat 
necuraţii elini acel loc singur pe unde era să se pornească apele spre calea cea 
pregătită şi îndrumară apele asupra Sfintei biserici îngereşti în ceasul întâi al 
nopții. lar ei alergând, au Stat sus din partea stângă, vrând să vadă înecarea 
locului sfânt. Și au sunat apele ca un tunet, rostogolindu-se cu freamăt mare. 
Iar cuviosul Arhip, fiind în biserică la rugăciune şi auzind vuietul apei, a strigat 
mai cu dinadinsul către Dumnezeu şi către Sfântul Arhanghel Mihail, cerând 
milă şi ajutor, ca să nu fie înecat sfântul loc şi să nu se veselească vrăjmaşii, ci 
Să se ruşineze necuraţii, să se preamărească numele Domnului şi să se laude 
puterea şi sprijinirea cea îngerească. Şi a cântat psalmul lui David, zicând: 


Când grăia acestea Sfântul Arhip, a auzit un glas poruncindu-i Să iasă din 


biserică. Deci, ieşind sfântul din biserică, a văzut pe păzitorul neamului 
creştinesc, pe cel cald folositor, pe în chip omenesc, 


prea minunat şi prea luminat, precum S-a arătat oarecând proorocului Daniil, şi 


Şi sculându-se fericitul Arhip s-a apropiat cu frică 
de arhanghelul puterilor cereşti şi a stat de-a stânga după porunca lui şi a văzut 


Deci se umplură de ruşine toţi protivnicii şi s-a făcut bucurie mare credincioşilor 
care alergară la biserica cea îngerească şi la izvorul cel minunat, dând laudă lui 
Dumnezeu împreună cu Cuviosul Arhip. Din acea vreme au aşezat ca să se 
prăznuiască acea zi în care s-a făcut acea prea sfințită minune prin arătarea 
îngerească. lar Cuviosul Arhip a petrecut de aici înainte în acel loc, mai cu dăruire, 
slujind lui Dumnezeu ani îndestulaţi şi s-a mutat la Dumnezeu cu pace, având 
şaptezeci de ani de la naşterea sa. A fost îngropat de credincioşi în același loc sfânt 
care de la minunea pomenită mai înainte s-a numit Hones, adică mistuire, pentru că 
acolo s-au mistuit apele în piatră. 


Deci se cade ca în această zi să pomenim şi alte minuni ale Sfântului Arhanghel 
Mihail pe care le-a săvârşit, făcând bine neamului creştin. 

Între marea Adrianului şi între muntele care se numeşte Gargan, este cetatea 
Sipont, aflându-se departe de munte ca la douăsprezece mii de paşi. În cetatea 
aceasta era un om bogat, a cărui cireadă păştea pe sub munte şi s-a întâmplat de a 
rătăcit un bou, despărțindu-se de cireadă; căutând stăpânul mult împreună cu 
slugile sale, l-a aflat în vârful muntelui aceluia stând lângă uşa unei peşteri. 
Umplându-se de mânie că s-a ostenit căutându-l a luat arcul şi o săgeată adăpată cu 
otravă şi a îndreptat-o spre boul său, vrând să-l ucidă. Dar deodată săgeata, 
întorcându-se înapoi, a rănit pe săgetător, iar cel ce era cu dânsul, văzând aceea, s-a 
temut şi nu îndrăznea să se apropie de peştera aceea, ci, întorcându-se în cetate, a 
spus tuturor ce se făcuse. 


Deci, înştiinţându-se episcopul cetăţii aceleia, s-a rugat lui Dumnezeu să-i arate lui 
taina aceasta. Și i s-a arătat lui în vedenie Sfântul Arhanghel Mihail spunându-i 
că el şi-a ales locul acela şi-l păzeşte şi voieşte ca acolo adeseori să cerceteze şi 
Să ajute oamenilor celor ce vor alerga cu rugăciune. lar episcopul a spus vedenia 
aceea cetăţenilor şi, după postul de trei zile pe care l-a poruncit la toată cetatea, s-a 
dus cu clerul său şi cu tot poporul la muntele acela şi, suindu-se deasupra, a aflat 
într-o piatră o peşteră în care era intrarea strâmtă; şi nu a îndrăznit să intre 
înăuntru, ci şi-a săvârşit rugăciunile înaintea uşii. 


De atunci adeseori mergeau acolo cei ce doreau, făcându-şi rugăciunile lor către 
Dumnezeu şi către Sfântul Arhanghel Mihail. lar mai demult napolitanii, fiind 
necredincioşi, şi-au adunat ostaşii şi au mers fără de veste la cetatea Sipontului, 
vrând să o ia şi să o dărâme. Cetăţenii erau cuprinşi de frică mare iar episcopul a 
poruncit post la popor, ca trei zile să nu guste hrană şi să se roage cu stăruință, ca 
să se izbăvească ei de vrăjmaşii cei ce i-au înconjurat. Mai înainte de ziua aceea în 
care vrăjmaşii voiau cu toate puterile lor să cucerească cetatea, s- arărar 
arhanghelul puterilor cereşti episcopului, în vedenie, zicându-i: 


Episcopul, 
sculându-se din somn, a spus vedenia la toţi şi s-a bucurat foarte mult de biruința 
cea făgăduită asupra vrăjmaşilor şi s-au întărit cu nădejde bună. Apoi, venind al 
patrulea ceas din zi, s-a făcut un tunet mare şi, ridicându-şi credincioşii ochii, au 
văzut la muntele Gargan un nor mare pogorându-se şi s-a făcut, ca odinioară la 
muntele Sinai, foc şi fum, fulgere şi tunete, încât tot muntele acela s-a cutremurat 
şi s-a acoperit cu nor. 


Văzând aceea protivnicii, s-au temut şi au început a fugi, iar cetăţenii, cunoscând 
că bunul păzitor şi grabnicul folositor a venit cu oştile sale cereşti să le ajute, au 
deschis porțile cetăţii şi au alergat pe urma vrăjmaşilor lor, secerându-i ca pe nişte 


paie. Ei îi tăiau dinapoi, iar Sfântul Arhanghel Mihail, din înălțime, cu tunete şi cu 
fulgere îi ucidea, încât se făcuse numărul celor morţi şase sute de bărbați căzuţi de 
tunete şi de fulgere. Gonindu-i deci, până în depărtare şi biruindu-i desăvârşit pe 
vrăjmaşii lor, s-au întors veselindu-se în cetatea lor. Din acea vreme napolitanii, 
cunoscând mâna cea tare a lui Dumnezeu Celui Atotputernic, au primit sfânta 
credinţă, iar cetăţenii Sipontului adunându-se toţi, cu episcopul şi cu clerul, s-au 
dus la muntele acela la care a fost acea arătare înfricoşată, vrând să aducă acolo 
mulțumire lui Dumnezeu şi ajutătorului lor, Sfântului Arhanghel Mihail, şi tuturor 
puterilor cereşti. 


Când s-au apropiat la uşa peşterii aceleia, au aflat pe marmură urme de paşi 
omeneşti bine însemnate, ca pe pământ moale, şi ziceau unii către alţii: "Iată, cu 
adevărat Sfântul Arhanghel Mihail a lăsat aici semnul ajutorării sale, că singur 
a fost aici, mântuindu-ne pe noi de vrăjmaşii noştri. Și închinându-se, au sărutat 
urmele acelea şi, săvârşind cântarea cea de rugăciune se veseleau pentru 
păzitorul şi folositorul lor, mulțumind lui Dumnezeu. Au hotărât, deci, să 
zidească la locul acela o biserică în numele Sfântului Mihail. 


Când se găteau spre lucrul acela, iarăşi s-a arătat Sfântul Arhanghel 
episcopului, zicându-i: 


După vedenia aceasta, episcopul a poruncit ca toţi credincioşii să fie gata spre 
împărtăşirea cu Sfintele Taine şi a mers cu dânşii cântând şi rugându-se. lar când 
au sosit la acel loc sfânt, unde erau închipuite sfintele urme pe marmură, au aflat 
cioplită în piatră o biserică mică, făcută nu după obiceiul lucrului mâinilor 
omeneşti, ci ca o peşteră, neavând pereţii netezi, iar vârful era împodobit cu 
diferite înălțimi, aşa că pe câte o parte puteai să ajungi cu capul, iar pe alta nu 
puteai nici cu mâna. Astfel arătă oamenilor că Dumnezeu nu voieşte pietrele cele 
împodobite în biserică, ci inimile cele curate; iar Sfânta masă era acoperită cu 
acoperământ roşu şi a săvârşit pe dânsa episcopul Sfânta Liturghie şi a 
împărtăşit pe credincioşi cu Prea Curatele Taine, iar în altar, despre partea de 
miazănoapte, de la vârf picura apă curată, dulce, foarte luminoasă şi făcătoare 
de minuni, din care, bând, bolnavii câştigau sănătate. Și beau credincioşii din 
apa aceea după împărtăşirea Sfintelor Taine şi se făceau minuni fără de număr 
în biserica aceea şi se tămăduiau toate neputinţele cu rugăciunile Sfântului 
Arhanghel Mihail. Deci a zidit episcopul chilii lângă biserică şi a rânduit să fie 
acolo preoţi şi diaconi şi cântăreţi şi citeţi, ca în toate zilele să se săvârşească 


pravila bisericească, în Slava lui Dumnezeu şi în cinstea Sfântului Arhanghel 
Mihail. 


Ro e 


Credem că este bine să pomenim şi această minune care s-a făcut în muntele 
Athos. În zilele drepteredincioşilor împărați bulgari era un om vestit, bogat şi cu 
mare vază, care se numea Dohiar, om al palatelor împărăteşti. Acesta, venind în 
frica lui Dumnezeu, a dorit să fie călugăr şi, luând mulțime de aur din vistieriile 
sale, s-a dus la Sfântul Munte ca să cerceteze mânăstirile şi să-şi caute lui un loc în 
care să-i placă a se sălăşlui. Înconjurând multe mânăstiri şi dând multă milostenie, 
a mers din lavra Fericitului Atanasie, pe malul mării cel dinspre Salonic, şi a aflat 
loc foarte frumos, având ape dulci şi poame foarte multe, dar nelocuit de nimeni. 
Plăcându-i locul acela, a gândit să se aşeze într-însul şi să zidească o mânăstire şi, 
adăugând sârguinţă, degrabă şi-a săvârşit dorinţa. Mai întâi a ridicat o biserică 
foarte frumoasă în numele Sfântului Ierarh Nicolae, apoi a împrejmuit mânăstirea 
cu ziduri de piatră şi rânduindu-le pe toate după cerinţă, precum se cuvine singur s- 
a îmbrăcat într-însa în chip călugăresc. Cheltuindu-şi toată averea lui pentru 
zidirile cele multe, nu i-a ajuns aur ca să înfrumuseţeze şi biserica cu podoabă 
cuviincioasă şi bună. Însă avea nădejde la Dumnezeu, zicând: "De va voi 
Dumnezeu ca să proslăvească locul acesta, apoi cu judecăţile care ştie va purta 
grijă pentru înfrumusețarea bisericii. Fie voia Lui”. 


În dreptul Sfântului Munte, este un ostrov care se numeşte Lug, spre care, peste 
mare până la el, este cale de o zi. Acolo păstorii stăteau cu dobitoacele, că locul 
acela este plin de verdeață şi este păşune bună pentru dobitoace. Era în ostrovul 
acela un stâlp de piatră foarte înalt, la un loc pustiu, iar în vârful stâlpului un idol şi 
o scriere elinească în acest fel: "Oricine mă va lovi pe mine în creştet, va afla 
mulţime de aur”. Pentru aceea mulţi se ispiteau să ştie de este adevărat lucrul acela 
şi loveau în cap idolul, dar nu aflau nimic. S-a întâmplat în acea vreme de păştea 
un copil boii aproape de stâlpul acela şi copilul era înţelept şi ştia a citi şi, citind 
cuvintele cele scrise pe stâlp, lovi pe idol în cap ca şi ceilalți ca să afle aurul, însă 
n-a aflat nimic. Apoi a gândit că este ascunsă în pământ comoara şi, apunând 
soarele, privea unde se sfârşea umbra stâlpului aceluia şi acolo, la vârful capului 
idolului celui desemnat de umbră, a săpat pământul căutând comoara, dar n-a aflat- 
O. 


Apoi răsărind soarele, iarăşi a privit unde se sfârşea umbra stâlpului aceluia şi 
acolo a început a săpa. Săpând el, s-a auzit un sunet la locul acela, şi cunoscând că 
acolo este comoara, a început mai cu dinadinsul a săpa şi a aflat o piatră de moară 
mare, cât nu putea el să o mişte, dar întinzând mâna prin gaura pietrei a aflat aur 


mult; şi nu se pricepea ce să facă cu el, că zicea întru sine: "De voi spune cuiva de 
comoara aceasta, apoi mă tem ca să nu mă ucidă pentru aur”. 


lar Dumnezeu, ascultând rugăciunile bătrânului celui pomenit mai înainte şi 
purtând grijă de înfrumusețarea sfintei biserici, a pus în mintea copilului să se ducă 
în Sfântul Munte la una din mânăstiri şi să spună egumenului de comoara aceea 
aflată, lucru pe care l-a şi făcut. Luând câţiva bani de aur spre încredințarea 
comorii celei aflate, a mers într-un sat care este aproape de mare şi a găsit un om 
ca să-l treacă pe el la Sfântul Munte. lar după purtarea de grijă a lui Dumnezeu s-a 
oprit în limanul mânăstirii celei nou zidită. Mânăstirea aceea se numeşte pe numele 
întemeietorului său: Dochiaru. Deci omul cel ce a trecut pe copil s-a întors în satul 
său, iar copilul s-a dus la mânăstire şi, văzând pe egumen, i-a spus lui toate cu de- 
amănuntul despre comoara ce a aflat. 


Egumenul, cunoscând că lucrul acesta este al lui Dumnezeu, a chemat pe trei 
călugări şi, făcându-le cunoscut lor lucrul cel spus de copil, i-a trimis cu dânsul ca 
să aducă la mânăstire aurul ce se aflase. lar ei mergând degrabă au luat un caiac şi, 
sosind la ostrovul acela, au ajuns la stâlp şi la comoară şi prăvălind piatra aceea de 
moară, au aflat un cazan plin de aur; şi s-au bucurat de dânsul foarte tare. lar 
vrăjmaşul cel ce urăşte binele a semănat un gând rău în inima unuia din călugării 
aceia şi a zis acela către alt călugăr: "Frate, de ce este nevoie să ducem 
egumenului aurul acesta pe care l-am găsit? Dumnezeu ni l-a trimis nouă ca 
singuri noi să ne facem nouă locaş şi să ridicăm mânăstire”. lar el a zis: "Dar cum 
vom putea tăinui aurul acesta?" Răspuns-a acela: "Aceasta este, că putem să-l 
aruncăm pe copil în mare şi nimenea nu va fi să mărturisească această faptă 
asupra noastră”. Şi aşa, sfătuindu-se, au spus sfatul lor celui de al treilea călugăr. 
Iar acela, având întru sine frica lui Dumnezeu, a zis către dânşii: "Nu, fraţilor, să 
nu îndrăzniţi a face aceasta, să nu pierdeţi pe copil pentru aur şi împreună cu el şi 
sufletele voastre”. lar ei, neascultîndu-l pe el, au stăruit pe lângă dânsul ca să se 
învoiască la sfatul lor. La sfârşit îi ziseră: "De nu vei fi una cu noi, apoi Să ştii că 
şi pe tine şi pe copil vă vom pierde”. Apoi văzând fratele gândul cel rău al lor 
neschimbat, s-a temut ca nu cumva să-l piardă şi pe el; pentru aceea le-a zis lor: 
"Dacă voi aţi voit aşa, faceţi ce ştiţi, voi veţi vedea; iar eu mă jur cu numele lui 
Dumnezeu că nu voi spune la nimenea de aceasta şi nici nu am trebuinţă de aur”. 


Aşa, întărindu-şi cuvântul cu jurământ, a tăcut. lar ei luând aurul şi piatra aceea cu 
care aurul a fost acoperit le-au dus în caiac, apoi şezând cu copilul, au început a 
pluti spre mânăstire. lar când era în mijlocul noianului mării, au năvălit asupra 
copilului şi începură a-i lega piatra de grumaz. lar el văzând ceea ce era să-i facă a 
început să plângă şi cu tânguire amarnică se ruga lor să nu-l piardă. Dar nimic nu a 


folosit că ticăloşii aceia de călugări, având inimă împietrită şi suflet iubitor de aur, 
nu s-au temut de Dumnezeu, nici nu s-au umilit văzând lacrimile copilului şi nu 1- 
au ascultat rugămintea lui cea din adâncul inimii, ci, luându-l pe el, cu piatra l-au 
aruncat în mare şi îndată s-a cufundat în valuri. Era noapte când săvârşeau fapta 
cea rea acei oameni fără de Dumnezeu. 


Și aşa a fost. Pentru că fără de veste s-a aflat copilul în 
biserică, aproape de Sfânta Masă, cu piatra spânzurată de grumaji. Sosind 
ceasul Utreniei, cel rânduit a intrat în biserică, ca să aprindă lumânările şi să 
toace la cântarea cea de dimineaţă şi a auzit un glas în altar ca glasul omului ce 
geme şi i-a fost frică şi, alergând, a spus egumenului. lar egumenul, numindu-l 
împuţinat la Suflet, l-a trimis iarăşi în biserică. lar el, intrând a doua oară, a 
auzit acelaşi glas şi iarăşi a alergat la egumen. 


Atunci egumenul a mers cu dânsul în biserică, după care, amândoi auzind glas 
de copil şi intrând în altar, au văzut pe copil stând aproape de Sfânta Masă, cu 
piatra la grumaji şi apa de mare curgând încă din hainele lui. Şi, cunoscându-l 
pe el, l-a întrebat: "Ce ţi s-a întâmplat ţie, fiule, şi cum ai venit aici?” lar el, 
deşteptându-se ca din somn, a zis: "Viclenii aceia de călugări pe care i-ai trimis 
cu mine după aurul ce s-a aflat, aceia, legându-mi piatra aceasta de grumaji m- 
au aruncat în mare şi afundându-mă eu întru adâncul mării, am văzut doi 
oameni luminoşi ca soarele şi i-am auzit pe ei vorbind între dânşii şi a zis unul 
către altul: Arhanghele Mihaile, să duci pe acest copil în mânăstirea care se 
chiamă Dochiaru. Auzind eu acestea, îndată am început a nu mă Simţi pe mine 
şi nu Ştiu cum m-am aflat aici”. 


Iar egumenul, auzind cele spuse de copil, se minuna foarte şi lăuda pe 
Dumnezeu cel ce face minunate şi prea Slăvite minuni ca aceasta. Apoi a zis 
către copil: "Să rămâi, fiule, la locul acesta până mâine, până ce răutatea 
aceasta va fi vădită”. 


Și, ieşind, a încuiat biserica şi a rânduit ca paracliserul să nu spună nimănui 
ceva, iar Utrenia a poruncit să o cânte în tindă. Și a zis paracliserului: "De te va 
întreba cineva ce este acest lucru nou, de ce nu se cântă Utrenia în biserică, ci în 
tindă, să-i răspunzi că părintele egumen a poruncit aşa”. 


Egumenul poruncind eclesiarhului, singur s-a suit pe un stâlp deasupra porţii ca să 
păzească venirea spurcaţilor acelora de ucigaşi; apoi făcându-se ziuă, iată veneau 
spre mânăstire ucenicii aceia, iar aurul îl ascunseseră într-alt loc oarecare. 


Văzându-i pe ei egumenul, a ieşit cu ceilalţi fraţi în întâmpinarea lor şi i-a 
întrebat pe dânşii, zicând: "Ce este aceasta? Patru v-aţi dus, iar acum trei v-aţi 
întors! Unde este cel de al patrulea?" lar ei, ca mâniindu-se, ziseră: "Părinte, şi 
pe tine şi pe noi ne-a amăgzit copilul spunând că a aflat comoară, dar nu ne-a 
arătat nouă nimic şi singur nu ştie nimic. Pentru aceea, ruşinându-se de noi, s-a 
ascuns, şi noi, căutându-l pe el, nu l-am găsit, de aceea singuri ne-am întors la 
tine”. lar egumenul a zis: "Voia lui Dumnezeu să fie!” Şi aşa intrară în 
mânăstire. Apoi i-au dus pe ei în biserică unde tânărul acela se afla, curgând 
încă apă din hainele lui şi l-a arătat pe el zicându-le: "Cine este acesta?" lar ei, 
spăimîntându-se, stăteau ca nişte ieşiţi din minte, neputând să răspundă nimic 
timp îndelungat. lar mai pe urmă au mărturisit fapta lor cea rea şi au arătat 
unde au ascuns aurul cel aflat. 


Egumenul, trimițând fraţi mai credincioşi, au adus aurul în mânăstire. Şi s-a auzit 
de această prea slăvită minune în tot Sfântul Munte şi s-au adunat toți călugării de 
la toate mânăstirile, la vederea minunii acesteia şi au adunat sobor şi au numit 
biserica aceea cu numele Sfântului Arhanghel Mihail, iar în numele Sfântului de 
minuni făcătorul Nicolae au zidit altă biserică. Pe acei doi ucigași vicleni i-au 
blestemat şi, însemnându-le feţele, i-au gonit din mănăstire, pe al treilea, fiindcă nu 
s-a învoit la înecarea copilului şi s-a întors despre fapta cea rea l-au declarat 
nevinovat, iar pe copilul acela izbăvit din mare, îmbrăcându-l în chip călugăresc, s- 
a făcut bun nevoitor şi călugăr iscusit. Egumenul cu aurul acela ce s-a aflat, a 
reînnoit toată biserica cu bună podoabă şi a înfrumuseţat-o cu toate bunătățile. A 
ridicat şi un foişor foarte frumos din temelie şi piatra aceea cu care tânărul a fost 
aruncat în mare a pus-o în zid, spre cunoştinţa tuturor. 


Mutându-se către Domnul egumenul acela, în locul lui a fost pus acela izbăvit din 
mare şi cu dumnezeiască plăcere vieţuind şi acela, a trecut la Domnul purtat de 
mâinile Sfântului Arhanghel Mihail, prin care din mare în biserică a fost adus. 


Sinaxar - Pomenirea minunii celei mari ce s-a făcut în Colose (Frigia) de 
arhistrategul Mihail 


În această lună ( septembrie), în ziua a şasea, pomenirea minunii celei mari ce s- 
a făcut în Colose (Frigia) de arhistrategul Mihail. 


Când a trecut prin Frigia ca să propovăduiască Evanghelia, Sfântul qpostol loan a 
prorocit o apropiată vizită providențială a prinţului arhanghelilor, Mihail, în locul 
numit Heretopa. Şi într-adevăr, la puţin timp, în acel loc în mod minunat a izbucnit 
din pământ un izvor vindecător de toată boala. Unul din mulți credincioşi care s- 
au perindat pe la acest izvor, a cărui fiică s-a vindecat prin această apă, a construit 
pe acel loc, în semn de recunoştiință, o mică biserică închinată Arhanghelului 
Mihail. 


Nouăzeci de ani mai târziu, în această biserică s-a aşezat, spre a practica asceza şi a 
servi la altar, un tânăr numit Arhip, originar din Hierapolis. Pentru zelul şi 
dragostea acestui tânăr atlet al lui Hristos, Dumnezeu i-a dat harul de a face minuni 
şi vindecări. Dar oarecare elini, aprinşi de zavistie din pricina minunilor preamărite 


ce se făceau în biserica Arhistrategului Mihail, au vrut să abată râul care curgea 
acolo aproape şi să-l pornească asupra Bisericii, ca să înece şi Biserica şi să piardă 
şi pe Arhip. Dar dumnezeiescul Arhistrateg, însuşi arătându-se şi poruncind lui 
Arhip să se îmbărbăteze, a lovit cu un toiag piatra, şi făcând cale apei printr-însa, 
de atunci până în ziua de astăzi, se vede cum acolo este înghițită apa şi se 
mistuieşte. 


Arhid. Ştefan Sfarghie - Sinaxar - Pomenirea minunii Sfântului Arhanghel 
Mihail în Colose 


La locul ce se cheamă Herotop, aproape de cetatea Colose, în Frigia, era din darul 
lui Dumnezeu un izvor de apă făcător de minuni, dintru care multe tămăduiri 
primeau bolnavii. 


Sfinţii apostoli loan Teologul şi Filip, mergând să propovăduiască Evanghelia 
Domnului, oprindu-se ei la Herotop, au prorocit că peste tot locul acela va străluci 
darul Sfântului Arhanghel Mihail. Şi îndată după plecarea lor a izvorât la locul 
acela apă făcătoare de minuni. 


Între cei care veneau să se vindece la acea apă a fost şi un păgân din Laodiceea, a 
cărui fiică era mută din naştere. El fusese chemat printr-o vedenie de noapte de 
Arhanghelul însuşi. Şi dezlegându-se limba fiicei aceluia, păgânul a zidit o biserică 
frumoasă deasupra izvorului, cu hramul „Sfântul Arhanghel Mihail”. 


Faptele acestea umpleau de ură pe păgânii închinători la idoli care au vrut să 
distrugă biserica dorind să abată peste ea râul care era aproape, dar Arhanghelul 
Mihail, arătându-se preotului Arhip, i-a poruncit să lovească cu un toiag stânca cea 
mare pe care era biserica şi formându-se o prăpastie apa a ocolit sfântul locaş. De 
atunci s-a numit locul acela „Hones”, adică „mistuire”, că acolo, de la minunea 
lucrării Sfântului Arhanghel Mihail, apele se mistuie în piatră de multe veacuri. 


Calendar Ortodox - Pomenirea minunii Sfântul Arhanghel Mihail în Colose 


Intre oraşul Colose din Frigia - veche regiune istorică din partea central-vestică a 


Asiei Mici (azi Turcia) - și oraşul leripoli se afla o biserică închinată Sfântului 
Arhanghel Mihail, zidită deasupra unui izvor unde veneau mulţi bolnavi şi se tămă- 
duiau. 


Sfântul locaş a fost ridicat de un păgân din Laodiceea, oraş în Asia Mică (s-a numit 
inițial Diospolis, apoi Roas, Antioh al II-lea fiind cel care I-a colonizat între 261 si 
246 i.Hr, dându-i numele soției sale, Laodiceea) convertit la creştinism în urma 
unei minuni a Sfântului Arhanghel Mihail. 


Fiica păgânului era mută din naștere, iar prin vedenie minunată tatăl ei a primit 
poruncă în vis de la Sfântul Arhanghel Mihail să își ducă copilul la acest izvor ca 
să se vindece. Ascultând porunca sfântului arhanghel fiica sa a primit vindecare, 
iar el a primit botezul creştin. 


După 90 ani de la zidirea sfântului lăcaş a venit acolo un copil în vârstă de 10 ani 
din leripoli care se numea Arhip. Acesta a rămas în biserică, postind și făcând 
rugăciuni ca şi marii pustnici ai sihăstriilor. 


La momentul potrivit s-a călugărit, învrednicindu-se şi de darul preoţiei, slujind 
până la adânci bătrâneţi şi propovăduind cuvântul Domnului. Insă păgânii din 


orașul leripoli s-au hotărât să acopere apa izvorului, iar pe Arhip să-l omoare. Când 
s-au apropiat, Sfântul Arhanghel Mihail le-a amorțit mâinile, cuviosul nepăţind 
NIMIC, iar cei ce săpau au fost izgoniți de o flacără ce a ţâşnit din cristalul izvo- 
rului. 


Văzând cele întâmplate, păgânii şi-au pus în gând să abată apele râurilor Hrisos, 
Licocaper şi Kufos asupra bisericii cuviosului Arhip, însă Sfântul Arhanghel 
Mihail din nou i-a oprit pe aceştia, poruncind apelor să stea, după care deschizând 
o prăpastie, le-a poruncit să intre acolo. Cuviosul Arhip a murit la vârsta de 70 de 
ani. 


Proloagele din 6 septembrie 


Luna septembrie în 6 zile: Pomenirea prea slăvitei minuni care S-a făcut, în 
Colose, din Frigia, de Arhanghelul Mihail. 


La locul ce se cheamă Herotop, aproape de cetatea Colose, în Frigia, a fost din 
darul lui Dumnezeu, pe vremea Sfinților apostoli, un izvor de apă făcător de mi- 
nuni, dintru care multe tămăduiri primeau bolnavii, ca la scăldătoarea Siloamului, 
iar deasupra izvorului era o biserică închinată Sfântului Arhanghel Mihail. 


Despre începuturile acestui izvor, o foarte veche tradiție spune că, în vremea când 
întunericul mulțimii idolilor stăpânea lumea şi când singurul Dumnezeu adevărat, 
cu lumina cunoștinței Sale, a vrut să lumineze toată lumea şi pe oamenii cei rătăciţi 
să-i povăţuiască la calea cea adevărată, atunci au fost trimişi Sfinţii apostoli loan 
Teologul şi Filip, unul în Efes, iar altul în lerapole, să propovăduiască şi în acele 
părți Evanghelia Domnului Hristos. Deci, aducând cetăţile lor la sfânta credință, 
înainte de a se duce la propovăduire în alte cetăţi, stând ei la Herotop, au proorocit 
că peste tot locul acesta va străluci darul Sfântul Arhanghel Mihail, prin minunile 
ce se vor face acolo. 


ŞI, îndată după plecarea Sfinţilor apostoli, a izvorât la locul acela, apă făcătoare de 
minuni, după proorocirea lor. Şi începură a veni la locul acela mulţi credincioşi şi 
necredincioşi pentru minunile ce se făceau, care ca nişte trâmbiţe chemau la sine, 
cu mare glas. Şi se tămăduiau neputinţele oamenilor, primind sănătate, şi mulți se 
botezau în numele Sfintei Treimi. 


Între cei veniţi a fost şi un păgân din Laodiceea, a cărui fiică era mută din naştere, 
chemat fiind printr-o strălucitoare vedenie de noapte, de Arhanghelul însuşi. ŞI, 
dezlegându-se limba fiicei sale, păgânul în semn de mulţumire a zidit deasupra 
izvorului aceluia o prea frumoasă biserică, cu hramul Sfântului Arhanghel Mihail, 
cu toată buna podoabă înfrumuseţând-o, iar el s-a botezat în sfânta credinţă. 


Fapte ca acestea umpleau de pizmă pe păgânii închinători la idoli, din Colose, care 
chibzuiau ce ar putea face ca să stăvilească năvala celor credincioşi la această 
biserică. Şi ura lor se îndrepta împotriva cinstitului slujitor al bisericii de acolo, 
preotul Arhip, un om cu viaţă sfântă, care încă din copilărie se afla în slujba acelei 
biserici şi care acum era un minunat propovăduitor al dreptei credinţe, aducând pe 
mulți la Hristos. Drept aceea, în repetate rânduri duşmanii credinţei au încercat să-l 
piardă, dar acesta s-a izbăvit cu paza Arhanghelului. 


Deci, fiind cuprinşi de pizmă pentru minunile ce se făceau la biserica Arhan- 
ghelului, păgânii au pus la cale, în cele din urmă, să abată asupra bisericii râul care 
curgea pe aproape, ca să înece biserica şi să piardă şi pe Arhip, bărbatul cel cinstit 
de acolo. 


S-a arătat însă dumnezeiescul Arhistrateg însuşi şi, poruncind lui Arhip să se 
îmbărbăteze, a lovit cu un toiag piatra cea mare pe care se sprijinea altarul bisericii, 
deschizând o prăpastie fără fund. Şi făcând cale apei printr-însa a izbăvit astfel de 
la pieire şi biserica sa şi pe slujitorul ei. Şi de atunci s-a numit locul acela "Hones", 
adică "mistuire", că acolo de la minunea lucrării Sfântului Arhanghel, apele se 
mistuie în piatră, fără sfârşit, veacuri de-a rândul. 

Dumnezeului nostru slavă! 


Intru această zi, cuviosul Părintele nostru David, care mai înainte a fost tâlhar 


Acest sfânt şi cuvios, Părintele nostru David, a fost mai înainte tâlhar, în pustie 
vieţuind, multe răutăți făcând şi pe mulți ucigându-i, ca să zic aşa cum nimeni altul 
acest fel de rău n-a făcut. Că avea sub sine însoțitori, mai mulți de treizeci, şi cu 
dânşii făcea tâlharii. 


lar o dată, şezând cu dânşii în munte, s-a gândit la viaţa sa şi, temându-se foarte de 
Dumnezeu, că a făcut atâtea răutăţi, a lăsat pe toţi cei ce fuseseră cu dânsul şi s-a 
dus la o mănăstire şi, bătând la poartă, a ieşit portarul şi i-a zis lui: "Ce voieşti?" 


Iar David i-a zis lui: "Vreau să fiu călugăr". 


Deci, mergând portarul, a spus egumenului de dânsul. Şi, venind egumenul, l-a 
văzut pe dânsul că este om bătrân şi 1-a zis lui: "Nu vei putea răbda, de vreme ce 
frații au multă osteneală şi mare înfrânare, iar tu eşti acum cu alte obiceiuri şi 
poruncile mănăstirii nu le vei putea păzi”. 


Iar el se ruga, zicând: "Le voi face, numai primiţi-mă pe mine". 
lar egumenul se lepăda, zicând: "Tu nu vei putea”. 


Atunci a zis către egumen: "Să ştii, părinte, că eu sunt David, mai marele tâlharilor. 
Drept îți spun ţie că pentru aceasta am venit la voi, ca să-mi plâng păcatele mele. 
lar de nu voiţi să mă primiţi, apoi cu jurământ vă spun că mă voi duce la lucrul 
meu cel dintâi şi voi aduce împreună cu mine pe tâlharii pe care îi am şi pe toţi vă 
vol ucide şi voi risipi mănăstirea voastră”. 


Deci, auzind aceasta, egumenul l-a luat pe el în mănăstire şi l-a tuns pe el şi i-a dat 
chipul îngeresc. 


Și a început a se nevoi cu înfrânarea şi a se ţine pe sine cu smerenie şi pe toţi pe cei 
din mănăstire, şaptezeci de călugări 1-a ajuns şi totdeauna pe toţi aceştia îi învăţa şi 
tuturor spre sporire le era. 


lar odată, şezând el în chilie, i-a stat înainte Gavriil Arhanghelul, zicându-i lui: 
"Davide, te-a iertat pe tine Domnul de păcatele tale, şi acum vei face minuni”. 


lar David a răspuns către înger: "Nu pot să cred aceasta, că m-a iertat pe mine de 
acele multe păcate ale mele, în atât de puţină vreme, că sunt păcate grele şi mai 
multe decât nisipul mării”. 


Iar îngerul i-a zis lui: "Eu şi pe Zaharia preotul nu l-am cruțat, când nu mă credea 
pe mine că va avea un fiu şi i-am legat limba lui spre certare, ca să creadă cele 
grăite de mine, iar pe tine oare te voi cruța? Să fu dar de acum fără grai!" 


Iar David s-a închinat şi a grăit către înger, zicând: "Când, adică, în tâlhărie eram şi 
necuvioase lucruri făceam şi mult sânge vărsam, atunci nu mi-ai legat limba, nici 
nu m-ai omorât pe mine, iar acum, când vreau să slujesc Domnului şi să-l aduc 
laudă, acum limba mea o legi, ca să nu grăiesc?" 


Deci, i-a zis lui îngerul: "Să grăieşti, când pe Dumnezeu vei slăvi şi te vei ruga Lui, 
după rânduială, iar, afară de aceea, să taci!" 


lar, mai pe urmă, David multe minuni, cu puterea lui Dumnezeu, a săvârşit, pe orbi 
a luminat, pe şchiopi a umbla i-a făcut, îndrăciți a vindecat şi cânta în biserică la 
rugăciune, iar alt cuvânt nu-l putea grăi. 


lar cel ce mi-a spus mie, acela a zis: "Eu l-am auzit pe dânsul şi l-am văzut şi ne-a 
fost tuturor de folos". 


Intru această zi, povestire din Everghitinos, despre o fecioară care s-a pocăilt. 


Povestit-a oarecare din părinţi că în Tesalonic era o mănăstire de fecioare. lar una 
dintr-însele, prin lucrarea celui de obşte vrăjmaş, ieşind din mănăstire, a căzut în 
desfrânare. Apoi, cu ajutorul iubitorului de oameni Dumnezeu, căindu-se, s-a 
întors la obştea ei şi, căzând înaintea porţii, s-a sfârşit. 


Și s-a descoperit unuia din Sfinţi moartea ei. Şi a văzut pe Sfinţii îngeri venind să-i 
ia sufletul, iar pe draci venind pe urmă. Şi s-a făcut vorba între dânşii. Sfinţii îngeri 
ziceau că în pocăință a venit, iar diavolii împotriva grăiau, zicând că lor le slujeşte 
de multă vreme. Și, cum s-a pocăit, că nici n-a ajuns să intre în obşte? Şi au zis 
îngerii ca Dumnezeu de când a văzut paşii ei plecaţi spre mănăstire, a primit 
pocăinţa ei, că pe pocăinţa ea era stăpână, prin țelul pe care l-a pus, iar Stăpânul 
vieţii este Domnul tuturor. 

Deci, întru acestea ruşinându-se, diavolii s-au depărtat. lar cel ce a văzut desco- 
perirea, a povestit-o celor de faţă. 


Zis-a ava Amonie: "De va voi omul, de dimineață până seara ajunge la măsura 
dumnezeiască". 


Dumnezeului nostru slavă! 


Sfântul Nicolae Velimirovici - Proloagele de la Ohrida — Pomenirea minunii 
Sfântului Arhanghel Mihail din Colose [Hones] 


In Frigia, lângă Hierapolis, se afla un loc numit Hone („scufundare"), iar la acel loc 
un izvor făcător de minuni. 


Când Sfântul apostol loan Teologul, însoțit de Filip, a predicat Evanghelia la 


Hierapolis, el a privit înspre acest loc şi a prorocit că din el va ţâşni cândva un 
izvor cu ape vindecătoare pentru mulţi şi că va fi cercetat de marele Arhanghel şi 
Arhistrateg al Oştirilor cereşti, Mihail. 


Prorocia s-a împlinit nu mult după aceea: în acel loc a ţâşnit fără veste un izvor 
minunat, ale cărui ape aveau proprietăţi vindecătoare şi la care a început să vină 
popor mult, din cele mai depărate zări. 


Un păgân din Laodiceea avea o fiică mută, fapt care îi măcina inima de durere. 
Arhanghelul Mihail i s-a arătat în vis şi i-a zis să-şi ia fiica şi să o aducă la izvor, 
unde va afla vindecare. Tatăl s-a supus îndată, şi-a dus copila la izvor şi a aflat 
acolo mulțime de popor care aştepta să capete vindecare din multe, felurite şi 
cumplite boli. Aceştia însă erau cu toţii creştini. 


Bărbatul a întrebat cum să facă să obţină vindecarea copilului, iar un creştin i-a 
zis: „Trebuie să te rogi Sfântului Arhanghel Mihail întru Numele Tatălui şi al 
Fiului şi al Sfântului Duh.” 


Omul s-a rugat aşa, i-a dat fetei să bea din apa izvorului, iar fata a început să 
grăiască. Păgânul cu fiica şi cu toată casa lui s-au botezat întru Sfânta credinţă 
creştină. 


Mai după altă vreme, un tânăr pe nume Archippus [Arhip] s-a sălăşluit acolo lângă 
izvor în vieţuire sobră şi în rugăciune. Păgânii îl urau pe Arhip şi îi făceau pururea 
răutăţi, căci nu le plăcea faptul că acest izvor sfânt al creştinilor dăruieşte tuturor 
atâta har şi că la el venea popor de pretutindeni ca să capete vindecare. Păgânii, în 
ticăloşia lor, au schimbat cursul unei ape din apropiere, astfel încât ea să curgă 
peste biserică de lângă izvor şi să o inunde şi pe ea şi izvorul. Dar drept- 
credinciosul Arhip s-a rugat cu lacrimi şi Arhanghelul Mihail nu a îngăduit 
aceasta: ci el a deschis o spărtură în stânca de lângă biserică şi apele acelea au 
năvălit în ea. Aşa s-a mântuit locul acela sfânt şi de aceea s-a numit el mai apoi 
Hone, adică „al scufundării," pentru că şuvoiul de ape a curs în jos, năvalnic, în 
acea spărtură din stâncă, mistuindu-se înăuntru. 


Sfântul Arhip bine s-a nevoit în acel loc până la vârsta de şaptezeci de ani, iar după 
aceea s-a săvârşit cu pace către Domnul. 


Cântare de laudă la Sfântul Arhanghel Mihail 


O, Arhanghele al lui Dumnezeu, 
Arhistrategule Mihaile, 


tu purtător de sabie eşti 
Al Celui Preaînalt! 


Tu înaintea Domnului stai înconjurat de îngeri 
De îngeri prea puternici, 


Și suflete de sfinţi. 


Intâiul între îngeri Al Domnului Cel Mare, 
Oriunde merge-nvinge 
Și lucrează minuni! 


De el îi este spaimă lui satan cel groaznic 
Căci al Domnului Arhanghel 
Stă pentru adevăr. 


EI stă pentru-adevăr 
Și slujeşte dreptatea, 
EI ca fulgerul iute 
Este unde vrea. 


Comandant al luminii, 
EI păgânii goneșşte, 

Și cu-ale lui aripi 
Apără pe creştini. 


Arhanghelul Mihail 


Arhanghelul Mihail (în ebraică 785%, Mîkhă'Sl, "Cine (este) ca Dumnezeu?" . 
Numele a fost popularizat în creştinătate datorită arhanghelului patron Mihail. Dar 
ca nume de persoană exista de mult timp în ebraică (Nu 13:13; 1Cr 5:13f; 6:25; 
7:3; 8:16; 12:21; 27:18; 2Cr 21:2; Ezra 8:8), şi în akkadiană (Mannu-ki-ili = „Cine 
[este] ca Dumnezeu?", cf. HALOT, BDB etc.) Din ebraică a fost preluat în arabă 
Că 4453 2/95 (Mikaiil, Mikaal), în greacă (MiyomA, Mikhasl), în latină 
(Michael). 


Sfântul Arhanghel Mihail este unul din cei mai cinstiţi dintre Îngeri şi din ceata 
netrupeştilor puteri; el este numit Arhistrateg sau Mare Voievod, conducător al 
Puterilor cereşti. Conform Sfintei Scripturi şi Tradiţiei, el a mijocit de multe ori 
pentru oameni şi rămâne pe mai departe Apărătorul Credinței. 


Sfântul Arhanghel Mihail este cel mai adesea invocat pentru a păzi ţara de invazii 
inamice şi de războiul civil, precum şi pentru obţinerea biruinţei asupra duşmanilor 
pe câmpul de luptă. Ziua lui de cinstire principală este 8 noiembrie, Soborul sau 
Sinaxa Sfinţilor Arhanghel Mihail şi Gavriil şi al tuturor netrupeştilor puteri 


cereşti; în ziua de 6 septembrie se face pomenirea unei minuni înfăptuite de Sfântul 
Arhanghel în Colose. 


Scriptura şi Tradiţia 


O icoană bizantină din secolul al XIII-lea de la Mănăstirea Sfânta Ecaterina, 
Muntele Sinai 


Numele de a înseamă "Acela care este ca Dumnezeu" sau "Cine este cel 


AA 


Mihail apare pentru prima dată în Vechiul Testament, în povestirea căderii 
lerihonului din FREE Deşi numele lui Mihail nu este menționat explicit 
în text, este scris acolo că losua “a căutat cu ochii săi şi iată stătea înaintea lui 
un om; acela avea în mână o sabie goală.” Atunci când Iosua, încă neînţelegând 
despre cine este vorba, îl întreabă pe Arhanghel de care parte este în luptă, acesta îi 
răspunde "Eu sunt căpetenia oştirii Domnului şi am venit acum!” (losua Navi 5, 
13-14). 


3. Mihail apare mai întâi pentru a-l ajuta pe Arhanghelul 


Gavriil să îi înfrângă pe perşi (Daniel 10, 13). Într-o vedenie de mai târziu, lui 


Daniel i se descoperă că "în vremea aceea [la sfârşitul veacurilor] se va scula 
Mihail, marele voievod care ocroteşte pe fiii poporului tău, şi va fi vreme de 
strâmtorare cum n-a mai fost de când sunt popoarele şi până în vremea de 
acum (Daniel 12, 1) 1 . Astfel, Mihail joacă importantul rol de protector al lui 
Israel şi mai târziu al poporului său ales, Biserica. 


55 îi mai atribuie lui Mihail următoarele: 


e În timpul exodului israeliților din Egipt, el este cel care a mers înaintea lor 

în chipul unui stâlp de nor în timpul zilei şi al unui stâlp de foc în timpul 
nopții; 
puterea Marii Căpetenii a lui Dumnezeu s-a manifestat şi în anihilarea a 
185.000 de soldaţi ai împăratului asirian Senaherib (IV/II Regi 19, 35); 
tot el a luat parte la bătaia administrată în chip de corecție necredincioasei 
căpetenii (H)Eliodor (II Macabei 3, 24-26); 
el i-a păzit şi pe Sfinţii trei tineri Anania, Azaria şi Misail, când au fost 
aruncaţi în cuptorul de foc pentru că refuzaseră să se închine unui idol 
(Daniel 3, 23-28). 
Din porunca lui Dumnezeu, Marele Voievod Mihail l-a dus pe profetul 
Habacuc (2 decembrie) din ludeea în Babilon pentru a-i aduce lui Daniel 
hrană în groapa cu lei (Istoria omorârii balaurului 1, 40-46 Arhanghelul 
Mihail este cel care s-a certat cu diavolul pentru trupul profetului Moise 
(luda 1, 9). 


D555, sfântul Arhanghel Mihail şi-a arătat puterea 


atunci când a salvat un tânăr, aruncat de tâlhari în mare cu o piatră agăţată de gât, 
pe țărmurile Muntelui Athos. Povestirea se găseşte în Patericul atonit şi în Viaţa 
Sfântului Neofit de Dochiariu (9 noiembrie). 


Dar poate cea mai cunoscută minune a sa este salvarea bisericii din Colose. Mai 
mulți păgâni au încercat să distrugă această biserică prin schimbarea cursului a 
două râuri astfel încât aceasta să fie luată de ape. Dar Sfântul Arhanghel a apărut în 
mijlocul apelor şi, purtând o Cruce, a făcut ca râurile să se oprească înainte să 
ajungă pe pământul pe care stătea biserica, intrând în pământ. Se crede că izvorul 
care a apărut acolo după ce s-a petrecut această minune are puteri tămăduitoare. 


Numele Sfântului Arhanghel Mihail e asociat şi altor vindecări, dar el este mai 
cunoscut pentru rolul său de căpetenie a Bisericii militante. Se crede că i-a apărut 
împăratului Constantin cel Mare (m. 337) la Constantinopol, că a intervenit în 
mai multe bătălii şi că a apărut, cu sabia în mână, Stând pe mausoleul lui 


Hadrian, probabil ca răspuns la rugăciunile Papei Grigorie I cel mare (590- 
604), pentru a pune capăt unei epidemii ce cuprinsese Roma. 


Ortodocşii ruşi au o evlavie deosebită faţă de Sfântul Arhanghel Mihail, alături de 
cea pentru Maica Domnului. Conform siteului OCA, "mijlocirea Preasfintei 
Împărătese a Cerului pentru oraşele ruseşti a implicat întotdeauna apariţii ale 
acesteia împreună cu Puterile cereşti, sub conducerea Sfântului Arhanghel 
Mihail... Rusia recunoscătoare a adus laude Preacuratei Născătoare de 
Dumnezeu şi Sfântului Arhanghel Mihail în cântările bisericeşti. Multe 
mănăstiri, catedrale, precum biserici clădite prin străduinţele boierilor sau 
negustorilor sunt închinate Marelui Voievod Mihail. În Rusia, nu există oraş în 
care să nu existe o biserică sau capelă închinate Arhanghelului Mihail". 


Iconografie 


Arhanghelul Mihail, în calitatea sa de conducător al oştilor cereşti, poartă în mâna 
dreaptă o sabie. În cealaltă mână poartă adesea un scut, o creangă de curmal, o 
lance sau un steag alb (eventual cu o Cruce roşu-aprins pe fondul alb); de regulă 
poartă veşminte roşii. 


De multe ori este reprezentat călcându-l în picioare pe diavol (reprezentat frecvent 
în chipul unui dragon). Această reprezentare are ca sursă tradiţia conform căreia 


Mihail a fost principalul adversar al lui Satan în lupta pentru Rai. Satan, numit mai 
înainte Samael, căuta adesea să-l discrediteze pe Israel, în timp ce Mihail era 
principalul său protector. În cele din urmă, Satan a încercat să-l tragă pe Mihail în 
Jos în căderea sa din înălțimi, dar Mihail a fost izbăvit de Dumnezeu. 


Arhanghelul Mihail - Prezentare amplă 


Numele său înseamnă, în traducere românească, Cel care este asemenea lui 
Dumnezeu. Atât în unele texte biblice cât şi în cele care le sunt posterioare lor, 
Arhanghelul Mihail este considerat a fi cel mai important dintre toți Arhanghelii. 
Acest aspect este menţionat atât în tradiția creştină cât şi în cea ebraică şi islamică. 


Fiind un protector divin prin excelenţă, Arhanghelul Mihail este apelat adeseori de 
Biserică şi de comunitatea creştină ca să apere de rău. Nu este deloc întâmplător că 
în Apocalipsa lui loan, Arhanghelul Mihail împreună cu îngerii săi, sunt descrişi ca 
fiind în lupta cu balaurul (forţa satanică) şi cu demonii (îngerii decăzuţi) care sunt 
subordonați acestuia, iar deznodământul acestei lupte este că acest balaur al 
abisurilor infernale a fost azvârlit sub pământ împreună cu îngerii întunericului 
(demonii) care-l slujeau. 


Tocmai din această cauză, Arhanghelul Mihail este reprezentat cel mai adesea în 
iconografia creştină luptându-se şi biruind un balaur. Mihail este adeseori 
înfățişat cu aripi puternice, foarte mari, şi cu Sabia Dreptăţii, de un albastru 
strălucitor, o sabie de foc, care arde, care radiază căldura şi strălucirea Luminii 
Divine. 


În perioada Renaşterii, el apare ca un tânăr puternic şi chipeş, îmbrăcat într-o 
splendidă haină, purtând sabie, scut şi lance, iar în alte reprezentări este cel care 
ține Balanța Dreptăţii. 


Atunci când ne apare în chip de Cel ce cântăreşte sufletele, Mihail este înfăţişat 
ținând în mână o scală a dreptăţii sau o balanţă în care, pe fiecare platan, se află 
câte un mic trup gol, reprezentând sufletele: cele acceptate au de obicei mâinile 
împreunate într-un gest de recunoştinţă, iar cele păcătoase exprimă groază în 
privire şi atitudine.El este atunci înarmat cu o lance sau cu o sabie, amândouă 
fiind în realitate simboluri ale discernământului spiritual care învinge până la 
urmă orice rău. 


Instrument al adevărului în acţiune, sabia este simbolul puterii, al forţei lucide a 
spiritului, uneori singurul mijloc de a rezolva o problemă sau de a atinge un 
rezultat durabil. Sabia lui Mihail este focul purificator al adevărului care învinge 
forțele răului, ale întunericului, care transformă energiile negative în energii pure, 
divine, aducătoare de viaţă. Nimeni nu îl poate învinge pe cel ce ţine în mână sabia 


Divină a Dreptăţii, simbol al credinţei putere. Lama şi garda sabiei se îmbină în 
formă de cruce, semn al înfăptuirilor sale consacrate Sfintei Treimi. 


Testamentul lui Avraam, lucrare care datează din secolul al II-lea D.C. îl 
prezintă pe Arhanghelul Mihail ca fiind atât de apropiat de Dumnezeu încât, 
prin intervenţia sa în faţa lui Dumnezeu, el poate chiar să salveze sufletele din 
infernuri şi să le ghideze către ceruri (sferele tainice Superioare ale 
manifestării). 


Întocmai ca şi zeul egiptean Anubis care patrona toate riturile funerare precum şi 
procedeele de proiecție conştientă în lumile astrale, Arhanghelul Mihail este de 
asemenea însărcinat cu cântărirea faptelor bune şi a faptelor rele ale sufletului care 
tocmai a părăsit definitiv corpul fizic prin aşa zisa moarte. 


Hermes, care este judecătorul tradițional al sufletelor celor defuncţi, în tradiția 
greacă (el fiind în această direcţie identic cu zeul Mercur din tradiția romană) este 
adesea identificat cu Anubis iar şerpi care sunt încolăciți pe caduceul său 
tradițional îl fac să prezinte unele asemănări cu Arhanghelul Mihail şi cu balaurul 
pe care el îl învinge. De altfel, este demn de reţinut că în ezoterism, înfrângerea 
balaurului reprezintă în realitate atingerea fazei de control perfect asupra 


potenţialului creator. De altfel, nu este deloc întâmplător că balaurul care e învins 
de Arhanghelul Mihail este reprezentat cel mai adesea având aripi, iar acesta 
(balaurul cu aripi) este un binecunoscut simbol alchimic, care semnifică un control 
perfect, atât asupra tentaţiilor, cât şi asupra forţelor inferioare, ce sunt imediat 
sublimate (aceasta este semnificaţia ascunsă a aripilor) în aspecte angelice şi 
dumnezeieşti; în felul acesta, natura inferioară a şarpelui este sublimată şi 
transformată în natura superioară a păsării (porumbelul sau vulturul). 


Arhanghelul Mihail (lat. Sanctus Michael Angelus; fr. Monseigneur Saint Michel; 
it. San Michele, Sammichele) este cel pe care Dumnezeu l-a însărcinat să-i alunge 
din Rai pe Satana şi pe ceilalți îngeri răzvrătiți. Mihail este un luptător pentru 
dreptate şi adevăr. Cu sabia lui de Lumină, el taie legăturile malefice şi îi 
protejează cu căldura luminii sale pe toţi cei care trebuie apăraţi de forţele 
întunericului. Toate trăsăturile sale şi orice tip de intervenţie în relaţia dintre om 
şi Divinitate îşi au izvorul în capacitatea şi natura sa războinică, de luptător în 
slujba binelui şi a Luminii. 


Sarcina lui acum este dublă: cea de sfânt protector al Bisericii pe Pâmânt şi de 
Stăpân al sufletelor morților. El hotărăşte, în funcție de meritele lor, ca cei buni să 
meargă la Dumnezeu, iar cei răi şi ticăloşi, în iad. 


4 Se crede că Arhanghelul Mihail i-a apărut la Hagar (Geneza XXI.17) lui 
Abraham pentru a-i interzice sacrificarea lui Isaac (Geneza XXII. 11); 

4 tot el este acela care i-a adus pe ciumaţi în Egipt, 

4 i-a condus pe israeliți în timpul călătoriei lor, 

+ s-a luptat cu Satana pentru trupul lui Moise (ludei 5), 

+ a înlocuit blestemele din gura lui Balaam cu binecuvântări (Num. XXII, 35), 

4 afost cu Joshua la Jericho (Josh. V.13), 

4 i-a apărut lui Gideon (Jud. VI.11), 

+ a adus molima în Israel (2 Sam. XXIV.16), 

+ a distrus armata asiriană (2 Cron. XXXII.21), 

+ i-a eliberat pe cei trei evrei credincioşi din cuptorul fierbinte (Daniel III, 25) 
şi 

4 l-a trimis pe Habakkuk să-l hrănescă pe Daniel în adăpostul leului 
(Clopotul şi dragonul, 32). 

+ Tot învățătura Bisericii ne arată că Sfântul Arhanghel Mihail este cel care 1- 
a scos pe Sfântul Apostol Petru din închisoare şi l-a pedepsit pe Irod (care 
primise cu încântare lauda exagerată a poporului, ce îi spunea ca ar fi 
vorbit cu glas de înger). 


Descris uneori ca deţinând cheile Cerului (Paradisului), Arhanghelul Mihail, este 
numit Prinţul Luminii, într-unul dintre manuscrisele de la Marea Moartă, intitulat 
Lupta Fiilor Luminii împotriva Fiilor întunericului, şi el este conducătorul îngerilor 
de lumină în lupta împotriva demonilor (îngerilor întunericului), aceştia din urmă 
fiind conduşi de demonul Belial, identificat de regulă cu Satana (care este denumit 
şi Prinţul Întunericului). 


În tradiţia islamică, Arhanghelul Mihail (numit Mikail), este înfăţişat având aripi 
verzi, din topaz, şi fiind acoperit din cap până în picioare cu fire de păr aurii, 
fiecare fir având un milion de fațete (feţe), iar fiecare dintre aceste feţe implorând 
într-o limbă diferită iertarea divină pentru faptele rele ale celor credincioşi. 


În scrierile musulmane, Arhanghelul Mihail este reprezentat cu aripi de culoare 
verde smarald şi cu păr de culoarea şofranului, iar fiecare dintre firele sale de păr 
are câte un milion de feţe şi guri cu care, în milioane de dialecte, îi imploră iertare 
lui Dumnezeu. 


O altă frumoasă credinţă ne transmite că Dumnezeu, după ce l-a creat pe 
Arhanghelul Mihail, l-a pus să stăpânească forţele, spiritele naturii, ale zăpezii, 
fulgerului, tunetului, ale vântului şi norilor. Plecând de la această imagine, 
Rudolf Steiner, în cartea sa Misiunea lui Mihail, spune că fierul meteoritic a fost 


aruncat de Arhanghelul Mihail pe Pământ pentru a neutraliza efectele trăirilor 
negative ale oamenilor. 


3 ste e 
Cândva, Gabriel şi Mihail l-au vizitat pe Profetul Mahomed. Acesta din urmă 


avea în mână un beţişor pe care i l-a dat lui Gabriel, îngerul care, în mod 
constant, a adus cu el Revelația. 


Gabriel a spus: "O, Mahomed! Dă-i-l celui mai în vârstă înger”. 


Atunci, profetul, i l-a dat lui Mihail spunând: "Dumnezeu mi-a dat doi sfetnici 
cereşti pentru a mă ajuta să propovăduiesc mesajul meu — Gabriel şi Mihail”. 


Profetul obişnuia întotdeauna să trimită către Mihail şi Gabriel îngrijorarea lui faţă 
de soarta fiinţelor umane. 


In tradiția islamică, cel care cheamă la rugăciune (muezzin) în ceruri este 
considerat a fi Gabriel, iar conducătorul persoanelor care se roagă (imam) este 
Mihail. 


Încă din vechime, poporul evreu l-a iubit şi venerat pe Mihail pentru că el este 
acela ce a păzit mormântul lui Moise şi l-a ferit de Satana, care a încercat să-i 
scoată trupul profetului din mormânt la lumină, în dorinţa sa de a ademeni poporul 
evreu spre păcatul cultului eroilor pământeni. 


Creştinii din Egipt au aşezat râul lor dătător de viaţă, Nilul, sub protecţia Sfântului 
Mihail şi a organizat ample festivități pentru a sărbători revărsarea Nilului şi pe 
patronul său. 


În Persia este considerat Prinţ al Stelelor. 


Ghid divin al sufletelor umane, pe care le conduce către lumina eternă, 
Arhanghelul Mihail este prin excelenţă eroul luptător al lui Dumnezeu. Prin 
urmare, ajutorul său necondiţionat este primit instantaneu de toţi cei care luptă 
plini de eroism şi cu curaj împotriva răului (atât cel exterior, cât şi cel interior, din 
fiinţa lor). Modalitatea optimă de a-i atrage spontan sprijinul şi ghidarea este calea 
luptătorului curajos sau a eroului spiritual. Reciproca este, de asemenea adevărată, 
în sensul că apelarea constantă şi plină de dăruire a Arhanghelului Mihail dezvoltă 
extraordinar de mult în cel sau în cea care îl invocă astfel, starea de erou spiritual. 


În decursul istoriei creştine, Arhanghelul Mihail s-a manifestat de multe ori, 
salvând diferite comunităţi creştine de o serie întreagă de pericole. 


În sec. Al VI-lea, când s-a declanşat în Roma o molimă înspăimântatoare, 
Sfântul Grigore i-a sfatuit pe locuitori să realizeze o procesiune care să străbată 
străzile oraşului, intonând cântece religioase, cântece care de atunci s-au numit 
Marile Litanii. Aceste procesiuni s-au desfăşurat timp de trei zile, şi în ultima zi, 
când au ajuns în faţa mormântului lui Hadrian, Sfântul Grigore l-a văzut pe 
Arhanghelul Mihail plutind în aer deasupra oraşului; Arhanghelul a coborât 
apoi pe vârful Mausoleului şi şi-a scos sabia din teacă; sabia era, se spune, 
stropită cu sânge. După aceasta, ciuma a încetat, iar mormântul lui Hadrian a 
fost numit din acea zi "Castelul Sfântului Înger”; o capelă purtând numele de 
"Ecclesia Sancti Angeli usque al Coelos" i-a fost consacrată Arhanghelului 
Mihail. 


Se mai spune că tot Arhanghelul Mihail ar fi apărut pentru a cere construirea a 
două biserici. Prima a fost ridicată pe coasta de est a Italiei şi a fost denumită 
Biserica Muntele Galgano. 


Legenda povesteşte că în sec. Al V-lea locuia în Siponte un om numit Galgano, 
care avea multe turme; acestea erau duse la păşune pe munte. La un moment 
dat, un taur s-a rătăcit, iar Galgano a plecat împreună cu câţiva slujitori să-l 
caute; când l-au văzut, taurul se afla pe vârful muntelui, lânga intrarea unei 
peşteri. Galgano s-a înfuriat pe taur atât de tare, încât a ordonat unui Slujitor Ssă- 
Il omoare; dar săgeata s-a întors în pieptul slujitorului care a tras-o şi l-a omorât 
imediat. Bineînţeles martorii incidentului au vorbit iar vestea a ajuns la urechile 
episcopului Laurent, acesta ia măsurile care se impuneau: trei zile de post şi de 
rugăciune pentru toată populaţia, în scopul de a afla semnificaţia acestui episod. 
În cea de a treia zi un cavaler în alb înconjurat de lumină apare şi spune: "Eu 
sunt Mihail, autorul miracolului de la grotă. De acum înainte ea va fi sanctuarul 
meu pe pământ." 


Oricât de impresionat de această viziune, Laurean nu face mare lucru, de altfel 
după ce tăuraşul şi-a îndeplinit misiunea s-a întors cuminte în turma sa. Dar 
îngerul nu s-a lăsat împiedicat: el îşi voia sanctuarul, pentru că Dumnezeu îl 
dorea şi îl va avea. Puțin timp după apariţia sa, navele barbare au apărut pe 
mare: o imensă flotă transportând trupe cu intenţia de a nimici regiunea. Din 
nou Laurent a ordonat supușilor săi un tribuum de post şi de rugăciune. În cea 
de a treia zi, când o furtună providenţială a măturat vapoarele duşmanului, 
arhanghelul apare revendicând victoria. Convins de această dată, episcopul îi 


scrie papei Gelase pentru a cere permisiunea de a consacra acea grotă sfântului 
Mihail. Dar considerând că a pierdut deja destul de mult timp arhanghelul vine 
pentru a treia oară să îl viziteze pe episcop: inutil să îşi mai complice existenţa, 
grota este consacrată chiar de el! Oricum răspunsul papei a fost favorabil. În 
peşteră a fost descoperit un pârâu ce cobora de pe stâncă, cu o apă miraculoasă 
care vindeca tot felul de boli; imediat au fost ridicate trei altare, iar unul dintre 
ele a fost acoperit cu o țesătură purpurie, brodată cu fir de aur. Faima acestei 
viziuni S-a răspândit în toată Europa, iar biserica ce a fost ridicată acolo a 
devenit un loc sfânt de pelerinaj. 


Foarte curând va fi ridicată, somptuos o biserică dedicată marelui arhanghel, pe 
locul numit de atunci Muntele Sant Angelo. Aceasta va fi în Evul Mediu, unul din 
punctele cel mai cele mai importante de pelerinaj către Pământul Sfânt şi mult timp 
va fi arătată splendida paudamentum — mantia de ofiţer al cavaleriei romane - care 
a fost lăsată de arhanghel ca semn al trecerii sale. 


Mihail îşi va manifesta din nou protecția sa în timpul unei epidemii de ciumă, în 
1656: apărând lui Giovani Alfonso Puccinelli, episcop de Manfredonia (vechia 
Sipontium) pe data de 22 decembrie a acelui an, îl asigură că epidemia va dispărea 
din momentul în care va fi celebrat un triduum în onoarea sa, ceea ce s-a şi 


adeverit. _ 
a 


În timpul domniei lui Hidelbert II, Arhanghelul Mihail i-a apărut Sfântului 
Aubert, Episcop de Avranches, în Normandia. Aici se afla o stâncă ce era 
înconjurată de apă pe perioada fluxului, şi de aceea era considerată ca o 
fortăreață inaccesibilă. Episcopului i s-a spus că un taur va fi găsit ascuns acolo, 
iar biserica trebuie construită astfel încât să acopere tot pământul pe care taurul 
l-a călcat în picioare; tot acolo se afla şi un pârâu cu apă extrem de pură. 
Sfântul Aubert a crezut că este vorba doar despre un vis, dar viziunea s-a repetat 
din nou şi din nou. Zilele treceau. O nouă apariţie îl impresionă pe episcop: 
arhanghelul avea un aer foarte nemulțumit. După câteva zile Aubert respinge şi 


această viziune ca fiind o iluzie, poate un Ssimulacru al diavolului care sub 
numele de Belenos se făcea adorat acolo. Cu toate acestea nu reuşea să îşi 
găsească pacea. Arhanghelul îşi făcu apariţia pentru a treia oară. Era într- 
adevăr furios şi pe un ton care nu admitea nici o replică cere să îi fie construit 
un sanctuar. Pentru a-l convinge pe prelat îi spune că îi va lăsa un semn. Atinge 
fruntea acestuia şi Aubert Simte cum fruntea îi este sfredelită, dar cu toate 
acestea nu îi rămâne nici o rană. Profund convins de această dată episcopul 
decide să acţioneze de a doua zi de dimineaţa: aceasta ar fi făcut fără îndoială să 
dispară insuportabila migrenă care durase tot restul nopții cauzându-i o durere 
intensă. Cu preţul a eforturi şi munci colosale muntele Tombe este luat triburilor 
păgâne apoi defrişat şi i se face o excavaţie asemănătoare imaginii de la grota de 
pe Galgano: sfântul Mihail a dorit în mod special aceasta. 


Pentru a sublinia legătura cu sanctuarul din Italia Aubert trimite doi călugări cu 
scopul de a obţine de la episcopul din Sipontium câteva relicve: o bucată din 
marmura pe care arhanghelul călcase, şi o bucată din mantia pe care o lăsase în 
grotă. 


Deoarece erau foarte dificile muncile pentru construirea sanctuarului 
arhanghelul apare unui om pios din satul Icicus pe nume Baino: "Nu te teme, 
eu sunt arhanghelul Mihail, şi vin să îţi cer să mergi să îl ajuţi pe episcopul 
Aubert. la-ţi fiii şi mergi pe munte.!” Uluit, dar plin de credinţă, ţăranul îi ia pe 
cei 11 fii ai săi -cel de al 12-lea era încă în scutece - şi merge să-i ofere 
episcopului ajutorul, relatându-i apariţia. Aubert este încântat de acest ajutor 
providenţial dar nu se arată a fi foarte eficace: băieţii solizi, plini de bună- 
voinţă, nu reuşesc totuşi să înduplece rezistenţa stâncii. Atunci Aubert trimite Să 
fie adus mezinul care abia mergea în picioare: spre minunarea tuturor cu 0 
singură lovitură de picior mezinul face să se spulbere granitul permiţând astfel 
continuarea construcţiei. În rocă se poate vedea urma piciorului copilului când 
a atins roca. Aceasta este legenda. 


În 709, cei doi călugări trimişi în Italia se întorc din pelerinajul lor. Aceştia nu mai 
recunosc aproape deloc regiunea: pădurea Scissz şi micile sate de păgâni au cedat 
locul unei plaje imense care mărginea imensitatea mării. Şi în depărtare, dominând 
mareele, se ridica pe muntele Tombe sanctuarul arhanghelului. Le povestesc 
acestora cum, cu ceva timp înainte - la mijlocul lui martie - un seism de o violență 
inimaginabilă a lovit ţinutul făcând să dispară în valurile dezlănţuite pădurea şi 
marginile sale care au fost înghițite de ocean. Numai muntele a rezistat care a fost 
numit de atunci Muntele Sfântul Mihail în pericolul mării. Toţi au văzut în acest 
cataclism un ultim atac a lui Lucifer care era alungat de pe teritoriul său de către 


forţele arhanghelului Mihail, pe care episcopul îl rugase cu toate forţele sale să îl 
înlăture. 


Miracolul a provocat o aşa puternică impresie asupra spiritelor încât în 710, regele 
Childebert a consacrat regatul său arhanghelului Mihail: şi astfel arhanghelul a 
devenit protectorul Franţei. În 732, Charles Martel dovedeşte protecţia acestuia în 
timpul luptei de la Poitiers când invocându-l îi învinge pe sarazini, stopând în mod 
clar înaintarea lor către nord. Apoi au fost numeroşi salvatorii Franţei care au 
realizat pelerinaje la muntele Sant Michel devenit de-a lungul secolelor unul din 
cele mai prestigioase sanctuare creştine, care nu a fost niciodată distrus în ciuda 
seismelor, furtunilor, incendiilor şi războaielor. 


Atunci când în picturi apare şi Fecioara Maria cu Pruncul, Arhanghelul Mihail îi 
prezintă balanţa lui lisus, care pare să spună bun venit sufletelor fericite. Oricum, 
cu sau fără balanță, Arhanghelul Mihail este întotdeauna stăpânul sufletelor în 
picturile care reprezintă moartea, venerarea sau glorificarea (slăvirea) Fecioarei 
Maria, deoarece tradiţia arată că el i-a primit sufletul şi a avut grijă de el până când 
s-a ridicat la Fiul ei. 


Cei doi Arhangheli, Mihail şi Gabriel, sunt pictaţi pe uşile laterale ale iconostasului 
(peretele pictat care desparte altarul de restul bisericii), păzind intrarea în locul 
unde se săvârşeşte, la fiecare Liturghie, Sfânta Jertfă. Datorită tuturor acestor 
dovezi ale sprijinului şi protecției permanente din partea sa asupra întregii 
umanități, Arhanghelul Mihail este cel mai popular şi mai apelat înger din tradiţia 
creştină. 


Mihail este cunoscut şi ca Prinţul Arhanghelilor, Îngerul eliberator, Apărătorul 
credinţei fiilor şi fiicelor lui Dumnezeu, Păzitorul celor douăsprezece triburi ale lui 
Israel, Protectorul relaţiei ghid spiritual - discipol. 


În ierarhia cerească, el are rolul celui care conduce oştirile de lumină împotriva 
rebelilor. Despre Arhanghelul Mihail şi acțiunile sau misiunea sa apar multe 
referiri în Biblie, atât referitoare la cele din trecut, cât şi la misiunea sa din 
evenimentele descrise în Apocalipsă. Lui 1 s-a dat rolul de a aduce prima din cele 7 
plăgi care sunt descrise ca "mînia lui Dumnezeu”, de fapt karma negativă 
acumulată de omenire, şi care astfel se poate manifesta pentru a-i elibera pe cei 
care au generat-o, în măsura în care sunt pregătiți pentru asta. Mesajele 
recepționate prin channeling, meditații sau de către mediumi în ultimele zeci de ani 
dezvăluie că Pamântul a fost scos din carantină, şi că Arhanghelul Mihail conduce 
acțiunea de eliminare, din corpurile subtile ale oamenilor, a seminţei de rebeliune 


plantate de către aşa-numiţii îngeri căzuţi. Pentru aceasta, fiecare om trebuie să 
ceară, în sufletul său, această purificare, pe calea care îi este proprie, pentru ca să 
poată trece la o nouă conştiinţă. 


Tot ce se petrece cu adevărat la nivel planetar a fost orchestrat de marele arhanghel 
Mihail şi de mulți mari lideri spirituali din toate religiile. Mihail este cel care 
desparte lumina de întuneric şi spune: "Alegeţi, mergeţi către lumină, căci dacă 
mergeţi către lumină, veţi avea o mai mare libertate, dar ea trebuie să vină din 
propria voastră voinţă, fără să fiți forţaţi de nimeni". Epoca lui Mihail, care va mai 
continua multe sute de ani, este o epocă în care vom deveni puternici din punct de 
vedere spiritual, atingând nivele de vibraţie din ce în ce mai elevate. Vom resimţi 
atunci o adâncă compasiune, nu doar compasiune pentru cineva de pe stradă care 
nu are ce mânca, ci compasiune față de impactul acţiunilor noastre în vieţile 
celorlalți. 


Arhanghelul Mihail elberează energiile negative indiferent de sursa sau de locul 
lor, nu numai din universul exterior, dar şi din corpurile subtile ale oamenilor 
acţionând pentru anihilarea seminţei de rebeliune sădite printre oameni de îngerii 
căzuţi. Pentru aceasta fiecare om trebuie să ceară, în sufletul său, purificarea, pe 
calea care îi este proprie, pentru a putea trece spre o nouă conştiinţă. Mihail îi 


călăuzeşte pe toţi aceia care sunt pierduţi sau împotmoliţi pe drumul pe care se 
află. Arhanghelul Mihail ne trimite revelații, ne dă sfaturi sfinte, pline de 
înţelepciune, ne este un protector divin, ne apără împotriva întunericului, împotriva 
forţelor răului. EI este înger al dreptăţii, al progresului, al cunoaşterii şi al 
împlinirii misiunilor noastre în viaţa pământească, este cel care ne ajută să 
dobândim răbdare în aşteptarea împlinirii voinţei divine. 


Locurile sfinte ale arhanghelului 


Muntele Sfântul Mihail şi Minunea sa sunt universal cunoscute, clasate în 
patrimoniul mondial UNESCO. Există totuşi şi alte sanctuare consacrate 
arhanghelului. Cel mai vechi, frecventat din secolul al 3-lea, este poate la 
Colossea, în Phrygie: cu sabia sa de lumină arhanghelul a crăpat o stâncă în două 
pentru a face să izvorască un izvor miraculos. A realizat aceeaşi minune la 
Chairetopa, de asemenea în Phrygie: apele curative vindecându-i pe credincioşii 
care invocau aici cu fervoare Sfânta Treime. 


Dar unul din cele mai importante este biserica construită la Roma pe stradea 
Salaria de către papa Leon cel Mare (+461) ca semn de mulțumire pentru protecția 
acordată oraşului de către arhanghel în perioada invaziei hunilor. În faţa înaintării 
hoardelor lui Atila, pontiful punând soarta oraşului în mâinile marelui arhanghel s- 
a dus la porțile oraşului pentru a întâlni Biciul lui Dumnezeu care impresionat de 
demersul şi îmbiată de o ispăşire confortabilă, nu şi-a împins mai mult expediția: 
Roma fiind astfel salvată, biserica promisă arhanghelului i-a fost dăruită pe 29 
septembrie, care a rămas ziua de sărbătorire a sfântului Mihail. 


Credinţa în această protecţie specială a reînviat în secolul al 4-lea atunci când 
Constantin, proaspăt convertit la creştinism a obținut victoria decisivă asupra 
rivalului său Maxenţiu, în data de 29 octombrie 312. Neliniştit de soarta bătăliei pe 
care urma să o ducă, tânărul Cesar al Occidentului are inspiraţia să plaseze în 


fruntea armatei, cu mult mai puţin numeroasă decât cea a lui Maxenţiu, conducător 
al Romei, un steag — labarum — purtând semnul crucii, care i-a apărut pe cer seara, 
cu un comentariu scris în litere greceşti: "Cu acest semn vei învinge". Alte tradiţii 
afirmă că o voce misterioasă l-a sfătuit să picteze pe scuturile soldaţilor săi literele 
greceşti Chi şi Rho care sunt inițialele lui Cristos. Constantin l-a învins pe 
Maxenţiu aproape de podul Milvius, în locul numit Saxa Rubra (Pietrele Roşii) iar 
cel învins moare înecându-se în Tibru. 


Doi ani mai târziu , în 314, Constantin are o viziune. O fiinţă foarte luminoasă îi 
apare îmbrăcată într-o tunică cu aripile larg desfăcute, cu picioarele puternic 
înfipte, în sol, care îi declară: "Eu sunt Mihail, conducătorul armatelor lui 
Dumnezeu, protectorul credinţei creştinilor. Eu sunt cel care în momentul în care 
luptai împotriva tiranului necredincios, te-a asistat, punându-ţi victoria în mână." 


Plin de recunoştinţă Constantin i-a ridicat arhanghelului o frumoasă biserică la 
Sosthenion o periferie a oraşului Anapee, la aproximativ SO de mile de 
Constantinopol. Sanctuarul - numit Michaelion - este consacrat pe data de 8 iunie 
337, iar ortodocşii sărbătoresc încă această dată. 


În 483, îngrijorat de înaintarea hoardelor barbare venind din Asia centrală, 


episcopul Focius din Apamee, în Siria, construieşte şi consacră un alt Michaelion, 
la Huarte, nu departe de oraşul său episcopal: Într-un mozaic arhanghelul este 
reprezentat aşa cum i-a apărut lui Constantin, purtând în mâna stângă un glob iar în 
mâna dreaptă o cruce cu capătul ascuţit cu care spinteca balaurul. 

Francis din Assissi vizitează Muntele Sant Angelo în pelerinajul său prin Locurile 
Sfinte. In marea sa umilinţă îşi petrece noaptea la intrarea în peşteră considerându- 
se nedemn de a intra înăuntru. 


SR 5 e 


Un secol mai târziu, preafericita Oringa (+1310) face un pelerinaj împreună cu 
două prietene. În timp ce traversa întunecatele păduri din Umbra care acoperă 
muntele Gargan, tinerele fete sunt abordate de nişte tâlhari care le propun să le 
ghideze. Când ele se consultau între ele, nu prea liniştite, un bărbat frumos de 
statură mare înconjurat de lumină cu un chip radios, cu ochii strălucind precum 
stelele le-a apărut şi li s-a adresat: "Tinere fete, lăsaţi-i pe aceşti mizerabili care 
doresc numai să vă conducă la ascunzătoarea lor pentru a vă jefui bunurile şi 
onoarea!" 


La vederea lui tâlharii şi-au luat tălpăşiţa, în timp ce necunoscutul le-a invitat pe 
fete să îl urmeze până la un luminiş în apropierea unui izvor: le-a invitat să se 
aşeze pe iarbă şi le-a servit cu o delicioasă prăjitură şi cu puţin vin, improvizând un 
mic picnic la umbra copacilor. Apoi le-a arătat un drum până la un han unde au 
petrecut o noapte liniştită. A doua zi au ajuns fără probleme la sanctuar şi au 
recunoscut, în statuia marelui arhanghel pe însoțitorul lor. 


Întoarsă în Toscana natală, Oringa i-a fondat sub numele de Christine de la Croix o 
mânăstire de călugăriţe augustine, unde a beneficiat de numeroase apariţii ale 
arhanghelului Mihail: el o încuraja în rugăciunile sale, alunga demonii care o 
tentau sau care o molestau, o încânta cu parfumuri suave care îi umpleau încăperea. 
Datorită umilinţei ea a refuzat totdeauna să fie stareța comunităţii şi ducea o viaţă 
retrasă complet abandonată în rugăciune, penitenţe, şi în serviciul celor săraci. 
Două secole mai târziu corpul ei a fost descoperit intact. 

De două ori regii Franţei au experimentat intr-un mod special protecţia marelui 
arhanghel. În 1226, regele Luis al 8-lea tatăl sfântului Luis, conducând asediul de 
la La Rochelle, o piatră mare din metereze l-a lovit la cap fără să îi facă nici cel 
mai mic rău. Suveranul a atribuit supraviețuirea sa sfântului Mihail căruia îi era 
foarte devotat şi va duce acea piatră ca mărturie la sanctuarul de pe munte. Mai 
târziu, în 1472, pe când se găsea la Alencon, regele Luis XI, a fost atins de o piatră 
care s-a desprins din crenelul unui turn de care se sprijineau doi îndrăgostiți, 
deviată din căderea sa piatra a atins doar uşor pe suveran rupându-i doar o bucată 
din haină, fără a-i cauza insă nici un rău. Luis al XI este convins că sfântul Mihail 
pe care îl venera in mod deosebit, a intervenit în apărarea sa. Recunoscător, a 
realizat un pelerinaj pe jos la muntele acestuia pentru a depune acolo piatra şi o 
bucată din haină. EI a creat de asemenea ordinul cavaleresc Sfântul Mihail. 

În timpul cruciadelor, arhanghelul luptător a dat un serios ajutor armatelor creştine. 
Prima dată, (iulie 1099) el a apărut pe zidurile din Ierusalim trupelor franceze, 
normande ale lui Godefroz de Bouillon, care asediau oraşul şi care simțeau că 
pierd teren descurajaţi fiind de violenţa şi cruzimea luptelor pe care trebuiseră să le 
susțină până atunci: viziunea gloriosului conducător al armatelor celeste i-a 
încurajat şi cu un ultim efort au reuşit să ia Ierusalimul musulmanilor. 


În 1145, arhanghelul intervine sub aspectul unui misterios cavaler care va preveni 
armata cruciaților de o capcană întinsă de duşmanii lor. In cele din urmă, în 1191, 
se arată de mai multe ori trupelor lui Filip August şi baronilor săi pentru a-i ghida 


în anumite defilee deosebit de periculoase şi pentru a-i conduce la victoria contra 
lui Saladin. Aceste povestiri-oricât de legendare ar fi — au cunoscut o mare 
popularitate. Ele subliniază cât de mare era încrederea în arhanghelul Mihail, 
protectorul creştinilor şi al Franţei. În cele din urmă, în timpul războiului de o sută 
de ani arhanghelul va veghea asupra Franţei în agonie. 


Benedictinul anglo-saxon Bonifacio (680-754) este foarte preocupat în Germania 
să creştineze Saxonia şi Bavaria, după ce realizase un fructuos apostolat în 
Turingia. Pentru a-l recompensa pentru eforturile sale, papa l-a consacrat ca 
episcop conferindu-i jurisdicţia unui mare teritoriu. 


În ciuda succeselor sale Bonifacio era trist: în Bavaria exista o mică rezistenţă 
rebelă la răspândirea Evangheliei. Un puternic trib, se afla pe muntele sacru 
unde realiza un cult sângeros al zeului Wotan şi în mod aparent nu era nici un 
mijloc de a rezolva această problemă. Atunci Bonifacio se hotărăşte să consacre 
muntele lui Dumnezeu: înarmat numai cu crucea Sa, el urcă pe jos spre 
sanctuar. Văzându-l trecând paşnic şi solitar, păgânii râd de el. Cu toate acestea 
când călugărul a început să urce panta, natura condusă de forţe malefice a 
început să se revolte: pietrele cădeau de sub picioarele sale, pentru a-l face să 
cadă, stâncile începeau să se prăbuşească pentru a-l lovi, spini creşteau în 
drumul Său pentru a-i bloca calea. În faţa acestor evenimente diabolice 
miraculoase, Bonifacio invocă prezenţa lui Mihail pentru a-l ajuta. 


Curând cerul se luminează puternic şi un meteor apare dintre nori. În inima 
acestei lumini strălucitoare Bonifacio distinge un tânăr bărbat îmbrăcat într-o 
armură de foc cu nişte imense aripi imaculate. Un nou fenomen ceresc se 
produce atunci, o torţă de flăcări şi de pucioasă care cuprindea totul ca şi cum 
ar fi fost făcut din jăratec, ca şi cum s-ar fi aprins din interior, apare un alt 
bărbat care ar fi fost la fel de frumos ca şi arhanghelul dacă chipul său nu ar fi 
exprimat atâta furie, suferinţă şi disperare. Mihail şi Lucifer se privesc, apoi se 
aruncă unul asupra celuilalt. Bonifacio nu visează: cei doi serafimi, cei mai 
înalți Prinţi dintre toate spiritele, binele şi răul se luptă. Este departe de luptele 
descrise de către teologi. Au amândoi forțe aproape egale, doi campioni 
redutabili care nu se tem de nimic. De această dată Lucifer nu se lasă învins cu 
uşurinţă; acest munte este unul din preferaţii săi şi unul din ultimele sale locuri 
înalte şi îl apără. Dacă arhanghelul vrea acest munte pentru el, va trebui să 
plătească scump. Și Lucifer îşi înfige degetele în aripile albe ale fratelui său 
duşman; trage hotărât să îi facă rău. Rămăşiţe din aripile sale îi rămân acestuia 
în mână. Bonifacio vede o pană din acestea căzând în apropierea sa. 
Dumnezeule, ce minune! Nu se compară cu nimic din această lume. Nu este o 
pană este o bijuterie pe care nici un bijutier nu ar şti să o făurească. 


Arhanghelul sfârşeşte prin a-şi învinge adversarul. Bonifacio va construi pe 
înălțimile acelui loc — numit apoi Michaelsberg (muntele lui Mihail). Nu departe 
de Bamberg o casă pentru călugării săi unde s-a conservat prețioasa pană până 
la Reformă. Luteranii, duşmani ai oricăror relicve au furat-o şi nu se mai ştie ce 
S-a petrecut cu aceasta. 


Din acele timpuri spune tradiţia, arhanghelul Mihail se făcea văzut în fiecare an de 
ziua sa la fereastra unui hotel din Augsburg, orașul rival Bambergului, pentru a-l 
pedepsi pe acesta din urmă pentru că nu a ştiut să conserve prețioasa relicvă: în 
momentul în care gongul hotelului bate sufletele sărmane îl pot vedea pe arhanghel 
luptând contra lui Lucifer într-un turbion de pene de argint. 


Avem adeseori impresia că Sfântul Mihail îşi conduce protejaţii când cu duhul 
blândeţii, când cu pedeapsă severă: excelent pedagog, ca toţi îngerii, el se 
adaptează temperamentului fiecăruia şi acţionează în consecinţă. În intervenţiile 
sale asupra oamenilor, el este foarte exigent, câteodată chiar foarte sever: aceasta îi 
vine din faptul că apără gloria lui Dumnezeu cu multă străşnicie. 


Dacă sfinţenia pioşilor este în primul rând în interesul lor personal, el o transformă 
în propriul lui scop, pentru care el se roagă lui Dumnezeu, de la care primeşte 
mereu un răspuns generos pentru protejaţii săi. Această severitate, deşi reală, este 


dublată întotdeauna de o mare răbdare şi chiar de o profundă delicateţe care îi 
minunează mereu pe beneficiarii săi şi îi face să îi iubească şi rigoarea care îi 
conduce pe căile perfecționării de sine. 


Dacă citim scrierile misticilor care îl evocă, el este prinţul îngerilor sau marele 
arhanghel. În "Jurnalul" său, părintele Johann Baptist Reus subliniază cât de mult 
Sfântul Mihail se arăta interesat şi prevăzător în ceea ce îl priveşte, în special 
atunci când el celebra mesa: "Din momentul în care înaintam spre altar, Sfântul 
Arhanghel Mihail se aşeza la stânga mea şi mă însoțea. EI rămânea alături de mine 
pe toată durata celebrării, chiar dedesubtul a două rânduri de îngeri, care se înălțau 
până la tronul Preasfintei Trinităţi." 

Tadros, un legionar sirian venerat în biserica orientală, este unul dintre primii 
creştini care au mărturisit că l-au întâlnit. Pe vremea când era adolescent, el a avut 
viziunea Sfântului Mihail care l-a sfătuit să îl invoce dacă va avea de a face cu 
demoni. În schimb, i-a spus că dacă va avea de a face cu răutatea oamenilor, El nu 
va interveni cu scopul de a nu pune la îndoială vigilența sa şi pentru că îl alesese 
deoarece era un om de onoare. 


Înrolaţi în armată romană, Tadros şi vărul său Akladios s-au dovedit excelenți 
recruți până într-atât încât au reuşit chiar să-l impresioneze şi pe împăratul 
Dioclețian. Dar în timp ce împăratul îi detesta pe creştini, Tadros şi-a proclamat 
deschis credinţa refuzând să să roage altor idoli. În aceste condiţii, în pofida 
prieteniei dintre ei, împăratul a refuzat să îl sustragă călăului care l-a bătut în cuie 
pe un arbore. 


În agonie, Sfântul Mihail i-a apărut oferindu-i trei coroniţe: a castităţii, a iubirii 
faţă de cruce şi coroana purpurie destinată martirilor. Tadros 1-a mulţumit deoarece 
îi oferise ocazia să îi arate Domnului că era capabil prin el însuşi să se sacrifice în 
numele Lui, fără nici un ajutor din afară. Atunci arhanghelul s-a retras respectuos 
lăsându-l pe lisus însuşi să vină pentru a-şi îmbrăţişa martirul şi a-l conduce în 
Paradis. 

Aproape în aceeaşi epocă (secolul al IV lea), Sfântul Mihail a intervenit în aceeaşi 
manieră şi asupra lui Adanub, un tânăr egiptean din Nehesa. Chiar de la vârsta de 
12 ani, acesta îl auzise pe preotul comunităţii spunându-le credincioşilor să rămână 
fermi în credinţa lor în momentul persecuțiilor. Ceva mai târziu, marele arhanghel 
i-a apărut copilului ca să îi spună că dacă îi va rămâne credincios lui lisus, va fi 


supus la atrocități cumplite dar în final va primi coroana martirilor. Adolescentul i- 
a mulţumit mesagerului dumnezeiesc pentru această veste bună şi s-a dăruit 
arhaghelului rugându-l să îl ajute să nu îşi nege niciodată credinţa! 


Foarte curând, persecuțiile şi-au dublat intensitatea: guvernatorul roman a început 
să organizeze descinderi în grupările de creştini care erau somaţi să renunţe la 
credinţa lor sub ameninţarea cu moartea. Adanub a fost luat împreună cu opt mii de 
fraţii ai săi în credinţă. Fără încetare, el 1-a încurajat, i-a consolat, i-a servit până 
când a venit rândul său să fie sacrificat. Aşezat pe un şevalet, i-au despicat 
abdomenul şi i-au scos intestinele afară. Lăsat să moară, el a fost salvat de 
Arhanghelul Mihail deoarece misiunea lui nu se terminase. 


Adanub a ajuns în ltreb, o altă localitate pe Nil, unde un alt guvernator roman 
amorsa un alt val de persecuții. Şi acolo, tânărul tovarăş şi-a susținut companionii, 
ajutându-i să îşi păstreze intactă credinţa. Guvernatorul l-a prins, l-a maltratat şi l-a 
agăţat de catargul corăbiei sale. Deodată, o lumină orbitoare a acoperit întreaga 
navă, iar soldații au putut vedea o fiinţă de foc care a apărut în faţa chipului 
însângerat al martirului, pe care l-a desprins de sus făcându-l să dispară din 
vederea lor. Încă o dată, marele arhanghel a intervenit. Soldaţii s-au convertit, iar 
guvernatorul furios i—a executat pe toți. 


În final, Adanub a ajuns în Alexandria unde şi-a realizat apostolatul alături de fraţii 
săi. Aici, el a finalizat cursa lui victorioasă cu marea persecuție de la Maximin 
Daia, a cărei ilustră victimă este şi sfânta Caterina. După torturi cumplite, suportate 
cu un curaj eroic, el este decapitat şi înainte ca să îi cadă capul pe sol, el îl vede în 
faţa ochilor pe Arhanghelul Mihail care îi oferă coroana de lauri a învingătorilor. 
Adanub este unul dintre cei mai populari sfinți creştini ai Egiptului. 

În 1624, în Sicilia, marele arhanghel a venit în ajutorul unui infirmier un pic cam 
distrat. Fra Francesco era călugăr - infirmier al franciscanilor din Licata. Într-o 
seară, el credea că este în regulă cu dotarea farmaciei şi absorbit de slujbă, el a 
omis să aducă medicamente noi. Evident, rugăciunea este o ocupaţie sfântă, dar nu 
ar trebui să aducă prejudicii îndeplinirii sarcinilor zilnice, cu atât mai mult atunci 
când de această sarcină a noastră depinde un frate bolnav, care a făcut o criză şi 
are nevoie urgentă de un medicament. Este ora 22 şi nu mai poate fi vorba de a 
părăsi mănăstirea. Fra Francesco se duce în capelă împreună cu reţeta fratelui 
bolnav şi cu un pahar gol, pe care îl pune pe altarul Sfântului Mihail. 


"Sfinte Arhanghel, eu nu mai pot face acum nimic, te rog pe tine să faci în locul 
meu! Revin într-o jumate de oră şi te rog să găsesc în pahar soluţia prescrisă de 
medic!" 


Când s-a întors în capela, el chiar a găsit remediul în pahar şi, foarte fericit, s-a dus 
să îl administreze pacientului care a fost vindecat de îndată. 


A doua zi, la prima oră, medicul şi farmacistul, îngrijoraţi de starea gravă a 
pacientului, au venit să afle veşti noi despre acesta cu atât mai mult cu cât cu o 
noapte în urmă, foarte târziu, un trimis al părintelui de planton i-a trezit din somn 
pentru a-i face să semneze o ordonanţă, în primul rând, şi pentru a lua de la ei 
poţiunea vindecătoare, în al doilea rând. Părintele de servici nu a înţeles nimic din 
discursul lor cu atât mai mult cu cât el nu trimisese pe nimeni să îi trezească la o 
oră atât de târzie. Dar cei doi oameni au insistat: 


"Era îmbrăcat ca un domn foarte bogat, cu o armură albă şi cu o cască ornată cu o 
pană foarte frumoasă. Pe pieptul său strălucea un soare. Purta o pelerină din brocart 
aurit, iar eşarfa lui era ea însăşi o comoară. Scânteia pretutindeni de pietre 
preţioase , dispuse într-o ordine perfectă pe centură, mănuşi, caschetă şi cuirasă. În 
fine, splendoarea sa ne orbea privirea astfel încât abia puteam să îl privim şi am 
fost cuprinşi de un asemenea sentiment de venerație încât nu am îndrăznit să îl 
întrebăm ce nume are. " 


Impresionat de această poveste, părintele de servici le repeta celor doi oaspeţi că el 
nu este la curent cu nimic din toate acestea. Pentru a înţelege ceva, cei trei s-au 
hotărât să îl întrebe şi pe fratele Francesco de la infirmerie care, fiind însărcinat cu 
supravegherea medicală, era posibil să ştie ceva despre toate acestea. Tremurând şi 
înroşindu-se, săracul frate a început să se bâlbâie şi a sfârşit prin a recunoaşte în 
faţa celorlalţi fericita lui ieşire din situaţia în care se aflase. Părintele gardian şi cei 
doi vizitatori, bulversaţi, nu mai ştiau de ce să se minuneze mai întâi, de credinţa 
naivă a tânărului călugăr sau de minunea realizată de arhanghel. 


Cazul divulgat foarte repede, a avut un mare răsunet. Din acea zi, credincioşii 
veneau în număr foarte mare la mănăstire, unde fratele Francesco le distribuia 
bucăţi de vată îmbibate într-un ulei ce se afla pe altarul Arhanghelului Mihail. 
Purtate de bolnavi, bucăţelele de vată îmbibate în ulei, produceau miracole 
vindecătoare asupra celor care le primeau cu umilinţă şi cu credinţă, suscitând o 
reînnoire extraordinară a devoţiunii în marele arhanghel. 

Să o regăsim, cu zece ani mai târziu, pe scriitoarea Maria dĂgreda. Am văzut deja 
cum, pentru a-i permite să redacteze în siguranță "Cetatea mistică a lui 
Dumnezeu", lisus a plasat-o sub protecţia a doi serafimi care îi ţineau departe pe 
diavolii care încercau să îi perturbe acesteia pioasa munca monahală. 


Cu toate acestea, ea nu reuşea să îşi formuleze gândirea şi să îşi traducă viziunile. 
Ea s-a lamentat, din această cauză, îngerului său păzitor şi arhanghelului Mihail. 
Arhanghelul a încurajat-o, asigurând-o că "lumea, care a fost pierdută prin 
neascultarea lui Adam şi reabilitată prin supunerea Fiului, trebuie salvată prin 
propriile noastre acte de supunere în faţa voinţei divine." 


Pentru a o ajuta, el i-a revelat anumite secrete din viaţa Salvatorului şi a Fecioarei, 
ceea ce i-a permis acesteia să finalizeze, în anul 1637, cel de-al treilea volum al 
cărții sale. Când ea a început să scrie, arhanghelul i-a apărut din nou pentru a-i 
disipa şi ultimele scrupule, "îndemnând-o către viaţa perfectă şi anulând din ea 
ultimele resturi ale vechiului Adam". 


Consolată în întregime, ea s-a putut dedica fără rezerve discursului său şi 
guvernării comunităţii pe care o conducea ca stareță. 


Cu toate acestea, ea a trebuit să îşi ardă manuscrisul în anul 1654, la ordinul 
confesorului său neiluminat. Când următorul confesor, cu un an mai târziu, a pus-o 
să rescrie opera, ea este gata să îşi piardă curajul şi se arăta mult mai reticentă. 


Din nou, Sfântul Mihail, plin de blândeţe, o ajută să se reangajeze în această 
muncă, asigurând-o că în iubire, nu există timp pierdut. El a obţinut pentru ea şi un 
înger suplimentar care să o secondeze în munca ei, unul dintre miile de îngeri care 
odinioară o asistau pe Fecioara Maria, aici jos, şi care poartă pe piept monograma 
Mamei lui Dumnezeu. Se păstrează încă, la conceptionistii dâgreda, o carte 
micuță, în quatro, care include toate întrebările pe care Venerabila "le punea 
îngerilor şi toate răspunsurile pe care aceştia i le dădeau şi care îi iluminau 
inteligenţa". 

Cu un an înainte de moartea sa, părintele Paul de la Croix (1694-1776), fondatorul 
Ordinului Patimilor, o întâlneşte pentru prima dată pe fiica sa spirituală Rosa 
Calabresi, venită la Roma cu ocazia Jubileului din 1775. O profundă prietenie 
apare între bătrânul preot, care avea la acea dată mai mult de 80 ani, şi ţărăncuţa de 
30 ani care îşi face o datorie din a-l vizita cât mai des cu putinţă pentru a profita de 


învăţăturile sale şi pentru a înveseli puţin solitudinea în care el trăia adesea, 
credincioşii săi fiind prinşi cu munca în ministerul lor. 


Se petrecea astfel că, în timpul colocviilor lor spirituale, ea devenea martorul unor 
fapte extraordinare, a căror amintire ea a păstrat-o cu credinţă şi despre care a 
mărturisit cu câţiva ani mai târziu, în cadrul procedurii de canonizare a sfântului 
fondator. Astfel, ea l-a văzut de multe ori în extaz, cu faţa strălucind, şi chiar 
înălţat deasupra pământului în două reprize. Chiar şi mai mult, ea a fost admisă să 
împărtăşească viziunile şi apariţiile cu care el era favorizat: atunci ea se prosterna 
alături de el, privea şi asculta. 


Într-o zi, ea a văzut cum arhanghelul Mihail şi un alt înger, care i-au apărut şi ei în 
mod vizibil, îl sunsţineau în timpul unui extaz în care el nu îşi mai controla foarte 
bine corpul fizic: ei l-au aşezat cu grijă pe un fotoliu şi au dispărut apoi fără să zică 
un cuvânt. 


O altă dată, ea l-a văzut vorbind cu doi îngeri, atât de strălucitori încât ea nu îi 
putea privi foarte bine. Preotul îi cerea unuia dintre ei să ia sub protecția sa sufletul 
lui şi familia lui religioasă, iar acesta, în care Rosa Calabresi l-a recunoscut pe 
Sfântul Mihail, i-a răspuns că va continua să facă aceasta, ca şi până atunci: 


"Am văzut foarte bine că erau doi îngeri, dar unul dintre ei avea un aer mai 
majestuos şi era îmbrăcat ca un luptător, aşa cum îl reprezintă şi pictorii. El era de 
o frumuseţe atât de strălucitoare care nu inspiră decât reverență şi fervoare. De 
aceea eu m-am gândit că era Sfântul Mihail. Totuşi, ca să mă apăr de gândurile 
mele şi de propria imaginaţie, l-am întrebat despre această viziune pe venerabilul 
servitor al Domnului şi el mi-a confirmat că gândisem corect, el mi-a impus în 
acelaşi timp o tăcere riguroasă." 


Ascultătoare, Rosa a tăcut până în ziua în care ea a trebuit să reveleze evenimentele 
la care fusese martoră. 


Mihail, Arhanghelul salvator 


Spania are de asemenea, la Navarre, un sanctuar consacrat marelui arhanghel: San 
Miguel Excelsis, o remarcabilă biserică din secolul al X-lea, construită pe un piton 
din Aralas, la altitudinea de 800 m. 


Un cavaler care se retrăsese într-o mănăstire apropiată, era supus timp de mai 
multe zile unor violente tentaţii cărora le opunea o aprigă rezistenţă. Atunci 
diavolul şi-a jucat marele său rol: sub forma unui enorm dragon roşu, l-a atacat 
pe cavalerul cel pios care a avut însă reflexul să invoce imediat ajutorul 
arhanghelului Mihail. Arhanghelul a apărut într-un turbion de flăcări şi într-o 
clipită a pus pe fugă pe infernalul monstru. Plini de recunoştinţă cavalerul şi cu 
soția acestuia au ridicat arhanghelului un oratoriu în jurul căruia s-au stabilit 
numeroşi călugări benedictini. 


În schimb biserica Sfântului Mihail din Aiguilhe, din Franţa nu are o origine la fel 
de extraordinară. Dar mama loanei d'Arc nu a ezitat totuşi să urce cei 82 m de dig 
vulcanic, pe care se ridică semeaţă aceasta: Isabelle Romee venise în acest oraş cu 
ocazia marelui jubileu din 1429 pentru a conferi Fecioarei Maria şi Sfântului 
Mihail misiunea fiicei sale. 


Câteva secole mai târziu, arhanghelul a trecut oceanul ca o săgeată pentru a cuceri 
Mexicul. In aprilie 1631- exact la un secol distanţă de la apariţia Fecioarei Maria la 


Guadalupe — arhanghelul va apărea unui indian pe nume Diego Lazaro, pe o colină 
de la periferiile localităţii Tlaxcala: a apărut pentru a îi încuraja pe ţărani şi pentru 
a-i asigura de protecţia sa. Ca mărturie a trecerii sale, a făcut să apară un râu cu 
apă vindecătoare. În ziua de astăzi biserica arhanghelului Mihail din Milagro, 
atrage sute de pelerini, la Tlaxcala precum la Lourdes, care vin să bea apa de la 
sursa miraculoasă şi să se scalde în piscina în care se adună. 


În încheiere semnalăm şi Muntele San Michele, care domină valea Isonzo. Piscul 
acestuia constituia în perioada primului război mondial punctul de sprijin din sud 
al apărării oraşului Gorizia, pe care italienii l-au ridicat în 8 august 1916 în calea 
armatei austriece, după o teribilă luptă: o capelă a fost dedicată arhanghelului pe 
care soldaţii l-au invocat şi căruia îi atribuie victoria. Totuşi în anul următor —24 
octombrie 1917- au fost învinşi într-un mod umilitor la Caporetto, prilej pentru 
Padre Pio să vină printr-un fenomen de bilocaţie în apropierea generalului 
Cardona, comandant şef al trupelor italiene, pentru a-l împiedica să se sinucidă. 


E 


Chiar dacă arhanghelul Mihail vine în ajutorul oamenilor protejându-i împotriva 
nebuniei şi influenţei dușmanului, şi chiar dacă este permanent angajat în marea 
luptă a cărei miză este binele oamenilor, acțiunile sale nu sunt totdeauna 
spectaculoase precum cele descrise anterior care i-au atras o mare devoțiune în 
creştinism şi care sunt la originea celor mai prestigioase sanctuare care îi sunt 


consacrate. Chiar dacă este duşmanul de temut al lui Lucifer - devenit Satana - 
arhanghelul nu este mai puţin prietenul oamenilor, nu ezită să se pună în serviciul 
celor care îi cer ajutorul pentru ai ajuta pe calea spre perfecţiune. Se petrece chiar 
să intervină în modul cel mai delicat — cel mai dezinteresat — pentru prietenii lui 
Dumnezeu, față de care se comportă cu o mare delicateţe şi devoțiune 
caracteristică îngerilor, după cum este în cazul Sfintei Faustina Kowalska (1905- 
1938) misionar polonez al Graţiei divine. 


Ea notează în jurnalul său: "În ziua sărbătorii sfântului Mihail am văzut aproape 
de mine pe acest conducător care mi-a spus: "Dumnezeu mi-a spus Să am în 
mod special grijă de tine. Ştie că tu eşti înconjurată de rău. Dar nu trebuie să îţi 
fie teamă. Cine este precum Dumnezeu?" Apoi a dispărut. Totuşi resimt prezenţa 
şi ajutorul său.” 


Sora Faustina era foarte aproape de lumea îngerilor, la fel cum a fost altă dată 
marea penitentă Marguerite de Cartone, care a primit de asemenea din partea lui 
Dumnezeu o protecţie specială a sfântului arhanghel Mihail: 


"Marguerite de Cartone avea o mare devoțiune pentru sfântul Mihail. În ziua 
acestuia, Dumnezeu a făcut-o să audă o voce dulce şi plină de armonie de mai 
multe ori, şi i s-a spus că este cea a arhanghelului protector al bisericii. Era din 
partea salvatorului un semn de generozitate şi de forţă cu care dorea să o 
învăluie pentru a rezista tuturor suferințelor şi pentru a o ridica la inteligenţa 
revelaţiilor divine. În ziua sfinţilor loan şi Paul a avut o viziune frumoasă în 
care Maica Domnului era înconjurată de un mare număr de îngeri; dar unul 
dintre ei a impresionat-o prin strălucirea sa şi l-a întrebat pe Domnul care este 
numele acestuia; i s-a răspuns că acesta era arhanghelul Mihail, prinţul 
întregului cor celest, care îndeplineşte totdeauna fără nici cea mai mică 
întârziere ordinele lui Dumnezeu. Astfel devoţiunea şi umilinţa sa au cunoscut 
un nou elan şi ea a apelat adesea la protecția acestui mare înger." 


Oricât de mare prinţ ar fi, Mihail nu dă înapoi în a-i servi pe cei mai Mici şi mai 
umili dintre copiii lui Dumnezeu, din momentul în care a primit ordin de la 
Creatorul său. În unele ocazii apare ca fiind un excelent pedagog, adăugând 
fermităţii care îl caracterizează o răbdare şi o dulceaţă pură. 


În jurul anului 1215, un preot împreună cu soţia sa care locuiau la Silalish, în 
Etiopia, se aflau în rugăciune până când arhanghelul Mihail le va apărea pentru a-i 
anunţa naşterea unui fiu care va fi pentru ţara lor un nou loan Botezătorul. Datorau 
această graţie marii lor devoţiuni faţă de arhanghel căruia îi consacrau data de 12 a 


fiecărei luni şi în onoarea căruia ofereau hrană celor săraci. Vremurile erau dure, 
comunitatea creştină era minoritară în mijlocul unei populaţii mizerabile, în mare 
parte încă păgână. 


Încă de mic, copilul manifesta o devoțiune remarcabilă şi prezenta semne evidente 
ale unei predilecții divine: într-o perioadă de foamete a înmulţit uleiul şi făina, 
permiţând familiei sale să-i hrănească pe cei săraci pentru o perioadă de 12 luni, 
aşa cum aceştia făgăduiseră. 


La vârsta de 15 ani este numit diacon de către episcopul Kyrellos II. Refuzând să 
se căsătorească cu o tânără fată pe care părinţii săi 1-0 găsiseră, ducea o viaţă 
austeră căutând prin rugăciune să cunoască menirea pe care Dumnezeu i-o hărăzise 
şi în aşteptarea unei indicaţii precise în legătură cu menirea sa, se străduia să facă 
bine celor din jurul său. Într-o zi în timpul unei partide de şah cu tovarăşii săi s-a 
aflat în faţa unui adolescent impunător: "Eu sunt arhanghelul Mihail, dacă doreşti 
vol fi prietenul şi ghidul tău. Voința lui Dumnezeu este ca tu să fi misionar." 


Tânărul diacon a acceptat şi sub ghidarea mentorului său celest îşi vinde averea, dă 
banii celor săraci şi se retrage în mânăstirea Iyasus Mo de la Dobra Kayak în 
regiunea Tigre, unde îşi ia numele Takla Haymanot, care însemnă laudă trinităţii. 


Timp de nouă ani în mănăstire s-a rugat, a studiat, a fost inițiat în obiceiurile 
monastice, fiind în mod constant ajutat şi luminat de către arhanghel, care îi apărea 
în mod constant. Devenind preot, se reîntoarce în oraşul său natal, de unde 
porneşte în toată ţara pentru a realiza un apostolat intens şi solicitant. Tot timpul 
arhanghelul este alături de el, încurajându-l în momentele dificile, prevenindu-l de 
pericole, protejându-l atunci când se afla în pericol. 


Timp de 14 ani a străbătut Etiopia convertind milioane de suflete, ajutând la 
restabilirea la tron, în 1270, a vechii dinastii care afirma că descinde din regele 
Solomon şi regina Saba şi ajutându-i să îmbrăţişeze creştinismul. A atras prin 
sfinţenia sa numeroşi discipoli, pentru care a fondat o mânăstire la Dabra Libanos, 
devenind astfel tatăl monahismului etiopian. În tot ceea ce întreprindea era ajutat 
de către arhanghelul Mihail. În final s-a retras în ultimii 29 ani ai vieţii sale în 
solitudine fiind imitat de câţiva dintre discipolii săi. Moare la aproape 100 de ani, 
în 1313 după o ultimă viziune a însoțitorului său ceresc. 

În această direcţie la fel de plină de blândeţe, este influenţa arhanghelului asupra 
franciscanului Domenico da Corleone. Arhanghelul ştie să facă dovada unei mari 
vigori atunci când este vorba să aducă înapoi, pentru binele lor, anumite suflete 
rătăcite de pe calea cea dreaptă. Povestea este în acest caz precisă, cu atât mai 
interesantă cu cât arhanghelul Mihail şi lisus acţionează împreună. 


Capucin la Palermo, în Sicilia, fratele Domenico se hotărăşte să părăsească viaţa 
religioasă. Complet îmbătat de libertatea sa redescoperită - sau mai bine zis de ceea 
ce el credea că este aceasta -, renegatul părăseşte ţara pentru a se duce undeva unde 
nu era cunoscut de nimeni. Într-o bună zi inevitabilul se produce: o tânără femeie îl 
convinge să o ia de nevastă. Puțin timp după aceea ea află că se căsătorise cu un 
fugar. Ea se comportă din acel moment ca o adevărată zgripţuroaică făcându-i viaţa 
un infern. Anii se scurg cu momentele lor frumoase şi urâte, cele din urmă fiind 
mai numeroase. 


În 1559, la vârsta de 41 de ani, Domenico se îmbolnăveşte de o maladie puţin 
cunoscută căreia nici un doctor nu îi dă de capăt, ajungând ca totul să rămână 
pustiu în jurul său. Devine astfel un nou lov. În scurt timp pacea îl părăsește, şi este 
la un pas de a cădea în disperare. Aproape de moarte fiind, are reflexul de a se 
îndrepta către cer şi aude o voce care îi spune: "Ai încredere în graţia lui 
Dumnezeu!" EI strigă de trei ori: "Dumnezeule revarsă-ţi grația asupra mea 
păcătosul." Iar vocea îi răspunde: "pedeapsa ta este trecătoare”. Atunci îi apare un 
înger mare, înarmat din cap până în picioare, în care îl recunoaşte cu mare uşurinţă 


pe arhanghelul Mihail. Curând se aude o altă voce care spune: "Pedeapsa ta va dura 
44 de ani". De această dată este lisus cel care apare, indicând cu mâna spre Orient. 
Apoi, ca într-un scenariu de un mare realism, demonul intervine pentru a spune că 
pedeapsa este prea mică, dar lisus îl priveşte cu severitate, iar arhanghelul Mihail, 
cu un singur gest îl face să dispară. 


După această experienţă Dominico este vindecat. De comun acord cu soţia sa se 
despart, şi merge pe jos până la Roma pentru a face penitenţă publică la picioarele 
lui papa Paul al IV-lea. Întorcându-se în Sicilia devine franciscan terțiar la Nicosia 
iar apoi, după ce îşi stabileşte copiii intră la franciscani ca frate laic. În anii care i— 
au mai rămas de trăit duce o viaţă de penitență, marcată de o graţie deosebită care 
atrage lângă el numeroase suflete în căutarea perfecțiunii. Dar de asemenea teribile 
şi numeroase asalturi ale diavolului vin să îl descurajeze: la fiecare manifestare a 
vechiului duşman, arhanghelul Mihail intervine. El nu îl alungă definitiv pe diavol, 
dar îl susţine pe protejatul său, îl încurajează să aibă răbdare şi umilinţă, îi dă forță 
şi bucurie. Precum un veritabil educator el îl ajută pe fratele Domenico să atingă o 
înaltă stare de sfinţenie şi vine să îl asiste în momentul morţii, în 1603 arătându-i 
Cerurile deschise şi pregătite să îl primească. 


ie e se 


În 1922, Maica Bernarda Butler resimte greutatea anilor, sănătatea sa nu mai este 
nici pe departe cea a ţărăncii solide care era înainte de a îmbrăţişa viaţa religioasă. 
Rămasă aproape un sfert de secol în fruntea unei congregaţii de franciscani 
misionari pe care a fondat-o prin supunere faţă de autoritatea ecleziastică, cu preţul 
unor dureroase dezbinări, a întâmpinat numeroase dificultăţi în consolidarea operei 
sale. Dacă atracţia pentru viaţa de misionar a determinat-o să îşi părăsească locurile 
natale în 1888, nu a intenționat nici pentru o clipă să se separe de familia sa 
religioasă, unde a petrecut 20 de ani din viaţa sa şi pe care a condus-o timp de 8 
ani: dar Dumnezeu, prin vocea bisericii i-a cerut să se detaşeze radical, la fel cum a 
permis ca din noua sa fundaţie să se detaşeze la rândul său o nouă ramură. 


În aceste tulburări, care au condus-o de la Ecuator în Columbia, trecând prin 
Brazilia, credința sa de nezdruncinat a susţinut-o. În momentele critice ea se 
îndrepta plină de încredere către Fecioara Maria şi către îngeri: "Maica Bernarda 
trata cu mare familiaritate spiritele preafericite, în special îngerul său păzitor, 
sfinții arhangheli Mihail, Gabriel, Rafael. Relaţia sa cu arhanghelul Mihail, 
conducătorul oştilor cerului, avea un caracter special." 


Şi-a consacrat timpul şi forțele rugăciunilor şi operelor de caritate. În timpul 
retragerii anuale pe care o realiza, arhanghelul îi apare într-un aspect nou: în timpul 


operaţiunilor din 1922, "marele sfânt înger”, aşa cum îl numea ea, îi apare pentru 
prima dată şi se oferă să o servească ca ghid şi protector. Din acel moment, ea se 
află sub privirile acestui glorios învingător al dragonului infernului care niciodată 
nu o va părăsi. Un sever maestru, o admonestează faţă de cele mai mici greşeli şi îi 
cere cele mai dure penitenţe pentru cele mai mici defecte. O incită în mod constant 
să realizeze tot felul de opere de caritate, o încurajează să îşi înmulțească 
rugăciunile pline de umilinţă. 


Arhanghelul Mihail în diverse tradiţii religioase 


Pe 8 noiembrie, credincioşii sărbătoresc ziua Sfinţilor Arhangheli Mihail şi Gavriil. 
O prezenţă puternică în trei mari religii ale globului - creştinism, iudaism şi 
islamism - îngerul sau Sfântul Mihail, este personificarea binelui şi apărătorul 
credinţei, ca şi un tămăduitor de origine divină. Adversar al răului, a devenit în 
timp patronul luptătorilor în numele credinţei, al vindecătorilor şi al salvatorilor de 
vieţi. 


Adânc înfipt, atât în credinţă populară, cât şi în cea cultă, este obiectul cultului a 
sute de milioane de oameni din lumea întreagă, având dedicate printre cele mai 
numeroase biserici şi lăcaşuri de cult. 


Din 1950, printr-un decret papal, a devenit patronul poliţiştilor. 


Apărătorul binelui 


Poziţia importantă a îngerului Mihail apare clar prin calitatea sa de sfânt, prin 
numărul de biserici dedicate lui pe cuprinsul întregii lumi creştine, ca şi prin 
numeroasele sale apariţii în istorie. 


Se spune că l-a vizitat pe împăratul Constantin cel Mare la Constantinopol, a 
intervenit în bătălii şi a apărut, cu sabia sa de flăcări în mână, deasupra 
Mausoleului lui Adrian, ca răspuns la rugăciunile papei Grigore 1 cel Mare cerând 
ajutor împotriva ciumei din Roma. Pentru a onora episodul, a fost construit 
mausoleul Castel Sant'Angelo (Castelul Sfântului Înger), nume pe care îl mai 
poartă şi azi. 


Din acel moment, sfântul Mihail a început să fie văzut ca înger al tămăduirii. Este 
cel răspunzător de vindecările în masă ce au avut loc la Colossae, în primul secol 
de după Hristos, iar bisericile dedicate lui au început să fie frecventate de bolnavi 
şi suferinzi. 


Îngerul a fost invocat de asemenea ca protector al marinarilor din Normandia 
(faimoasa mănăstire Mont-Saint-Michel de pe coasta nordică a Franţei îi poartă 
numele) şi este amintit în Franţa ca spiritul ce i-a dat Ioanei D'Arc, eroina naţională 
al Franţei, curajul de a-şi salva ţara de englezi în timpul războiului de o sută de ani. 


Renumele său a rămas intact peste veacuri, astfel că, în 1950, papa Pius XIII l-a 
numit patron al poliţiştilor. Ingerul Mihail este considerat de asemenea a fi cel care 


i-a anunţat Fecioarei Maria moartea, spunând despre el însuşi că este "măreț şi 
minunat”. 


Eroul creştinilor 


În Evul Mediu, creştinii îl vedeau pe Sfântul Mihail ca simbolul militanților 
bisericii şi ca patronul sfânt al soldaților, fund numit în liturgie "Prinţul armatei 
cereşti pe care tărâmul îngerilor îl onorează”. 


Potrivit legendei, este cel care i-a spus Sfântului Aubert, episcop de Avranches, să 
construiască o biserică pe insulița stâncoasă Mont Saint Michel în anul 708. De 
asemenea, Ordinul St. Michel i-a fost dedicat în 1469. Astăzi, el este asociat de 
obicei cu poliţiştii şi paramedicii. Este patronul Ucrainei şi a capitalei sale Kiev, ca 
şi al arhidiocezei Seattle, din Statele Unite. 


Sfântul Mihail a fost de-a lungul timpului şi un subiect favorit în artă, concurat 
doar de imaginea îngerului Gabriel. Este adesea înfăţişat ca fiind un înger puternic, 
impozant, înveşmântat într-o magnifică armură albă, înarmat cu sabie, scut sau 
lance. Adesea poate fi văzut în operele de artă, ca Sfântul Gheorghe, luptându-se 
cu un dragon, sau peste cadavrul unui diavol, care adesea este chiar Satan. 


În Cartea lui Daniel 


Sfântul Mihail este un arhangel care este menţionat după nume doar în Cartea lui 
Daniel. Acolo, el apare ca unul din "cei mai mari prinți”, care, în viziunea lui 
Daniel, vine în ajutorul îngerului Gabriel în lupta sa împotriva îngerului Persiei, 
fiind de asemenea descris ca cel ce vorbeşte în numele lui Israel. 


TradiţiaTalmudului traduce numele său ca însemnând "cel asemănător lui 
Dumnezeu", dar, potrivit rabinului Simeon ben Lakish (230 - 270), toate numele 
îngerilor au fost aduse de evrei din Babilon, lucru despre care mulți comentatori 
moderni sunt de acord. 


Începuturile unui sfânt 


Imaginea Arhanghelului Mihail a apărut pentru prima dată în Caldeea, ca un spirit 
sau zeu protector. Acceptat de evrei, caracterul său pozitiv l-a transformat într-o 
figură majoră a credinţei ebraice, fiind onorat ca înger păzitor al naţiunilor. 


Imaginea Arhanghelului Mihai a fost introdusă în mitologia creştină prin Cartea lui 
Enoh , de unde a fost transmisă mai departe. În Evul Mediu târziu, Sfântul Mihail, 
împreună cu Sfântul Gheorghe au devenit patronii cavalerismului, şi protectorul 
primului ordin cavaleresc al Franţei, Ordinul Saint Michel, care a luat naştere în 
1469. Şi catolicii şi ortodocşii se referă la el ca Sfântul Mihai Arhanghelul, sau 
simplu, Sfântul Mihail. 


ludeo-creştinii şi ocultiştii moderni asociază imaginea Sfântului Mihail cu culoarea 
roşu, direcţia sud şi elementul foc. 


Sfântul Mihail, pentru evrei 


Profetul Daniel are o viziune după o lungă perioadă de post. Un înger care se 
identifică sub numele de Sfântul Mihail apare în faţa profetului, promiţându-i 
acestuia că va sta alături de poporul lui Israel în perioada neagră ce va urma. 
Aceasta este singura dată când Îngerul Mihail este menţionat cu numele în Biblia 
Evreiască. El mai apare însă odată în Cartea lui Iosua, la începutul campaniei 
acestuia pentru Țara Promisă. În Iosua 5:13 - 15, mesagerul ceresc necunoscut are 
toate caracterele Arhanghelului Mihail. 


Conform tradiţiei rabinice, Mihail este protectorul Israelului, pentru apărarea 
căruia a fost nevoit să se lupte cu prinții altor naţii, şi mai ales cu îngerul Samael, 
acuzatorul lui Israel. De aceea, unii credincioşi contemporani se referă la el ca fiind 
"avocatul lui Israel”. Animozitatea dintre Mihail şi Samael datează de pe vremea 
când acesta din urmă a fost aruncat din Rai. Samael s-a prins de aripile lui Mihail, 
vrând să-l tragă după el. Mihail a fost însă salvat de Dumnezeu. (Midrash Pirke R. 
EI. xxvI) 
Salvatorul 


Rabinii sunt cei care l-au introdus pe Mihail în rolul său de apărător al Poporului 
Ales încă de pe vremea patriarhilor biblici. Astfel, Mihail este cel care l-a salvat pe 
Abraham din cuptorul în care a fost aruncat de Nimrod, el a fost cel care i-a spus 


aceluiaşi Abraham că Lot a fost făcut prizonier, şi tot el a fost cel care a apărat-o pe 
Sara de Abimelech. Îngerul Mihai a fost cel care a anunţat-o pe Sara că va avea un 
copil şi el l-a salvat pe Lot din Sodoma. Se spune că tot el a prevenit ca Isaac să fie 
sacrificat de tatăl său şi l-a salvat pe lacob încă din pântecele mamei sale, 
împotriva lui Samael. Mai târziu, Mihail îl va salva pe lacob de Laban. Potrivit 
unei concepţii rabinice, Mihail s-a luptat cu Iacob, apoi i-a dat binecuvântarea. 


Prinţul Luminii 


Odată cu trecerea timpului, imaginea Îngerului Mihail va căpăta alte forme, nu 
departe însă de imaginea sa iniţială de protector a evreilor. În Manuscrisele de la 
Marea Moartă găsim povestea "Războiului dintre Fiii Luminii şi Fii Întunericului”, 
unde Mihai este descris ca Prinţ al luminii, conducând forţele binelui împotriva 
răului, reprezentat de armatele lui Belial. În scrierile ebraice târzii, mai ales în 
operele cabalistice, el este numit "Avocatul Evreilor”. 


Sfântul Mihail, în tradiţiile creştine 


Îngerul Mihail este desemnat în Cartea lui Enoh ca "Prinţul lui Israel". EL este 
îngerul înţelegerii şi al milei, care l-a învăţat pe Enoh misterele clemenţei şi 
justiţiei. De asemenea este considerat a fi îngerul care l-a instruit pe Moise pe 
Muntele Sinai şi probabil el este cel care i-a dat acestuia Tablele Legii. 


În Noul Testament, Mihail îşi dispută cu Satan corpul neînsufleţit al lui Moise. În 
Apocalipsa lui loan, el apare luptându-se cu un dragon cu şapte capete, 
reprezentându-l pe Satan, într-o bătălie ce are loc în Rai. 


Legende creştine 


Catolici şi ortodocşi de o seamă se referă la Îngerul Mihail ca fiind un sfânt. Acesta 
este însă mai mult un titlu onorific, căci Mihai nu a fost niciodată canonizat. 
Referirile din litania creştină îl numesc în general "Sfântul Mihail Arhanghelul". 

În creştinismul timpuriu, Sfântul Mihail era celebrat pe culmi înalte şi vârfuri de 
munte, multe dintre aceste vechi locuri de închinăciune supraviețuind până azi. Cu 
timpul, a început să fie văzut ca înlocuitorul zeului grec Hermes, sau Mercur, după 
denumirea sa romană, în rolul său de judecător al sufletelor în Ziua de Apoi. 


În Evul Mediu şi în timpul Renaşterii, era înfăţişat cu o spadă de flăcări. În 
folclorul grecesc, Mihail a luat de asemenea rolul lui Hermes, ca cel care duce 
sufletele la Hades, zeul morţii. 


O credinţă populară adiacentă spune că faţa Sfântului Mihail nu poate fi văzută 
decât de cei morţi sau de cei aflaţi pe punctul de a muri. Din acest motiv, unele 


icoane îl înfăţişează fără chip. 


Gardianul Bisericii 


Biserica Catolică îl onorează pe Mihail cu patru "titluri". EI este îngerul creştin la 
morţi, ducând sufletele tuturor morților în Rai, unde le sunt cântărite păcatele şi 
faptele bune pe o balanţă (din această cauză el este adesea înfăţişat cu un astfel de 
instrument). În ceasul morţii, îngerul coboară şi oferă fiecărui suflet şansa de a se 
spovedi înainte de moarte, astfel dând o şansă în minus diavolului şi acoliților săi. 


Sfântul Mihail este patronul Poporului Ales din Vechiul Testament, şi gardianul 
Bisericii. De aceea, nu este neobişnuit ca el să fie adoptat ca protector de către 
diferitele ordine cavalerești din Evul Mediu. 


În fine, el este duşmanul suprem al lui Satan şi al îngerilor căzuţi. 


În calendarul roman al sfinţilor, ziua Sfântului Mihail, cunoscută cândva sub 
numele de Michaelmas, este sărbătorită pe 29 septembrie. 


Sfântul Mihail, în Islam 


În literatura arabă, Sfântul Mihail este numit Mika'il sau (în Coran) Mikal. EI este 
unul din cei patru arhangheli, alături de Azrael, Isfrafel şi Gabriel şi, conform 
tradiţiilor arabe posterioare celor rabinice, ocupă o poziţie similară printre evrei ca 
Îngerul Gabriel pentru arabi, adică protectorul lor. Musulmanii cred că îngerul 
Mihail trăieşte în Rai şi are aripi de smarald verde. 


La fel ca în Biblia ebraică, Mihail este menţionat doar o singură dată şi în Coran, în 
Sura 2:98. Un comentator arab al Coranului, vorbind despre această sura, 
povesteşte de profetul Omar care a mers la o şcoală evreiască şi a întrebat de 
Gabriel. Referitor la întrebarea lui Omar despre poziţia celor doi îngeri în raport cu 
Dumnezeu, i s-a răspuns că Gabriel este mâna dreaptă a lui Dumnezeu, iar Mihail, 
cea stângă. 


În tradiţia arabă, Mihail este al doilea după Gabriel. Când Dumnezeu a vrut să 
creeze primul om, prima dată l-a trimis pe Gabriel, şi doar apoi pe Mihail să aducă 
lutul din care l-a făcut pe Adam. Când Adam şi Eva au fost alungaţi din paradis, 
Gabriel a fost trimis să consoleze bărbatul, iar Mihail, să consoleze femeia. Pe 
patul de moarte, Mohammed a spus că Gabriel va fi primul, iar Mihail al doilea 
care se vor ruga pentru el. 


Sfântul Mihail, în exorcizări 


Conform jurnalului părintelui Raymond Bishop, un iezuit de la Universitatea St. 
Louis, simpla menționare a numelui Sfântului Mihail a cauzat răni pe trupul unui 
băiat de 13 ani în timpul unei exorcizări. Aproape de finalul exorcizării, băiatul a 
avut o viziune cu diavolul şi zece ajutoare de-ale sale în lupta cu Sfântul Mihail. La 
un moment dat, îngerul i-a zâmbit băiatului şi a rostit "Dominus". Puțin după 
aceea, băiatul a început să strige: "Satan! Satan! Eu sunt Mihail şi îți ordon, Satan, 
ție şi spiritelor rele să părăsiți acest trup în numele Domnului, acum. Acum! 
Acum!". Jurnalul părintelui Bishop a fost folosit de William Peter Blatty ca 
fundament al cărții sale "Exorcistul", şi mai târziu, de Thomas B. Allen, în 1993, în 
"Posedaţii: Adevărata poveste a exorcismului". 


Sărbătoare străveche 


"Sărbătoarea închinată Sfinților Arhanghel Mihail şi Gavriil este una importantă în 
cultul divin ortodox şi este apropiată sufletului credincioşilor noştri. Aş spune că 
este o sărbătoare dragă credincioşilor noştri şi ca dovadă a acestui fapt este nu 
numai frecventarea bisericii în această zi sfântă, ci şi frecvenţa numelor Sfinților 
Arhangheli Mihail şi Gavriil în tradiția românească. 


Este o sărbătoare care se adaugă altora importante, frumoase şi plăcute din 
perioada de toamnă şi mă gândesc aici la sărbătoarea Naşterii Maicii Domnului, la 
sărbătoarea Înălţării Sfintei Cruci, la sărbătoarea Sfintei Cuvioase Parascheva, la 
sărbătoarea Sfântului Mare Mucenic Dimitrie, Izvorâtorul de Mir (...). 


Mă gândesc, de asemenea, la sărbătoarea Intrării în biserică a Maicii Domnului şi 
la sărbătoarea Sfântului Ierarh Nicolae, Arhiepiscopul Mirelor Lichiei, care vor 
urma sărbătorii Sfinților Arhangheli Mihail şi Gavriil. 


Drept urmare, putem observa că sărbătoarea Sfinților Arhangheli Mihail şi Gavriil 
face parte din crugul acestor sărbători foarte plăcute şi foarte aproape de adâncurile 
inimilor credincioşilor noştri. Serbarea Sfinţilor Ingeri în cultul divin ortodox este 


foarte veche, datând ca sărbătoare generalizată încă din primele secole creştine, 
mai precis din secolele IV-V, fără a exclude faptul că până atunci credincioşii au 
cinstit pe Sfinţii Ingeri. 


Ne amintim din cărțile Noului Testament, la un moment dat, unul dintre creştini 
chiar exagera cu cinstirea Sfinţilor Ingeri, ceea ce înseamnă că Sfinţii Ingeri au fost 
cinstiți chiar de la primele raze ale creştinismului. 


Pomenirea Sfinţilor Îngeri în fiecare săptămână, în ziua de luni, şi pomenirea lor în 
cadrul sărbătorilor, are pentru creştini semnificaţii deosebite. În primul rând, ne 
gândim la faptul că Dumnezeu şi-a trimis mesagerii Săi ca să ne ocrotească, să ne 
ajute şi să ne aducă veştile bune şi binecuvântarea Lui. 


Sfântul Arhanghel Gavriil este cel ce poartă veştile bune de la Dumnezeu către 
omenire, iar Sfântul Arhanghel Mihail este împărţitorul de dreptate. Aceasta 
înseamnă că sfântul Arhanghel Gavriil este ocrotitorul celor care, cu gând bun şi cu 
bunătate, se îndreaptă spre ceilalţi, este ocrotitorul acelora care aduc veşti bune şi a 
celor care sunt vestitori ai binelui în această lume. Tot cel ce este vestitor al binelui 
în această lume şi în societatea în care trăim este ocrotit de Sfântul Arhanghel 
Gavriil şi este binecuvântat de Dumnezeu. 


Sfântul Arhanghel Mihail este împărțitorul dreptăţii, îngerul dreptăţii, ceea ce 
înseamnă că el iubeşte şi ocroteşte pe cei ce sunt iubitori de dreptate şi făcători de 


dreptate. 


Domnul nostru lisus Hristos fericeşte pe cei care flămânzesc şi însetoşează de 
dreptate şi, ca atare, fericeşte şi pe cei care sunt făcători ai dreptăţii. 


Sfântul Arhanghel Mihail este astfel ocrotitorul celor care fac dreptate. 


În al doilea rând, putem sublinia şi faptul că pomenirea Sfinţilor Îngeri în cultul 
divin ortodox ne aminteşte nouă şi ne îndeamnă la o viaţă de sfinţenie care să se 
asemene tot mai mult cu cea a îngerilor. Avem sfinţi în cultul divin ortodox, care 
au fost numiţi îngeri în trup, oameni cereşti sau îngeri pământeşti. 


Aceasta înseamnă că viaţa trebuie să tindă spre una cerească, spre un mod de 
vieţuire îngerească, adică trebuie să tindă spre o viaţă de priveghere permanentă şi 
de modelare a chipului lăuntric după voia Domnului nostru lisus Hristos şi după 
Cuvântul Sfânt al Evangheliei". 


(Părintele Conferenţiar Doctor Viorel Sava, de la Facultatea de Teologie 
Ortodoxă "Dumitru Stăniloae” din laşi) 


Arhanghelul Mihail (Michael) 


Idee-forţă: Îmi trăiesc viaţa integru, luptând pentru adevăr şi dreptate. 


Simbolism: Arhanghelul Mihail (Michael) este prin excelenţă luptătorul luminii, 
care triumfă asupra obscurităţii forțelor răului. 


In icoane, el ţine în mână o balanţă cu care cântăreşte faptele oamenilor în ziua 
Judecăţii de Apoi, precum şi o spadă cu ajutorul căreia îl supune pe Satan şi 
puterile întunericului. Este deseori reprezentat învingând un dragon (balaur). 


Funcție angelică: Conducătorul Oştilor Cereşti 


Darurile spirituale pe care ni le oferă: Ne întăreşte sufletele şi ne susţine în lupta cu 
forțele răului, fie că este vorba de aspecte exterioare sau de aspecte şi tendinţe 
negative care încă mai există în fiinţa noastră; ne susţine atunci când suntem 
singuri. 


Numele arhanghelului Mihail (Michael) înseamnă în limba ebraică „Cel care este 
asemenea lui Dumnezeu”. El este cel pe care îl invocăm pentru a ne susține în 
lupta noastră cu forțele răului. Este cel care ne ajută să descoperim lumina din 
interiorul nostru. 


Istoric, el este considerat protector al Israelului şi al Bisericii Catolice. Este sfântul 
patron al poliţiştilor şi soldaţilor, dar şi al copiilor mici şi se spune că îi veghează 
pe pelerini şi pe străini. EI este un luptător de temut, Prinţ al Armatelor, care luptă 
pentru dreptate şi îi ajută pe cei care se confruntă cu situaţii dificile. Mihail este 
totodată cel care dăruieşte răbdare şi fericire. 


Lui îi este asociat elementul subtil foc, care simbolizează arderea a tot ceea ce este 
trecător astfel încât să rămână şi să strălucească numai lumina pură şi esenţială. EI 
mai este numit şi Binevoitorul Înger al Morţii deoarece ne conduce către nemurire, 
fiind totodată cel care „cântăreşte” sufletele, punând în balanţă faptele lor bune şi 
rele, la Judecata de Apoi. 


Tradițiile iudaică, creştină şi islamică îl consideră la unison pe Mihail ca fiind cel 
mai mare printre îngeri. El mai este cunoscut sub diferite nume, precum Purtătorul 
Cheilor Raiului, Conducător al Arhanghelilor, Înger al  pocăinţei, milei şi 
sfinţeniei, Prinţ al prezenţei divine, Gardianul lui Iacob, Îngerul tufişului în flăcări. 


EI este un neobosit luptător al binelui şi întotdeauna îi sprijină pe cei care sunt 
umili. Mihail îi inspiră pe cei care trudesc în singurătate şi întotdeauna este gata să 
întindă o mână de ajutor celui aflat în necaz sau suferinţă. 


Îl putem ruga pe Arhanghelul Mihail să ne ajute să ne controlăm şi să ne depăşim 
tendinţele negative care mai subzistă în ființa noastră. De câte ori ne simţim 
depăşiţi de evenimente sau situaţiile vieţii par să se deruleze implacabil, el ne poate 
ajuta să avem o viziune mai elevată, spirituală, înţeleaptă, asupra vieţii noastre. 
Misiunea lui este să ne ghideze şi să ne protejeze împotriva nedreptăţii şi să ne 
ajute să ne deschidem fiinţele către ceea ce este etern şi nepieritor. ÎL putem ruga să 
ne ajute în orice situaţie în care ne simţim copleşiţi sau singuri şi avem nevoie de 
ajutor. 


Ierarhii angelice - Arhanghelul Mihail 


Numele lui este un strigăt de luptă, atât scut cât şi armă în luptă şi un trofeu etern 
de victorie. Popularitatea acestui nume în Vechiul Testament provine din faptul că 
nu mai puţin de zece persoane care poartă numele de Mihail sunt menţionate în 
cărțile sacre, precum: "Sthur, fiul lui Mihail." Un nume similar este şi în limba 
Accadiană cu sens identic cu cel al lui Mihail. 


Ca nume al unuia dintre marii Arhangheli, cuvântul Mihail apare pentru prima dată 
în cartea profetului Daniel, unde el este numit: "Mihail, una din căpeteniile cele 
mai de seamă "' [Daniel 10:13] şi din nou: “La acea dată se ridică Mihail, marele 
voievod, care stă pentru copiii poporului tău ” [Daniel 12:1]. 


Denumirea de "Arhanghel" este dată doar Sfântului Mihail, chiar dacă tradiția 
sacră şi liturghia Bisericii atribuie acelaşi titlu şi Sfântului Gabriel şi Sfântului 
Rafael: "Dar Mihail Arhanghelul, când se împotrivea diavolului, certându-se cu 
el pentru trupul lui Moise, n-a îndrăznit să aducă judecată de hulă, ci a zis: "Să 
te certe pe tine Domnul!" [luda 1:9]. În ciuda unei astfel de mărturii explicite a 
Scripturii, puţini scriitori susţin că Sfântul Mihail, datorită poziției sale înalte între 
îngeri, trebuie să aparțină unei ierarhii mai mari, probabil a Serafimilor, mai 
degrabă decât Arhanghelilor. Noi nu credem că această părere poate fi susținută. 


Poziţia înaltă a Sfântului Mihail poate fi explicată aceea că, deşi aparține unui 
ordin relativ inferior prin natura sa, zelul său remarcabil în slăvirea lui Dumnezeu 
şi mântuirea tovarăşilor săi Îngeri, în momentul rebeliunii lui Satana, i-a adus atâta 
glorie şi putere, încât ar fi putut să egaleze şi chiar să depăşească în har, spirite 
celeste care aparţin unei ierarhii mai înalte. Dacă ne amintim, Îngerii erau într-o 
perioadă de probă în care fiecare primea ceea ce merita după faptele sale. Mare 
varietate de merite explică, în plus faţă de alte elemente naturale, marea diferență 
între slava lor şi puterea lor. 


Părintele Joseph Husslein subliniază faptul că Biserica îl numeşte pe Sfântul 
Mihail "Prinţul gazdelor cereşti”, adăugând suplimentar: "Faptul că trei Îngeri 
despre care tocmai am menţionat sunt numiţi Arhangheli nu implică mai mult 
decât că acestora le-au fost încredințate misiuni extraordinare. Mihail este singurul 
căruia Scripturile îi acordă acest titlu, dar există motive întemeiate pentru a susţine 
părere că el poate fi cel mai mare chiar dintre toţi îngerii." 


Sfântul Mihail este într-adevăr un prinţ al gazdelor cereşti, iar acest lucru este clar 
susținut de puterea acordată lui de către Dumnezeu şi nu neapărat de superioritatea 
naturii sale. Credem că o putere de acest gen nu ar fi fost conferită Serafimilor şi 
Heruvimilor care sunt tronuri vii ale lui Dumnezeu, ci mai degrabă celor care 


aparţin ordinului spiritelor slujitoare, precum Întâietorilor, Arhanghelilor şi 
Ingerilor, care "trimise ca să slujească, pentru cei ce vor fi moştenitorii 
mântuirii." [Evrei 1:14] 


Conform lui Gustav F. Oehler, "acest nume: Mihail - Cine este ca Dumnezeu? — al 
prinţului Îngerilor, nu presupune doar o confirmare umilă din partea Îngerilor, ci 
este mai degrabă o afirmaţie reală cu privire la Înger ca atare. Numele exprimă 
astfel capacitatea de a fi irezistibil pe care Dumnezeu i-a acordat-o pentru a-l 
îndeplini poruncile." 


Sfântul Mihail a fost mereu un Înger luptător, care s-a luptat întâi cu Satana şi cu 
demonii săi încă de la început, apoi, în timp, cu toți inamicii Poporului lui 
Dumnezeu. El este "cel mai mare prinţ, care stă alături de fiii acelui popor." Din 
vechime, ca şi astăzi, Sfântul Mihail este cel mai mare apărător al Bisericii lui 
Hristos pe pământ. 


De-acum celebra problemă, "Îngerul Domnului”, care a tras atenţia cărturarilor 
care studiau Sfânta Scriptură zeci de ani, poate fi probabil rezolvată recunoaşterea 
faptului că acest Înger misterios al Domnului (care, în diverse cărţi ale Vechiului 
Testament este reprezentat ca acţionând în numele lui Dumnezeu Însuşi şi fiind 


adesea slăvit ca şi cum ar fi Dumnezeu) este nimeni altul decât Sfântul Arhanghel 
Mihail, reprezentantul lui Dumnezeu pentru poporul Său. 


Cuvintele profetului Daniel par a insinua aceasta: "Nimeni nu mă ajută împotriva 
acestora, afară de voievodul vostru Mihail.” [Daniel 10:21] ” În vremea aceea se 
va scula marele voievod Mihail, ocrotitorul copiilor poporului tău.” [Daniel 
12:1] Un reprezentant poate vorbi şi acţiona în numele şi cu autoritatea de 
conducător suprem cu care a fost investit cel pe care îl reprezintă. Aceasta pare a fi 
poziția Sfântului Mihail faţă de copiii lui Israel. El a fost atât Prinţul ceresc care-l 
reprezentă pe Regele Cerului şi este protectorul ceresc al poporului lui Dumnezeu, 
atât împotriva duşmanilor umani şi diabolici. 


Sfântul Mihail, care a apărat şi protejat copiii lui Dumnezeu în lumea spiritelor, îşi 
va extinde aceeaşi protecție şi asupra copiilor umani ai lui Dumnezeu, aici pe 
pământ. Înconjuraţi şi ameninţaţi de naţiuni ostile păgâne, asupra cărora Satana şi-a 
extins tirania, Sfântul Mihail nu putea rămâne indiferent la această nouă formă de 
seducţie şi rebeliune manifestată de arhi-inamicul său faţă de copiii oamenilor. 
Atâta timp cât Satana insistă în atacurile sale, campionul ceresc, Prinţul gazdelor 
cereşti va continua să-i distrugă planurile cu străvechiul strigăt de război: "Cine 
este ca Dumnezeu?" În Vechiul Testament, prin urmare, Sfântul Mihail este Înger 
prin excelenţă, Îngerul Domnului, Îngerul Păzitor naţional al israeliților. 


Uneori, mai ales în cartea Exodului, acest "Înger al Domnului" este numit pur şi 
simplu, Domnul. De exemplu, în acest pasaj, “lar Domnul mergea înaintea lor: 
ziua în stâlp de nor, arătându-le calea, iar noaptea în stâlp de foc, luminându-le, 
ca să poată merge şi ziua şi noaptea.” [Exodul 13:21] EI, care este numit 
"Domnul" în acest pasaj, este menţionat din nou cu aceeaşi denumire de "Înger al 
lui Dumnezeu", în următorul pasaj: "Atunci s-a ridicat îngerul Domnului, care 
mergea înaintea taberei fiilor lui Israel, şi s-a mutat în urma lor; şi s-a ridicat 
stâlpul cel de nor dinaintea lor şi a stat în urma lor. Astfel a trecut el şi a Stat 
între tabăra Egiptenilor şi tabăra fiilor lui Israel; şi era negură şi întuneric 
pentru unii, iar pentru ceilalți lumină, noaptea, şi toată noaptea nu s-au apropiat 
unii de alții.” [Exodul 14:19] Această manevră militară foarte inteligentă indică 
strategia Prințului gazdelor cereşti. 


Ca Înger Păzitor naţional al israeliților şi reprezentant special al lui Dumnezeu 
pentru poporul Său, Sfântul Mihail este prezentat cu cuvinte care dezvăluie marea 
iubire divină şi solicitudine a Domnului, împreună cu atribuţiile omului faţă de 
Îngerii Păzitori, în general: "Iată Eu trimit înaintea ta pe îngerul Meu, ca să te 
păzească în cale şi să te ducă la pământul acela pe care l-am pregătit pentru tine. 


Ia aminte la tine însuţi; să-l asculţi şi să nu-i fi necredincios, că nu te va ierta, 
pentru că numele Meu este în el. De vei asculta cu luare aminte glasul său şi vei 
face toate câte îţi poruncesc şi de vei păzi legământul Meu, Îmi veţi fi popor ales 
dintre toate neamurile, că al Meu este tot pământul, iar voi Îmi veţi fi preoţie 
împărătească şi neam sfânt. Spune cuvintele acestea fiilor lui Israel: De veți 
asculta cu luare aminte glasul îngerului Meu şi veţi împlini toate câte vă voi 
spune, voi fi vrăjmaş vrăjmaşilor tăi şi potrivnicilor tăi le voi fi potrivnic. ” 
[Exodul 23:20-22]. 


Alte opinii care susțin că expresia "Ingerul Domnului" nu reprezintă cu adevărat un 
înger sau Sfântul Mihail, ci Cuvântul lui Dumnezeu (Logosul), Dumnezeu Insuşi, 
este considerată în prezent ca o simplă conjunctură şi o opinie destul de învechită. 


Mai multe apariţii ale Arhanghelului Mihail au fost raportate în decursul secolelor 
creştine. 


Una dintre cele mai remarcabile apariţii dintre toate este cea care este comemorată 
universal de Biserică pe 8 mai. 


Sfântul Arhanghel Mihail a apărut pe Muntele Gargano, în Apulia, sudul Italiei, în 
zilele Papei Ghelasie (492-496). In peştera în care a apărut a fost ridicat un altar şi 
a devenit obiectiv de pelerinaj pentru credincioşi, în secolele următoare. 


O altă sărbătoare în cinstea Sfântului Arhanghel Mihail, pe 29 septembrie, 
cunoscută anterior că este aniversarea Sfinţirii fostei bazilici Sfântul Mihail şi a 
tuturor îngerilor pe Calea Salarian din Roma. 


O apariţie, similară cu cea de pe Muntele Gargano, a fost celebrată în marele 
sanctuar numit , lângă Constantinopol, după cum ne spune istoricul Sozomenus, 
care a scris despre mijlocul secolului al cincilea, un secol de mare devoțiune faţă 
de Sfinții Îngeri, în general, şi faţă de Sfântul Mihail, în special. 


În liturghie, Sfântul Mihail este considerat ca fiind Îngerul care conduce sufletele 
credincioşilor plecaţi la cer: "Scoate-i din gura leului, ca să nu îi devoreze iadul, 
pentru ca ei să nu cadă în întuneric; lasă-l pe Mihail, sfânt purtător de stindard, să îi 
aducă în lumina sfântă." 


Sfântul Mihail este invocat într-un mod special în rugăciunile recitate la altar, după 
Liturghie: "Sfinte Arhanghel Mihail, protejează-ne în bătălie etc." Această 


rugăciune specială este o formă generală condensată de exorcizare împotriva lui 
Satan şi a tuturor spiritelor rele, indicată de Papa Leon al XIII-lea. 


Atât timp cât copiii lui Dumnezeu sunt expuşi atacurile lui Satana în această lume, 
strigătul de luptă al Sfântului Mihail: "Cine este ca Dumnezeu?" va continua să 
sperie şi să distrugă toate forțele răului iar intervenţia sa puternică în luptă, în 
numele copiilor lui Dumnezeu, nu va înceta niciodată. 


Apariţia Sfântului Arhanghel Mihail în Muntele Gargano - Italia 


Basilica Celeste - Monte Sant'Angelo, Gargano 


Singura construcţie catolică din lume neconstruită de mână omenească ci 
construită chiar de către Sfântul Arhanghel Mihail, acesta este motivul pentru care 
se numeşte cerească. 


Apariţia Sfântului Arhanghel Mihail în Muntele Gargano - Italia 


Dimineaţă frumoasă de toamnă la Bari. După bucuria închinării la sfintele moaşte 
ale Sfântului Ierarh Nicolae o vom porni către nord, de-a lungul coastei Adriaticii, 
ştiind că azi avem drum lung de parcurs, 640 km până la Ravenna. Până să plecăm, 
Maxim, ghidul nostru din Italia, îmi spune despre o peşteră într-un munte, nu 
departe de Bari, unde în primele veacuri după Hristos s-a arătat Sfântul 
Arhanghel Mihail, de la această apariţie repetată începând cultul sfinţilor 
arhangheli în lumea creştină. lonela, prietena mea din Los Angeles, aude discuţia 
şi spune: ştiam despre Monte Sunt Angelo de când am plecat de acasă, îmi doresc 
foarte mult să ajung acolo (fiica lonelei se numeşte Mihaela). Am întrebat-o de ce 
nu mi-a spus, să fi introdus deja obiectivul în program, să fiu deja pregătită cu 
explicaţii, iar răspunsul ei a fost uimitor: nu am vrut să influenţez cu nimic 
programul, m-am gândit că dacă Domnul va vrea, vom ajunge oricum acolo! 


A trecut oceanul pentru acest pelerinaj ortodox în Italia, nu şi-a afirmat dorinţa 
absolut justificată ca demers personal ( deşi era cel mai uşor lucru să o facă!) şi iată 
că Domnul răspunde gândului smerit, iar minunea pe care o aştepta Ionela se 
produce: dimineaţa nu ştiam nimic despre acest loc sfânt, iar acum, cu acordul 
tuturor pelerinilor, modificăm un pic programul încărcat al zilei şi urcăm pe 
Muntele Gargano, în căutarea urmelor Sfântului Arhanghel Mihail!! 


Autocarul urmează o şosea de-a lungul țărmului mării până ajungem în „pintenul 
cizmei” peninsulei italiene. Drumul se curbează spre dreapta şi începem să urcăm 
vreo opt sunte cincizeci de metri diferenţă de nivel, pe un drum plin de serpentine, 
până în vârful muntelui: peisajul marin rămâne tot mai jos, ajungem la nivelul 
norilor aglomeraţi deasupra apei golfului — frumoasă perspectivă asupra lumii, de 
la nivelul norilor! Intrăm în localitatea Monte Sunt Angelo: un aglomerat de case 
albe ale căror pereţi abia lasă loc străzilor înguste, pietruite, fără fir de iarbă la 
vedere! Fiecare centimetru de spaţiu este folosit la maxim, toate casele parcă vor să 
fie aşezate mai lângă grota Sfântului Arhanghel Mihail, de la care s-a pornit 
aşezarea de pe vârful muntelui. Oraşul este pitoresc, se vede că aşteaptă turişti — 
dar la ora la care am ajuns noi, grota era închisă. Aşteptând ora deschiderii, mă 
gândesc că vom vizita totuşi un obiectiv catolic, fără importanţă pentru noi... cât 
de amarnic mă înşelam însă! 


Reintoarsă acasă, mă documentez şi surpriza este de proporţii: în calendarul nostru 
ortodox, în data de 6 septembrie este sărbătorită minunea de la Gargan (Italia), 
alături de preaslăvita minune a Sfântului Arhanghel Mihail de la Colose! 


Am vizitat aşadar unul dintre cele mai autentice locuri de închinare creştină, care, 
deşi are acum o aparenţă desăvârşit catolică şi este total ignorat de către pelerinul 
ortodox, rămâne totuşi unul dintre cele trei locuri cunoscute din vremea Noului 
Testament în care Sfântul Arhanghel Mihail a ales să se arate oamenilor, 
intervenind direct în viaţa lor şi a comunităţilor. 


Aceste locuri sunt: Colose (Turcia), Gargano (Italia) şi Muntele Athos (Grecia). 
Apărând de mai multe ori în vremea Vechiului Testament şi fiind considerat de 
către sfinţii părinţi ca fiind cel care a mers înaintea israeliților în timpul exodului, 
ziua sub forma unui stâlp de nor, iar noaptea sub forma unui stâlp de foc, arătându- 
le drumul spre Țara Canaanului, Sfântul Arhanghel Mihail, conducătorul cetelor 
cereşti, se arată acum ca fiind ajutătorul în mod egal nu doar a poporului ales ci şi 
al altor neamuri, pregătindu-le pentru Împărăţia lui Dumnezeu. lar dacă oraşul 
Colose a fost abandonat din secolul al IX-lea, Gargano a rămas peste veacuri cel 
mai important loc de închinare al Bisericii Catolice către Sfântul Arhanghel 
Mihail. Cât despre Sfântul Munte Athos, istoria salvării unui tânăr aruncat de 
tâlhari cu o piatră de gât în mare, pe țărmurile sale, se găseşte atât în Patericul 
Atonit cât şi în viaţa Sfântului Neofit de Dochiariu (9 noiembrie). 


Care sunt însă apariţiile Sfântului Arhanghel Mihail la Gargano, aşa cum sunt ele 
descrise de cronicarul ortodox (Vieţile Sfinților, 6 septembrie)? 


Prima apariţiej datată conform tradiţiei în anul 4908 Între marea Adrianului şi 


între muntele care se numeşte Gargan, este cetatea Sipont, aflându-se departe de 
munte ca la douăsprezece mii de paşi. În cetatea aceasta era un om bogat, a 
cărui cireadă păştea pe sub munte şi S-a întâmplat de a rătăcit un bou, 
despărțindu-se de cireadă; căutând stăpânul mult împreună cu slugile sale, l-a 
aflat în vârful muntelui aceluia stând lângă uşa unei peşteri. Umplându-se de 
mânie că S-a ostenit căutându-l a luat arcul şi o săgeată adăpată cu otravă şi a 
îndreptat-o spre boul său, vrând să-l ucidă. Dar deodată săgeata, întorcându-se 
înapoi, a rănit pe săgetător, iar cel ce era cu dânsul, văzând aceea, s-a temut şi 
nu îndrăznea să se apropie de peştera aceea, ci, întorcându-se în cetate, a spus 
tuturor ce se făcuse. 


Deci, înştiințându-se episcopul cetăţii aceleia, s-a rugat lui Dumnezeu să-i arate 
lui taina aceasta. Și i s-a arătat lui în vedenie Sfântul Arhanghel Mihail 
spunându-i că el şi-a ales locul acela şi-l păzeşte şi voieşte ca acolo adeseori să 
cerceteze şi să ajute oamenilor celor ce vor alerga cu rugăciune. lar episcopul a 
spus vedenia aceea cetăţenilor şi, după postul de trei zile pe care l-a poruncit la 
toată cetatea, s-a dus cu clerul său şi cu tot poporul la muntele acela şi, suindu- 
se deasupra, a aflat într-o piatră o peşteră în care era intrarea strâmtă; şi nu a 
îndrăznit să intre înăuntru, ci şi-a săvârşit rugăciunile înaintea uşii. 


De atunci adeseori mergeau acolo cei ce doreau, făcându-şi rugăciunile lor către 
Dumnezeu şi către Sfântul Arhanghel Mihail. 


DI datată conform tradiţiei II: zar mai demuue 


napolitanii, fiind necredincioşi, şi-au adunat ostaşii şi au mers fără de veste la 
cetatea Sipontului, vrând să o ia şi să o dărâme. Cetăţenii erau cuprinşi de frică 
mare iar episcopul a poruncit post la popor, ca trei zile să nu guste hrană şi să se 
roage cu Stăruinţă, ca să se izbăvească ei de vrăjmaşii cei ce i-au înconjurat. Mai 
înainte de ziua aceea în care vrăjmaşii voiau cu toate puterile lor să cucerească 
cetatea, s-a arătat arhanghelul puterilor cereşti episcopului, în vedenie, zicându- 


Episcopul, sculându-se din somn, a spus vedenia la toţi şi s-a bucurat foarte mult 
de biruinţa cea făgăduită asupra vrăjmaşilor şi s-au întărit cu nădejde bună. 
Apoi, venind al patrulea ceas din zi, s-a făcut un tunet mare şi, ridicându-şi 
credincioşii ochii, au văzut la muntele Gargan un nor mare pogorându-se şi s-a 
făcut, ca odinioară la muntele Sinai, foc şi fum, fulgere şi tunete, încât tot 


muntele acela s-a cutremurat şi s-a acoperit cu nor. Văzând aceea protivnicii, S- 
au temut şi au început a fugi, iar cetăţenii, cunoscând că bunul păzitor şi 
grabnicul folositor a venit cu oştile sale cereşti să le ajute, au deschis porţile 
cetăţii şi au alergat pe urma vrăjmaşilor lor, secerându-i ca pe nişte paie. 

Ei îi tăiau dinapoi, iar Sfântul Arhanghel Mihail, din înălțime, cu tunete şi cu 
fulgere îi ucidea, încât se făcuse numărul celor morţi şase sute de bărbaţi căzuţi 
de tunete şi de fulgere. Gonindu-i deci, până în depărtare şi biruindu-i desăvârşit 
pe vrăjmaşii lor, s-au întors veselindu-se în cetatea lor. Din acea vreme 
napolitanii, cunoscând mâna cea tare a lui Dumnezeu Celui Atotputernic, au 
primit Sfânta credinţă. 


A treia apariţie datată conform tradiţiei in anul 4934 după victorie: Cetăţenii 


Sipontului adunându-se toți, cu episcopul şi cu clerul, s-au dus la muntele acela 
la care a fost acea arătare înfricoşată, vrând să aducă acolo mulţumire lui 
Dumnezeu şi ajutătorului lor, Sfântului Arhanghel Mihail, şi tuturor puterilor 
cereşti. Când s-au apropiat la uşa peşterii aceleia, au aflat pe marmură urme de 
paşi omeneşti bine însemnate, ca pe pământ moale, şi ziceau unii către alții: 
“Tată, cu adevărat Sfântul Arhanghel Mihail a lăsat aici semnul ajutorării sale, 
că singur a fost aici, mântuindu-ne pe noi de vrăjmaşii noştri. Şi închinându-se, 
au sărutat urmele acelea şi, săvârşind cântarea cea de rugăciune se veseleau 
pentru păzitorul şi folositorul lor, mulțumind lui Dumnezeu. Au hotărât, deci, să 
zidească la locul acela o biserică în numele Sfântului Mihail. 


Când se găteau spre lucrul acela, iarăşi s-a arătat Sfântul Arhanghel 
episcopului, zicându-i: 


După vedenia aceasta, episcopul a poruncit ca toţi credincioşii să fie gata spre 
împărtăşirea cu Sfintele Taine şi a mers cu dânşii cântând şi rugându-se. lar 
când au sosit la acel loc sfânt, unde erau închipuite sfintele urme pe marmură, 
au aflat cioplită în piatră o biserică mică, făcută nu după obiceiul lucrului 
mâinilor omeneşti, ci ca o peşteră, neavând pereţii netezi, iar vârful era 
împodobit cu diferite înălţimi, aşa că pe câte o parte puteai să ajungi cu capul, 
iar pe alta nu puteai nici cu mâna. 


Astfel arată oamenilor că Dumnezeu nu voieşte pietrele cele împodobite în 
biserică, ci inimile cele curate; iar sfânta masă era acoperită cu acoperământ 
roşu şi a săvârşit pe dânsa episcopul Sfânta Liturghie şi a împărtăşit pe 


credincioşi cu Prea Curatele Taine, iar în altar, despre partea de miazănoapte, 
de la vârf picura apă curată, dulce, foarte luminoasă şi făcătoare de minuni, din 
care, bând, bolnavii câştigau sănătate. Și beau credincioşii din apa aceea după 
împărtăşirea Sfintelor Taine şi se făceau minuni fără de număr în biserica aceea 
şi se tămăduiau toate neputinţele cu rugăciunile Sfântului Arhanghel Mihail. 


Deci a zidit episcopul chilii lângă biserică şi a rânduit să fie acolo preoţi şi 
diaconi şi cântăreţi şi citeţi, ca în toate zilele să se săvârşească pravila 
bisericească, în Slava lui Dumnezeu şi în cinstea Sfântului Arhanghel Mihail. 


Se spune că prima Sfânta Liturghie a fost oficiată aici în ziua de 29 septembrie 
493, data la care până astăzi se sărbătoreşte hramul acestei biserici. Din acest motiv 
Biserica romano - catolică sărbătoreşte Sfinții Arhangheli pe data de 29 
septembrie. 


= aie 2 
Astăzi biserica de pe Muntele Gargano, din mijlocul localităţii Monte Saint Angelo 
este un adevărat sanctuar catolic, cu faţade artistice de marmură albă împodobite 
cu statui, decoraţiuni, bazoreliefuri, aplicate începând cu secolul al XIII-lea... 


Scara prin care se coboară către Poarta Boului — locul în care animalul s-a oprit, iar 
stăpânul său nu a mai îndrăznit să înainteze către peştera Sfântului Arhanghel 
descoperită chiar de la prima sa apariţie aici - păstrează urme de frescă veche şi o 
înscripţie care aminteşte, în limba latină: „ Aceasta este cea mai importantă grotă 
din lume a Sfântului Arhanghel Mihail, în care a binevoit să se arate oamenilor. 
O, pelerini, cădeţi la pământ şi închinaţi-vă, că acest loc este sfânt.” 


Peştera se păstrează ca atare de cincisprezece secole, doar împodobită cu multe 
altare catolice şi statui — deloc pe gustul pelerinului de altă religie decât cea locală. 
Care pelerin, din păcate, dacă nu ştie istoria locului, poate să aibă ochi şi să nu 
vadă, poate să aibă urechi şi să nu audă... Foarte puţini dintre noi pot simţi 
sfințenia unui loc, indiferent de aparenţa sa actuală, aşa încât nu rămâne decât 
rugăciunea: Doamne, luminează-ne! 

O, prea minunatule întâi-stătător al arhanghelilor şi al îngerilor, primeşte, pentru 
preaminunata ta slujire spre mântuirea neamului omenesc, glasul de laudă şi de 
mulțumire pe care îl înălțăm spre tine, şi, ca unul ce eşti plin de puterea lui 
Dumnezeu, acoperă-ne cu aripile tale cele nematerialnice de toţi vrăjmaşii văzuţi şi 


nevăzuţi, ca să strigăm pururea Domnului, Celui ce te-a proslăvit şi S-a proslăvit 
prin tine: Aliluia ! 


(articol publicat de Maria Chirculescu în 
Lumea Credinței — noiembrie 2011 ) 


Santuario di San Michele Arcangelo - Sanctuarul Sfântului Arhanghel Mihail 


Facade of the upper atrium, dating from 1895. Shrine of St. Michael the Archangel, 
Monte Sant'Angelo, Puglia, Italy. The Archangel Michael is said to have appeared 
here in 490, 492 and 1656. 


Tympanum of the right portal in the upper atrium, depicting the Madonna and 
Child with St. Peter and St. Paul. The Christ Child is shown handing the keys to 


heaven to St. Peter. This portal is the only surviving medieval part of the facade, 
dating from 1395. The Latin inscription reads: "The master Simon of this town did 
this work in honor of Saint Michael Archangel in 1395." It was commissioned by 
Queen Margaret, who is probably the small praying figure on the right. 

Three inscribed crosses in the porch of the Shrine of St. Michael the Archangel, 
Monte Sant'Angelo, Puglia, Italy. 


Bottom of the staircase, dating from the 13th century during the Angevin era. It has 
86 steps total, divided into five flights with four landings. At the base is the "bull 
door," so-named for the damaged fresco that depics the episode of the bull from the 
first apparition. It was restored in 1999 after being hidden under a crucifix for 
centuries. Below the fresco is a tablet with a Latin inscription reading: "This is the 
world famous crypt of St. Michael the Archangel, where he deigned to appear to 
men. Oh, pilgrim, prostrate yourself to the ground and revere these stones because 
this place is holy." Shrine of St. Michael the Archangel, Monte Sant'Angelo, 
Puglia, Italy. 

The internal atrium, lined with tombs and memorials and leading to the 
Romanesque door into the grotto. Shrine of St. Michael the Archangel, Monte 
Sant'Angelo, Puglia, Italy. 


The internal atrium, lined with tombs and memorials and leading to the 
Romanesque door into the grotto. Above the door is a Latin inscription recording 
St. Michael's words to Bishop Lawrence Maiorano: "In all the space of this cavern 
the sins of men are forgiven. This is a special abode where all guilt is washed 
away." Shrine of St. Michael the Archangel, Monte Sant'Angelo, Puglia, Italy. 

Inscriptions over the door to the grotto. Shrine of St. Michael the Archangel, 
Monte Sant'Angelo, Puglia, Italy. 


Vault of the Angevin nave (completed 1273 or 1295) next to the sacred grotto. 
Shrine of St. Michael the Archangel, Monte Sant'Angelo, Puglia, Italy. 

Grotto where the Archangel Michael is said to have appeared in 490, 492 and 
1656. Shrine of St. Michael the Archangel, Monte Sant'Angelo, Puglia, Italy. 

Grotto where the Archangel Michael is said to have appeared in 490, 492 and 
1656. 


Romanesque episcopal throne dating from the period when Leone, a native of 
Monte Sant'Angelo, was Archbishop of Siponto-Gargano (1023-50). The panel 
seen here, showing St. Michael spearing the dragon. Scholars believe this panel is 
even older than the throne. Shrine of St. Michael the Archangel, Monte 
Sant'Angelo, Puglia, Italy. 


Romanesque episcopal throne dating from the period when Leone, a native of 
Monte Sant'Angelo, was Archbishop of Siponto-Gargano (1023-50). The panel 
seen here, showing St. Michael spearing the dragon. Scholars believe this panel is 
even older than the throne. Shrine of St. Michael the Archangel, Monte 
Sant'Angelo, Puglia, Italy. 


Statue of St. Michael of the Well, dated to the 15th century. It is located behind the 
altar on a small hollow in the cave that caught water dripping from the rock. Shrine 
of St. Michael the Archangel, Monte Sant'Angelo, Puglia, Italy. 


Monte Sant'angelo, Monte Sant'angelo Santuario e Basilica San Michele Arcangelo 


http://www.visual-italy.it/E N/puglia/sanctuary-monte-san-michele-cave/ 


Monte Sant'Angelo castello 
http://www.visual-italy.it/EN/pusglia/castello-monte-anselo-lonsobards-frederick- 


ii-treasury-room/ 


Mănăstirea Mont Saint Michel - Abbey, Normandy, France 


Mănăstirea Mont Saint Michel se ridică până la o înălţime de 165 de metri, în 
inima unui imens golf, pe o stâncă de granit ce măsoară un kilometru de la un capăt 
la celălalt. Mănăstire şi castel totodată, unică prin formă, aceasta se află în Golful 
Saint Malo (nord-vestul Franţei) din Marea Mânecii, la limita dintre Bretania şi 
Normandia. 


La începutul secolului al XVIII-lea, în anul 708, episcopul Aubert de Avranches, 
în urma unei apariţii a arhanghelului Mihail, primeşte ordinul de a construi un 
edificiu pe muntele Tombe, numit aşa datorită faptului că fusese folosit 
odinioară de către ceilalți drept cimitir. 


Organizaţia vieţii religioase în munte este făcută de către Aubert, care, împreună 
cu doisprezece călugări, pune bazele primei comunităţi monastice de aici. 


Aproape 300 de ani mai târziu, în anul 966, ducele normand Richard I trimite 
treizeci de călugări benedictini pentru a începe construcția unei noi biserici în stil 
romanic. 


În perioada anilor 1154-1186, abatele Robert de Torigni donează bibliotecii 
mănăstirii un număr important de manuscrise, încât aşezământul monahal va fi 
botezat, în scurt timp, cu numele de "oraşul cărţilor”. 


Dificultăţile de construcție au fost foarte mari, astfel încât, în urma războiului local 
dintre ducele de Normandia şi regele Franţei (în anul 1204, Normandia este ataşată 
regatului Franţei), o parte din locaşul de cult s-a prăbuşit. Reluarea şi continuarea 
lucrărilor de construcție este inițiată de către abatale Jourdain. Acestea se vor 
încheia după 25 de ani prin râvna şi osteneala abatelui Raoul de Villedieu. 


Cheltuielile necesare acestei reconstrucţii, finalizate în 1228, vor fi suportate de 
către regele Franţei Filip al II-lea Augustul, care impune, cu această ocazie, stilul 
gotic în locul celui romanic. 


Din acest moment, mănăstirea primeşte numele de "Minunăţie" (La Merveille). În 
secolul al XIII-lea ea cunoaşte o perioadă de mare prosperitate, motiv pentru care 
complexul monastic este extins considerabil. 


Acesta cuprinde două secțiuni masive care se ridică pe trei nivele. Pe nivelul 
inferior al părții estice se află aşa-numita Aumonerie, unde călugării ofereau 
adăpost pelerinilor săraci; deasupra ei se ridică Sala de oaspeţi, iar în partea de sus 


sala de mase a călugărilor, loc puternic luminat printr-o serie de ferestre înalte în 
formă de ogivă. 


Partea de vest a Minunii adăposteşte magazia de provizii, iar mai sus este Sala 
Cavalerilor, ce este împărțită în patru culoare de şiruri de coloane cu capiteluri 
sculptate. Această Sală va deveni, după anul 1469, locul de întrunire al Cavalerilor 
Sfântului Mihail, ordin fondal de regele Ludovic al XI-lea (1461-1483). 

Mănăstirea joacă un rol important în istoria Franţei, fiind singurul loc care nu a fost 
cucerit de către armatele engleze în timpul Războiului de 100 de ani (1346-1453). 
Această perioadă marchează totuşi debutul declinului edificiului. 


In anul 1789 are loc Revoluţia Franceză şi, ca urmare, noua conducere transformă 
mănăstirea în închisoare pentru preoţii refractari ai regimului politic ateu. 


În timpul lui Napoleon Bonaparte, Muntele Saint Michel este transformat în 
închisoare permanentă începând cu anul 1811, urmând ca, mai târziu, în timpul 
Restauraţiei, acesta să devină Casă de forță şi de corecție. 


În anul 1863, Napoleon al III-lea închide această închisoare şi declară stânca drept 
monument al naturii. 

La data de 6 august 1897 va fi instalată în vârful săgeţii de 32 de metri a bisericii 
mănăstirii şi la o distanţă de 160 de metri deasupra nivelului mării, statuia de cupru 
a Sfântului Arhangel Mihail, ce va beneficia, în anul 1987, de multiple reparaţii. 


In anul 1969, o comunitate de călugări benedictini se reinstalează în Munte, fără ca 
abația să fie reconstituită. 


Începând cu data de 24 iunie 2001 la cererea lui Jaques Fihey, episcop de 
Coutances şi Avraches, Fraternităţile monastice din Ierusalim, două comunități de 
călugări şi călugăriţe, asigură din nou serviciul divin permanent şi primesc pelerini. 


Astfel, mănăstirea de pe Mont Saint Michel a fost redeschisă, chiar dacă rămâne 
proprietatea Statului şi este administrată de către Centru Naţional al monumentelor 
istorice din Franţa. 


Abația Saint Michel — minunea din largul oceanului 


Valuri uriaşe, unele dintre ele de peste 9 metri, nisipuri mişcătoare şi noroi care te 
poate înghiţi într-o clipă, un drum care se deschide doar atunci când natura, sau 
Dumnezeu, o vrea, obstacole pe care oamenii le-au asociat mereu cu cele din 
drumul către perfecțiune şi Divinitate... La capătul acestui drum, una dintre cele 
mai frumoase creaţii pe care omenirea le-a dat vreodată... Abația Saint Michel, 
minunea normandă din largul Atlanticului... 


Legenda spune că, în anul 708, Arhanghelul Mihail i-ar fi apărut Sfântului 
Aubert, pe atunci episcop de Avranches, şi i-ar fi poruncit să ridice o biserică pe 
mica insulă din largul coastei normande, pe locul pe care odinioară se aflase un 
fort al galilor armoricani şi apoi al romanilor. 


Aubert a ignorat spusele Arhanghelului în ciuda faptului că minunea s-a repetat 
de mai multe ori. Infuriat, trimisul Domnului i-ar fi făcut o gaură în craniu, cu 
degetul său de foc, convingându-l astfel să dea ascultare cererii divine. 


Un an mai târziu, în anul 709, prima construcţie de pe insulă era deja finalizată. 
Aşa se năştea una dintre minunile lumii medievale... 


Insula a fost anexată de către William 1 “Sabie Lungă”, duce de Normandia, în 
anul 933, iar în anul 966, o comunitate de preoți benedictini şi-a găsit adăpostul 
permanent în biserica Saint Michel, construind o bună parte din ceea ce avea să 
devină, într-un final, abația cu acelaşi nume. 


Anii de glorie ai aşezării monahale au început odată cu ascensiunea lui Wilhelm 
Cuceritorul şi ocuparea Angliei de către acesta. În schimbul sprijinului acordat 
viitorului monarh, preoţii au primit largi posesiuni, inclusiv o insulă în apropiere 
de Cornwall , acolo unde avea să fie ridicată o soră a abației normade, prioria Saint 
Michel de Penzance. 


De-a lungul anilor, mănăstirea de la Mont Saint Michel a jucat un rol important în 
istoria Franţei, iar ghizii care vă vor însoţi atunci când veţi vizita acest loc au 
poveşti meşteşugite, uneori fantasmagorice despre însemnătatea acestui loc pentru 
francezi. Oricum, Mont Saint Michel a fost împroprietărită în repetate rânduri de 
către regii Franţei, devenind una dintre cele mai bogate mănăstiri din lume. 


Războiul de 100 de ani dintre Anglia şi Franţa a transformat abația în teatru de 
război, ea nefiind însă cucerită graţie fortificațiilor ridicate în secolele XI-XIV. 
Astăzi, două dintre bombardele engleze, abandonate de către asediatori, numite Le 


Michelettes, sunt încă expuse în apropierea zidurilor abației. 


Atât de mult mersese faima aşezării încât, alături de Roma şi Compostela, abația 
Saint Michel devenise al treilea loc de pelerinaj, ca importanţă, din Europa 
medievală. Chiar regele Ludovic al XI-lea al Franţei, întemeietorul ordinului 


Arhanghelului Mihail, în anul 1496, a intenționat ca mănăstirea să devină sediul 
acestui ordin, doar distanţa mare dintre Paris şi Normandia făcând ca visul său să 
nu se realizeze. 


A urmat apoi Revoluţia Franceză, iar Saint Michel a fost aproape părăsită şi, apoi, 
transformată în închisoare pentru susținătorii regalității. A fost nevoie de 
intervenţia intelectualităţii franceze, în frunte cu Victor Hugo, pentru a reda abația 
patrimoniului naţional al Franţei. Abia în anul 1966, o comunitate de preoți s-a 
reîntors pe insulă, reluând o tradiției veche de peste 1300 de ani. 


Cu timpul, în jurul mănăstirii, a început să reînvie şi satul medieval, în prezent 
insula având o populaţie de 80 de persoane, dintre care 50 sunt călugări. Inclusă în 
patrimoniul mondial UNESCO încă din anul 1979, abația Saint Michel a devenit 
iarăşi o Meccă a pelerinilor, primind anual peste 3 milioane de credincioşi. 


Legenda 


Legenda Muntelui spune că într-o noapte de octombrie a anului 708, episcopul 
Aubert de la Avranches dormea un somn frământat de vise. Ca şi în nopţile trecute, 
Sfântul Arhanghel Mihail i-a apărut, poruncindu-i să îi construiască un sanctuar, pe 
vechiul munte Tombe, în mijlocul golfului. Şi, pentru că episcopul ca să nu mai 


uite, cum o mai făcuse, Arhanghelul şi-a pus degetul de lumină pe 
episcopului Aubert, marcându-l pentru totdeauna. 


Visul Sfântului Aubert 


În zorii secolului al VIII-lea, muntele Tombe era o ridicătură rotunjită de granit, 
înaltă de 78 de metri, în mijlocul unui golf adânc, al cărui profil nu are cu nimic 
de-a face cu contururile de azi, deoarece aici pământul a câştigat peste tot în lupta 
cu marea. În vârful ridicăturii de granit se afla aşezată o piatră destul de mare, 
despre care se spune că ar fi fost înfiptă în pământ de către Satan. Nimeni nu putea 
să scoată această piatră, pentru începerea construcției sanctuarului. 


În cele din urmă, copilaşul Bain, cel de-al doisprezecelea fiu al unuia din lucrători, 
puternic prin nevinovăția sa, reuşeşte ceea ce toți ceilalți eşuaseră, tot aşa cum 
Arthur, viitor rege legendar al Bretaniei, încă adolescent, reuşise să smulgă spada 
Excalibur din stânca în care fusese înfiptă. 


Numele Sfântului Mihail, substantivare a unui strigăt, devine strigăt de luptă al 
cavaleriei. Roland, unul dintre cavalerii lui Carol cel Mare, îl invocă fără încetare 
în luptele contra sarazinilor. Dar Sfântul Arhanghel mai are rol: cântăreşte sufletele 
în ziua Judecăţii de Apoi. Legendele apar curând după instalarea Benedictinilor în 
mănăstire. Ele consacră definitiv Muntele în ierarhia sanctuarelor. 


Arhanghelul Mihail învingând şarpele monstruos din Irlanda 

Arhanghelul Mihail învingător în lupta cu şarpele monstruos din Irlanda 


Legenda şarpelui din Irlanda i-a asigurat Muntelui un renume internațional. Un 
şarpe monstruos pustia regiunea. Armele regelui Elgar, rugăciunile arhiepiscopului 
Ivor rămân neputincioase. S-a luat hotărârea unui atac în masă contra balaurului, 
dar când cavalerii au sosit la faţa locului, monstrul era deja mort. L-au ars şi i-au 
împrăştiat cenuşa, în care Ivor a distins două obiecte insolite: un scut de lemn de 
cedru şi de piele întărită, precum şi o spadă de oţel, foarte scurtă, încă pătată de 


sângele monstrului. Scutul şi spada erau de dimensiuni curioase, adevărate jucării 
de copil. 


Noaptea următoare, Ivor l-a văzut pe Sfântul Mihail în vis, iar acesta i-a 
poruncit ca aceste relicve să fie duse la sanctuarul său preferat, fără nici o altă 
precizare. Cei doi călugări, însărcinaţi să ducă armele sfinte, au luat drumul 
Italiei, crezând că la Gargano, cunoscut sub numele de Monte Sant'Angelo, este 
sanctuarul preferat al Arhanghelului Mihail. Dar în fiecare zi, orice drum ar fi 
luat, ei ajungeau spre soare-apune. Disperaţi că nu reuşesc să ajungă în Italia, 
ei s-au rugat Arhanghelului Mihail: acesta le-a apărut şi i-a informat că locul 
Său preferat pe pământ este acum muntele Tombe. 


Tradiţia fixează la 16 octombrie 708 sfințirea locului noului sanctuar în vârful 
muntelui Tombe. 


Episcopul Aubert organizează viaţa religioasă în Munte, instalează acolo 
doisprezece călugări care trebuie să persevereze, cu reguli precise, în serviciul 
preafericitului Arhanghel. Trimişi de episcop, aceşti călugări au format prima 
comunitate instalată şi organizată vreodată în Munte. 


Prin revelaţie, Aubert a fost înştiinţat de Arhanghel de existenţa unei surse de apă 
potabilă, apoi a ridicat o capelă dedicată Sfântului Petru, unde, mai târziu, va fi 
înhumat, conform tradiţiei medievale. Muntele se numeşte încă Tombe. 


Miracolele nu au întârziat să apară. Un pelerin orb, sosit acolo, a exclamat: Ce 
frumos este să vezi! Muntele şi-a luat definitiv numele actual pe la sfârşitul 
secolului al X-lea. 


Rând pe rând, au apărut noi construcţii, Muntele căpătând o înfăţişare din ce în ce 
mai apropiată de cea actuală. Trebuie să ne imaginăm amploarea acestor lucrări: 
blocurile de granit trebuiau aduse pe corăbii din insulele Chausey, în ritmul 
mareelor. Odată aduse, tăietorii de piatră le-au fasonat în blocuri definitive şi şi-au 
înscris pe ele, pentru a-şi primi simbria, semnele lor, pe care le putem citi încă. 
Aceste blocuri grele de piatră sunt apoi urcate în vârf şi aşezate la locul potrivit. 

Castelul Sfântului Înger - Castel Sant Angelo (Mausoleul lui Hadrianus), 
Roma 


Gigantica construcție sepulcrală a fost începută de împăratul Hadrianus (117-138 
e.N) în anul 135 e.N. şi terminată, în anul 139 e.N. de urmaşul său la tron şi fiu 
adoptiv, Antoninus Pius. Împăratul Hadrianus a lansat ridicarea noului mausoleu, 
deoarece cel vechi, Mausoleul lui Augustus, nu mai dispunea de locuri. Rămăşiţele 
ultimului împărat, ale lui Traianus, au fost depuse la baza coloanei ridicate de acela 
în forumul său din centrul Romei. 


Mausoleul lui Augustus se afla pe malul stâng al Tibrului şi în nordul Câmpului lui 
Marte. În replică, Hadrianus a ales pentru edificiul său malul drept al Tibrului, în 
fața Câmpului lui Marte. Pentru legătura cu centrul Romei a inițiat şi construirea 
unui pod de piatră peste râu, podul Aelius. Podul a fost terminat mai repede, încă 
pe timpul vieţii împăratului, în anul 135 e.N. Ambele construcții au formă 
circulară, cilindrică, şi sunt considerate de inspiraţie etruscă, în principal. 


Mausoleul este construit din cărămidă şi este aşezat pe o bază patrulateră cu latura 
de 84 de metri şi înălțimea de 15 metri. Această bază suportă un cilindru masiv din 
travertin, acoperit cu marmură, cilindru cu un diametru de 64 de metri şi o înălțime 
de 21 de metri. Această rotondă era acoperită de un tumulus din pământ şi 
adăpostea camera funerară pătrată cu latura de 8 metri. Deasupra se găsea o 
structură pătrată pe care era aşezată o quadrigă de bronz, condusă însuşi împăratul 
Hadrianus, figurat ca Soare şi de un boschet de arbori funerari. În mausoleu se 
pătrundea dinspre Podul Aelius, printr-un culoar rectiliniu. Se urma apoi o rampă 
elicoidală lată de 3 metri şi lungă de 125 de metri, prin interiorul rotondei şi care 
făcea un tur complet. Se ajungea la un culoar secund de acces spre camera 
funerară. Pereţii rampei elicoidale erau acoperiți cu marmură, pavimentul cu 
mozaic (din care mai există unele urme), iar bolta era decorată cu stuc. 


După moartea lui Hadrianus, Antoninus Pius a obţinut de la senat divinizarea 
defunctului. În anul 139 e.N. urna cu cenuşa înpăratului ctitor a fost prima depusă 
în mausoleu. Soţia lui Hadrianus, Sabina şi fiul său adoptiv, Lucius Aelius Verus, 
precum şi succesorii din dinastia Antoninilor, urmaţi de cei din dinastia Severilor, 
până la Caracalla (217 e.N), au fost aduşi să odihnească aici. Urnele cu cenuşa de 
la incinerare erau, probabil aşezate în Sala Tezaurului, după numirea actuală, în 
profunzimea edificiului. 


Foarte curând a fost deturnat de la scopurile lui funerare, preluând pe cele militare. 
In anul 272 e.N, împăratul Aurelianus a început construirea unor ziduri de apărare 
ale Romei, în contextul unor posibile invazii barbare şi a faptului că vechile 


fortificaţii de la începutul Republicii, numite serviene, nu mai prezentau o garanţie 
în noile condiţii. Vechile ziduri îşi trăgeau numele de la cel de al patrulea rege 
etrusc, Sevius Tullius. Noile fortificaţii concepute şi începute de Aurelianus în anul 
272 e.N s-au definitivat în anul 282 e.N, sub domnia lui Probus. În anii 401-403, 
împăratul Honorius a integrat mausoleul în sistemul de apărare aurelian, ca bastion 
avansat. 

În anul 410 e.N, urnele din mausoleu au fost jefuite de vizigoții conduşi de Alaric. 
A supravieţuit, ca raritate o bucată unghiulară dintr-o urnă, probabil a lui 
Hadrianus. Aceasta a luat drumul Vaticanului şi a fost „reciclată” într-un masiv 
baptiseriu stil Renaştere. Alte bucăţi de mormânt au fost spoliate în perioada post- 
romană. În sec.al 16-lea, Georgio Vasari a consemnat că pentru basilica Sfântul 
Petru s-au luat coloanele de piatră ale mormântului lui Hadrianus şi multe alte 


elemente de costrucţie. 


Când vizigotul Vitiges a atacat Roma, în 537, soldaţii au apărat castellum folosind 
statuile de bronz şi de marmură care-l decorau, precum şi alte decoraţiuni sau 
bucăţi de travertin. În 547, regele ostrogot, Totila, a inclus mausoleul într-o 
structură fortificată, menită să protejeze malul drept al Tibrului, pe timp ce trebuia 
să facă faţă ofensivei bizantine. Noul cartier a primit numele de Borgo. Impozanta 
structură a mausoleului a interesat, în continuare pe strategii militari. 

De la sfârşitul sec.al 6-lea, edificiul a început a fi numit Castelul Sant Angelo, 
pornind de la legenda că, în anul 590, pe timpul unui pelerinaj papa Grigore I-ul 
a avut viziunea apariției Arhanghelui Mihail pe vârful castelului cu sabia scoasă 
din teacă, ceea ce a semnificat sfârşitul epidemiei de ciumă. 


Drept recunoştinţă papa a ridicat o capelă pe mausoleu. Tot pentru a se comemora 
evenimentul, s-a ridicat pe monument o statuie a Arhanghelui Mihail, la început o 
lucrare din marmură a lui Raffaello da Montelupo, în 1544, şi apoi un bronz al lui 
Peter van Verschaffelt, în 1753. 


Exista o veche tradiție la Roma de a împodobi marile edificii cu fiinţe înaripate. 
Aproape toate edificiile din Forumul Roman erau împodobite cu Victorii înaripate. 
Statuia de marmură înlocuită poate fi văzută în curtea descoperită a castelului. 


Aflându-se în afara zidurilor Romei, noul cartier Borgo, precum şi basilica Sfântul 
Petru, au suferit jafuri succesive ale sarazinilor, în cursul secolelor 8 şi 9. Barbarii 
debarcau la Porto, lângă Ostia şi devastau prin incendiere după jafuri. (incendiul 
din 847 a fost imortalizat de Raphael în fresca pictată în apartamentele din 
Vatican). 


În anul 852, papa Leon al IV-lea a construit zidurile de la apus de Tibru, ziduri 
care i-au purtat numele. Atunci, în ziua de 27 iunie 852, papa a parcurs desculţ 
traseul viitoarelor ziduri, urmat de cler şi populaţie. Din acel moment, pentru un 
timp, cartierul nu mai fost considerat ca făcând parte din Roma, ci un oraş separat, 
Cetatea Leonină (Civitas Leonina), cu magistrați proprii şi guvernator. Abia după 
şapte sute de ani, în 1586, pe timpul papei Sixtus al V-lea, Borgo a redevenit cel de 
al paisprezecelea cartier al Romei. 


Zidurile lui Leon al IV-lea au încorporat pe cel al lui Totila, o porțiune existând şi 
astăzi între Vatican şi castel, porţiune care poartă numele de Passetto. Pe deasupra, 
papa Alexandru al VI-lea (1492-1503) a amenajat un pasaj. Acesta constituia o 
trecere, o cale, ce putea fi utilizată de papi, în caz de pericol, pentru a se refugia la 
adăpostul castelului. 


După Leon al IV-lea, castelul a devenit închisoare şi patru papi din sec.al 9-lea au 
murit aici. Apoi castelul a trecut în posesia puternicei familii Crescenti (Castellum 
Crescentii). 


În 998, Crescentius Nomentanus s-a baricadat aici în faţa împăratului german Otto 
al III-lea, dar în zadar, pentru că a sfârşit decapitat pe platforma citadelei. Pe 
timpul lungului război între papi şi împărați, dar şi al luptelor papalității cu familii 
nobile romane, castelul a devenit un veritabil castel fortificat şi refugiu pentru papi. 


Grigore al VII-lea s-a retras aici, în 1083, pentru a rezita împăratului Henric al IV- 
lea, iar în 1227 papa Nicolae al III-lea a construit un culoar suspendat între castel şi 
Vatican, cale de fugă rapidă. În această perioadă, castelul, care aparţinea familiei 
Colonna, a trecut în posesia familiei Orsini, din care provenea papa Nicolae al III- 
lea. 


Intrat în posesia papalității, castelul a trăit multe momente de luptă, distrugeri, 
asedii, refaceri şi adăugiri cu scopuri militare. Papa Nicolae al V-lea (1447-1455) a 
construit deasupra structurii antice un etaj din cărămidă şi donjoane (turnuri de 
apărare) în unghiurile incintei patrulatere. Alexandru al VI-lea (1492-1503) a 
adăugat bastioanele octogonale. În 1527, fugind de trupele lui Carol Quintul, papa 
Clement al VII-lea s-a refugiat în castel. Tot el a amenajat în castel apartamente 
papale, pa care le-a înfrumusețat Paul al III-lea. 


Papa Paul al III-lea (1534-1549) a avut răgazul să-l transforme castelul auster într- 
un adevărat palat pontifical. În paralel castelul nu şi-a pierdut calitatea de 
închisoare. Conform tradiţiei Benvenuto Cellini a fost închis aici, dar şi Beatrice 
Cenci, Giordano Bruno, sau Cagliostro. Papa Paul al III-lea, pe timp ce era numai 
cardinalul Alexandru Farnese, a fost şi el închis în castel de către papa Innocentius 
al III-lea. Castelul a servit papalității ca închisoare politică pe tot timpul cât s-a 
aflat în posesia acesteia. 


În ziua de 21 iulie 1871, drapelul pontifical a fost ridicat pentru ultima dată pe 
castelul Sant Angelo, sub privirile armatei italiene, care l-a preluat şi l-a 
transformat în cazarmă şi închisoare militară. Din anul 1901 castelul nu a mai avut 
rol militar, astfel că s-a putut trece la amenajarea unui muzeu. 


Pe parcursul unei vizite a castelului se va parcurge rampa elicoidală şi se vor vizita 
o serie de încăperi, încărcate fiecare de amintiri şi de evenimente, precum : curtea 
de onoare, sala lui Clement al VIII-lea, sala de justiţie, sala lui Apollo, sala lui 
Clement al VII-lea, curtea lui Alexandru al VI-lea, sala de baie a lui Clement al 


VII-lea, Închisoarea, Rezervoarele de ulei pentru 22.000 de litri şi silozurile pentru 
3700 de chintale de grâu, loggia lui Pius al IV-lea, loggia lui Paul al III-lea, loggia 
lui Iulius al II-lea, apartamentul pontifical, sala de consiliu (Sala Paolina), camera 
lui Perseu, camera Amor şi Psyche, biblioteca, sala mausoleului lui Hadrianus, sala 
delfinului, sala salamandrei, sala festoanelor, sala tezaurului şi arhivelor secrete, 
scara romană şi tersa de sub statuia statuia Arhanghelui, de unde se cuprinde o 
panoramă minunată asupra Romei. 


Castle St. Angelo (Castel Sant'Angelo), Rome - photo 

Sant'Angelo Bridge by night 

Sant'Angelo Bridge: angel statue (Bernini) 

Castel St. Angelo: The Hadrian's Mausoleum 


Castel St. Angelo (Hadrian's Mausoleum) 
http://y ww .italyguides.it/us/roma/castle_st_angelo/castel_s_angelo.htm 


Terrace of Castel Sant'Angelo 


http://y ww .italyguides.it/us/roma/castle_st_angelo/entrance_castel_st_angelo.htm 


Castel Sant'Angelo: Courtyard 
http://y ww .italyguides.it/us/roma/castle_st_angelo/castel_st_angelo-courtyard.htm 


Bridge of Castel St. Angelo 
http:// ww .italyguides.it/us/roma/castle_st_angelo/bridge_of_ castel st _angelo.ht 

Bridge of Castel St. Angelo from Tiber 
http://y ww .italyguides.it/us/roma/castle_st_angelo/tiber_bridges_of_rome.htm 

Pierre Van Verschaffelt. Arcangelo Michele. 1753. Bronzo 


Sfântul Arhanghel Mihail din Mantamados (Mandamad) 

Prin secolele X-XI, când Imperiul Bizantin se afla la zenit, saracinii erau şi ei într- 
o perioadă foarte propice. Bântuiau insulele Mării Egee, jefuiau, ardeau şi luau 
oamneni în robie, pe care îi vindeau în târgurile din Orient. 


Fiind bogată, insula Lesbos a devenit o ţintă preferată a piraţilor. În locul numit 
Lesbad, lângă Mandamad, există vechea localitate Stenaka, aproape de care se află 
o mănăstire închinată Sfinților Arhangheli, a cărei întemeiere se pierde în negura 
timpului. 


Istoria acestei mănăstiri poate fi aflată din tradiţia orală, care s-a păstrat până 
astăzi. 


Mănăstirea era întărită ca o cetate, cu ziduri şi turn de apărare, trezind interesul 
piraţilor, care şi-au pus în gând să o cucerească. Astfel că, într-o primăvară, Shiran, 


căpetenia piraţilor, un uriaş negricios cu înfăţişare sălbatică, ce purta la mijloc 
sabie şi secure,şi-a adunat ceata de tâlhari şi le-a zis: 


- De data aceasta nu îmi încape îndoială că o să intrăm în mănăstire. Eu vreau 
numai paharul de aur pe care îl folosesc călugării la slujbe, că beau vin din el. 
Restul e al vostru. 


Shiran nu avea de gând să ia parte la asalt, pentru că socotea a fi un lucru prea 
mărunt pentru el. 


Piraţii au aruncat ancora şi s-au îndreptat spre Lesbos.S-au apropiat de mănăstire în 
timpul nopţii şi s-au ascuns printre copaci. 


Între timp, gândind că este iarnă încă şi nu îi paşte nici o primejdie, călugării nu au 
pus să se păzească zidurile cum trebuia.La un moment dat, a bătut toaca ce îi 
chema pe fraţi la Utrenie. Atunci corsarii s-au apropiat de mănăstire, ascunzându-şi 
zgomotul paşilor sub bătaia ritmică a toacei. În curând, s-a aşternut din nou 
liniştea. 


Într-un moment anume,căpetenia a dat semnalul de atac. Unul dintre pirați a 


aruncat un cârlig, a urcat zidul, a sărit înăuntru şi a deschis poarta cea mare a 
mănăstirii. Piraţii s-au năpustit atunci cu strigăte sălbatice în biserică. Până să-şi 
dea seama ce se întâmplă călugării au fost ucişi... 

Un călugăr novice pe nume Gavriil,se afla în Altar. Fiind sprinten, a urcat repede 
până pe acoperişul bisericii. Piraţii s-au luat după el. Atunci însă, s-a auzit un vuiet 
şi acoperişul s-a prefăcut în chip minunat în mare cuprinsă de furtună. Pe valurile 
înspumate s-a arătat un soldat uriaş şi înfricoşător cu sabie de foc, ce s-a năpustit 
asupra piraţilor. Aceştia şi-au lăsat armele şi ce apucaseră să fure şi au fugit 
cuprinşi de groază. 


Gavriil, singurul călugăr care a scăpat cu viaţă de pe urma acestei cumplite 
întâmplări, s-a dus la icoana Arhanghelului şi a început să se roage cutremurat de 
minunea care se făcuse cu el. Când şi-a venit în fire, şi-a ridicat ochii şi ce i-a fost 
dat să vadă! Cu toate că era zugrăvit, chipul Arhanghelului părea viu, privindu-l 
binevoitor. Atunci, el s-a rugat astfel: 


-Sfinte Arhanghele, mijloceşte la Domnul pentru odihna fraților mei, iar pe mine 
lasă-mă să-ţi zugrăvesc cu vrednicie chipul cel sfânt. 


După aceea, ca şi cum Arhanghelul i-ar fi spus ce să facă, a luat un burete, a şters 


cu el sângele călugărilor, adunându-l într-un lighean, l-a amesteact cu pământ alb 
şi a început să închipuie o icoană în relief. 


Încă de când a pornit lucrul, a simţit că Arhanghelul îl ajuta. Mâinile parcă îi erau 
mişcate de o putere nevăzută, alcătuind repede chipul îngerului lui Dumnezeu. Era 
acelaşi chip pe care îl văzuse pe acoperişul bisericii, plin de mânie cerească, dar şi 
de har dumnezeiesc. 


In timp ce la mănăstire se petrecea această tragedie, în localitățile din jur, viaţa îşi 
urma liniştită cursul. Doar un ciobănaş, uitându-se înspre mare de pe un vârf de 
munte, a văzut vasele piraţilor îndreptându-se spre mănăstire. 


Atunci a sărit pe cal şi a pornit în galop spre mănăstire, ca să îi înştinţeze pe 
călugări să se păzească. Dar, când a ajuns, era prea târziu. A văzut măcelul, căzând 
Jos şi leşinând. 


Când şi-a venit în fire, a pornit spre Alexe mai marele peste satul Stenaka, 
spunându-i ce se întâmplase. Acesta a luat în grabă cincizeci de călăreţi şi au plecat 
cu toţii spre mănăstire. 


Când a intrat în biserică, Alexe a rămas înmărmurit. l-a văzut pe călugări tăiați, 
într-o baie de sânge, iar pe stareţ mort dinaintea sfintei Mese. Atunci a scrâşnit din 
dinţi şi a ieşit afară cu gând de răzbunare. 

Au sărit toţi pe cai şi luând urma corsarilor, s-au apropiat de un povârniş.Brusc s- 
au oprit cu toţii. Priveliştea de dinainte lor era înfricoşătoare. Cei pe care îi 
urmărea zăceau morți împrăştiați peste tot în jur. Fiecare dintre ei avea câte o 
tăietură de sabie care pornea de la frunte şi cobora până la pântece, spintecându-i în 
două. Fiecare trup avea aceeaşi tăietură. 


Nici unul dintre călăreţi nu a întrebat cine făcuse aşa ceva. Cu toţii şi-au dat seama 
cine fusese cel care îi pedepsise pe răufăcători. Nu aveau nici cea mai mică 
îndoială. 

- Mare este harul şi puterea ta Arhanghele! şi-au zis oamenii făcându-şi semnul 
crucii. 


Între timp, doi pirați, care rămăseseră pe țărm aşteptându-şi tovarăşi, s-au neliniștit 
pentru că aceştia nu mai veneau, aşa că au urcat să vadă ce se întâmplase. 
Când au ajuns la acel deluşor şi au văzut priveliştea macabră, s-au întors iute 
înapoi, ducându-se spre corabie , unde îi aştepta căpetenia lor cu sufletul la gură. I- 


au spus ce văzuseră, iar acesta ieşit din minţi, a bătut cu pumnul în masă, jurând 
răzbunare. 


In anul următor şi-a pus în lucrare planul de a cucerii Stenaka. Intr-o noapte, pirații 
au coborât în linişte pe țărm, pregătindu-se să atace în zori mică localitate, care era 
cufundată în somn, fără ca nimeni să bănuiască nimic. 


În această clipă grea Arhanghelul şi-a arătat din nou puterea. Ştefan, fiul lui Alexe, 
l-a văzut dinaintea sa pe Arhanghel. 


Era neînchipuit de frumos, îmbrăcat în armură de aur. Avea părul blond care se 
revărsa pe umeri, dând aripilor sale albe strălucire aurie. În mâna dreaptă ţinea o 
lance de aur, în vreme ce în mâna stângă era ridicată, cu degetul arătător întins. 
Arhanghelul a zâmbit şi aspus cu o voce caldă: 


Totul s-a desfăşurat întocmai cum a spus Arhanghelul. Când piraţii s-au năpustit 
asupra cetăţii, oamenii erau pe metereze. 


În acelaşi timp, câţiva oameni în frunte cu Ştefan au coborât pe ascuns pe țărm şi 
au dat foc corăbulor invadatorilor. Piraţii au văzut focul din depărtare şi au intrat în 
panică. Au început să alerge ca nebunii pe mare, urmăriți de călăreţi, care i-au 
măcelărit. 


O mână de pirați, în frunte cu căpetenia lor, au izbutit să fugă, îndreptându-se 
înspre pădure. Insă i-au întâlnit în cale pe călăreţii care se duseseră să dea foc 
corăbiilor. Piraţii au fost înconjurați şi nu a durat mult până au pierit cu toții. 


Au mai trecut veacuri de atunci. 


Mănăstirea a ajuns o ruină din cauza repetatelor atacuri din partea agarenilor. In 


secolul al XVIII-lea, a fost ridicată o biserică nouă, mult mai mare, însă icoana 
Arhanghelului făcută cu sângele călugărilor ucişi de pirați s-a păstrat, existând de 
altfel şi în ziua de astăzi, aşa cum era odinioară. 


Și acum îşi păstrează prospeţimea, chiar dacă a fost sărutată de sute de mii de ori. 
Credincioşii lipesc pe frunte şi pe obraji monede care lasă semne, dar acestea 
dispar imediat. Ochii Arhanghelului sunt înlăcrimaţi, iar credincioşii îi şterg mereu 
lacrimile. La fel fac şi cu sudoarea, atunci când se întâmplă ca fruntea 
Arhanghelului să transpire. 


Multe minuni cutremurătoare se săvârşesc şi astăzi pentru cei care se închină cu 
credinţă la icoana aceasta.” 


Ajutorul Arhanghelului Mihail la o operaţie 
Una din minunile săvârşite de Arhanghelul Mihail la Mandamad, în insula Lesbos, 
a avut legătură cu vindecarea unui copil pe nume Vasilis Karastiris din Atena. 
In timp ce se juca, copilul a căzut şi s-a lovit foarte rău la cap. L-au dus la spital, 
unde medicii şi-au dat seama că a rămas orb şi paralizat. 
Directorul spitalului i-a chemat pe părinţii băiatului la el în birou şi le-a spus: 
- Starea copilului este gravă. Este nevoie de operaţie urgenţă, dar şansele de reuşită 
sunt aproape nule, să zicem 1-2%.Trebuie să vă hotărâți acum, cât nu este prea 
târziu. 
Mama a simţit că-i fuge pământul de sub picioare. Tatăl a întrebat: 
- Nu este nici o altă speranţă? 


- Din păcate, nu. 


Atunci s-a aplecat şi dat semnătura pentru intervenţia chirurgicală. 


Copilul a fost dus în sala de operaţii. În timp ce îl pregăteau, aşa cum a povestit el 
însuşi mai târziu, întunericul din ochii lui s-a risipit, având o vedenie plină de 
lumină. 


S-a văzut dinaintea unei biserici cu arcade, zidită din piatră roşie. Pe uşa 
întredeschisă a bisericii ieşea o lumină orbitoare. 


Copilul s-a apropiat de uşă şi a văzut înăuntru un tânăr frumos, scăldat de lumină, 
care a întins mâna spre el şi l-a chemat: 


ÎN aa 


Copilul s-a apropiat, a îngenuncheat dinaintea lui, i-a cuprins picioarele în braţe, şi 
şi-a sprijinit capul de piciorul lui stâng. Atunci, tânărul a întins mâna şi l-a 
mângâiat pe creştet. 


Până ca vedenia să se risipească, copilul a apucat să vadă în biserică o icoană 
înnegrită de vreme, în care se distingea un înger cu aripi. 


Operația a reuşit. Copilul şi-a recăpătat vederea şi mişcarea membrelor. Doctorii au 
spus că nu putea să fie decât o minune. 


Era 8 noiembrie, de ziua Arhanghelilor Mihail şi Gavril... 


Au trecut ani de zile de atunci. Vasile încerca în zadar să-şi dea seama de adevărata 
semnificație a vedeniei sale. Până într-o zi, când în mod cu totul nesperat, a văzut 
la televizor biserica în care intrase în timpul vedeniei sale. 


Era biserica Arhanghelului Mihail din Mandamad. S-a dus apoi acolo să se închine 
şi să-i mulțumească Arhanghelului pentru însănătoşirea sa minunată. 


O imagine impresionantă a icoanei Sfântului Arhanghel Mihail 


Icoana Sfântului Arhanghel Mihail ce şi-a deschis gura. 


Mai sus puteţi vedea două fotografii cu aceeaşi icoană a Sfântului Arhanghel 
Mihail de la mănăstirea ce îi poartă numele, din satul Mandamados (Lesvos — 
Grecia). Între cele două este o mare diferenţă! În poza de sus, gura Arhanghelului 
este deschisă, în timp ce în poza de jos este închisă, aşa cum o văd zilnic şi 
pelerinii când vin să se închine în Sfânta biserică. Care este explicaţia? 


Poza de sus a fost făcută acum aproape douăzeci de ani de către un pelerin care a 
mers să se închine la icoana Sfântului Arhanghel. În timp ce stătea la coadă 
aşteptându-şi rândul, lucru ce se întâmplă în fiecare zi din cauza mulțimii de 
oameni, o femeie din faţa lui se ruga cu lacrimi cerându-i ajutor Sfântului pentru o 
problemă cu care se confruntă. Deodată, toţi cei de faţă au rămas uimiţi văzând că 
gura Arhanghelului s-a deschis ca şi cum ar fi vorbit cu ea. 


Pelerinul, având o cameră foto cu el, a imortalizat momentul făcând o poză. 
Aceasta a fost o minune a arhanghelului care i-a mişcat pe toţi pelerinii de faţă şi 
care continuă să îi uimească pe toţi cei care văd poza şi care aud despre minune. 


Această icoană sfântă a Arhanghelului Mihail este lucrată în relief, din pământul şi 
sângele călugărilor sfârtecaţi de piraţii care au jefuit mănăstirea în 1462. 


Imaginea cu cele două fotografii mi-a fost dată de un bun prieten şi frate în Hristos, 
dar nu am găsit-o decât abia acum câteva zile, de sărbătoarea Sfinţilor Arhangheli 
Mihail, Gavril şi Rafael undeva unde nu mă aşteptam, chiar în fața mea. 
Întâmplarea? Să lăsăm pe fiecare să interpreteze asta aşa cum vrea. Ceea ce este 
important este să fac cunoscut acest eveniment minunat către întreaga lume: 
credincioşi, necredincioşi şi actori ai ateismului. 


traducere şi adaptare: Lucian Filip 
sursa: Mystagogy 


Măcelul piraţilor 


Ca şi când nu ar fi ajuns acest rău, s-a arătat dintr-o dată un bărbat imens şi a 
început cu sabia lui să taie, să taie... L-am văzut tăind pânzele mele fără milă, 
neputând să-l opresc. Cad atunci în genunchi şi-l rog să mă lase să trăiesc, pentru 
că am înţeles că nu o să o scot la capăt cu el, sabia lui scoțând foc. Cine este acest 
dumnezeiesc soldat al vostru? Vreau să mă închin lui! 


Este miezul nopţii. În Scopelo, porţile cetăţii s-au închis după ce soarele a apus. 
Veşti proaste aduseseră cei doi oameni care abia ajunseseră din Volo: cinci fregate 
turceşti o să vină să prădeze insula. Mica populaţie este în picioare. Toţi locuitorii, 
închişi în biserici, Îl roagă în genunchi pe Dumnezeu şi pe arhanghelul Mihail să-i 
salveze. 


In port cerul fluieră şi valul, încet, încearcă să distrugă toate lucrurile din jur. Norii, 
negri şi ameninţători, se pare că se întâlnesc cu înspumatul pescăruş. 


- Născătoarea mea, arhanghelul meu, ajută-ne! se aud locuitorii insulei că se roagă 
cu voci subțiri. 


La ora unu după miezul nopţii s-au auzit ţipete: 
- Vin, Vin! 


Erau santinelele care străjuiau ca pescăruşii. Toţi erau cu părul măciucă. Într- 
adevăr, corăbiile turceşti păreau să se bată cu cineva pe mare. Timpul trecea iar 
locuitorii aşteptau cu respiraţia tăiată să audă paşii grei ai necredincioşilor. Trecuse 
mult timp dar nu se auzea nimic. Rugăciunea s-a continuat până ce s-a arătat prima 
rază de soare şi vântul s-a oprit. Insularii priveau de departe cuminţi marea şi când 
ce să vadă: fregatele turceşti erau zdrobite în stânci cu tunurile pe ici pe colo şi plin 
peste tot de cufere! Numai un turc a urcat pe țărm clătinându-se. 


Au tras imediat zăvoarele, deschizând porțile. Cei mai îndrăzneţi au ieşit afară şi 
priveau la corăbiile distruse ale duşmanilor. Pe turc l-au primit şi l-au îngrijit. 


Când şi-a revenit îndeajuns s-a uitat cu frică în Jur şi a întrebat: 
- Unde este comandantul vostru? 


Insularii s-au uitat la el fără să înţeleagă. Atunci acela, care era comandantul 
armatei, a prins curaj şi a povestit întâmplarea lor: 


- Pe când am intrat în portul vostru, marea cea furtunoasă a fost cât pe ce să ne 
înghită. Am văzut corăbiile mele că se strivesc de stânci, fără să pot face nimic. Ca 
şi când nu ar fi ajuns acest rău, s-a arătat dintr-o dată un bărbat imens şi a început 
cu sabia lui să taie, să taie... L-am văzut tăind pânzele mele fără milă, neputând să-l 
opresc. Cad atunci în genunchi şi-l rog să mă lase să trăiesc, pentru că am înţeles 
că nu o să o scot la capăt cu el, sabia lui scoțând foc. Cine este acest dumnezeiesc 
soldat al vostru? Vreau să mă închin lui! 


Localnicii l-au condus pe corăbierul turc în biserică şi i-au arătat icoanele de argint 
din catapeteasma de aur. Acela a privit aici, acolo, dintr-o dată a îngenuncheat în 
faţa icoanei arhanghelului Mihail şi ascunzându-şi capul în pelerinele lui... 


Acesta a fost salvatorul lor, arhanghelul, la care s-au rugat fierbinte toată noaptea 
scopeliţii. 


Turcul, plin de recunoştinţă pentru salvarea lui, a donat bisericii arhanghelului un 
clopot mare de aur, care bate şi în ziua de azi, amintind recunoştinţa unui 
necredincios către salvatorul lui, Incepătorul de oşti. 


(Ion Andrei Țârlescu, Minuni ale Sfinţilor Îngeri, Editura Bunavestire, Bacău, 
2002, pp. 178-179) 


Silviu Cluci - Minunea Sfântului Arhanghel Mihail de la Mănăstirea Dohiariu 
din Sfântul Munte (6 septembrie) 


: e doxologia. ro 
PRE IPEE din Sfântul Miariţe: (Foto: Silviu Ga0) 


Pe 6 septembrie se face pomenirea minunii Sfântului Arhanghel Mihail de la 
Mănăstirea Dohiariu din Sfântul Munte. 


Un tânăr oarecare şi-a pus în gând să vină şi să se închinovieze la Mănăstirea 
Dohiariu. A intrat în Sfântul Munte pe uscat, venind prin pădure. După rânduiala 
lui Dumnezeu a găsit o comoară. Acoperind cu grijă locul a venit în mănăstire şi a 
spus stareţului despre comoară. Atunci stareţul chemând doi călugări începători le- 
a spus cele despre comoară şi 1-a trimis împreună cu tânărul să aducă comoara. 


Luând o barcă, s-au dus pe mare pe lângă Sfântul Munte până în dreptul unde se 
afla comoara. După ce au luat-o, a intrat diavolul în inima lor şi şi-au pus în gând 
să-l omoare pe tânăr şi să păstreze comoară pentru ei. Deci, luând o piatră mare au 
legat-o cu o funie de gâtul tânărului şi neţinând seamă de lacrimile lui, l-au aruncat 
în mare. Apoi, ascunzând bine comoara, au venit în mănăstire. 


Dar între timp ce se întâmplase? Când a intrat paracliserul în Sfântul Altar să 
aprindă candelele a aflat pe tânăr plin de apă şi cu piatra legată de gât. 
Înspăimântându-se, a chemat pe stareţ care I-a întrebat pe tânăr de cele întâmplate. 
Atunci tânărul cu lacrimi în ochi a spus: „După ce le-am arătat părinţilor comoara 
şi au luat-o, mi-au legat această piatră de gât şi m-au aruncat în mare. Neavând nici 
o nădejde de scăpare am strigat către Dumnezeu şi către Maica Lui cea Preasfântă. 
Atunci am văzut doi tineri luminoşi, în care am recunoscut pe Sfântul Arhanghel 
Mihail şi îngerul meu păzitor, care mi-au zis să nu-mi fie frică şi apucându-mă cu 
mâinile lor, într-o clipeală de ochi m-am aflat aici, în Sfântul Altar”. 


Auzind toate acestea, stareţul a poruncit călugărilor să păstreze în taină cele 
întâmplate, până vor veni cei doi călugări. Deci, ajungând ei în mănăstire, fără să 
ştie nimic de cele întâmplate, s-au dus la stareţ şi i-au spus că tânărul acela a fost 
un mincinos. 


Atunci stareţul, văzând viclenia şi împietrirea lor, i-a luat şi 1-a dus în biserică unde 
era adunată toată obştea şi arătându-le pe tânăr. 


Când au văzut pe tânăr, cei doi au rămas fără de glas. După ce i-a mustrat bine, a 
trimis pe oarecare din fraţi împreună cu ei să aducă comoara pe care o ascunseseră 


nu departe de mănăstire. Apoi pe cei doi, pentru răutatea lor, i-a trimis din 
mănăstire la o chilie din apropiere unde s-au pocăit pentru păcatul lor până la 
sfârşitul vieţii. 


Piatra de care a fost legat tânărul şi aruncat în mare se păstrează şi astăzi la 
Mănăstirea Dohiariu din Sfântul Munte Athos. Se spune că la început, mănăstirea a 
fost închinată Sfântului Ierarh Nicolae, dar datorită multor minuni făcute de Sfinţii 
Arhangheli, părinţii mănăstirii 1-au schimbat prăznuirea, cinstindu-i pe aceştia. 


O icoană care plânge a Sfântului Arhanghel Mihail din Rodos 


vkosmos.gr 
MA 


http://yww.youtube.com/watch?v=_uo-bixCA1U 


Locuitorii din Rodos vorbesc despre o minune, petrecută sâmbătă dimineaţa (26 
octombrie 2013), atunci când au curs lacrimi din icoana Arhanghelului Mihail 
aflată în biserica cu acelaşi hram din vechiul cimitir lalyssos, Grecia. 


La ora 14, Mitropolitul Chiril al Rodosului a mers la locul unde se află icoana, 
urmând povestirile credincioşilor, pentru a vedea dacă a fost vorba despre o 
minune sau de un eveniment obişnuit. 


Mitropolitul, după ce a verificat ceea ce păreau a fi lacrimi vărsate de Sfântul 
Arhanghel, a cerut ca icoana să fie mutată din locul unde fusese aşezată. 


A studiat cu grijă partea din spate a icoanei, precum şi peretele pe care fusese pusă 
pentru a vedea dacă nu cumva umezeala afectase icoana. 


După ce s-a lămurit că acest lucru era imposibil, Mitropolitul Rodosului a afirmat 
că aceasta a fost o minune şi a cerut ca icoana să fie dusă în biserica cu hramul 
Adormirea Maicii Domnului din lalyssos pentru a fi aşezată spre închinare, precum 
şi pentru a se vedea dacă schimbarea mediului va opri fenomenul. 


O vom duce la biserica cea mare pentru a vedea dacă minunea continuă, le-a spus 
Mitropolitul Chiril credincioşilor adunaţi în biserică. 


Primele persoane care au văzut icoana plângând au fost femeile care au deschis 
biserica sâmbătă dimineaţa şi care la rândul lor l-au anunţat pe preotul bisericii. 


Părintele Apostolos ne mărturiseşte că icoana a fost pictată în 1896 şi că recent a 
fost restaurată de către departamentul arheologic. 


Icoana continuă să izvorască lacrimi, chiar şi în noul său mediu, oprindu-se doar 
pentru scurt timp şi se spune că şi cu o a doua icoană a Arhanghelului Mihail de la 
aceeaşi biserică se petrece acelaşi lucru. 


traducere şi adaptare: Lucian Filip 
sursa: www.johnsanidopoulos.com 


Pronia şi iubirea lui Dumnezeu 


Arhanghelul Mihail, pentru că nu s-a supus poruncii lui Dumnezeu de a lua sufletul 
unei femei sărmane, care născuse două fetițe, a fost pedepsit să locuiască pe 
pământ, în chip de om, până ce va afla răspunsul la trei întrebări: 


1) Ce este înlăuntrul oamenilor? 
2) Ce nu ştie omul? 
3) Cum trăiesc oamenii? 


Astfel, s-a pomenit deodată singur și gol în mijlocul drumului, într-un sat. 
A trecut pe lângă el un om, care s-a milostivit, l-a acoperit şi l-a luat la el. Acesta 


era un cizmar, numit Simion. Când l-a dus acasă, nevastă-sa a început să-l certe, 
dar la urmă i s-a făcut milă de Mihail şi le-a dat să mănânce. Mihail a zâmbit. 


Intr-o seară a venit un om să comande niște ghete. 


— Să mi le lucrezi bine, ca să mă ţină un an de zile! Mihail a zâmbit a doua oară. 


Peste vreo şase ani a venit o femeie cu două copile. A povestit că sunt orfane şi că 
le creşte ea și le iubeşte ca pe ochii din cap. Mihail a zâmbit a treia oară. 


Atunci Simion l-a întrebat: 
— Mihai, de ce, de când eşti la noi, ai zâmbit doar de trei ori? 


Atunci Mihail le-a povestit cine este şi le-a dezlegat şi sensul celor trei întrebări: 


— Când am venit pe pământ şi mi-era frig şi foame, nu ştiam ce voi face. Atunci ai 
venit tu și m-ai acoperit și m-ai luat acasă. Aici, femeia ta s-a necăjit că m-ai adus, 
dar când i-ai pomenit de Dumnezeu, s-a luminat şi ne-a dat să mâncăm. Atunci am 
înţeles prima întrebare: înlăuntrul omului este dragostea, şi am zâmbit. 


După un an de zile a venit omul acela şi a comandat ghetele. Dar noaptea a murit. 
Atunci am înţeles ce nu-i e dat omului să ştie: cât trăieşte. 


În sfârşit, după şase ani, a venit femeia cu copilele orfane: le-am recunoscut. Erau 
fetiţele femeii căreia nu voisem să-i iau sufletul. Atunci am găsit răspunsul şi la cea 
de-a treia întrebare: cum trăiesc oamenii. Toţi cei care trăiesc, nu trăiesc numai 
prin ei, ci pentru că dragostea trăieşte în om. Cel care trăieşte în dragoste, trăieşte 
în Dumnezeu şi Dumnezeu trăieşte în el. Căci Dumnezeu este dragoste. 


Și, Mihail, în vâlvătaie de foc, se ridică la cer. 


Prin ce sunt vii oamenii: https://www.youtube.com/watch?v=PY3kwS6CUJQ 


Petru Movilă - Proloagele de la Pecerska. Minuni din secolul al XVII-lea - 
Ajutorul Sfântului Arhanghel Mihail 


Ne-a spus unul dintre ostaşii zaporojeni care se numesc cazaci, pe nume Andrei 
Hulask Laguta, locuitor în Cerkassi, că “ după războiul cu turcii, care se zice de la 
Hotin, ne-am dus pe mare, după obiceiul nostru căzăcesc, pentru agonisire în ţara 
turcilor. Vătaf, adică mai marele nostru, era un moscovit pe nume Ivasa. După ce 
am prădat mai multe sate şi oraşe, am încărcat o corabie mare cu multe bogății şi 
am pornit înapoi, întorcându-ne de acum spre locurile zaporojene, şi găsindu-ne în 
mijlocul apelor, s-a ridicat un vânt aşa de puternic şi valuri potrivnice, că ni s-a 
umplut corabia cu apă şi dacă a început să se scufunde cu noi, am aruncat toate 
cele agonisite în mare, însă nici aşa n-am putut face nimica. 


Și văzând că de acum pierim, am început cu lacrimi şi cu strigăte puternice să-L 
rugăm pe Dumnezeu să ne izbăvească, cu rugăciunile Preasfintei Născătoarei de 
Dumnezeu din Lavra Pecerska şi cu ale Sfântului Arhistrateg Mihail de la aşa 
pieire amarnică şi am jurat să slujim câtva timp în lăcaşul Maicii Lui. Şi pe când 
noi ne rugam şi-L chemam pe Dumnezeu - aoleu minune de toată mirarea - îndată 
a apărut de la fundul corăbiei un tânăr ca aurul la înfăţişare, strălucind pe un cal tot 
ca aurul şi luminos şi oprindu-se în mijlocul nostru ne-a privit cu chipul încruntat 
şi ne-a zis: “ Nu vă temeţi, bărbate ci rugaţi-vă cu sârg Domnului şi strigaţi către 
EI, iar El o să vă izbăvească, fiindcă pentru asta m-a trimis pe mine”. 


Și pe când noi priveam şi ne rugam lui Dumnezeu cu glas tare (căci de acum eram 
cu toţii în apă până la brâu) acel tânăr luminos s-a ridicat pe scara corăbiei, s-a 
înălţat în văzduh şi s-a făcut nevăzut. Şi îndată vântul şi valurile au contenit şi fără 
de veste, s-a făcut linişte adâncă, iar corabia a rămas uscată pe dinăuntru ca şi cum 
n-ar fi fost vreodată apă în ea. 


lar noi, văzând aceasta, L-am slăvit pe Dumnezeu, Care ne-a scăpat, de moartea 
amară şi ne-am întors teferi, slăvindu-L pe Domnul şi mulţumindu-l şi Sfântului 
Arhistrateg Mihail, cu care ne-a scăpat Domnul de la înec în mare. Şi după cum am 
făgăduit am slujit fiecare în lăcaşul Maicii Domnului din Marea Lavră” 


Și am scris aceasta ca să ştiţi cât de milostiv este Dumnezeu nu numai cu Cuvioşii 
Săi ci şi cu păcătoşii şi tâlharii care din toată inima strigă către EI şi degrabă îi 
izbăveşte de nenorociri cu rugăciunile Maicii Sale Preciste şi ale Sfinţilor. 


În anul 1629, ianuarie, ziua 26. 


Sfântul Arhanghel Mihail „a operat” asupra mea! 


Următoarea întâmplare i s-a petrecut părintelui Daniel Sapikas, locuitor din Atena, 
arhimandrit şi un fost medic ilustru. 


Pe 22 aprilie 1944 am fost internat la spitalul Eugenides cu un empiem de 4,5 kg la 
plămânul drept, cu simptome de apnee absolută, un ritm cardiac slăbit, febră de 
41,5 *C, după ce tocmai din senin suferisem un şoc diabetic. 


Din cauza chinurilor foarte mari, ascultam şi vedeam ca prin ceaţă ce se petrecea în 
sala de operaţii . Ca medic, înţelegeam foarte bine cât de gravă era starea în care 
mă aflam. 


Ştiam că rata statistică a morţii (mele) era de 95%. Şi nu m-am înşelat. De fapt, am 
fost indulgent în propria-mi judecată, deoarece echipa medicală, formată din John 
Belenis director al spitalului Evangelismou, profesorul Hrisostom Melessinos 
director al clinicii pulmonare, şi Irene Batalis, anestezist, s-au temut să mă 
anestezieze din cauza riscului ca inima să înceteze să mai bată din cauza greutăţii 
mele. Vorbeau tare crezând că nu-i pot auzi. 


I-am auzit spunând că am 2% şanse să trăiesc! 


Vom face tot ce putem, ziceau, căci şansa de viaţă este minimă, de 2%. Oricum, 
sorta îi e pecetluită! 


În acel moment m-am simţit singur, complet singur. Cu mare greutate mi-am făcut 
cruce şi m-am rugat sfântului meu ocrotitor: Sfinte Arhanghele Mihaile, 


arhistrategule, nu mă părăsi, nu mă lăsa. Numai pe tine te mai am şi viaţa mea ţie 
ţi-o încredinţez. 


Un zgomot metalic mi-a întrerupt rugăciunea minţii. Mă temeam că mişcându-mi 
mâna să nu fi dărâmat vreun instrument al doctorilor şi am încercat să îmi întorc 
capul spre locul de unde venise zgomotul. 


Şi atunci... Dumnezeule! 


Arhanghelul Mihail, Arhistrategul, în armură şi cu sabia în mâna dreaptă, stătea 
lângă mine, viu şi zâmbind. 


Sunt aici, Daniel, mi-a spus, nu te-am părăsit. Te voi ocroti eu. Te voi opera eu şi 
te vei vindeca. Nu te teme. 


Spunând acestea şi-a pus sabia pe pieptul meu. 


La scurt timp după aceea doctorul Belenis a intrat în cameră. Să ne rugăm 
împreună, părinte Daniel, mi-a spus şi cu ajutorul lui Dumnezeu totul va fi bine. 


Şi cu adevărat aşa a fost! 


Operația a fost un succes. Mâna doctorului a fost ghidată de Sfântul Arhanghel. 
Sunt sigur. M-a adus din nou la viaţă atunci când aceasta începea să mă părăsească. 


traducere şi adaptare: Lucian Filip 
sursa: www.johnsanidopoulos.com 


Pr. Evstratie Dissos - Lacrimile Sfântului Arhanghel Mihail şi minunea 
vindecării unei fetiţe surdo-mute 


ID II 


viL e 


Sfântul Arhanghel Mihail (icoană pictată de Rubliov) | 
Traducere și adaptare: Pr. Elisei Roncea 


Sursa: OEPAIIEIA KOYDAAANOY 
IIAIAIOY AIIO TON TAZIAPĂXH 


Era luni, într-o dimineaţă de iarnă. In biserica Sfinţilor Arhangheli se săvârşise 
Sfânta Liturghie. O tânără doamnă, ţinând de mână o fetiţă, s-a înfăţişat cu multă 
evlavie să ia anaforă. 


Sărutând mâna preotului, i-a spus aceluia în taină: 
- Părinte, aş vrea să vă vorbesc puţin, se poate? 
- Da. In puţin timp voi fi la birou. Veniţi acolo. 


Intr-adevăr, peste puţin timp în birou intra o doamnă împreună cu soţul ei şi copilul 
lor, însoțiți de un alt cuplu. 


- Părinte, nu pot să mai țin în mine. Vreau să vorbesc. Cred că nu am făcut bine că 
nu am vorbit până acum. Insă simt înlăuntrul meu o greutate şi vreau să fiu uşurată. 


- Te ascult, copilul meu. Spune. 


- Mă numesc Milona Eleni. Eu şi soțul meu suntem militari. Pe 8 aprilie a venit din 
Germania sora mea împreună cu fetiţa ei, care fusese supusă unei operații pe inimă, 
în acea ţară. Un efect nedorit al acestei intervenţii asupra fetiţei a fost că ea a rămas 
surdo-mută. Copilul avea atunci şase ani. 


Sora mea citise despre Arhanghelul Mihail din Mantamados şi despre minunata sa 
icoană. Credea în mijlocirea lui şi a călătorit din Germania pentru el. Am venit 
imediat împreună aici, la biserică. Seara, după rugăciunea şi paraclisul pe care le- 
am făcut în faţa icoanei Arhanghelului, am urcat în camerele noastre. 


Am rămas în cameră împreună cu nepoţica mea, Evghenula. Nu adormisem, pentru 
că se făcuse foarte frig şi aveam grijă de micuța nepoată să nu se dezvelească, când 
am auzit pași grei pe scara de lemn a verandei. M-am temut, deoarece camera 
noastră era prima, numărul |, exact lângă scară, o cameră cu 2 paturi. M-am ghe- 
muit în păturile mele şi aşteptam... Paşii continuau să se audă, s-au oprit pentru 
puțin timp şi după aceea s-au îndreptat spre camera noastră. M-am acoperit mai 
mult în pături și am lăsat în afara acestora doar ochii mei, pentru a vedea ușa. 


Zăvorul uşii s-a mișcat şi aceasta s-a deschis larg. Un tânăr, înalt, foarte frumos, 
îmbrăcat foarte bine, ce iradia în jurul lui o lumină puternică, a intrat în cameră. 


A stat destul timp aplecat deasupra copilului. Camera se încălzise ca şi cum ar fi 
fost vară şi toate obiectele din cameră se vedeau erau ca şi cum ai vedea un vis mi- 
nunat. Cât timp a rămas tânărul acela nu pot să vă zic, parcă timpul nu curgea, ci s- 
a oprit. 


Toată noaptea nu am dormit, ci m-am rugat. Nici nu îndrăzneam să ies şi să merg 
în camera alăturată, la sora mea. Dimineaţa, Evghenula s-a trezit bucuroasă şi bine 
dispusă. Sora mea, împreună cu toţi cei din grupul ei, alături de fetiţa ei, au postit 
pentru a se putea împărtăşi. 


Am coborât în biserică şi am participat la Sfânta Liturghie. La sfârşit, s-a împăr- 
tăşit şi nepoata mea, alături de ceilalți credincioşi. Apoi, sfinția voastră aţi încheiat 
slujba, închizând Sfintele Uși, când noi am mers înspre icoana Arhanghelului 
pentru a primi binecuvântarea lui și pentru a ne lua rămas bun. 


Atunci, o, Dumnezeul meu, ce mi-a fost dat să văd! Faţa Arhanghelului Mihail a 
luat forma, culoarea și vioiciunea unei feţe de om cu totul viu! În timp ce o duceam 
pe Evghenula să sărute icoana, din marii și expresivii ochi ai Sfântului Arhanghel 
au curs lacrimi! Am scos repede puţină vată din geanta mea și le-am şters. Mai 
apoi am strecurat vata în gura nepoțelei mele. Nu am avut timp să stăm, deoarece 
trebuia să plecăm. 


Pe drum, Evghenula a început să audă şi în puţin timp a început să strige tare: 

- Maaaamaaaa! 

Înţelegeţi ce bucurie, ce surpriză şi ce emoție ne-a cuprins! Am plâns, ne-am îm- 
brățişat şi ne-am făcut semnul Sfintei Cruci. Evghenia noastră auzea și vorbea! 


Când sora mea a ajuns în Germania, și-a dus fetița la spitalul unde făcuse operația 
atunci când era mai mică şi unde rămăsese fără auz şi fără glas. Acolo, medicul 
cardiolog grec Aramos a dus-o la consiliul chirurgilor, a arătat-o doctorilor şi a 
subliniat: 
- Această întâmplare minunată este o mărturie evidentă a puterii credinţei noastre 
ortodoxe. 


De atunci, fetița a început să se comporte şi să trăiască normal, să audă şi să vor- 
bească. Acum este în vârstă de 12 ani şi paradoxal este faptul că are şi mari reuşite 
la muzică. Se numește Evghenia Varuti şi locuieşte în Diisseldorf, Germania. 


(Istoric poetic al bisericii și minuni ale Arhanghelilor din Mantamados, volumul 
IV, p. 116) 


Cine poartă pe pământ 
Nume de Arhanghel sfânt 
Trebuie ca şi prin fapte 
Numele să şi-l arate. 


Arhanghelul e mereu 
Cu mintea la Dumnezeu 
N-are altă bucurie, 
Decât cu Hristos să fie 
Se supune întru toate 
Voii Lui prea minunate 
Și-are dragoste curată 
Pentru omenirea toată. 


În frumoasa ui icoană 
Precum ai băgat de seamă, 
Mai-marele Voievod 

Al cerescului norod 

Stă cu spada înainte 

Şi cu mare luare-aminte 
Ca să surpe la pământ 


Poezie - Povaţă către Mihail! 


Pe vrăjmaşul cel de gând 
Și prin har să biruiască 
Semeţia diavolească. 


Pe lângă acestea toate, 
Arhanghelul, zi şi noapte 
Dă degrabă ajutor 
Credinciosului popor; 


Când primejdia-i mai mare 
Mihail îndată sare 

Și cu darul lui Hristos 
Tuturor e de folos 

Mihail de te numeşti, 
Astfel şi tu să trăieşti, 

Ca să n-ai nume creştin 
Doar aşa, în buletin... 


Notă: Poezie preluată din cartea "Poezii cu iz de Filocalii ” ediţie îngrijită de 
Mănăstirea Diaconeşti 


Poveste - Minunea Arhanghelului Mihail în Colose 
(6 septembrie) 


În timp ce părinţii stăteau liniştiţi în bucătărie, mama strângând masa de seară, iar 
tatăl ajutând-o la spălat, copiii se jucau în sufragerie. Deodată, de acolo se aud 
țipete (Dami, of...) şi plânsete (plânge Ana???). Deasupra gălăgiei încerca să se 
impună glasul Ecaterinei, care voia să facă linişte (terminaţi amândoi, că vă aud 
părinții!). 


Părinţii s-au grăbit spre cameră, să vadă ce s-a întâmplat şi nu mică le-a fost 
mirarea când, intrând, au văzut-o pe Ana ghemuită într-un colț pe canapea, cu ochii 
roşii de plâns. Damian tremura de supărare, lângă fereastră, iar Ecaterina, în 
mijloc, încerca să menţină echilibrul. 


- Ce se întâmplă aici? a întrebat, imediat, mama. 


- V-am zis euuu... a şuierat Ecaterina. 
- Haide, pâlăşte-mă, solă lea, a atacat Damian. 
- Eu nu pârăsc pe nimeni, a sughiţat Ana. 


Apoi, dintr-odată, au început toţi trei. Din amestecarea vocilor, abia au reuşit 
părinţii să înţeleagă câteva cuvinte: televizor, biserică, dărâmată, Dumnezeu, poate, 
nu poate, ajutor, rău, bun... 


- Pe rând, vă rog! a intervenit tatăl, liniştit, dar ferm. Ecaterina, explică-ne tu, te 
rog. 


In timp ce licuricii cei mici se uitau cu ochi plini de nădejde la ea, Ecaterina a 
început să vorbească: 


- Atunci când am venit în cameră, era televizorul deschis. Am văzut o emisiune cu 
poze vechi, alb negru. Vorbeau despre nişte biserici care au fost dărâmate şi de 
oameni închişi. Imaginile erau groaznice, nu ne venea să credem cum minunatele 
biserici se pot transforma în praf. Apoi, dintr-odată, Dami a început să ţipe că 
Dumnezeu nu a putut să le salveze, că oamenii au fost mai puternici decât 
Dumnezeu. Ana l-a contrazis şi s-au certat tare de tot. 


- Ana, te-a lovit Dami? De ce plângi? 

- Nu m-a lovit. Dar m-a întristat tare. Nu se poate să spună că oamenii au fost mai 
puternici decât Dumnezeu. Parcă l-am şi văzut pe îngeraşul lui cum se mâhneşte şi 
îşi pune faţa în mâini de supărare. Apoi, am început să ţip la frățiorul meu şi l-am 
supărat şi eu pe îngeraş. Acum, din trei, doi plâng. Eu nu vreau să îl mai fac să 
plângă, a spus Ana, în timp ce ochii i se umpleau din nou de lacrimi. 


- Ba să plângă, dacă vor, a spus Dami supărat, deşi se vedea cum şi în ochii lui 
joacă lacrimi. Nu au putut să îi oprească pe oamenii lăi... 


In timp ce tata s-a dus să o mângâie pe Ana, să-i spună să nu mai plângă, că 
îngeraşii nu ţin supărare, mama a mers şi l-a luat pe Dami în braţe, mângâindu-l pe 
păr. Tot cu el în braţe s-a aşezat pe canapea, apoi a început să povestească: 


- Tocmai despre asta voiam să vă vorbesc azi... într-un fel, de fapt. E adevărat că 
au fost câţiva ani când oameni foarte răi au închis şi au dărâmat biserici, e adevărat 
că oamenii buni au fost aruncaţi în închisori. 


- Şi e adevălat că îngelii şi Doamne-Doamne nu au făcut nimic, a continuat, 
arțăgos şi trist, Damian. 


- Ba nu e adevărat deloc. Doamne Doamne zidea pe vremea aceea biserici în 
sufletele oamenilor, iar cei care au fost aruncaţi în închisori, sunt sfinţi şi astăzi se 
roagă pentru ţara noastră. 


Ecaterina asculta cu atenţie, la fel şi Ana, care mai sughiţa încă, din când în când, 
în braţele tatălui. Şi ochii lui Dami străluceau de bucurie. Ştia că mami o să îi arate 
că a greşit şi îşi dorea mult lucrul acesta. Aştepta dovada mămicii... 


- Ca să vedeţi că Dumnezeu i-ar fi putut opri dacă ar fi vrut, vă voi povesti o 
minune care se pomeneşte chiar azi. 


Cu mulţi ani în urmă, puţin după ce a murit Mântuitorul, unul dintre Apostolii săi, 
ajungând în Colose (departe, licuricii mei dragi) le-a spus oamenilor că în oraşul 
lor va veni Sfântul Arhanghel Mihail. Acest Sfânt, pe care îl ştiţi din icoane —e 
îngerul acela frumos, cu spadă de foc în mână — este numit şi „Prinţ al îngerilor”, 
este, se spune, şi portarul Raiului. 


După spusele ucenicului loan, la puţină vreme a izvorât în acel oraş, din nimic, un 
izvor tămăduitor. Oameni mergeau acolo cu tot felul de probleme — cu boli, cu 
necazuri, cu dureri — şi acolo se vindecau de tot lucrul ce îi măcina. Ştiau cu toţii că 
pentru asta trebuie să mulțumească Sfântului Arhanghel Mihail, iar unul dintre ei, 
căruia Sfântul, cu ajutorul izvorului, i-a vindecat fetița bolnavă, a construit acolo o 
bisericuţă. 


- Ce mulţumile flumoasă! a spus Damian, care uitase de supărarea sa, iar Ana i-a 
dat imediat dreptate. 


După aproape 100 de ani, a venit în acea biserică un tânăr călugăr, Arhip, care 
slujea acolo. Era iubit de oameni şi de Sfântul Arhanghel, care făcea prin el multe 
minuni. Dar, după cum, din păcate, şi voi ştiţi, oamenii sunt răi şi curând s-au 
adunat unii care erau invidioşi pe tânărul cel iubit de Arhanghel. Mai mult, ei erau 
aşa de supăraţi pe el, încât s-au supărat şi pe Sfântul Arhanghel şi pe bisericuţă şi 
au hotărât să distrugă tot. Astfel, ei au vrut să mute cursul unui râu — lucru 
complicat şi anevoios, dar nu imposibil — peste biserică. Dacă ar fi făcut aceasta, 
atunci râul ar fi înghiţit Biserica şi, odată cu ea, şi pe Arhip şi izvorul şi icoanele 
Sfântului Arhanghel... 


- Ce oameni răi! au strigat, într-un glas, Licuricii. 


- Da, erau foarte răi şi duşmănoşi, dar iată că Sfântul Mihail nu a vrut să se 
întâmple asta. Atunci, el a mers l-a Arhip, i s-a arătat şi l-a încurajat. 


- Wow, înseamnă că Arhip a văzut un îngel. Şi eu vleau! A spus Daminel, însă 
nimeni nu i-a răspuns... avea rost să îi amintească ce tocmai spusese despre îngeri? 


Nu, toţi erau bucuroşi că nu mai e supărat şi Ana chiar l-a îmbărbătat: 
- Dacă vei fi cuminte, sigur vei vedea şi tu! 


Mama a continuat: 

- Sfântul Arhanghel şi Arhip aşteptau râul, iar când acesta s-a apropiat, vuind, de 
biserică, Sfântul Mihail a lovit cu un toiag în piatră, iar aceasta s-a deschis şi a 
înghițit râul. Se spune că şi astăzi se vede cum râul dispare, deodată, într-o piatră. 


Ochii copilaşilor erau mari de uimire. 

- Vedeţi, iubiții mei, Dumnezeu şi Sfântul Arhanghel au oprit distrugerea bisericii 
pentru că oamenilor le era de folos să vadă minunea aceasta. În România, multe 
biserici au fost dărâmate, dar au şi rămas multe. În plus, eu cred tare că în locul 


fiecărei bisericuțe dărâmate, Dumnezeu şi Sfântul ei ocrotitor au zidit multe altele 
în sufletele oamenilor — aşa le-a fost lor de folos. Dami, să nu mai spui că 
Dumnezeu nu poate. Tu ştii foarte bine că El poate tot ce vrea, că e atotputernic. 


- Nu mai spun, mami. Aşa €, ştiam luclul acesta, dal m-am întlistat şi eu de atâtea 
biselici flumoase cale au dispălut şi în cale nu mai putem să ne închinăm. Acum 
ştiu că le avem în suflet şi sunt buculos. O log pe Ana să mă ielte, ial deseală îi log 
şi pe îngelaşi să ne ielte pe toţi... 


Radu Alexandru - O icoană inedită a Sfântului Arhanghel Mihail 

Una dintre icoanele Sfântului Arhanghel Mihail, specifică perioadei post-bizantine, 
este cea în care acesta apare reprezentat biruitor şi psihopomp (călăuzitor al 
sufletului după moarte). Arhanghelul Mihail, în ţinută militară, reprezentat în 
picioare, îşi îndreaptă privirea asupra unui suflet reprezentat sub forma unui copil 
înfăşat, pe care îl poartă în mâna stângă. Ţine o sabie în cealaltă mână şi calcă în 
picioare un bătrân cu ochii închişi ce este acoperit numai parțial cu o pânză albă. 
Deasupra figurii alungite a bătrânului citim următorul text: “Văzând aceasta, te 
cutremură, o, suflete al meu”. Acestea sunt caracteristicile unei reprezentări a 
arhanghelului Mihail reproduse în manieră fidelă în nu mai puţin de patru icoane 
de la sfârşitului secolului XVI şi începutul sec. XVII. 

Una dintre aceste icoane, fără îndoială prima din această serie, este semnată de 
către Antoine Mitaras şi se găseşte în Institutul Elen din Veneţia; celelalte, fără 
semnături, sunt păstrate în cadrul colecţiei Lichacev. 


Caracteristicile personajelor, postura insolită a adversarului Sfântului Arhanghel 
Mihail, ca de altfel şi epigrama, denotă pentru acest grup de opere, descendența 
incontestabilă dintr-un model comun, pe care îl putem identifica, fără nici o 
reținere, cu icoana semnată de Mitaras şi care, potrivit criteriilor stilistice a lucrării 
din urmă, se înscrie pe linia Școlii Cretane. 


Grupul operelor inspirate din icoana lui Mitaras din Veneţia nu a încetat să se 
lărgească în secolele următoare. Astfel, întâlnim o astfel de icoană datând din 


prima jumătate a sec. XVII, un portret al celor trei Arhangheli, aflat astăzi în 
Muzeul Antivouniotissa din Corfu. Escortat de Gavriil şi Rafail, Mihail, 
reprezentat în centru, se înscrie fără îndoială în acelaşi tip iconografic, în pofida 
câtorva deosebiri. De asemenea, o frescă din biserica Sfântul Nicolae a prinţesei 
Teologhina din Kastoria, datată la 1663, evocă în aceeaşi măsură această 
compoziţie, fără a o reproduce însă în mod fidel. 


pane 


A! 


Unul dintre exemplele aceluiaşi tip iconografic al Sfântului Arhanghel Mihail, a 
fost atribuit lui Georges Klontzas, pictor cretan renumit din sec. XVI. Personajul 
aflat la picioarele Arhanghelului, o femeie în vârstă aflată deasupra mormântului 
şi, mai mult, sexul feminin al sufletului reprezentat în mâna Arhanghelului, în plus, 
scenele narative care îl însoțesc, marchează originalitatea acestei compoziţii unice 
ale cărei elemente nu au mai fost reproduse până în prezent. Ea se înscrie în rândul 
unor numeroase variante al tipului iconografic târziu al Arhanghelului Mihail 
biruitor şi psihopomp, care va cunoaşte în sânul iconografiei post-bizantine o 
amploare remarcabilă, până în sec XIX, când, multe din aceste compoziţii — picturi 
murale, icoane sau gravuri — au devenit de-a dreptul inedite. 


După icoana din sec. XVII, semnată de Emmanuel Tzanes, un alt pictor cretan 
important, personajul de la picioarele lui Mihail este reprezentat mort. In unele 
reprezentări mai târzii, conţinutul moralizator al icoanei este accentuat, personajul 


aflat la picioarele Arhanghelului Mihail putând fi identificat prin inscripţii nu 
numai ca “om de rând”, ci chiar tipul “bogatului”. 


Sfântul Arhanghel Mihail psihopomp 


Imaginea asociază două elemente distincte pe care trebuie să le tratăm pentru 
început: pe de o parte, Arhanghelul poartă în mâna stângă un suflet sub forma unui 
prunc înfăşat, ceea ce face trimitere la calitatea sa de psihopomp, iar pe de alta, el 
calcă peste un om, urmând schema iconografică tipică a biruinţei. 


În teologia şi, prin urmare, în iconografia bizantină, îngerii sunt în mod profund 
legaţi de soarta sufletelor după moarte. În general, numeroşi şi anonimi, ei asistă la 
separarea sufletelor de trup, şi le călăuzesc în cer, iar la a doua venire, aceştia se 
luptă pentru ele împotriva demonilor, fiind de faţă la Judecată. 


In numerose tipuri iconografice precum Adormirea Maicii Domnului, adormirea 
cuvioşilor şi drepţilor sunt reprezentaţi îngeri care călăuzesc sufletul. 


Sufletul Născătoarei de Dumnezeu în marea majoritate a scenelor Adormirii 
prezintă tipul copilului înfăşat, ca de altfel şi sufletele pustinicilor şi ale sfinților, a 
căror adormire se înscrie în aceeaşi scheme iconografice. 


O serie de ilustraţii ale vesrsetului 3-1 din Cartea lui Solomon: "sufletele drepţilor 
sunt în mâna lui Dumnezeu”, este atestată în pictura monumentală începând cu 
epoca paleologilor. Bine integrat într-un context eshatologic, tipul iconografic al 
copilului înfăşat este aici rezervat Drepţilor ţinuţi de “mâna lui Dumnezeu”. 


Sfântul Arhanghel Mihail biruitor 


În această reprezentare Arhanghelul Mihail calcă peste un personaj aflat la 
picioarele sale, urmând o schemă foarte veche ce ilustrează biruinţa şi face referire 
explicită la ideea dominării şi umilirii adversarului. Această schemă este răspândită 
printre bizantini prin imagini pur simbolice, în care adversarii sunt personificări ale 
răului. De asmenea, mai sunt întâlnite şi în reprezentările legate de un contex 
istoric sau politic particular. 


Ideea fundamentală a biruinţei asupra răului, privită simplu doar din perspectiva 
schemei victoriei, ia forme diferite în Occident. Imaginea în care Arhanghelul 
Mihail îl zdrobeşte pe satan sub forma unui monstru hibrid, se bucură de o mare 
popularitate. Aparent urmând aceeaşi schemă, o întreagă serie de sfinți calcaă în 
picioare sau înving monştri, balauri, simboluri ale răului sau ale unui adversar. 
Într-o manieră asemănătoare, tipul sfântului militar omorând dragonul, este larg 
răspândită în icoanele post-bizantine începând cu sec. XV. 


Sfântul Gheorghe, Sfântul Teodor sau Sfântul Fanurie — sunt înfățişaţi în astfel de 
ipostaze. In mod specific, într-o reprezentare a Sfântului Mercurie pe un triptic 
mobil (sec. XVII), ca adversar este reprezentat lulian Apostatul. 


Nici reprezentarea Arhanghelilor nu putea fi lipsită de această formulă triumfală. 
Aceasta se înscrie într-o vastă tradiție iconografică ce lega Orientul de Occident şi 
care punea în valoare arhetipul biruinţei. 


Pe cine biruieşte Arhanghelul Mihail? 


Interpreţii acestui tip icoonografic au luat în considerare trei răspunsuri posibile 
acestei întrebări. Cu alte cuvinte, personajul pe care Arhanghelul Mihail îl calcă în 
picioare poate fi identificat cu Lucifer, îngerul căzut care, asemenea lui Mihail, are 
o natură spirituală şi este în mod curent considerat ca un vrăjmaş prin excelenţă; 


personajul poate fi de asemenea un simplu om păcătos, al cărui suflet este înfăţişat 
în mâna Arhanghelului; în final, personajul poate fi identificat cu Hades, zeul lumii 
subpământene şi personificarea morţii, din cauza reprezentării sale ca bătrân, semi- 
nud, cu o musculatură pronunţată. 


Lucifer 


Lucifer, deşi împărtăşeşte aceeaşi natură spirituală cu Arhanghelul Mihail a devenit 
prin căderea în păcat contratipul acestuia. Apocalipsa Sfântului loan constituie 
singura referire scripturistică la faptul că acesta a fost alungat de către Arhanghelul 
Mihail din Cer. 


Dacă îl recunoaştem pe satan ca fiind cel care se află la picioarele Arhanghelului, 
trebuie să vedem în această imagine, compoziţia diferitelor aspecte ale cultului 
Sfântului Arhanghel Mihail: psihopomp, biruitor asupra răului, militar (după 
costum) etc. Cu alte cuvinte, fiecare detaliu trebuie înţeles separat de celălalt. 
Acest gen de compilaţii de motive şi idei este conform eclectismului caracteristic 
creației iconografice post-bizantine. 


Totuşi, în cazul nostru, incoerenţa de temporalitate (căderea lui satan nu coincide 
cu moartea unui om, al cărui suflet să fie ținut de Mihail), contribuie la o înţelegere 
fragmentară a icoanei. 


Un om anonim 


Însemnarea aflată pe icoană ne îndeamnă în mod firesc să identificăm adversarul 
Arhanghelului Mihai, ca fiind un om anonim al cărui suflet este purtat de către el. 
Aceasta este interpretarea pe care au adoptat-o cei mai mulți bizantinişti ce au 
studiat acest tip iconografic. În acest sens, icoana are o profundă încărcătură 
morală. Personajul reprezintă figura generică a păcătosului. Cu alte cuvinte 
prezintă un contra-exemplu, unul ce trebuie evitat. 


În favoarea acestei interpretări, pledează numele unei icoane de acest tip, din 1778, 
păstrată în Biserica Panagia Dexia din Tesalonic, anume “Moartea păcătosului”. 
De asemenea, o altă icoană ce se înscrie în acelaşi tipar iconografic este numită 
“Arhanghelul Mihail luând sufletul bogatului”. 


Hades Sau moartea personificată 


Grupul de opere pe care le-am studiat care relevă fără îndoială un prototip comun, 
reproduc în manieră fidelă caracterele particulare ale adversarului Sfântului 
Arhanghel Mihail. Or, acest bătrân a fost considerat în concepţia unor interpreţi, ca 
manifestând un tip iconografic al lui Hades, de origine elenistică, însă rămas în 
vigoare în iconografia bizantină. 


Interpreţii au în vedere asemănarea dintre acest personaj şi cel din scena Învierii 
Domnului, biruința asupra morții, aflată în mănăstirea Daphni (sec. XI). 
Apropierea dintre imaginea noastră şi cea a Învierii stabileşte o legătură profundă 
între Arhanghel şi Mântuitorul, amândoi biruind asupra iadului şi a asupra morţii. 


Potrivit acestei interpretări Arhanghelul Mihail este văzut ca îngerul Judecăţii de 
apoi. Din această perspectivă, textul moralizator ce însoţeşte icoana poate fi înţeles 
ca adresându-se în mod direct privitorului, ca făcând referire probabil la propriul 
suflet reprezentat ca un copil înfăşat, în mâinile Arhanghelului Mihail. 


Astfel, privitorul poate înţelege imaginea în modul următor: “Văzând aceasta, te 
cutremură, o, suflete al meu, de cea de-a doua venire când Iadul va fi din nou 
învins şi tu te vei afla în mâinile Arhanghelului Mihail, cunoscând pe Judecătorul 
nemitarnic, Cel care decide soarta ta în veşnicie. ” Imaginea oferă aşadar un 
profund îndemn moral ce atinge privitorul într-o manieră precisă şi eficace. 


Chiar dacă ultimele două ipoteze par mai ademenitoare, niciuna dintre ele nu poate 
fi respinsă. Această situaţie nu relevă incapacitatea pictorului de a fi clar şi precis, 
cât, din contră, mărturia unui procedeu creativ elaborat, care a putut asocia în mod 
conştient trei interpretări distincte propund privitorilor trei niveluri de lectură. 


Mai mult decât să facă o singură alegere, pictorul propune o intrepretare combinată 
a icoanei, care ne permite integrarea tuturor aspectelor ale cultului Sfântului Mihail 
(militar, triumful asupra lui Satan, psihopomp, Arhanghel al Judecăţii de Apoi) şi 
unfică trecutul (căderea diavolului), prezentul (moartea păcătosului) şi viitorul 
(Judecata finală). 


Fără îndoială având o poziţie particulară în rândul reprezentărilor iconografice ale 
Arhanghelilor, acest tip iconografic ce relevă tendinţa generală a artei icoanei post- 
bizantine caractrerizate de acest spirit “savant”, ilustrează subtilitatea şi comple- 
Xxitatea pe care le-a putut atinge pictura religioasă a acelei epoci. 


Leon Magdan - Semnificaţia numelui Mihai 


Mihai 


Sfântul Arhanghel Mihail este conducătorul cetelor îngereşti, arhanghelul cu sabia 
de foc, pus de Dumnezeu să păzească intrarea în Rai. Numele Sfântului Arhanghel 
Mihail este invocat de bolnavi şi de cei aflaţi în suferință. În Apocalipsă, 
Arhanghelul Mihail conduce cetele îngereşti împotriva diavolului. 


Mihai, Mihail - din ebraică: cine este ca Dumnezeu? cine se compară cu Domnul? 
acest nume fiind asemenea unei rugăciuni de slavă adusă Domnului, căci nimeni şi 
nimic nu se compară cu puterea lui Dumnezeu, cu dreptatea Sa şi mai ales, cu 
dragostea Sa care le cuprinde pe toate. - "Cine este Dumnezeu afară de Dumnezeul 
nostru ? ...Cel ce mi-ai dat scutul mântuirii mele şi dreapta Ta m-a sprijinit. Şi grija 
Ta m-a îndreptat până la sfârşit..." - Sfânta Scriptură, Psalmul XVII, 34, 39. 


Derivate: Mihaela, Mihnea, Mihalache, Mihoc, Mihuţ, Miu ş.a. 

Sfântul Arhanghel Mihail este conducătorul cetelor îngereşti, arhanghelul cu sabia 
de foc, pus de Dumnezeu să păzească intrarea în Rai. Numele Sfântului Arhanghel 
Mihail este invocat de bolnavi şi de cei aflați în suferință. In Apocalipsă, 
Arhanghelul Mihail conduce cetele îngereşti împotriva diavolului. 


Soborul Sfinţilor Arhangheli Mihail şi Gavriil este pe 8 noiembrie. 


(Leon Magdan, Numele meu - mic dicţionar ortodox, Editura Corint Turism, 
Bucureşti, 2004, pp. 25-26) 


Cristina Șveţ - Reprezentarea arhanghelilor în icoane 


Dumnezeu este Creatorul tuturor făpturilor văzute şi nevăzute, unde toate îşi 
găsesc împlinirea până la sfârşitul veacurilor. Dintre aceste făpturi nevăzute fac 
parte și Arhanghelii - mijlocitorii lui Dumnezeu pentru noi. 


In icoană, arhanghelul are în mâna dreaptă un toiag, care simbolizează autoritatea 
pe care a primit-o de la Dumnezeu, ca mesager al Său. In mâna stângă este 
reprezentat cu un disc cu monograma „X”, care Îl desemnează pe Hristos. 


Cu privire la acesta, Sfântul Simeon al Tesalonicului spune că este un simbol 
teologic care ne arată că, deşi Hristos S-a întrupat, El nu are nici început, nici 
sfârșit în timp. 


In icoanele moderniste, în locul discului cu monogramă, îngerii sunt reprezentaţi 
ținând sfere, care par să simbolizeze universul. Folosirea sferelor este probabil 
rezultatul unei înţelegeri greşite a discului din icoanele mai vechi. 


Arhaghelul este înfățișat tânăr, cu păr cârhonţat, legat strâns cu o pânză împăturită, 
ale cărei capete se desfac uşor în cadrul aureolei - aceasta semnificând faptul că, 
aşa cum părul este strâns, aşa sunt şi gândurile şi simţirile lor, înfrânate, îndreptate 
către Dumnezeu, nefiind lăsate să se risipească. În acelaşi timp, capetele libere ale 


pânzei în cadrul aureolei semnifică bunătatea îngerilor, care emană de la ei spre 


În iconografia bizantină, arhanghelii sunt cu două aripi. Acestea sunt de natură 
simbolică. Vechiul Testament şi Noul Testament vorbesc despre îngeri care s-au 
arătat în viziuni, pur și simplu ca bărbaţi. Nu ni se spune că ar fi avut aripi. Sunt 
înfățişați cu aripi, ca să iasă în evidenţă apartenenţa lor la lumea cerească și faptul 
că ei sunt mesageri și slujitori iuți ai lui Dumnezeu, gata să-l împlinească voia. 
Îngerii au început să fie reprezentaţi cu aripi din secolul al V-lea. 


Aceste ființe cereşti apar în cinci dintre icoanele celor douăsprezece praznice 
împărăteşti: în cea a Bunei Vestiri, a Nașterii lui Hristos, a Botezului Domnului, a 
Inălțării şi a Adormirii Maicii Domnului. 

(Foto) Acatistul Sfântului Arhanghel Mihail - fresce din Biserica „Sfântul 
Haralambie” - Flămânda din Bucureşti 

Arhanghelul Mihail, pictură, Santa Maria della Concezione, Roma 

Michael tramples the devi 


Icon of Michael at Trinoma chapel (Philippines) 


Statue of Archangel Michael at the University of Bonn, slaying Satan as a 
dragon. Quis ut Deus is inscribed on his shield. 

Archangel Michael statue Kiev, Ukraine, where he is the patron saint. 

Botticini, 1470 


Archangel Michael reaching to save souls in purgatory, by Jacopo Vignali, 17th 
century 

A 12th-century icon of the Miracle at Chonae, from Saint Catherine's 
Monastery, Mount Sinai. 

Tropar la Sărbătoarea pomenirii minunii 
Sfântului Arhanghel Mihail în Colose 
Glasul 4 


Mai mare Voievodule al Oștilor Cerești, Mihaile, 

rugămu-te pe tine noi, nevrednicii, ca să ne acoperi 
pe noi cu rugăciunile 
tale și cu acoperământul 
aripilor măririi tale celei 
netrupești. Păzește-ne 
pe noi cei ce cădem cu 
deadinsul și strigăm.: 
mântuiește-ne din nevoi, 
ca un mai mare peste 
Cetele Puterilor celor de 
sus. 


Tropar la Sărbătoarea pomenirii minunii 
Sfântului Arhanghel Mihail în Colose 
Glasul 4 


Mai mare Voievodule al Oștilor Cerești, Mihaile, 

rugămu-te pe tine noi, nevrednicii, ca să ne acoperi 
pe noi cu rugăciunile 
tale și cu acoperământul 
aripilor măririi tale celei 
netrupești. Păzește-ne 

